
Roomalaisia runoilijoita 


Suomen Akatemian jäsenen V. A. KOSKENNIEMEN 
V. 1919 ilmestynyt esseekokoelma »Roomalaisia runoi- 
lijoita» on merkittävällä tavalla joutunut välittämään 
antiikin runouden sanomaa meidän pohjoismaiseen 
kulttuuripiiriimme. Tekijän oma läheinen kosketus 
sekä kreikkalaiseen että roomalaiseen runomaailmaan 
on innoittanut häntä tunkeutumaan syvälle niiden r00- 
malaisten runoilijain elämään ja teoksiin, jotka kohta 
kaksi vuosituhatta sitten loivat Rooman kirjallisuuden 
kultaisen aikakauden». 

Kun V.A. Koskenniemi nyt on ryhtynyt täydentä- 
mään ja syventämään tätä jo yli kolme vuosikymmentä 
sitten ilmestynyttä teostaan, on tuloksena uusi koko- 
naisnäkemys Augustuksen ajan runoudesta. Alkuperäi- 
sen laitoksen tekstiin on liittynyt kuvaus Ovidiuksesta 
ja Vergiliuksesta, joten kokoelma on nyt täydellinen. 
Rooman suuret runoilijat tulevat tässä teoksessa lähelle 
sitä pohjoismaista ihmistä, joka tuntee olevansa erot- 


tamaton osa yhteistä länsimaista sivistysperintöä. 

Ahl frustris par les anciens hommes, 
mous sentons le regret jaloux 

gwils aient EE ce gue nous sommes, 
gw'ils aient eu nos coeurs avant nous. 

LUCRETIUS 


E. OLE MILLOINKAAN RUNOILIJAMIELIKUVITUS SYLEILLYT 
valtavampaa aihetta ja harvoin on miehen tahto päättäväm- 
min rynnistänyt niitä jumaluuden sinetillä suljettuja port- 
teja kohti, jotka ovat meidän ja salaisuuksien välillä, kuin 
Lucretiuksen filosofisessa eepoksessa Maailmankaik- 
keudesta, De rerum natura. Du 
Titus Lucretius Carus, eurooppalaisen runouden suuri 
metafyysikko, on hävinnyt teoksensa taakse niin täydelli- 
sesti, ettei meillä ole hänen henkilöllisyydestään muita tie- 
toja kuin mitä itse kykenemme lukemaan hänen runoelmas- 
taan. Vain hänen kuolinvuotensa, 55. vuosi ennen ajanlas- 
kumme. alkua, on toisista lähteistä voitu todeta, mutta sen 
sijaan ei hänen syntymävuodestaan ole täyttä varmuutta 
enempää kuin hänen syntymäseudustaan tai suvustaan. 
Ratkaisemattomana täytyy mm. pitää kysymystä, oliko 
Lucretius, kuten mm. Mommsen olettaa, samannimisen van- 
han, jo kuningasajalla huomatun patriisisuvun jäsen, vai 
kuuluiko: hän alempaan yhteiskuntaluokkaan, ehkä jonkun 
vapautetun perillisiin, jotka roomalaisen tavan mukaan olivat 
alkaneet käyttää isiensä entisen herran nimeä. Todennäköi- 
syyssyyt puhuvat kuitenkin -— päättäen mm. siitä tavasta, 
millä Lucretius omistaa runonsa Memmiukselle, Catulluksen 
runoista tutulle Bithynian preettorille, ja etsiytyy tämän suo- 

jelukseen — jälkimmäisen vaihtoehdon puolesta. Mutta mikä 
hänen sosiaalinen asemansa ja säätynsä lieneekin ollut, liik- 
kui hän joka tapauksessa aikansa sivistyksen huipuilla. Hän 
oli kulttuurirunoilija sanan joka merkityksessä, myöskin siinä 
tavassa, millä hän käsitti runoilijankutsumukseensa. liitty- 
vät korkeat vaatimukset. Myös siinä runoteoksessa, lähes 
seitsemän ja puoli tuhatta heksametrisäettä sisältävässä filo- 
sofisessa eepoksessaan, joka on vienyt hänen nimensä jälki- 
ajalle, on hän säilyttänyt persoonallisen inkognitonsa pitem- 
mälle kuin useimmat maailmankirjallisuuden suuret runoili- 
jat. »FJä. piilossa», kuului. Lucretiuksen tunnustaman epiku- 
rolaisen koulukunnan ohjeihin, ja voimme sanoa, että hänen 
on onnistunut jälkiajankin edessä kätkeä yksityinen henki- 
löllisyytensä uteliailta ja tunkeilevilta katseilta. Jos oletamme 
Lucretiuksen kuuluneen yhteiskunnallisesti huomaamatto- 
mampaan säätyyn, jolloin on todennäköistä, että hän on ollut 
kotoisin jostakin maakunnasta, niin on meidän myöskin hel- 
pompi ymmärtää, miten hän on voinut pysyä tuntematto- 
mana omassa ajassaan, niin että vasta hänen kuolemansa 
jälkeen tapaamme ensi kerran maininnan hänestä: Cicero- 
veljesten kirjevaihdossa. Aikakauden politikoivista, juonit- 
televista ja rakastelevista runoilij ja-koulukunnista hän näyttää 
pysyneen loitolla. Ja kuitenkin hänellä oli ainakin yksi yh- 
teinen tuttavuus Catulluksen ja Cinnan kanssa: samainen 
Memmius, jolle hän oli runoelmansa omistanut ja jonka seu- 
rueeseen Catullus ja Cinna kuuluivat tämän ollessa preettorina. 
Bithyniassa! Mielellään kuvitteleekin, että se raskasmielisyys, 
joka leimaa Lucretiuksen runoelman, on imenyt produktii- 
visen voimansa yksinäisyydeltä, kaukana politiikan ja seura- 
elämän silpovasta ja hajoittavasta vaikutuksesta. Hän on 
pysynyt runouden suurena tuntemattomana, sillä hän ei 
ripittäydy koskaan, hän ei anna omien tuntcittensa puhua 
välitöntä kieltään, niinkuin hänen aikalaisensa Catullus, 

jonka runoista me voimme lukea myöskin hänen sydämensä 
tarinan. Vain asialle, vain objektiiviselle todellisuudelle, vain 
luonnolle, vain sille mikä on meille kaikille yhteistä, vain ih- 
miskohtalolle, on varattu sijaa hänen runoudessaan. Ja kui- 
tenkin tunnemme hänen säkeitänsä lukiessamme hänen per- 
soonallisuutensa läsnäolon, tunnemme sen elävöittävän hen- 
käyksen hänen runoluomansa jokaisella sivulla. Ja vaikka 
meiltä puuttuu tiedot hänen elämästään ja konkreettiset 
tosiasiat, joille voisimme rakentaa hänen historiallisen ku- 
vansa, piirtyy hänen henkilöllisyytensä hahmo suurena ja 
vaikuttavana hänen runoutensa taustaa vasten. Emmekä voi 
olla tuntematta kiitollista kunnioitusta runoilijaa kohtaan, 
joka kahden vuosituhannen takaa tulkitsee meille meidän 
omaa ihmisosaamme. Ja huolimatta niistä vuosituhansista, 
jotka ajallisesti erottavat meidät hänestä, on hän meitä tällä 
hetkellä lähempänä kuin ehkä kukaan toinen maailmankir- 
jallisuuden suurista runoilijoista ennen renessanssin aikaa. 
Antiikin runoilijoista hän on enimmän luuta meidän luus- 
tamme ja lihaa meidän lihastamme. Ankarassa miehisessä 
määrätietoisuudessa ja kaiken lainomaisen ”kunnioituksessa 
hän on. kiireestä kantapäähän roomalainen, mutta hänen ak- 
tiivisuudessaan j ja kuivassa rationalismissaan on samalla jotain 
tyypillisesti eurooppalaista. Hän on sen maanosan täysveri- 
nen edustaja, joka ei vuosituhansien aikana ole synnyttänyt 
yhtään uskontoa, mutta jonka maapohjasta on kasvanut tek- 
niikan valtava kehitys. Kuinka kaukana onkaan se metafy- 
siikka, joka on uneksittu ja runoiltu esim. Intian upanishaa- 
deissa verrattuna siihen, jota tämä skeptillinen ja käytännöl- 
linen eurooppalainen edustaa! Lucretiuksen filosofialla on 
teräksen kylmä tuoksu. Ylpeässä uskossaan omiin voimiinsa 
on Lucretius sen suvun täysverinen edustaja, jonka esi-isä 
oli juonut susiemon maitoa. Aina kun eurooppalainen kult- 
luuri on ollut enimmän omaa itseään — voitollisessa taiste- 

lussaan luonnonvoimia vastaan, synnyttäessään mahtavat 
organisationsa ja valtionsa ja valloittaessaan ja kansoittaes- 
saan vieraita maanosia — voi sanoa tämän roomalaisen ru- 
noelman olleen myös luuta sen luusta ja verta sen verestä. 
Kun Lucretius kertoo löytäneensä tuntemattomissa seuduissa 
koskemattomien lähteiden reunalta uusia kukkasia, jonkalai- 
silla Runotar ei ollut seppelöinyt vielä kenenkään toisen 
päätä, niin on hän ehkä oikeassa, mutta hänen jälkeensä on 
eurooppalainen henki usein koristanut itsensä samoilla kukka- 
silla, joita Lucretius kerran taittoi. Uudenaikainen epäilijä ja 
jumalankieltäjä, materialisti, atomi- ja kehitysopin kannat- 
taja, jokainen vannoutunut empiristi huomaa avatessaan 
Lucretiuksen runoelman sisimmän credo'nsa lausutuksi jo 
kaksituhatta vuotta sitten. 

Kirkkoisä Hieronymus mainitsee, että Lucretius tuli mieli- 
sairaaksi, että hän kirjoitti eräät runoelman osat valoisina 
väliaikoina ja että hänen elämänsä päättyi itsemurhaan. Jos 
nämä hurskaan kirkkoisän välittämät tiedot epikurolaisesta 
pakanasta ovat oikeat, on De rerum natura syntynyt taiste- 
lussa sisäisiä vaaroja ja sisäistä pimeyttä vastaan. Mutta 
myöskin siinä historiallisessa ajassa, missä Lucretius eli, 
Rooman tasavallan viimeisinä, sosiaalisen sekasorron vuosi- 
kymmeninä uhkasivat ulkopuoliset voimat jokaista, joka ei 
alentunut palvelemaan päivän vaihtuvia jumalia. Hänen 
lapsuutensa sattui Mariuksen ja Sullan valtataistelun kiih- 
keään aikaan ja hänen nuoruusvuosinaan järkyttivät Roo- 
man valtakuntaa suuren orjakapinan kauhut. Kun hän oli 
päässyt miehuuden ikään, sai hän olla todistajana Catilinan 
kumousyrityksessä. Mielivalta ja terrori nostivat päätään 
joka suunnalla ja ajan sekasorto tarjosi seikkailijoille, sellai- 
sille kuin Publius Clodius, kiitollisia tilaisuuksia. Keskellä 
omassa olemuksessaan piileviä subjektiivisia vaaroja ja ulko- 
puolista kaaosta elähdytti Lucretiusta tarve etsiytyä johon- 

kin objektiiviseen, yleispätevään. Hän halusi tuntea kiinteän, 
lujan maapohjan jalkojensa alla. Hän uskoi tavanneensa 
sen kreikkalaisesta ajatusmaailmasta, lähinnä Epikuroksen 
filosofiasta, johon hän syventyi kiihkeän sielunsa koko into- 
himolla. Ei ole syytä unohtaa, että De rerum natura konsi- 
pioitiin samoihin aikoihin kuin Caesar valmistui maailman- 
historialliseen: tehtäväänsä sovittaakseen ja kukistaakseen 
puolestaan kaaoksen ja sekasorron sosiaalisessa elämässä. 
Tuntematta tarvetta poliittiseen aktiivisuuteen, joka oli vie- 
rasta hänen luonteelleen, suuntasi Lucretius koko mielenkiin- 
tonsa universumin suureen ongelmaan, jonka hän näki valta- 
vana, kaikkea varjostavana kohoavan myös sosiaalisen elä- 
män problematiikan takaa. Myös yhteiskunnan ja valtion 
elämä lepää luonnon povella eivätkä meidän sosiaaliset käsi- 
tyksemme, harrastuksemme, pelkomme ja toiveemme ole ero- 
tettavissa siitä, miten ymmärrämme suhteemme siihen kaik- 
keuteen, jonka sylistä maailmat, kansat, ihmiskunta ovat 
syntyneet. Lucretiuksen haaveettomalla metafysiikalla on 
hieno sosiaalis-eetillinen tuoksunsa. Hänen siveysoppinsa ei 
ole väsynyttä epikurolaista maailmanmiestfilosofiaa, se on 
tahtovan ja taistelevan ihmisyyden moraalia ja se rakentuu 
elävälle tietoisuudelle niistä voimista ja niistä tosiasioista, 
jotka vallitsevat luonnon ja historian maailmassa. On jotain 
rinnakkaista ja sukulaista Rooman suurimman valtiomiehen 
ja suurimman runoilijan samanaikaisessa pyrkimyksessä jär- 
jestykseen ja rauhaan keskellä aikakauden henkistä kuohun- 
taa, siveellistä rappiota ja yhteiskunnallista epävarmuutta. 
Molempia elähdytti neron naiivi luottamus voimiensa rajatto- 
muuteen ja molemmat kävivät suureen tehtäväänsä tulevan 
imperaattorin elein. Molemmat olivat syntyneet valtiaiksi, 
vaikka eri maailmoihin. 

On oikeampaa kutsua Lucretiuksen luonnoneeposta filoso- 
fiseksi kuin "opetusrunoelmaksi.. On kyllä totta, että Lucre- 

tius usein käyttää didaktista muotoa kääntyessään suoranai- 
sesti Memmiuksen puoleen, niin ikään muistuttavat ne lukui- 
sat toistot, jotka esiintyvät hänen runoelmassaan ja joilla 
hän haluaa tehostaa. oppilauselmiensa tärkeyttä, tuttua peda- 
gogista metodia, mutta pohjimmaltaan hän tahtoo vakuuttaa 
itseään, selvittää omia ajatuksiaan, karkoittaa omia epäilyk- 
siään ja saavuttaa itse sen mielentyyneyden, resignation ja 
rauhan, jota hän Memmiukselle suosittelee. Epikuros on hänen 
oppi-isänsä, hänen syvällisin elämyksensä, joka on täyttänyt 
hänet sisäisellä järkytyksellä ja suurella ja hartaalla ihailulla. 
Tavan takaa hän tuntee tarvetta tulkita kiitollisuuttaan ja 
kunnioitustaan kreikkalaista mestaria kohtaan, tunnustaen 
ilman pidätystä oppilassuhteensa häneen. Kaunopuheisim- 
min hän sen tekee kolmannen laulun alussa: 


Sua ken yön pimeäst? olet ensimmäisenä voinut 

nostaa loimuvan soihtus, kaikk' elon antimet näyttäin, 
vain sua seuraan, ylpeys Kreikan, ja jalkani lasken 
jälkihin vain, jotk' on jättänyt maahan jalkasi askel. 
Kilpaile en sun kanssas, vaan sun tietäsi seuraan 
lempien. Kyyhkysest' oisiko kilpaan joutsenen kanssa, 
tai hevon kanssako kilvata vois pukin kankea jalka? 


Sillä kun henkes sun, jumalaisten verraton lahja, 
kaikkeuden ikiarvoituksiin loi valon kirkkaan, 
sielun ankeus pois pakenee, hajoaa tylyt muurit 
maailman ja ma nään avaruudessa toimivat voimat. 


Mutta Lucretius ei ole vain filosofi, niinkuin hänen kreik- 
kalainen oppi-isänsä, hän on myöskin ja ensi sijassa runoilija, 
ja sen metafysiikan, jonka hän esittää, hän on sydämellään 
ja järjellään omaksunut ja antanut sille muodon omassa sie- 
lussaan. Hän puhuu sydämensä vakaumuksesta, ei mesta- 
riaan jäljittelevänä oppilaana. Hänen koko mielenkiintonsa 
kohdistuu pyrkimykseen tutkia ilmiömaailman olemusta, 
naturam guerere verum. Häntä on syvällisesti järkyttänyt se 

kaikkeusnäky, joka on avautunut hänen eteensä Epikurok- 
sen fysikaalisesta maailmankuvasta ja hän on konsipioinut 
runoelmansa tämän sisäisen järkytyksen vallassa. Siitä sen 
sanonnan kiihkeä tempo, siitä sen runokuvien loisto ja sen 
ajatusten rohkea lento. 

Yleisesti tunnettu on Lucretiuksen maailmanselitys, joka 
pohjautuu Demokritoksesta ja Epikuroksesta periytyneeseen 
antiikin materialismiin ja joka olennaiselta osalta muistuttaa 
viime vuosisadan materialistien oppeja olematta kuitenkaan 
täysin samastettavissa niiden kanssa. Niinkuin ei tyhjästä 
mitään voi syntyä, ei myöskään mikään, joka jo on olemassa, 
voi hävitä, ainoastaan hajota uusiin yhteyksiin. Kaiken ole- 
vaisen perustana. ovat pienen pienet hiukkaset, atomit, jotka 
liikkuvat tyhjässä tilassa. Nämä hiukkaset eroavat toisistaan 
vain geometrisen muotonsa, mutta eivät kvaliteettinsa puo- 
lesta. Ne ovat yksinkertaiset, jakamattomat ja häviämättö- 
mät. Sokea, oikullinen sattuma on heittänyt nämä volevaisen 
siemenet», semina verum, kaikkeuden tyhjyyteen, missä ne 
liittyessään toisiinsa lukemattomilla tavoilla äärettömien ai- 
kojen kuluessa luovat ja hävittävät maailmoja. Mutta ker- 
ran kylvettyinä maailmankaikkeuden tyhjiöön joutuvat ato- 
mit ainetta hallitsevien, järkkymättömien lakien alaisuuteen 
eikä sattumalla enää ole sijaa niiden liittyessä aina uusiin 
yhteyksiin ja kehittäessä pienen pienten alkuhiukkasten 
kaaoksesta ilmiömaailman rikkaan moninaisuuden. Selittä- 
mättä Lucretius kuitenkin jättää, mistä tähän sattuman luo- 
maan kaikkeuteen on tullut se ankara lainalaisuus, jonka ylis- 
tystä hän laulaa. 

On selvää, ettei tässä aikojen alussa sattuman oikusta syn- 
tyneessä ja sokeita luonnonlakeja orjallisesti tottelevassa 
kaikkeudessa jumalvalloilla ole mitään aktiivista osaa. Luc- 
retiuksen runon kiivain polemiikki kohdistuu sitä kansan- 
omaista olettamusta vastaan, että jumalat olisivat luoneet 

maailman tai että heidän tahdollaan olisi jotain osaa ihmis- 
ten kohtaloihin. Jos Epikuroksen ateismi on rauhallisesti 
toteavaa, on Lucretiuksen jumal-kielteisyys intohimoista, 
mieskohtaisen vakaumuksen kannattamaa. Häneltä puuttuu 
uskonnollisen luonteen nöyryyttä tuntemattoman edessä. 
Hän on aina valmis ajatuksensa tiirikalla murtautumaan 
luonnon salaisuuksiin, hän on siinä suhteessa täysi vastakohta 
Vergiliukselle, joka pyytää runottaria antamaan hänelle vain 
kyvyn nöyränä ja tuntemattomana nauttia luomakunnan 
ihanuudesta ja sitä ylistää. Hän tuntee liikkuvansa ihmis- 
kunnan asiassa vedotessaan kreikkalaiseen oppimestariinsa 
ja omaan älyynsä maailman selittäjänä ja ylpeässä itsetun- 
nossaan sovittaa hän tuskin itseensä yleistä myönnytystään 
ihmissuvun voimattomuudesta ja ihmisrinnan sokeudesta: 


O miseras hominum mentes, o pectora caeca! 


Hän varoittaa Memmiusta luopumasta pappien kauhuku- 
vausten vaikutuksesta vakaumuksestaan, pappien, jotka voi- 
vat tarinoillaan järkyttää koko hänen maailmankuvansa ja 
pelolla turmella hänen elämänsä. Erikoisesti on ikuisen ran- 
gaistuksen uhka ollut omiaan eksyttämään ihmisiä totuuden 
tieltä ja saattamaan heidät seuraamaan taikauskon houku- 
tuksia. Mihin nämä puolestaan voivat johtaa, siitä antaa 
Lucretius kohta ensimmäisen kirjansa alkupuolella esimerkin, 
kertomalla Ifigeneian julmasta uhrikuolemasta Auliissa. Ja 
niin tärkeää on hänelle tämän tapauksen, jota hän ilmeisesti 
pitää täysin historiallisena, havainnollistuttaminen, että hän, 
luopuen objektiivisen kertojan tyylimuodosta, elävöittää sen 
draamallis-psykologisilla keinoilla, asettumalla uhrikuole- 
maan valmistuvan neidon järkyttyneiden tunteiden tulkiksi. 
Ja hän päättää tämän episodin hänelle niin tyypilliseen totea- 
mukseen, joka usein toistuu tässä pakanallisessa runoelmassa: 


Tantum religio poixit suadere malorum. 

On uskontohistoriallista ironiaa siinä tosiasiassa, että kun 
Goethe lähes kaksi tuhatta vuotta myöhemmin »Korinthin 
morsiamessa» ihannoi vanhoja jumalia tuomitakseen uuden 
uskonnon elämänkielteisyyden, hän käyttää jälkimmäisestä 
sanoja, jotka voisivat olla lainatut Lucretiuksen anateemasta 
antiikin jumal-uskoa vastaan: 


Opjfer fallen hier, 
Weder Lamm noch Sitier, 
Aber Menschenopfer unerhöri. 


Haudantakaisen elämän ja jumalien kieltämisessä ei Luc- 
retius ollut yksin ajassaan. Mm. Caesar, joka kyllä vannoi 
vanhaan tapaan kuolemattomien jumalien nimeen, lausui 
senaatin istunnossa, vieläpä aikana, jolloin hän itse oli Roo- 
man ylimmäinen pappi (oikeudenkäynnissä Catilinan sala- 
liittolaisia vastaan), ettei tuolla puolen kuoleman ole sijaa 
ilolle eikä surulle. Epäusko ja ateismi eivät olleet mitään 
uutta Roomassa, mutta vain Lucretiuksella muodostuivat ne 
persoonalliseksi elämykseksi, johtuen varmaan siitä, että hän 
oli tämän vakaumuksen saavuttanut syvällisten taistelujen 
tietä. 

Lucretiuksen ateismi on kuitenkin vain suhteellista. Saat- 
taapa sanoa, että hänen runoelmansa todistaa monin paikoin 
kiusauksesta langeta samaan jumal-uskoon, jota hän toisissa 
yhteyksissä ivailee. Hän on valmis myöntämään, että meidät, 
silmätessämme taivaan tähditettyyn lakeen, tai seurates- 
samme auringon ja kuun vaellusta, voi vallata tunne, että 
sittenkin deum immensa poiestas liikuttelee taivaan loistavia 
valoja. On kuin taiteilija. ja filosofi eivät olisi aina päässeet 
täyteen sopusointuun Lucretiuksen rinnassa, niin, itse asiassa 
saattaakin sanoa, että juuri se salainen jännitys, mikä on ole- 
massa runoilijan ja ajattelijan välillä hänen omassa poves- 
saan on antanut hänen luonnoneepokselleen paljon sen oma- 

laatuisesta kauneudesta. Vaikka hän, samoin kuin edeltä- 
jänsä Ennius, jonka runoilijakunniaa hän juhlii, kieltääkin 
jumalilta osuuden maailman kulkuun ja ihmiskohtaloihin, ei 
hän kuitenkaan kiellä heidän olemassaoloaan. Etäällä maail- 
man iloista ja suruista ja täysin tunteettomina niille elävät 
jumalat meille käsittämättömässä transcendentissa olomuo- 
dossaan, puuttumatta millään tavoin olevaisen ikuiseen kier- 
tokulkuun. Näköjään ristiriidassa tämän vain esteettis-teo- 
reettisen myönnytyksen kanssa jumalien täysin passiiviselle 
olemassaololle, on se hymni Venuksen luomisvoiman kun- 
niaksi, jolla Lucretius aloittaa runoelmansa ja jossa hän juhlii 
Rooman suojelusjumalatarta ja pyytää runoilijana myös itse 
hänen apuaan: 


Äiti sa Aeneadein, jumalain sekä ihmisten hurma, 
armainen Venus, kaikkeuden ikiäiti, ken annat 

veen yli, purjeista rikkaan, ja maan yli, heelmiä täyden, 
lempeän voimasi vuotaa, oi Venus, vain sinun kauttas 
kaikk' elo syntynyt on ja sun kauttasi päivähän noussut. 
Kun sinä saavut vain, niin väistyvät tuulet ja pilvet, 
maa sun kunniakses ikiarmaat kukkaset kantaa, 

aavat veen hymyää ja taivas tyynenä loistaa. 

Koska sa yksin oot, Venus, valtiatar olevaisen 

eikä sun tahdottas ole onnekast' alkua millään 

eikä sun suosiottas sulo, kauneus syntyä saata, 

niin avuksein tule nyt kun laatia rohkenen laulun, 
missä ma selvitän ongelmat syvät kaikkeusluonnon. 


Tässä haltioituneessa invokatiossa on filosofi saanut väis- 
tyä antaakseen runoilijalle puheenvuoron. Meidän onkin käsi- 
tettävä tämä vetoomus lähinnä samantapaiseksi runollis- 
mytologiseksi ornamentiksi, jonkalaiseen meidänkin päivi- 
emme runoilijat toisinaan turvautuvat. Venus symbolisoi 
De rerum natura runoelman alussa ikuisesti uudistuvaa, hedel- 
mällistä luontoa, kaiken elämän alkuperää. Hymni Kypron 

jumalattarelle on siten ylistyslaulu sille luonnolle, jonka tut- 
kimiseen runoelma on omistettu. Mytologisen vertauskuvan 
arvoa oli vielä omiaan korostamaan, että Venus-Afrodite oli 
tarun mukaan kaikkien roomalaisten kantaäiti. Lisämotiivina 
on vielä viitattu siihen, että roomalaisista rahalöydöistä pää- 
tellen rakkaudenjumalatar oli runoelman adressaatin suojelus- 
jumala. Vetoomus Venukseen sisälsi siten myös kohteliaisuu- 
den Memmiukselle. Mutta vielä muussakin mielessä Venus- 
motiivi kykenee palvelemaan runoilijan tarkoituksia: hän 
pyytää jumalatarta käyttämään vaikutusvaltaansa Mars-ju- 
malaa kohtaan ja taivuttamaan tämän rakkaudensyleilyllään 
sotaisista ajatuksista ja hankkimaan siten rauhan Roomaan. 
Isänmaan hädän aikana ei hänkään, runoilija, voi suorittaa 
loppuun työtänsä. Rukous maailmanrauhan puolesta, niin 
usein ihmiskunnan sydämestä noussut, on harvoin esitetty 
kauniimmin ja syvemmällä vakaumuksella kuin tässä runoel- 
massa Rooman tasavallan viimeisiltä vuosilta, jolloin yleinen 
epävarmuus ja mielivalta herättivät ajatuksen, että maail- 
manloppu oli käsissä. 

Filosofisen tunnustusaineksen ohella sisältyy Lucretiuksen 
luonnoneepokseen epäilemättä myös maailmaaparantava tar- 
koitus. Mutta toisin kuin kreikkalainen oppimestarinsa, ei 
Lucretius syvenny eetillisiin kysymyksiin, vaan kohdistaa 
koko mielenkiintonsa metafysiikan ongelmiin. Hänelle on 
ominaista faustinen tarve tutkia was die Welt im Innersten 
zusammenhäli. Yrittämällä selittää kaikki luonnollisella» 
tavalla, paljastamalla kaikkeuden kylmän ja kovan mekanis- 
min haluaa hän vieroittaa lukijansa turhista haaveista ja 
saada heidät ilman kuolemanpelkoa ja haudantakaisen elä- 
män harhakuvitelmia tunnustamaan tämän maailman sellai- 
sena kuin heidän aistimiensa kokemus sen heille välittää. Hän 
ei tunnusta muuta manalaa kuin minkä ihmiset itse muodos- 
tavat itselleen maan päällä. Hänen realismissaan on itse 

asiassa jotain karaisevaa ja lohdullista, sen rationalistisessa 
ehdottomuudessa jotain mieltä kohottavaa ja ylevää. Ja 
kieltämättä uskoo Lucretius tarjoavansa virkistävän ja paran- 
tavan juoman onnettomalle ja sairaalle ajalle. Hän ei tosin 
lijoittele elämän antimien runsautta eikä kuolemalla hänen 
maailmankuvassaan ole meille muuta tarjottavana kuin ole- 
mattomuuden unta, mutta hänen runoelmansa tahtoo kuiten- 
kin vakuuttaa meitä siitä, että ihmiselämä, pieni hetki kah- 
den tyhjyyden välillä, joka tapauksessa iloineen ja kärsimyk- 
sineen on elämisen arvoinen. Miksi. pyytää kuolemattomuutta 
sielullemme, joka ei ole muuta kuin ainetta sekin, tosin hie- 
nonhienoa, ja joka rappeutuu ja vanhenee ruumiimme mu- 
kana? Parempi on nousta kylläisenä vieraana elämän pöy- 
dästä, kun sillä ei enää ole meille mitään uutta tarjottavaa, 
kun meidän on kylmästi todettava: eadem sunt omnia semper. 
Miksi pitää saidasti kiinni elämästä, kun emme sitä jatka- 
malla voi hetkelläkään lyhentää meitä odottavan unen kestä- 
vyyttä? Lucretiuksen elämäntunnuksissa on ehkä lopultakin 
enemmän miehekästä resignatiota kuin sitä synkkää pessi- 
mismiä, jota niissä on yleensä tahdottu lukea. Siksi saattaa 
myöskin ymmärtää, että De rerum natura on voinut tarjota 
aikojen kuluessa myös lohdutusta ja rohkaisua henkilölle, 
joka valmistuu astumaan kuoleman kynnyksen yli. 
Lucretiuksen runoelman suuren perusaiheen jäsennys kuu- 
teen kirjaan on sikäli suoritettu hieman mielivaltaisesti, että 
toistoja esiintyy usein, ja kahden perättäisen kirjan, kuten 
esim. viidennen ja kuudennen, sisällys palvelee suurin piirtein 
samoja tarkoituksia filosofisessa todistelusarjassa. Onkin 
todennäköistä, että Cicero, teoksen julkaisija, sai runoelman 
haltuunsa epävalmiissa j ja joka tapauksessa viimeistelemättö- 
mässä muodossa, niinkuin mielestäni myöskin on selvää, että 
runoelman loppu puuttuu. Se Thukydideen mukaan suori- 
tettu realistinen kuvaus Ateenan ruttoepidemiasta, joka päät- 

tää kuudennen laulun, ei muodosta mitään oikeata loppua 
Lucretiuksen filosofiselle runoelmalle, jonka odottaisi tämän 
kauhuepisodin jälkeen sisältävän lukijaansa varten ainakin - 
viittauksen siihen lohdutukseen, mikä runoilijalla aina on tar- 
jolla ja mihin hän vetoaa niin usein, että sitä voi pitää eräänä 
hänen johtomotiivinaan: kuoleman pitkään uneen, jossa 
olemme yhtä hyvässä turvassa elämän kärsimyksiltä ja kur- 
juudelta kuin olimme ennen syntymäämme. 

Lucretius on saanut taistella suuria kielellisiä vaikeuksia 
vastaan, yrittäessään. äidinkielensä vielä karuilla sanavaroilla 
ja suhteellisen viljelemättömän latinalaisen heksametrin muo- 
toon sovittaa kreikkalaisen filosofian korkealle kehitettyä kä- 
sitekieltä. Hän on itse tietoinen tehtävänsä hänelle asetta- 
mista kielellis-prosodisista pulmista: 


Vaikea on säemuotoon Rooman tulkita selvään 
tuo mitä nähnyt vain hämärästi on viisaus Kreikan, 
kun sanat aivan uudetkin useasti on tarpeen 
köyhän kielemme vuoks, käsitteiden uusien tähden. 


Siks useasti ma öitäni valvonut oon runon työssä, 
löytääksein sananparren oikean, oikean muodon, 
jotta sun silmilles salat luonnon kirkkahaks saisi, 
väistyä vois pimeys, joka saartanut on olevaisen. 


Voi sanoa, että Lucretiuksen luonnoneepoksen kääntäjillä 
uusiin kieliin — ajatellen tällöin mm. Axel Jakobssonin ruot- 
sinnosta, Hermann Dielsin tunnettua, etevää saksannosta 
sekä Sully Prudhommen osittaista ranskannosta — on ollut 
voitettavina samantapaiset vaikeudet, tulkitessaan De rerum 
naturan säkeitä kuin roomalaisella runoilijalla pukiessaan epi- 
kurolaista metafysiikkaa oman äidinkielensä runoasuun. 
Nämä erikieliset käännökset ovatkin lähinnä katsottavat 
enemmän tai vähemmän vapaiksi mukaelmiksi roomalais- 

runoilijan filosofisesta eepoksesta — siksi kauas jäävät ne 
sekä prosodisessa että muussa suhteessa Lucretiuksen arkais- 
tisesta sanonnasta ja jäyhän ilmehikkäästä kuvausvoimasta. 
Ihmetellä täytyy joka tapauksessa sitä taipuisuutta, millä 
Lucretiuksen heksametrit kykenivät ilmaisemaan filosofisia 
abstraktioita ja pukemaan kuvakieleensä yksityiskohtaisia 
selityksiä mitä erilaatuisimmista luonnon ja ihmiselämän 
ilmiöistä, biologisista yhtä hyvin kuin fysikaalis-kemiallisista 
ja psykologisista. Valtava tietojen paljous humisee runoe!- 
man säkeissä. Runoilija hallitsee näköjään oman aikansa tie- 
teen ja kulttuurin kaikki alat, hänen älyllinen uteliaisuutensa 
hakeutuu joka suuntaan, hänen selittelytarpeensa on yhtä 
väsymätön kuin syvän vakaumuksen kannattama. Hän 
muuntaa suuren oppineisuutensa runoilijan kuvakielelle, hä- 
nen fantasiansa seuraa hänen ajatustaan uskollisesti sen hui- 
malla retkellä yli maailman leimuavien muurien, flammantia 
moenia mundi, avaruuksien äärettömyyksiin ja vielä kauem- 
mas, olemattomuuden mykkään yöhön. Mutta myös maisen 
elämän elävöittää hänen mielikuvituksensa, olipa sitten kysy- 
myksessä vuodenaikojen vaihtelut, luonnon moninaiset ilmiöt, 
äidinrakkaus, joka liikuttavalla tavalla ilmenee eläinkunnan- 
kin keskuudessa, tai se eroottinen tunne, joka ihmismaail- 
massa pakoittaa sukupuolet lähestymään toisiaan toivotto- 
massa kaipuussaan. Suurpiirteisimpiä kohtia Lucretiuksen 
runoelmassa on neljännen kirjan loppuun sijoitettu kuvaus 
fyysillisestä rakkaudesta, värikkäässä, ujostelemattomassa 
yksityiskohtaisuudessaan intensiivisellä voimalla suoritettu 
kuvaus, jonka halki soi vakuuttavampana kuin missään Luc- 
retiuksen tummakaikuinen mielisana neguiguam. Hän ver- 
taa rakastavien epätoivoisia lähentymisiä tautitilaan ja va- 
kuuttaa: 


Keinoa ei mitäkään sitä vastaan, ei parannusta, 
sen salahaavaan nääntyvä kumpikin on avutonna. 

Vain syvistä persoonallisista kokemuksista on voinut syn- 
tyä Lucretiuksen vivahdusrikas kuvaus siitä alennuksesta, 
siitä henkisestä orjuudesta, mihin rakkaus meidät viettelee, 
ja niistä mustasukkaisuuden tuskista, jotka saattavat vallata 
meidät, jos olemme näkevinämme rakastetun kasvoilla häi- 
vähdyksenkin hymystä, joka on tarkoitettu toiselle. Antiikin 
aistillinen elämänilo on riisunut naamionsa ja sen takaa pal- 
jastuu pääkallo tyhjine silmäkuoppineen. Rakkaus ei anna 
milloinkaan sitä mitä se lupaa, se antaa vain ikuisen haavan, 
aeternum vulnus amoris. Kuinka kiinteästi rakastavien huulet 
painuvatkin toisiaan vasten, eivät ne koskaan saavuta sitä 
yhteyttä, jota ne tavoittelevat. Rakkaudenjumalatar viet- 
telee uhrejaan vain petollisilla harhakuvilla: 


Sic amore Venus simulacris ludet amantis. 


Samoihin aikoihin kuin Catullus kirjoitti tulisimmat roo- 
malaiset lemmenrunot, missä valitus rakastetun petollisuu- 
desta vielä yhtyy lyyrilliseen rakkaudenuskoon, kuvailee Luc- 
retius seksuaalisen elämän luonnonilmiötä paljaasti ja ilman 
illusiota, varoittaen sen vaaroilta ja kehoittaen välttämään 
sen petollisia iloja. Seuraavan roomalaisen sukupolven lyrii- 
kassa, ennen kaikkea Propertiuksen ja Tibulluksen elegioissa, 
leimahtaa vielä tuleen usko Eroksen mahtiin, hiiltyäkseen 
vähitellen antiikin päivän hiljalleen laskiessa. ja kristinuskon 
ryhtyessä suorittamaan askeettista tilitystään rakkauden- 
ongelman kanssa. Mutta jo Lucretiuksen rationalistisessa 
suhteessa rakkauteen on lähestyvän illan tunnelmaa. Antii- 
kin naiivi luomisvoima on ehtymässä ja maailma näyttäytyy 
kriitilliselle järjelle kuolleena mekanismina ilman kiihoit- 
tavia salaisuuksia, pölyhiukkasten tanssina laskevaa aurin- 
koa vasten. 

Onkin kuvaavaa L ucretiukselle, että hän uskoo voineensa 
panna merkille, että itse maankin luomiskyky on heikentynyt 

ja että peltomies ja hänen härkänsä eivät ponnistuksistaan 
huolimatta voi enää saavuttaa isien runsaita satoja. Maailma 
on vanha ja väsynyt ja on pian hirvittävällä ryskeellä, horri- 
sone fragore, hajoava siihen tyhjyyteen, josta se kerran ato- 
mien leikistä on noussut ja josta mittaamattomien aikojen 
päästä uusi maailma kerran on syntyvä. Myöskin Vergilius 
piti seuraavassa roomalaisessa sukupolvessa omaa aikaansa 
historiallisesti käänteentekevänä, mutta aivan toisessa mie- 
lessä: hän näki ihmiskunnan kulta-ajan olevan lähestymässä. 
Mikään ei olekaan näiden kahden suuren eepikon, rationalis- 
tin ja idyllikon, erilaisille runoilijaluonteille kuvaavampaa 
kuin se erilainen prognoosi, jonka he tekivät maailman ja 
ihmiskunnan tulevaisuudesta. Toisen pessimismi ja toisen 
optimismi on kieltämättä myöskin yhteydessä niiden aika- 
kausien erilaisten luonteiden kanssa, jolloin nuo tulevaisuu- 
denkuvat konsipioitiin. Rooman ja maailman kohtalo näytti 
kieltämättä synkeämmältä tasavallan viimeisinä myrskyisinä 
vuosikymmeninä kuin Augustuksen ajan levollisemmissa 
oloissa, jotka olivat omiaan antamaan roomalaiselle takaisin 
hänen uskoaan isänmaan mahtiin ja maailman tulevaisuuteen. 

Lucretius ei itse ollut tiedoton sen tehtävän suuruudesta, 
jonka hän oli ottanut suorittaakseen: 

Teitä ma astuva oon, joit' ennen ei ihmisen jalka 
astunut, lähteiden luo juomaan, joista ei juotu 
milloinkaan, sidon kulmillein minä seppelen sieltä 
tuoreemman kuin kenkään on runon tarhasta tuonut. 

Jos Lucretiuksella ei ollut edeltäjää antiikin runoudessa, 
ei myöhempi maailmankirjallisuus myöskään tunne ketään 
runoilijaa, joka voisi asettaa kiistanalaiseksi sen Musain sep- 
peleen, jonka latinaisen luonnoneepoksen tekijä sanoo sito- 
neensa ohimoilleen. Runoilijafantasia ei milloinkaan ole 
syleillyt maailmannäkyä yhtä valtaisena, yhtä voitollisena, 
samalla tummalla hehkulla kuin tämän filosofisen runoelman 


* 22 * 


LUCRETIUS 


tekijä, jonka syvin intohimo oli totuus ja joka näki runoilija- 
kutsumuksensa sen totuuden julistajana, minkä hän uskoi 
lukeneensa luonnon suuresta kirjasta. Lucretiuksen suuri 
oppineisuus, hänen intohimoinen valistustarpeensa ja hänen 
yleinen. ”rationalisminsa. ovat varmaan monen silmissä peittä- 
neet näkyvistä hänen runoilijamielensä aitouden. Kuin 
kuuma laava purkautuu hänen kiihkeä temperamenttinsa ho- 
merolaisten heksametrien muotoihin, jähmettyäkseen niissä 
suureksi runoudeksi vuosituhansia varten. Hän on kaikessa 
ristiriitaisuudessaankin, epäilevässä uskossaan ja uskovassa 
epäilyksessään, niitä ikuisia etsijöitä, joille enkelikuoro »Faus- 
tissa» lupaa pelastuksen. Hänen juhlallinen vakavuutensa 
muistuttaa Dantea, hänen syvällinen katseensa luonnon työ- 
pajan salaisuuksiin Goetheä, joka onkin » Värioppiinsa» ilman 
kommentaareja ottanut ystävänsä Knebelin käännöksenä De 
rerum naturan toisessa kirjassa esitetyn väriteorian. Lucretius 
on suurten, kosmillisten näköalojen runoilija, mutta hänellä 
on ihmeen herkkä sivellin myös kuvatessaan ihmiskunnan 
alkuaikojen naiivia, primitiivistä idylliä luonnon povella. 
Hänen mekaanisen maailmankuvansa yllä kaartuu korkea 
tähtinen taivas ja hänen runomaisemassaan, josta Arkadian 
nymifit ja faunit ovat karkoitetut, kuulemme joka tapauksessa 
heleää, aamuista linnunlaulua ja lähteiden salaista solinaa. 
Rakkaus kaikkeen olevaiseen säestää hänen pyrkimystään 
totuuteen ja antaa hänen esitykselleen väriä ja loistoa. Maa- 
ilmannäky pitää häntä lumoissaan samalla kertaa kun hänen 
ajatuksensa tavoittelee sen arvoituksia. 

On epäilemättä aina ollut niitä, jotka eivät ole uskoneet 
De verum naturassa runoilijaan filosofin takia eivätkä filoso- 
fiin runoilijan takia. Mutta hänen lukijainsa joukossa On var- 
maan ollut myöskin niitä, ehkäkin harvempia, joille juuri tämä 
alinomainen vastakohtaisuus, tämä hedelmällinen jännitystila 
filosofin ja runoilijan, ajattelijan ja uneksijan välillä on näyt- 

tänyt inhimillisesti hurmaavimmalta, on antanut täyspainoi- 
simman takeen siitä, että hänen koko ihmisensä, hänen päänsä 
ja sydämensä, on ottanut osaa sen maailmankuvan luomiseen, 
jota hänen teoksensa heijastaa. Hänen ajatuksensa rohkeus 
kilpailee hänen sydämensä voiman kanssa. Hänen ajatuk- 
sensa on huimalla retkellään maailmankaikkeudessa nähnyt 
yön ja tyhjyyden, niinkuin vain harvat ovat sen nähneet, 
ikuisen tyhjyyden, eikä hänen sydämensä ole pakahtunut 
eikä hänen inspirationsa ole sulkenut siipiään. On helpompi 
olla runoilija sen, jonka sydämessä elää illusioiden runsaus 
ja jonka silmät eivät koskaan ole nähneet elämän riisuvan 
naamariaan, kuin sen joka katsoo tyhjyyttä silmiin. Myöskin 
Catulluksella oli kyky kärsiä ja hänenkin runonsa ovat ime- 
neet voimansa hänen surustaan, mutta kuinka toisenlaisesta: 
Catulluksen lemmensurussa on narduksen tuoksua ja ne haa- 
vat, joita hän potee, ovat kuin naarmuja ruusun piikeistä. 
Lucretiuksen tuskalla ei ole nimeä eikä tuoksua, jollei teräk- 
sen tuoksua, se ei ripittäydy koskaan eikä siihen ole mitään 
parannusta. Se on olevaisen tuskaa olemattomuuden kui- 
lun reunalla: horror vacui, mikä voi kokonaan täyttää vain sen, 
joka on ajatuksellaan mitannut elämän rajat. 

Lucretius on hävinnyt itse luomansa taakse, mutta hänen 
runonsa puhuu meille kahden vuosituhannen takaa niinkuin 
vain ihmiskunnan sydämestä lohjennut, suuri, ajaton runous 
voi puhua sukupolvesta sukupolveen, kansasta kansaan. 
Hänen runoelmansa on, mitä hän itse sanoo Epikuroksen 
elämäntyöstä; vuosituhansien yöstä nostettu tulisoihtu. Se 
kutsuu ihmisiä heidän pienistä toimistaan ja pienistä suruis- 
taan suureen taisteluun sitä pimeyttä vastaan, joka meitä 
kaikkia ympäröi. Tämä taistelu saattaa tuntua toiv ottomalta 
ja turhalta, mutta ihmiskunnan parhaat ovat ottancet siihen 
osaa, emmekä me tunne mitään, joka ei olisi vielä toivotto- 
mampaa ja turhempaa. 

Cu ON LUCRETIUKSEN AIKALAINEN, MUTTA HÄNEN 
runonsa maailma on kokonaan toinen kuin latinalaisen luon- 
non-eepoksen filosofisen tekijän. Ihmiskunnan suuret kysy- 
mykset eivät häntä vietelleet: ne lensivät korkealta hänen 
päänsä yli eikä hänellä ollut tarvetta seurata niitä niiden ret- 
kellä tuntemattomuutta kohti. Hänen inspiratiollaan ei ole 
Pha&tonin auringonvaunuja eikä Ikaroksen siipiä. Mutta 
sillä on jotain rakastavan ja rakastetun Endymionin katoa- 
mattomasta nuoruudesta ja sulosta. 

Jos lyyrikon kutsumus on olla ennen kaikkea tunteittemme 
ja intohimojemme tulkki, ihmissydämen ääni maailmassa, 
niin lienee vain harva runoilija täyttänyt Catulluksen mitan. 
Hän on pienissä runoissaan rakentanut rakkautensa kärsi- 
myksille ja iloille muistomerkin, joka on jo uhmannut kahta 
vuosituhatta: roomalaisen antiikin elävin muistutus suku- 
polvien, vuosisatojen ja -tuhansien yhteenkuuluvaisuudesta, 
parhain latinalaisessa kirjallisuudessa. säilynyt todistus siitä, 
että, mitä aikaa historian kelloviisari lieneekin näyttänyt, 
ihmissydämen sisimmät vaistot ja tunteet ovat pysyneet 
muuttumattomina. Kuinka vanhaksi maailma tulleekin, ei 
sen sydämen ikä ole sivuuttava Catulluksen ikuista nuoruutta. 

Catullus on maailmankirjallisuuden loistavimpia esimerk- 
kejä siitä, miten samalla kertaa helppo ja vaikeaonlyriikan 

taito: helppo sentähden että siihen tarvitaan niin vähän oppia 
ja tietoja ja viisautta ja vuosien kokemusta — vaikea sen- 
tähden, että siinä, opin ja viisauden ja kokemuksen puut- 
tuessakin, kysytään tunteen aavistavaa nerollisuutta, joka 
osaa erottaa sydämen äänen maailman kaikkien äänten jou- 
kosta. Se joka olisi löytänyt avaimen Catulluksen runouteen, 
olisi samalla ratkaissut lyyrillisen taiteen arvoituksen. Per- 
soonallisuuden keskitys ja kauneus ei ole lahjoittanut Catul- 
luksen runoille niiden pitkää ikää, ei myöskään älyn liikkuvai- 
suus ja voima. Niin hyvin luonteena kuin ajattelijana on 
Catullus kehittymätön ja heikko. Hän tekee tavan takaa 
kiivaita hyökkäyksiä ulkonaisia vihollisiaan ja kilpailijoitaan, 
todellisia ja luuloiteltuja, vastaan, mutta hän syöksyy silmät 
ummessa vaaroihin, jotka piilevät hänen omassa luonteessaan. 
Hän ei koskaan löytänyt sitä persoonallisuuden tasapainoa, 
joka tekee miehestä voiman sisäänpäin ja ulospäin. Hänen 
persoonallisuutensa on särkynyt ja hänen tuotteensa ovat 
sirpaleita. Mutta sitä suurempi on hänen runonsa ihme, joka 
on voinut antaa näille sirpaleille niiden hehkun ja elämän. 
Catulluksen runoissa ei elä mies ja persoonallisuus, niissä 
elävät voimakkaasti tunnetut hetket, intohimon silmän- 
räpäykset, täyteläisinä ja kuumina. Lyriikan ikuinen ihme, 
joka on säilyttänyt meille kahden sydämen välillä vaihdetun 
intohimon viestin vielä vuosituhansia sen jälkeen kuin nämä 
sydämet ovat muuttuneet tuhkaksi! Me tunnemme vielä nii- 
den kukkien tuoksun, jotka puhkesivat Catulluksen ja Lesbian 
keväässä ja lakastuivat heidän syksyssään! 

Nykyhetken lukijalle tuo Catullus mieleen kaksi uudenajan 
lyyrikkoa, Heinrich Heinen ja Alfred de Musset'n, joiden 
runous tuntuu uinuvan %n nuce Catulluksen pienessä Liber 
Carminumissa. Hän on rakkauden runoilija, sen ilojen ja 
kärsimysten laulaja, kuten Heine ja Musset — dionyysisessä 
hurmassaan ja eleegisessä, kipeässä surussaan heitä kumpaa- 

kin hartaamni ja vakavampi. Hän muistuttaa Musset'tä 
edelleen siinä, että heille molemmille rakastetun uskottomuus 
on elämän suurin ja syvin kokemus, samoin kuin siinä että 
he molemmat ovat nuoruuden intohimon laulajia, joiden 
runous ennen kolmattakymmentä elämänvuotta on saavut- 
tanut korkeimpansa. Mutta Catulluksessa on lisäksi jotain 
mitä Musset'ssä ei ole ja mikä vie ajatuksen Heineen: nuore- 
kasta taisteluhalua, joka usein etsii aseensa satiirista. Catul- 
luksen ivalla ei tosin ole Heinen ivan älyllistä taipuisuutta ja 
psykologista satuttavaisuutta, mutta sen tarmokas aktiivi- 
suus on sama kuin Heinen. Ne pari vuosituhatta, jotka ovat 
Catulluksen ja hänen myöhäisten jälkeläistensä välillä, ovat 
tuoneet lisäksi muutamia herkempiä kieliä lyriikan runosoit- 
timeen, ennen kaikkea antamalla rakkaudelle henkisemmän 
sisällön, mutta pohjaltaan värähtää roomalaisen runoudessa 
sama elämäntunne kuin Musset'n elegioissa ja Heinen Buch 
der Liederissä. Jos Catullus olisi elänyt kaksi tuhatta vuotta 
myöhemmin, olisi hän sytyttävällä lyriikallaan vaarallisesti 
kilpaillut molempien viimemainittujen kanssa nykyispolvien 
nuorten suosiosta. Nuorten tunteiden uskottuna ja rippi- 
isänä olisi hänen maineensa ehkä vielä suurempi kuin Heinen 
ja Musset'n. 





Jaskelmien. mui v. 87) eKr. "Hänen isänsä ol. todennäköi- 
sesti varakas mies ja omisti mm. luonnonihanalla Sirmio- 
(nyk. Sermione-) niemellä Garda-järvessä huvilan, jonka 
muiston hänen poikansa on runoudessaan ikuistanut. Käy- 
tyään valmistavan koulun kotikaupungissaan joutui Catullus 
ennen kahdettakymmentä ikävuottaan varakkaiden nuorten 
maaseutu-ylimysten tapaan Roomaan täydentämään opin- 
tojaan ja kokemuksiaan. Nuori Catullus tuli Roomaan kes- 
kelle myrskyistä, puolueriitojen järkyttämää aikaa. Senaatin- 
puolue suku- ja raha-aatelisineen ja nk. kansanpuolue lukui- 

sine seikkailijoineen ja muutamine voimakkaine persoonalli- 
suuksineen taistelivat keskenään vaikutuksesta, vallasta ja 
virka-asemista. Ajankohdan huomattavimmat politikot oli- 
vat Pompeius, jolla oli suuren, voitollisen sotapäällikön maine, 
tasavallan ja sukunsa traditioden puolesta kiivaileva Cato 
sekä häntä luonteena heikompi, mutta sanavalmiimpi ja 
taipuisampi Cicero, jonka kaunopuheisuus täytti senaatin 
istuntosalin ja kaikui sieltä jokaiseen Rooman soppeen, missä 
vain oli politiikasta ja skandaalijutuista huvitettua väkeä. 
Voimakkain, määrätietoisin ja kirkkain tahto Roomassa oli 
Caesar, joka näihin aikoihin valmistui nousemaan kansan ja 
legioonain hartioilla maailman herraksi. Hänen tähtensä ei 
kuitenkaan vielä ollut noussut, kun Catullus saapui Roo- 
maan. Hänen tulonsa aikoihin näyteltiin Roomassa Catilinan, 
seikkailijan ja dekadentin, lyhyt murhenäytelmä, missä pal- 
jon Rooman nuorta, turmeltunutta ja joutilasta väkeä kärsi 
lopullisen haaksirikon. 

Keskellä tätä kunnian- ja vallanhimon pyörremyrskyä eli 
Rooman ylhäinen ja toimeton nuoriso rikasta, loisteliasta 
elämää, tuhlaten isiensä omaisuutta tai hankkien itselleen 
velanteolla käyttövaroja nautintoihin ja iloisiin juhliin. Aivan 
kuten nykyaikanakin maaseudulta tullut nuori studiosus 
joutui Catullus maailmankaupungissa aluksi pääasiassa omien 
maanmiestensä, pohjois-italialaisten piiriin. Hän tapasi Roo- 
massa mm. vanhan opettajansa Veronasta Valerius Caton, 
joka oli kieliopintojen ohella antanut hänelle ohjausta runon- 
teossa ja joka itse pohjois-italialaisten keskuudessa nautti 
suurta runoilijamainetta. Edelleen huomataan hänen poh- 
jois-italialaisten tuttavuuksiensa joukossa historiankirjoittaja 
Cornelius Nepos, jolle Catullus myöhemmin omisti runovih- 
konsa. .. Caelius ja Ouintius, joiden nimet usein esiintyvät 
Catulluksen runoissa, varsinkin edellisen, jolle runoilija vielä 
vuosien päästä ripittää elämänsä suurinta pettymystä ja su- 

rua, olivat ehkä myöskin hänen Roomaan muuttaneita nuoria 
maanmiehiään, vaikk'emme heistä lähemmin mitään tiedä. 
Catulluksen runonteon-taito ja hänen varmaankin viehättävä 
ja älykäs henkilöllisyytensä avasivat hänelle pian tien laa- 
jempaankin seuraelämään. Hän tutustui mm. häntä itseään 
muutamia vuosia nuorempaan runoilijaan Licinius Calvuk- 
seen, jonka älykkäisyys ja hieno maku ovat jättäneet jälkiä 
Catulluksen kehitykseen. He lueskelivat yhdessä ja kirjoit- 
telivat myöskin silloin tällöin jonkun laulun, »milloin siihen, 
milloin tähän runomittaan», ja kaihomielellä muistelee Ca- 
tullus joskus aamuisin vuoteessaan, miten hauskaa heillä 
edellisenä iltana oli ollut lasin ääressä runottaria palvelles- 
saan. Runonteko kuului niihin aikoihin nuortenherrain hie- 
nompiin ajanvietteihin, samaan tapaan kuin joskus myöhem- 
min miekkailu ja ratsastus. Luonnollisesti ei nuori kuuma- 
verinen maaseutu-ylimys jäänyt Roomassa osattomaksi nais- 
ten tuttavuudesta enemmän kuin heidän suosiostaankaan. 
Mitä satunnaisia suhteita hänellä lienee ollut, sitä emme tunne, 
mutta yhden suhteen on hän runoudessaan ikuistanut ja se 
muodostaakin eri kehityskausineen hänen varsinaisen elämä- 
kertansa. Se on myös antanut hänen säkeilleen niiden heh- 
kun, joka ei vieläkään ole sammunut. Voimmepa syyllä 
otaksua, että ilman tätä rakkautta eivät hänen runonsa sy- 
vemmät lähdesuonet koskaan olisi puhjenneet eikä hänen 
säkeensä koskaan kohonneet korkeammalle hänen ystävänsä 
Calvuksen tasoa. Tämä runoilijarakkaus ansaitsee siten täy- 
sin määrin meidän mielenkiintomme. 

Catulluksen runoudessa tunnetaan tämä nainen nimellä 
Lesbjia, mutta todellisuudessa on hänen nimensä ollut Clodia. 
Kun Catulluksen rakkaus syttyi, oli Clodia sotapäällikön j ja yli- 
myksen, Gallia Cisalpinan entisen preettorin 0. Metellus Cele- 
rin puoliso. lältään oli Clodia useita vuosia Catullusta van- 
hempi. Clodian veli oli tunnettu kansantribuuni P. Clodius 

Pulcher, vaarallinen, häikäilemätön seikkailija ja Don Juan, 
joka lopulta sai surmansa murhaajan kädestä omien vehkei- 
lyjensä uhrina. Hänen toinen sisarensa oli tunnetun sotapää!- 
likön Luculluksen puoliso. Myöskin useiden muiden Rooman 
ensimmäisten ylimysperheiden kanssa. olivat Clodiukset lähei- 
sessä sukulaisuussuhteessa. Clodia-sisarten maine ei Roo- 
massa. ollut parempi kuin heidän veljensäkään. Kun Metellus 
Celer kuoli v. 50, tiesivät juorut kertoa, että hänen vaimonsa 
oli myrkyttänyt hänet, ja Clodia sai kantaa Klytaimnestran 
ja Medean liikanimiä. Clodiasta, samoin kuin hänen sisares- 
taan, kerrottiin lisäksi yleisesti, että hän oli elänyt rikollisessa 
suhteessa veljeensä. Clodiusten perhe edusti toisin sanoen 
Caesarin aikaisessa Roomassa maineeltaan jotenkin samaa 
siveellistä tasoa kuin Borgia-suku renessanssiajan Itoomassa. 
Varsinkaan ei Cicero ole väsynyt mustaamasta Clodiusten 
mainetta. Mainitsemista ehkä kuitenkin ansaitsee, että Cice- 
rokin on katsonut joskus syvään Clodian kauniisiin silmiin, 
koskapa hän osaa antaa niille mitä runollisimman määräys- 
sanan. Onpa Plutarkhos tietävinään, että Clodia olisi jonakin 
aikana elämästään aikonut mennä naimisiin Ciceron kanssa 
— otaksuma, joka, jos se olisi perusteltu, panisi epäilemään, 
että Ciceron raivossa Clodiaa kohtaan on joku määrä lou- 
katun turhamaisuuden kostonhimoa. 

Enemmän kuitenkin kuin tämä Clodia-Lesbia, joka itse 
asiassa on saattanut olla parempi kuin hänen maineensa, 
kiinnittää meidän mieltämme se runoilija-rakkaus, joka on 
kurkottunut häntä kohti. Paremmin kuin siihen verrattavissa 
tapauksissa useimpien lyyrikkojen tuotannossa voimme Catul- 
luksen runoista seurata suhteen syntyä, kehitystä, riutumista 
ja tuskallista kuolemaa. Catulluksen rakkausrunojen toden- 
näköinen aikajärjestys tarjoaa vain harvoihin kappaleihin 
nähden suurempia vaikeuksia — niin selvästi on niihin piir- 
retty se rakkausromaani, yksi monien joukosta, joka tapahtui 

Roomassa ensi vuosisadalla ennen Kristuksen syntymää ja 
joka yhdelle siihen osaaottaneista merkitsi tuhat kertaa enem- 
män kuin ne valtavat maailmantapaukset, joiden näyttä- 
möksi hänen ympäristönsä näihin aikoihin muuttui. 

Ensimmäiseen rakkaudentunnustukseensa lainaa Catullus 
muodon eräästä Sapfon oodista, jonka hän kääntää lati- 
naksi ja jossa hän saa sanotuksi, miten hän tuntisi itsensä 
jumaliakin onnellisemmaksi, jos hän saisi aina rakastettuaan 
nähdä ja kuunnella ja miten yksi ainoa katse hänen silmistään 
jo salpauttaa hänen hengityksensä ja lamauttaa hänen kie- 
lensä. Mutta itseään varten on Catullus tämän tulisen rak- 
kausoodin jälkeen, samaan runomittaan, kirjoittanut seuraa- 
vat rivit, joissa hän ikään kuin varoittaa itseään, haaveksivaa 
tyhjäntoimittajaa, uhkaavasta vaarasta: 

Joutenolo turmios on, Catullus, 
jouten ollen käyt ylen vaativaksi: 
joutenolo vallat ja valtiaatkin 
turmahan syöksi. 

»Joutenolo», otium antaa epäilemättä psykologista taustaa 
sille tragedialle, joka muodostui Catulluksen perhos-elämän 
huomattavimmaksi tapaukseksi. Samoin kuin meidän on 
vaikea käsittää esim. Musset'n autobiograafisen romaanin 
» Vuosisadan lapsen tunnustuksen» sankarin täydellistä riu- 
tumista rakkautensa elämyksiin, ellemme muista, ettei hänellä 
ollut mitään muuta tehtävää maailmassa kuin rakastaa, 
samoin on meidän vaikea ymmärtää Catulluksen elämän 
haaksirikkoa hänen Lesbiansa uskottomuuden takia, jollemme 
pidä mielessä, että Catullusta ei askarruttanut mikään yhteis- 
kunnallinen pyrkimys tai säännöllinen työ tai harrastus. 
Hänen peritty omaisuutensa antoi hänelle riippumattoman 
taloudellisen aseman ja hänen kunnianhimonsa sai kyllin 
tyydytystä lyyrillisen runoilijan laakereista. Perehdyttyään 
jo Veronassa ja myöhemmin Roomassa etevien grammatikko- 

jen johdolla vanhemman kreikkalaisen kirjallisuuden tunnet- 
tuihin mestareihin sekä myöskin ja ennen kaikkea, saman- 
aikaiseen aleksandrialaiseen runouteen, katsoi hän varmaan 
jo varhain tietävänsä ja taitavansa, mitä runoilijan Roo- 
massa tuli tietää ja taitaa, eikä sen koommin vaivannut 
itseään syvemmillä opinnoilla. Hänen pitemmissä runoissaan 
esiintyvät tiheät viittailut kreikkalaiseen tarustoon lienevät 
olleet pääaiheena siihen, että hän aikalaisiltaan sai tuon 
jonkin verran yllättävän mainesanan doctus, oppinut, mutta 
itse asiassa ei hänen runoutensa herätä, niinkuin esim. Lucre- 
tiuksen, mitään mielikuvaa tutkijasta ja oppineesta. Suurin 
osa hänen runoistaan on onnellisen sattuman lapsia, hetken 
inspiratiosta syntyneitä. Mikäli hän ei ole tarvinnut aikaansa. 
pallopeliin Mars-kentällä tai yöllisiin symposioihin ystävien 
seurassa, on hän ollut vapaa rakkautta varten. Kun hänen 
intohimonsa Clodiaa kohtaan olisyttynyt, täytti se niin ollen 
kohta hänen joutilaan olemassaolonsa, vangitsi hänen kaikki 
ajatuksensa ja tunteensa, tuli hänen kohtalokseen. 

Seuraava pieni runo osoittaa jo ettei Catullus ollut turhaan 
lähettänyt Lesbialle sapfolaista lemmenoodiaan. Runo on 
osoitettu Lesbian pienelle kotivarpuselle: 


Varpu, lemmikki tyttöseni armaan, 
jonka kanssa hän leikkii, jota hellii, 
jolle sormensa nokittavaks antaa, 
ärsyttäin terävämmin iskemähän, 

kun mua kaivaten, kiihkeästi vuottain 
tahtoo armasta jotain hellitellä 
lohdutukseksi pieneks kaipuuseensa, 
lievennykseks hehkuvaisen rinnan — 
oi jos kanssasi, varpu, saisin myöskin 
lientää rintani kaihon, liian raskaan! 


Kuvaavaa on nuorelle Catullukselle, että hän tässä runossa, 
samoin kuin usein myöhemminkin, nimittää rakastettuaan, 

joka on toisen puoliso, poikamaisen kansanomaisella nimellä 
»tyttöseni», puella mea. Yllä lainattuun runoon liittyy välittö- 
mästi toinen, joka on kirjoitettu samaisen kotivarpusen kuo- 
leman johdosta ja jonka lämmin ja herkkä tunne on vieras 
suurimmalle osalle roomalaista lyriikkaa. Tässä surulaulussa 
vakavan juhlallisine muotoineen ja pienine aiheineen on 
paljon rakastunutta huumoria: 


Surkaa, kaikki te lemmen jumaluudet 
ynnä ihmiset, lempeen mahdolliset: 
varpu kuollut on tyttöseni armaan, 
silmiään enemmän hän jota lempi! 
Kallis niin oli varpu, tunsi tytön, 
niinkuin lapsonen tuntee äidin oman, 
eikä poistunut mielin sylistänsä. 
Milloin hyppien sinne, milloin tänne, 
aina piipitti emäntänsä jälkeen. 

Nyt käy tietä se pimeätä sinne, 

josta ei enää kenkään tänne palaa. 
Orcus, sun kiroan, mi kaiken kauniin 
ahmaiset kitahas niin synkeähän! 
Riistit varpusen kauniin, tunnoton sa. 
Oi teit työn pahan! Oi sa varpu pieni! 
Nyt sun tähtesi tyttöseni silmät 
armaat itkusta paisuin punertuvat. 


Voimme olla varmat siitä, ettei tämä pieni surulaulu ole 
ollut tekemättä vaikutustaan häneen, joka lähinnä on voinut 
katsoa olevansa kuolleen sureva omainen. Että Catulluksen 
ja Lesbian suhde pian tuli mitä läheisimmäksi, todistaa 
seuraava runo, joka kuuluu intohimoisessa aitoudessaan par- 
haimpaan mitä rakkausrunous on luonut: 

— Lesbiain, eläkäämme, lempikäämme! 
Vanhusten ylen ankaroiden juorut 
arvoisiks kolikon vain katsokaamme. 
Päivät laskevat, päivät nousevat taas: 
meidän, kun lyhyt päivä kerran laskee, 
yö ikikestäväinen maata täytyy. 

Suudelmaa tuhat suo, senjälkeen sata, 
sitten taas tuhat, sitten toinen sata, 
sitten taas tuhat uusi, sitten sata. 
Sitten kun monikertainen on tuhat, 
kaikki sekoittakaamme itseltämme, 
ettei vois paha silmä vahingoittaa 
tietäissään miten mont' oli suudelmata. 


gillisia sointuja. Mutta ne tulevat pian. Clodia ei ollut niitä 
naisia, jotka tyytyvät yhteen rakkausidylliin. Catulluksen 
rakkaus ei todennäköisesti ollut hänelle yhdentekevä, mutta 
hän ei ollut tunteeton myöskään toisten miesten suitsutuk- 
sille. Catullus huomasi varmaan pian, että hänellä oli kilpai- 
lijoita. Yhdelle heistä, Ouintiukselle, omistaa hän liikuttavan 
pyynnön: 
Ouintius, jos suot ett? olen velkaa silmäni sulle 
tai jos on jotakin silmiä kallihimpaa, 
mult? älä riistä sa pois, mik' on silmiä kalliimpi raulle, 
jos vain on jotakin silmiä kallihimpaa. 

Mutta jos Ouintius oli jalomielinen, niin on meillä varmoja 
todistuksia siitä, ettei Clodia sitä ollut. Clodian uskottomuus 
puristaa Catulluksen rinnasta tunnetun epigrammin, joka on 
kuin tuskan parahdus ja joka kuitenkin samalla on runo: 


Vieron ja lemmin. Miks sitä teen, kysyt multa sa ehkä. 
Tiedä en, tunnen vaan, tunnen ja kärsin ma vaan. 
Odi et amo. Cur id faciam, fortasse veguiris. 
Nescio, sed fieri sentio et excrucior. 


Tämän kuuluisan säeparin ensi sanat od? et amo paljastavat 
meille Catulluksen rakkauden ydinhermon. Hänelle ovat tun- 
temattomat modernin runoilijan tunne-elämän vivahdukset 
ja puoliääret, koko se laaja asteikko, jolla esim. Heinen 
Buch dev Lieder soittaa, samoin kuin hänelle yleensä on tun- 
tematon myöskin se inspiratoorinen Eros, josta puhutaan 

Platonin »Pidoissa» ja jonka kreikkalainen antiikki näki poika- 
rakkaudessa. Hänen Eroksensa on voimakkaasti, yksipuoli- 
sesti sensualistinen ja kun se innostaa häntä runouteen, pukee 
se sanoiksi ensi sijassa vain omistamisen riemun ja hekuman 
tai petetyn epätoivon ja vihan. Mutta tässä määrätyssä mer- 
kityksessä on hän »rakastanut ja vihannut» niinkuin vain 
harva maailman suurista lyyrikoista. 

Catulluksen omissa runoissa esiintyvistä nimistä tiedämme, 
että niiden miesten luku oli vähitellen legio, jotka kilpailivat 
Clodian suosiosta eivätkä suinkaan ainakaan kaikki turhaan. 
Tämä karvas kokemus opettaa Catullukselle naisen rakkaus- 
moraalin arvon. Kun Clodian puoliso Metellus oli kuollut, 
lienee Clodia luvannut Catullukselle, että hän menee naimisiin 
hänen kanssaan. Tälle Clodian lupaukselle ei Catullus kui- 
tenkaan voinut kaikkien kokemustensa jälkeen antaa suur- 
takaan arvoa: 

Suostuvans' ei sano naiseni mielin muille kuin mulle, 
vaikkapa naidakseen pyytelis Juppiterkin. 

Niin sanoo: mutta min nainen miehelle lemmessä vannoo, 
kirjoita tuulehen tuo, juoksevahan vetehen. 

Niin vaihtuu Catulluksen rakkaus vähitellen mustasukkai- 
suudeksi, vihaksi ja inhoksi. Poissa ovat rakkauden onnelli- 
set, täyteläiset hetket, joita he kerran olivat viettäneet Alliuk- 
sen, Catulluksen ystävän, heidän käytettäväkseen lainaa- 
massa talossa. Idylli oli muuttumassa rumaksi kömpelöksi 
huvinäytelmäksi, uteliaiden silmien iloksi. Epätoivo iskee 
kyntensä Catulluksen sydämeen. Hänen surunsa hiipii kuin 
vlamauttava myrkky hänen ytimiinsä» ja karkottaa »kaiken 
elämänilon hänen rinnastaam. Se syvä psykologinen katse, 
mikä hänellä, samoin kuin Musset'llä, on omaan tunteeseensa, 
sanoo hänelle, että hän on hukassa, jollei hän saa ajatuksiaan 
vapaiksi, jollei hän opi, kuinka vaikealta, niin, kuinka mah- 
dottomalta se tuntuneekin, kieltäytymään ja unohtamaan. 

Hänen omat voimansa pettävät hänet, ja niin kääntyy hän 
avuttomuudessaan jumalien puoleen elegialla, joka kuuluu 
kaikkein järkyttävimpään, mitä maailman lyriikka koskaan 
on luonut. Historioitsija Macaulay mm. on tunnustanut, ettei 
hän koskaan ole voinut itkemättä lukea tätä elegiaa. Siinä 
hartaassa, alistuvaisessa avuttomana jumaliin turvautuvassa 
rukouksessa, mikä sisältyy tähän runoon, voi ikäänkuin 
aavistaa sarastusta uskonnosta, joka pari ihmisikää Catul- 
luksen jälkeen alkoi valloittaa maailmaa. 


Oi jumalat, jumalaista jos vaan on laupias olla, 
auttaa voitte jos myös kauhussa kuolemankin, 

kurjan mun puoleen silmänne luokaa, piinani viekää, 
jos hyvin koskaan ma tein: piinani, turmani mun, 

myrkyn, mi suonissa kiertäen syö elonvoimani kaiken, 
kauas rinnastain kaikk' ilot karkoittaen! 

En enää pyydä ma että hän lemmellä lempeeni vastais, 
pyydä ma mahdotont' en: että hän tahraton ois. 

Oi jumalat, vain multa te viekää tuskani poltto, 
viekää multa se pois uskollisuuteni vuoks. 


Catulluksella oli vakava tarkoitus unohtaa Clodia ja tehdä 


i loppu - "omasta käi imyksestään. Sitä todistaa se että hän 


näihin. "aikoihin. lähti. pitkälle. . matkalle, kauas Roomasta 
ja Clodian läheisyydestä. Keväällä 57 liittyy hän propreet- 


i torin. C Memmiuksen seuraan lähteäkseen Bithyniaan, Vä- 


hään-Aasiaan. Päästäkseen pakoon omia ajatuksiaan antau- 
tuu runoilija-rakastaja ensi kerran elämässään yhteiskunnal- 
liseen tehtävään. Hänen esimiehensä Memmiuksen nimi liit- 
tyy erottamattomasti myöskin Lucretiuksen elämäkertaan, 
sillä hän on sama henkilö, jolle Lucretius on omistanut filo- 
sofisen runoelmansa. Kirjallinen maaherra, joka itsekin har- 
rasteli runoilua, ei varmaan ole vitkastellut värvätessään 
matkaansa tunnettua runoilijaa lyhentämään uhkaavaa ikä- 
vää kaukana barbaarimaassa. Otaksuttavaa on, että Catul- 

suksen vaaliin ja lähtöpäätökseen on vaikuttanut osaltaan se, 
että hänen veljensä oli kuollut Vähässä-Aasiassa, Troiassa, 
ja että hänellä siis oli tilaisuus käydä ohimatkallaan veljensä 
haudalla. Mahdotonta ei myöskään ole, että Clodian langon, 
Luculluksen, kuvaukset Vähän-Aasian eksoottisista ihanuuk- 
sista, kuvaukset, joita Catullus on voinut kuulla joko ensi 
lähteestä tai Clodian välityksellä, ovat saaneet runoilijan 
mielikuvituksen syttymään ja herättäneet hänessä matkustus- 
halun. 

Noin vuoden päivät viipyy Catullus Bithyniassa. Hän rii- 
taantuu Memmiuksen kanssa, joka hänen mielestään vie 
kohtuuttoman osan maakunnasta kiskotusta verosta ja 
muusta saaliista, sillä aikaa kun hänen saattoväkensä täytyy 
tyytyä rippeihin. Syytös ei tunnu epätodennäköiseltä, sillä 
mm. eräästä Ciceron kirjeestä hiukan myöhemmältä ajalta 
tiedämme, että Memmiuksen häikäilemättömyys ja voiton- 
himo saattoi saada hyvinkin epäjaloja muotoja. Myöskin 
koti-ikävä houkuttelee Catullusta takaisin. Hän lähtee yksin 
paluumatkalle Bithyniasta, poiketen välillä Vähän-Aasian 
rannikkokaupunkeihin ja toimittaen veljensä haudalla muisto- 
uhrin. Kumppaneilleen, jotka olivat tulleet hänen kanssaan, 
mutta lähtevät paluumatkalle toista tietä, omistaa hän ennen 
eroa seuraavat rivit: 


Lauhat taas kevättuulet saapuneet on, 
uhmat talvisen taivaan vaikenevat, 
armas läntinen kun jo maita kulkee. 
Jäävät Fryygian kentät, oi Catullus, 
jäävät hyöryävät Nicean laihot! 
Kautta Aasian kuuluin kaupunkien! 
Mieli kiihkeä kauas eellä lentää, 
jalka nuortuen matkahan jo halaa. 
Terveeks jääkäätte, ystäväni kaikki, 
jotka tien saman tulleet ootte, jotka 
eri vaiheet ja tiet nyt kotiin johtaa. 

Ja saavuttuaan takaisin Pohjois-Italian ihanille järville, 
seutuun, johon kaikki lapsuuden ja varhaisemman nuoruuden 
muistot liittyivät, tervehtii hän Sirmiota ja kotiaan innostu- 
neilla säkeillä. Syntymäseudun salaperäinen lumous, joka 
ei koskaan menetä mahtiaan ihmismieleen, antaa hänen 
inspiratiolleen siipiä. Runoilija, joka toista vuotta varhem- 
min oli kirjoittanut sydämensä sairaudesta hiutuvan vali- 
tuslaulunsa jumalille, tuntuu taas terveeltä, ja on kuin se 
ilo, jonka hän luuli jo ikiajoiksi rinnastaan karkotetun, taas 
alkaisi palata lapsuuden ympäristössä, keskellä »kotoisia 
nauruja: 


Oi Sirmio, sa helmi nienten, saarien, 

sa ihanaisin, minkä nostaa Neptunus 
päin taivaankantta helmast' aaltojen, 
kuin riemuisena sua ma jälleen tervehdin! 
Ma tuskin uskon Thynian, Bithynian 

jo jättäneeni ja sun näkeväni taas. 

Mik' autuaampaa on kuin huolet heittäen 
näin keventynein mielin tulla kotihin 

ja väsyttävän kaukomatkan jälkehen 
taas päästä kaivattuhun omaan vuoteeseen. 
Se palkinto on pitkän matkan vaivoista. 
Oi terve, armas Sirmio, sa iloitse! 

Te kaikki Garda-järven aallot, iloitkaa, 
te raikukaatte, kaikki naurut kotoiset! 


Oliko Catulluksen sydän tällöin jo todella parantunut riu- 
duttavasta intohimostaan ja oliko hän siis saavuttanut sen 
mitä hän oli elegiassaan ennen matkalle lähtöään jumalilta. 
rukoillut? Tuskin. Varmaa on, että Clodia vielä askartelee 
hänen ajatuksissaan samoin kuin hänen runoissaan. Kun 
Catullus tulee taas Roomaan, nautittuaan kylliksi kotoisesta 
idyllistä, saa hän kuulla Clodian vajonneen yhä syvemmälle 
siveellisessä rappiossaan. Mitä kirjavin ihailijalauma ympäröi 
häntä. Catullus näkee rakkautensa, jota hän onnensa päivinä 

ei ollut salannut ystäviltään, vedettävän julkisesti yleisön 
eteen ja saa kuulla Clodian näyttelevän uusille ihailijoilleen 
runoja, joita hän oli hänelle omistanut ja joita hän turhaan 
pyyteli takaisin. Runoilijan lemmentragedia saa vielä esi- 
ripun laskettua epäjalon, farssimaisen jälkinäytöksen. Itse 
Cicero mustaa puhujalavalta koko retoriikkansa mahdilla 
hänen entisen rakastettunsa mainetta. Kaiken yli, mitä kau- 
nista hän kerran oli uneksinut, sataa lokaa. Niin saa Catullus 
vielä kerran nähdä elämän Medusan-kasvot. 

Mutta hänen mielessään ei enää synny elegioja jumalille, 
vaan tylyjä ja kovia pilkkarunoja. Jotain on hänessä kuollut: 
hänen suuri rakkautensa. Kuollut, eikä kuitenkaan haudattu. 
Hän yhtyy Lesbian häväisijäin kuoroon ja kirjoittaa hänestä 
epigrammeja, joissa hän mm. sanoo Lesbian kulkevan amma- 
tikseen kaduilla ja kujilla ja kettävän kokonaista sarjaa Ro- 
muluksen jälkeläisiä. Näissä epigrammeissa on hänen sydä- 
mensä vain puolittain mukana, hänen todellinen runottarensa 
— se joka on antanut hänelle sanat varpus-runoihin ja ele- 
gioihin — pysyy poissa. Hänen tuskansa elämän lohdutto- 
masta rumuudesta on liian toivoton ollakseen produktiivinen. 
Hänellä ei ole voimakkaan luonteen kykyä jalostua kärsimyk- 
sen kiirastulessa ja voittaa menetettyjen maailmojen sijaan 
uusia ja suurempia. 

Mutta jos elämän tarkoitus on tehdä uskojasta epäilijä ja. 
uncksijasta kyynikko, niin oli se saavuttanut tämän tarkoi- 
tuksen Catullukseen nähden. Catulluksen tuotannossa ta- 
paamme joukon pikkurunoja, joissa ilmenee aktiivinen ja 
häijy haavoittamisen halu ja jotka lienevät parhaiten sovi- 
tettavat tähän aikaan hänen elämässään. Iskeminen iske- 
misen takia, haavoittaminen haavoittamisen takia todistaa 
niissä sairasta mieltä. Nämä pikkurunot ovat osoitetut toisi- 
naan kilpaileville runoilijoille, toisinaan kilpaileville rakasta- 
jille. Edellistä laatua on mm. seuraava tunnettu epigrammi: 

Mentula päin runotarten vuorta hän kiivetä koittaa: 


Mutta myöskin yhteiskunnan huomattavia henkilöitä vas- 
taan kävi Catullus runollista sissisotaansa. Varsinkin Caesar 
ja tämän suosikit Mamurra, Nonius ym. saavat usein olla 
hänen maalitaulunaan. Hänen epigrammiensa leppymättö- 

| myydessä on jotain joka muistuttaa aivan mieskohtaista 
vndetsa. Kuvaava on ennen kaikkea Catulluksen suhde 
| Caesariin. Samoin kuin Napoleonin ilmestys teki runoilijat 
| rauhattomiksi, herättäen ihailua toisissa, toisissa inhoa — 
; joskus ihailua ja inhoa vuorotellen, niinkuin esim. Victor 
*Hugo'ssa —, samoin näyttää Caesarin persoonallisuus jo: 
hänen eläessään voimakkaasti askarruttaneen harrastuksil- 
taan niinkin epäyhteiskunnallisen lyyrikon kuin Catulluksen 
mieltä. Se välinpitämättömyyden naamari, jota hän yrittää 
käyttää puhuessaan Caesarista, todistaa itse asiassa parhai- 
ten, miten Rooman suurimman sotapäällikön ja valtiomiehen 
salaisuus ärsytti hänen mielikuvitustaan ja älyllistä uteliai- 
suuttaan: 


Liiaks lainkaan en sua liehimähän pyri, Caesar, 
en edes tietämähän, valkea, mustako liet. 


Niinkuin myöhemmin niin monen runoilijan mielikuvitus, 
mm. Shakespearen, on tehnyt Caesarista vapauden vihollisen, 
niin teki myöskin jo Catulluksen. Vaikka kansalaisten todel- 
linen vapaus tasavallan monien sisällisten sotien aikana oli 
muuttunut suurelta osaltaan vain kilpailevain sotapäälliköi- 
den, valtiomiesten ja seikkailijain leikkikaluksi, niin näyttää 
kuitenkin tasavalta ja vapaus monen roomalaisen mielessä 
sulautuneen yhdeksi käsitteeksi, niin että kaaoksellisinkin 
tasavalta tuntui heistä toivottavammalta kuin järjestynyt 
monarkia. Siinä oppositiossa, jonka uhrina Caesar lopulta kaa- 
tui, oli ehkä enemmän hämäriä päitä kuin kateellisia ja rikol- 

lisia. Catullus on ollut tämän opposition vaikutuksen alai- 
nen ja ne herjaukset, joita hän epigrammeissaan linkoo Cae- 
saria vastaan, on hän nähtävästi lainannut yleisestä kulku- 
puheesta, selvittämättä itselleen niiden oikeutusta ja siveel- 
listä arvoa. Täysin perustelematonta on pitää niitä, niinkuin 
esim. saksalainen Birt tekee, todistuskappaleina Caesaria 
vastaan. Kaikessa arvottomuudessaan ja tekopyhyydessään 
ovat ne vain oivallisia näytteitä siitä, miten halpoja aseita 
poliittinen taistelu aina on käyttänyt. Myöskin Catulluksen 
ystävä Licinius Calvus kilpaili pilkkarunoillaan hänen kans- 
saan Caesarin mustaamisessa. Näiden runoilijain epigrammit 
tarvitsivat näkyvän maalitaulun ja heidän turhamielisyy- 
tensä valitsi siksi suurimman mikä oli tarjolla. Oikeutetum- 
malta tuntuu Catulluksen pilkka, milloin se kohdistuu niihin 
kiipijöihin ja suosiontavoittelijoihin, jotka triumviirien avulla 
pyrkivät varallisuuteen ja mahtiin, kuten esim. Mamurraan 
ja Vatiniukseen. Tällöin saattaa hänen säkeistään kalskahtaa 
tunne, joka muistuttaa todellista siveellistä suuttumusta ja 
joka ei voinut olla tekemättä vaikutustaan roomalaisiin isän- 
maanystäviin: 


Mik' on Catullus sun, miks et jo kuole pois: 
jo preettorina istuu konna Nonius, 

jo konsulina väärin vannoi Vatinius. 

Mik' on Catullus sun, miks et jo kuole pois? 


Jos voimme pitää Catulluksen ja hänen kirjallisten ystä- 
viensä herjausrunoja Rooman suurimmasta miehestä kuvaa- 
vana sille oppositiolle, joka taisteli Caesaria vastaan, niin on 
toiselta puolen Caesaria kuvaava hänen kostonsa: sekä Catul- 
lukselle että Calvukselle ojensi tuleva maailmanvaltias omasta 
aloitteestaan sovinnon käden. Catullukseen nähden tapahtui 
se tämän isän kodissa, missä Caesar perheen tuttavana sattu- 
malta retkillään vieraili. 

Catulluksen lyyrillisessä tulisuudessa on jotain epärooma- 
laista, mikä ehkä viittaa kelttiläiseen syntyperään. Joutues- 
saan keskelle pääkaupungin patriisi-nuorison nautintoelä- 
mää ei hänellä ollut syntyperäisten roomalaisten käytännöl- 
listä kylmäverisyyttä, joka varjeli heitä liian suurilta sydä- 
men vaaroilta, vaan hänen verensä syttyi nopeammin kuin 
hänen uusien ystäviensä maailman metropoolissa. Intohimot 
riuduttivat hänen voimiaan. Hän oli laulanut loppuun nuo- 
ruutensa laulun eivätkä uudet sävelet saaneet enää entisten 
kantavuutta. Nuoruutensa keväässä oli hän ollut runotarten 
ja naisten lemmikki, mutta kypsän miehuutensa kynnyksellä 
tunsi hän itsensä molempien hylkäämäksi. Tilapäiset suhteet 
eivät voineet tyydyttää hänen vaateliasta sydäntään eivätkä 
tilapäiset epigrammit hänen kehittynyttä runonkaipuutaan 
ja itsekritiikkiään. Eräässä oodissa sanoo hän rakkautensa 
kuolleen kuin skukka, jota auranterä ohikulkiessaan haavoit- 
taa». Mutta rakkauden mukana oli koko hänen olentonsa 
saanut haavan, joka ei enää mennyt umpeen. Vain jonkin 
vuoden eli Catullus vielä kirjallishistorialliseksi tulleen suh- 
teensa lopullisen rikkoutumisen jälkeen. Noin v. 54, kolmen- 
kymmenen ikäisenä, on hän kuollut, tietymätöntä, millä 
tavalla. 

Omistusrunossaan Cornelius Nepokselle toivoo Catullus, 
että Minerva antaisi hänen kirjalleen elämänikää enemmän 
kuin vuosisadan ajan. Runoilijan toivomus on mennyt täy- 
täntöön rohkeammin kuin hän on uskaltanut uneksiakaan. 
Mikään latinalainen lyriikka ei tällä hetkellä elä niinkuin 
Catulluksen. David Strauss on oikeassa, kun hän väittää että 
Catullukselle on ominaista ennen kaikkia muita roomalaisia, 
myöskin ennen Horatiusta, hänen luontevuutensa ja tuoreu- 
tensa. Kreikkalaisen lyriikan sielu on häntä lähempänä kuin 
ketään toista latinalaista runoilijaa. Ihastuttava on mm. 
hänen mukaelmansa sapfolaisesta häälaulusta. Lesbolaisen 


CATULLUS 


runoilijattaren tuliset lemmenoodit ovat hänelle olleet verta 
hänen omasta verestänsä. Ne ovat sitä luontevammin säes- 
täneet hänen tunnettaan Clodiaa kohtaan, kun niiden esi- 
neenä, päinvastoin kuin kreikkalaisessa lemmenlyriikassa 
yleensä on laita, on ollut nainen. Ristiessään lauluissaan ra- 
kastettunsa Lesbiaksi on hän hienolla tavalla tunnustanut 
kiitollisuudenvelkansa kuuluisalle edelläkävijättärelleen. Ca- 
tulluksen lyriikassa on kyllä heikompiakin tuotteita, ikäviä 
juhlarunoja ja oppineita aleksandrialaisia jäljittelyjä, mutta 
meillä ei ole syytä antaa niiden himmentää sitä kuvaa, jonka 
saamme Catulluksen aidoimmasta inspiratiosta. Jokainen 
runoilija elää niin kauan kuin hänen parhaat tuotteensa elävät 
ja vain ne tarjoavat meille oikean ja lopullisen arvosteluperus- 
tan. Catulluksessa on, samoin kuin Lucretiuksessa, jotain 
väkevämpää, kipeämmin ja syvemmin taistelevaa ja sentäh- 
den meitä läheisempää kuin Augustuksen ajan runoilijoissa. 
Samoin kuin Dante ja Petrarca, seisten valtavina atlanteina 
renessanssin ovella, saattavat mittasuhteillaan varjoon var- 
sinaisen renessanssin kirjallisuuden, samoin Lucretius ja 
Catullus, johtaessaan latinalaisen runouden kultakauteen, 
jonkin verran himmentävät, kumpikin omalaatuisella nerolli- 
suudellaan, myöhempien roomalaisten kirjailijain vaikutusta 
ja mainetta. Catulluksessa hurmaa meitä hänen vilpittömyy- 
tensä nerokkuus, lyyrikon lahja ennen muita, joka vangitsee 
silmänräpäyksen tuskan ja ilon ja antaa niille elämän vuosi- 
satoja varten. 

Lyriikka sellainen kuin Catulluksen on sydämien omatunto, 
sydämen ääni maailman monien äänten joukossa. Se saattaa 
olla hiljainen kuin kuiskaus j ja silti kuulua myrskyisten vuosi- 
satojen taakse. Järki ei koskaan voi tulkita sen salakieltä, 
mutta sydän ymmärtää ilman selityksiä. Maailman viisaus 
voi sen tuomita, mutta ei koskaan osoittaa sen olevan vää- 
rässä. Sodat ja vallankumoukset, jotka järkyttävät vuosi- 

satoja, eivät voi sitä vaientaa, valhe ei voi sitä tappaa, väki- 
valta on sitä vastaan voimaton — alati muistuttaa se meitä 
inhimillisyydestä, joka ei ole sidottu kansaan eikä aikaan 
eikä yhteiskunnan muotoon, ikuisesta ihmisestä, ikuisesta 
lapsesta, joka elää, kaukana ajan pauhinasta, avuttomana 
ilossaan ja surussaan, meidän jokaisen sydämessä. 


sa AJAN KAHDESTA SUURESTA RUNOILIJASTA, JOTKA 
omalla erikoisalallaan kuuluvat myös kirjallisuushistorian suu- 
rimpiin, ei kumpikaan s saavuttanut Rooman yhteiskunnassa 
keskeisen a kirjallisen henkilön. asemaa, joka sen sijaan oli va- 
rattu Cicerolle, —juristille, kaunopuhujalle jaf losofille. Vasta 
Augustuksen suhteellisen pitkän rauhanajan oloissa — sen jäl- 
keen kuin Caesarin murha oli verisesti kostettu ja valtataistelu 
suuren miehen perinnöstä suoritettu loppuun — oli yhteis- 
kunnallinen kaikupohja olemassa sille runoilijatyölle, joka 
oli nostava Vergiliuksen nimen kaikkien sivistyneitten Roo- 
man kansalaisten tietoisuuteen ja antava sille maineen lois- 
toa kaukaisiin aikoihin. Lucretius, metafyysillinen. uneksija, 
ja Catullus, lyyrillinen tulisielu, olivat kumpikin liian. suuria 
individualisteja voidakseen vedota siihen kansallistuntee- 
scen, joka Rooman maailmanvallan levittäessä mahtiaan joka 
ilmansuuntaan. oli kasvanut ja voimistunut ja pyrki tietoi- 
susti myös. henkisellä. alalla "itsenäistymään ja luomaan jotain 
kreikkalaisten esikuvien verroille asetettavaa, Vergiliuksesta 
luli tämän kunnianhimoisen isänmaallisen haaveen toteuttaja 
tai, niinkuin me sanoisimme, Rooman kansallisrunoilija. 
Vergilius kuului lähes kolmekymmentä vuotta Lucretiusta j ja 
viisitoista vuotta Catullusta nuorempana toiseen sukupolveen 
kuin suuret edeltäjänsä, mutta ratkaisevampaa kuitenkin 

oli, että hänen objektiivisempi laatunsa määräsi hänet nimen- 
omaan Augustuksen valtakauden elämänihanteiden runoili- 
jaksi, Rooman kulta-ajan eepikoksi. 

Publius Vergilius Maro syntyi lokakuun 15. pnä v. 70 eKr. 
Andesin kylässä lähellä Mantuaa. Hänen isänsä oli vaati- 
maton pienviljelijä, joka näyttää sivuelinkeinonaan harjoit- 
taneen mehiläishoitoa. Äiti Magia Polla oli hänkin pohjois- 


| italialainen. Puolisoilla oli kolme poikaa, joista kuitenkin 


vain nuorin, tuleva runoilija, saavutti miehuuden jän. Puoli- 
sonsa kuoltua meni Magia uudelleen naimisiin. Tästä avio- 


| liitosta syntyi poika, Valerius Proculus. Tähän velipuoleensa 
i säilytti Vergilius läheiset suhteensa siitä päättäen, että hän 


jälkisäädöksessään teki hänestä puolen omaisuutensa. perijän. 
Ensimmäisen koulunsa nuori Vergilius kävi Cremonassa, pie- 
nessä ja vilkkaassa Gallia Cisalpinan provinssikaupungissa, 
vain muutamien kymmenien kilometrien päässä lounaaseen 
Catulluksen Veronasta. Sieltä lähetti hänen isänsä hänet 
Milanoon, missä hän täydensi koulunkäyntiään, lähteäkseen 
vihdoin seitsemäntoista vuotiaana Rooman reettorien oppiin. 
Samoin kuin Lucretiuksesta, saa Vergiliuksestakin sen vai- 
kutelman, että hänen opintonsa olivat perusteelliset ja että 
hän niiden päätyttyä vaivattomasti liikkui aikansa tietämyk- 
sen huipuilla. Pohjoisitalialaisen talonpojan poika pääsikin 
pääkaupungissa nauttimaan parasta, mitä opetusalalla oli 
tarjolla. Hänen opettajiensa joukossa mainitsevat vanhim- 
mat lähteet kuuluisan reettorin Epidiuksen, jonka oppilaiden 
joukossa oli runsaasti roomalaisten ylimysten poikia. Epi- 
diuksen koulussa lienee Vergilius jo tutustunut häntä seit- 
semän vuotta nuorempaan Octavianus Augustukseen, josta 
oli tuleva hänen suuri suosijansa. Myöhemmin siirtyi Ver- 
gilius Ciceron ylistämän epikurolaisen filosofin Sironin oppi- 
laaksi. Varmaankin hän itse jo varhain havaitsi, ettei hänen 
tulevaisuutensa ollut forumilla — luontainen ujous ja luul- 

tavasti myös pieni puhevika. olisivat hänelle siinä suhteessa 
tuottaneet vaikeuksia — ja hän etsiytyi siksi filosofiaan, joka 
tulevan runoilijan kouluna epäilemättä onkin aina suositelta- 
vampi kuin retoriikka. 

Syntyperänsä ja luontaisten taipumustensa puolesta ei 
Vergilius kuitenkaan kuulunut siihen maailmaan, jonka kes- 
kelle hän pääkaupungissa oli joutunut ja jossa hän rakastet- 
tavan luonteensa ja runoilijalahjojensa ansiosta pian sai vai- 
kutusvaltaisia ystäviä ja suojelijoita. Hänen olemuksensa juu- 
ret olivat hänen mantualaisessa isänkodissaan, pienessä poh- 
joisitalialaisessa maalaistalossa, jonka idylliseen elämään luon- 
non keskellä hänen kaikki lapsuusmuistonsa liittyivät. Sodasta 
palaavien veteraanien hyväksi toimitetussa maanluovutuk- 
sessa menetti Vergilius kuitenkin tämän kotitilansa. Kuinka 
kalliilta tämä sodanjumalalle annettu uhri hänestä saattoikin 
tuntua, olisi hän todennäköisesti ilman sitä palannut opiskelu- 
vuosiensa jälkeen viininviljelijän ja mehiläistenhoitajan hil- 
jaiseloon perintötilalleen, tyytyen siihen elämänosaan, minkä 
tustissima tellus, oikeamielinen maa, uskolliselleen valmistaa. 
Väkivaltainen häätö kotitilalta, jonka hän tosin joksikin aikaa 
vaikutusvaltaisten ystäviensä välityksellä näyttää saaneen 
takaisin, menettääkseen sen uudelleen, oli Vergiliuksen ta- 
pauksessa edellytyksenä hänen historialliselle elämäntyölleen. 
Vain Roomassa ja siinä henkisessä ilmapiirissä, jonka Augus- 
tus loi ympärilleen, saattoi Vergilius kehittyä siksi valtakun- 
nan mieheksi ja kulttuurirunoilijaksi, jona jälkiaika hänet 
tuntee. 

Se suosio, jota Augustus ja monet Rooman mahtimiehistä, 
kuten etruskilaisylimys Maecenas ja Gallia Cisalpinan maa- 
herra Asinius Pöllio ja runoilija. Cornelius Gallus, myöhem- 
min Egyptin sijaiskuningas, ”Vergiliukselle. osoittivat, ei kui- 
tenkaan oikeuta tekemään sitä johtopäätöstä, että häneen voi- 
taisiin soveltaa, niinkuin toisinaan tehdään, hovirunoilijan 

mainesanaa. Vastakohtana niille lyyrillisille edeltäjilleen ja 
aikalaisilleen, jotka toteuttivat runoilijakutsumuksensa ensi 
sijassa omien surujensa ja ilojensa laulajina, käsitti Vergilius 
runoilijan tehtävän toisin. Maamiehen synnynnäisestä rak- 
kaudesta maankamaraan kasvoi hänessä se isänmaanrakkaus 
ja sosiaalinen mieli, jota kansalaissotien runtelema Rooman 
yhteiskunta tarvitsi ja jonka lujittaminen ja kehittäminen 
kuului Augustuksen ohjelmaan. Vergiliuksen talonpoikainen 
konservatismi teki hänestä Augustuksen politiikan liittolaisen 
taistelussa ajassa liikkuvia destruktiivisia voimia vastaan. 
Myös Lucretius oli perusluonteeltaan objektiivinen runoilija, 
mutta kun hänen filosofisen eepoksensa aiheena on kosmoksen 
kylmä, jumalien hylkäämä, häviöön tuomittu maailma, liik- 
kuu Vergiliuksen runous maanpäällisessä todellisuudessa, ih- 
misten yhteiskunnassa, jossa usko jumaliin ja luottamus 
tulevaan suureen onnenaikaan luo lämmintä valoaan ole- 
massaolon ylle. Lucretiuksen pessimismin rinnalle asettaa 
Vergilius idyllisen optimisminsa, jonka hän levittää kuin 
parantavan voiteen kansalaissotien Rooman yhteiskuntaruu- 
miiseen iskemiin syviin haavoihin. 

Tähän suureen kansalliseen tehtäväänsä kypsyi Vergilius 
kuitenkin vain vähitellen. Hän oli reettorien koulussa syväl- 
lisesti perehtynyt sekä vanhempaan roomalaiseen kirjallisuu- 
teen että ajan runolliseen muotisuuntaukseen, joka näki jäl- 
jittelyyn innostavina esikuvina oppincet aleksandrialaiset 
eepikot ja lyyrikot. Tämän modernin esteettisen koulukun- 
nan ihailtu mestari oli hänen pohjoisitalialainen maanmie- 
hensä Catullus, joka oli kuollut parikymmentä vuotta ennen 
Vergiliuksen tuloa Roomaan, mutta jonka maine oli korkeim- 
millaan uuden polven keskuudessa. Tämän suunnan huoma- 
tuimpia edustajia olivat lisäksi Valerins Cato ja Licinius Calvus, 
rakkausrunoilija ja epigrammaatikko, molemmat aleksandria- 
laisen koulun käyneitä oppineita runoilijoita, jotka halveksien 

suhtautuivat vanhaan roomalaiseen runotraditioon. Erikoi- 
sesti oli näiden modernistien silmätikkuna Enniuksen heksa- 
metrinen roomalaiseepos, joka ei enempää prosodisesti kuin 
muussakaan suhteessa tyydyttänyt heidän runoudelle aset- 
tamiaan uusia vaatimuksia. Cicero kutsuu pilkallisesti tätä 
nuorroomalaista koulukuntaa Euforionin (aleksandrialaisen 
200-luvun runoilijan) kuorolaulajiksi. Tämän koulukunnan 
vaikutuksesta Rooman uusi kirjallisuus liittyi hellenistisen 
runouden olennaiseksi jatkoksi, menettäen siten jotain jäy- 
hästä alkuperäisyydestään, mutta saavuttaen entistä suu- 
remman esteettisen hienostuksen. Suurten runoilijain, sel- 
laisten kuin Catulluksen ja Horatiuksen, viljelemänä se sy- 
vensi roomalaisen runouden kaikupohjaa ja valmisti persoo- 
nallisen tunnustusrunouden läpimurtoa, mutta pienemmät 
kyvyt se eksytti helposti kuivaan retoriikkaan ja hedelmät- 
tömiin oppineisuuden näytteihin. Vergilius oli luonteeltaan 
liiaksi traditionalisti joutuakseen Rooman kirjallisessa ilma- 
piirissä kritiikittömästi tämän hellenistisiä ihanteita palvovan 
runoilijakoulun lumoihin, joskin hän siitä sai elinaikaisia vai- 
kutteita ja joskin hänen ensi esiintymisensä runoilijana tapah- 
tuu täysin hellenistisen estetiikan merkeissä. 

Vergilius aloitti julkisen runoilijatyönsä kahdeksankol- 
matta ikäisenä keskellä sitä kuumeista aikaa, joka seurasi 
Caesarin murhaa ja muutti Rooman maailmanvallan veristen 
sisällissotien temmellyskentäksi. Kun Octavianuksen ja a An- 
toniuksen valtata lol 1n viimeinen näytös näyteltiin / Actiumin 


luona ja ona. ja Augustukseksi kohotettu Octavianus ryhtyi suur. 


piirteisellä. organisatorisella. työllään. arpeuttamaan, Caesarin 


lujitt amaan | ja rak "rakentamaan " yhteiskunnan. perusteita, oli 
Vergilius jo. poiminut ensimr ensimmäiset runoilijalaakerinsa, joskin 
vain tarkkakorvainen lukija tällöin olisi saattanut aavistaa, 


että hän oli kehittyvä Augustuksen rauhan-ajan suureksi 

kansalliseksi runoilijaksi. Niinkuin meidänkin kansallisrunoi- 
lijamme, aloitti Vergiliuskin idyllikkona. Vallitsevan helle- 
nistisen makusuunnan mukaisesti hän koetteli kykyänsä 
paimenlaulujen sepittäjänä, lähimpänä esikuvanaan 300- 
luvun sisihalainen Theokritos, jonka idyllejä yleisesti luettiin 
ja ihailtiin Rooman nuorissa kirjallisissa. piireissä. Mutta vali- 
tessaan tämän runolajin ei Vergilius vain osoittautunut aikansa 
lapseksi, hän antoi sillä myös ensi näytteen siitä itsekritii- 
kistä, joka ei milloinkaan häntä jättänyt. Niistä runouden 
lajeista, jotka hänen aikanaan olivat nuorelle roomalaiselle 
runoilijalle tarjolla, ei mikään antanut niin edullisia mahdol 
lisuuksia kuin idyllinen paimenrunous aloittelijalle, joka ei 
ollut samalla. myös filosofi kuten Lucretius, ei synnynnäinen 
lyyrikko kuten Catullus eikä älykäs epigrammaatikko kuten 
Calvus. Puhtaasti runotaidollisena harjoituksena se tarjosi 
kiitollisia. mahdollisuuksia, vaatimatta mitään mielikuvituk- 
sen lentoa tai suurempaa kompositiokykyä. Paimenruno oli 
kehittynyt erikoisesti Sisiliassa kansanomaisen realistisesta, 
useimmin leikillisestä kuvauksesta, mimoksesta, jolla tuskin 
oli muuta tarkoitusta kuin palvella markkinahuvin tapaisena 
suuren yleisön ajanvietteenä. Runoilijain käsissä se muutti 
olennaisesti muotoaan, ei vain pukeutumalla etupäässä heksa- 
metriseen ja eleegiseen mittaan, vaan myös omaksumalla 
erikoisalakseen vapaan ja yksinkertaisen paimenelämän ihan- 
noinnin vastakohtana kaupunkikulttuurin turmelukselle: sisi- 
lialainen vuohipaimen oppositiossa Aleksandrian oppinei- 
suutta ja hienostusta vastaan! Fi ollut suinkaan sattuma, 
että italialainen talonpojan poika, joka varmaan itse oli usein 
käynyt paimenessa, tunsi vetoa tätä runolajia kohtaan, siksi 
läheisesti liittyi sen aihepiiri hänen omiin varhaisimpiin koke- 
muksiinsa. Kirjallisesta kilpailusta sisilialaisen runoilijan 
kanssa kasvoi siksi luontevasti esiin jotain Vergiliukselle 
persoonallista, jotain, joka arvossa ja merkityksessä tulisi 

suuresti ylittämään hellenismin idyllikkojen esteettisen pai- 
menleikin. 

Vergiliuksen kymmenen paimenlaulua, joille hän antoi 
yhteisnimen Bucolica, ovat ulkonaisesti. "vaatimaton, mutta 
sisäisesti "merkitsevä ja "lupaava prologi suureen Tunoilija- 
työhön. "Ne eivät vain todista Homeroksen runomitan taituri- 
maiseksi kehitettyä hallintaa, vaan myös kykyä itsenäisesti 
ja omiin tarkoituksiinsa käyttää hellenististen edeltäjien luo- 
maa traditiota. Erikoisen mielenkiinnon tarjoaa Bucolica 
antaessaan meille mahdollisuuden seurata suuren runouden 
kehitystä, alkaen sen ensimmäisistä syntymävaiheista, joiden 
vertauskuvana voi vielä pitää yksinkertaista paimenhuilua. 
Se idyllinen Arkadia, jonka aurinkoisilta kentiltä Theokri- 
toksen sisilialaiset paimenet kaksisataa vuotta aikaisemmin 
olivat karjoineen ja lemmenhaaveineen karkeloineet runou- 
den näyttämölle, oli lähempänä primitiivistä todellisuutta 
kuin Augustuksen ajan roomalaisen runoilijan kuvitelma 
yksinkertaisesta paimenelämästä luonnon povella. Vähim- 
män vetoavat siksi lukijan mielenkiintoon sellaiset Bucolican 
laulut, kuten toinen, kolmas ja seitsemäs ekloga, joissa 
arkaadiset paimenet tulkitsevat toisilleen lemmensurujaan tai 
haastavat toisiaan runokilpailuun, jonka esteettinen tulos 
on hyvin kysymyksenalainen. Niissä Vergilius on uskollisim- 
min jäljitellyt kreikkalaista esikuvaansa. Aivan toinen arvo 
on sen sijaan niillä eklogeilla, joissa paimen-aihe itse asiassa 
on vain kirjallinen taidekeino, ulkonainen verho, jonka taakse 
kätkeytyy jotain omakohtai: isesti koettua tai sisäisesti elettyä. 
Sellainen on mm. kokoelman ensimmäinen runo. Siinä kaksi 
»paimenta», Meliboeus ja Tityrus, keskustelee siitä sotilaiden 
hyväksi suoritetusta maanluovutuksesta, joka on toista koh- 
dannut ja josta toinen on säästynyt. Sisilialainen paimen- 
puku ei voi eksyttää meitä tuntemasta keskustelutovereissa 
kahta italialaista talonpoikaa, runoilijan kohtalotoveria. 

Arkaadisesta leikistä ei Vergiliuksella ole enää kysymys, vaan 
historiallisesta todellisuudesta, jolla on ollut oma merkityk- 
sensä myös runoilijan elämässä. Kenties viehättävintä tässä 
Vergiliuksen runouden pelinavauksessa on se maalaiselämän 
rakkaus, joka vain joskus pukeutuu liiankin voimakkaasti 
tehostettuihin dolce jar niente-tunnelmiin, kuten Meliboeuksen 
onnitellessa häntä onnekkaampaa Tityrusta siitä, että tämä 
sai jäädä kotitilalleen: 


Onnekas vanhus! Täällä sa varjossa saat kotilehdon 
päiväsi viettää vierellä tuttujen vetten ja täällä 
nukkua mettisten hyrinään, kun kukkia ryöstäin 
innokkaasti ne saalistaa suven keltaista mettä. 


On sanottu, että Vergilius on Tityruksen ja Mcliboeuksen 
hahmoissa kaksistanut itsensä ja oman tapauksensa kotitilan 
luovuttajana ja sen takaisin saaneena. Mutta tulevan suuren 
eepikon objektiiviselle laadulle vielä ominaisempana piirteenä 
on pidettävä sitä tosiasiaa, että Vergilius tässä runossa puut- 
tuu sosiaaliseen ilmiöön, joka Rooman yhteiskunnassa oli 
eräänä sotien seurauksena raskaasti kohdannut talonpoikia. 
Hänen oma tapauksensa oli vain yksi tuhansien joukosta, 
joten hän puhui monien puolesta. Niinpä saattaa sanoa 
tähän runoon liittyvän myös valtiollista kritiikkiä. 

Bucolican kuudes runo antaa näytteen siitä, eitei Vergi- 
liukselta, jonka vakavia kasvoja hymy varmaankin harvoin 
valaisi, puuttunut kokonaan myöskään huumoria. Mainit- 
tuaan ensin, että runotar oli suonut hänelle auliisti apunsa 
hänen seuratessaan Theokritoksen jälkiä, kertoo hän, miten 
itse Apollo oli varoittanut häntä ryhtymästä sankariaiheihin: 


Kun kuninkaista ja maineen töistä ma lauluja tahdoin 
laatia, korvastain veti Phoibos ja noin sanoi mulle: 
Paimen, huolehdi karjastas, ei sankariaiheet 

huiluas varten! 

Niinpä hän seuraakin Apollon kehoitusta ja kertoo vain 
viattomasta pilasta, jonka kaksi nuorta paimenta Mnasyllos 
ja Kromis suorittavat sitomalla vanhan satyyrin Silenuksen, 
yllätettyään tämän nukkumassa juopuneen sikeää unta luo- 
lassaan. Heidän avukseen rientää Aegle, najaadeista kaunein, 
ja näköjään avuttomassa tilassa olevan ukon vangitseminen 
suoritetaan kukkaköynnösten avulla. Napolin Museo Nazio- 
nalessa ja Pompejin seinäfreskoissa tapaa runsaasti tämän- 
lapaisia leikillisiä mytologisia kuvitelmia ja saattaa kysyä, 
eikö Vergiliuskin ole laatinut runoaan jonkun kuva-aiheen 
mukaan. Paimenet ja heidän naisellinen avustajansa päästä- 
vät kuitenkin pian Silenuksen kahleista ja palkinnoksi alkaa 
tämä heille laulaa. Vaikutukseltaan osoittautuu tämä laulu 
miltei yhtä valtavaksi kuin kansalliseepoksemme sankarin: 


Kohta kun äänensä kuuli, 
faunit karkelon alkoi ja myös pedot metsien villit, 
riemusta tammikin taivutti latvaa tahdissa laulun, 
Muusain vuorella ei Apollon lumo suurempi koskaan, 
Orfeun myöskään ei. 


Satyyrin laulun aihe onkin itse asiassa suurpiirteinen. Sile- 
nuksen soolo, joka jatkuu 


iltaan tummenevaan, kun jo lampaat on vietävä talliin, 


käsittää itse asiassa kokonaisen omalaatuisen kosmologian, 
kuvauksen siitä, miten 


siemenet ensimmäiset lankesi, maan, tulen, taivaan, 
merten ääret synnyttäin avaruuksien keskeen. 


On kuin Vergiliuksen satyyri olisi lukenut Lucretiuksen 
pienistä hiukkasista, jotka aikojen alussa panivat kosmoksen 
kellokoneiston toimimaan ja synnyttivät elämän ihmeen. 
llänen laulunsa on kuitenkin vain mytologinen fantasia, jossa 
jumal-olennot näyttelevät pääosaa maailman syntyhisto- 

riassa, niinkuin myös sen myöhemmissä vaiheissa. Vergilius 
olikin paremmin perehtynyt jumalaistarustoon kuin Epiku- 
roksen atomioppiin, joka kaikiksi ajoiksi jäikin hänen hurs- 
kaalle mielelleen vieraaksi. Kokonaisuudessaan on tämä 
vakavan-leikillinen runo kuitenkin todellisen lyyrillisen inspi- 
ration kannattama. Se on myös Bucolican eklogeista se, 
jossa runoilija on loitonnut kaummaksi hellenistisistä esiku- 
vistaan. 

Kuuluisimmaksi on kuitenkin tullut neljäs eklogi, vähem- 
män puhtaasti esteettisten ansioittensa kuin sen tulkinnan 
johdosta, jonka kristillinen jälkiaika sille antoi. Vergilius on 
siinä luopunut paimenrunon tavallisesti ilakoivasta dialogi- 
muodosta ja puhuu omissa nimissään pateettisesti ja juhlalli- 
sesti. Tämän, Aenezksen jälkeen Vergiliuksen kuuluisimman 
runon syntymäaika on voitu määritellä hyvin suurella tark- 
kuudella: runo kirjoitettiin niihin aikoihin kuin toinen trium- 
viraatti, joka lupasi vihdoin valtakunnalle myrskyisten vuo- 
sien jälkeen rauhallisen onnenajan, solmittiin. Kaikkien 
Rooman suurten runoilijain tuotteissa soi kuin päättymät- 
tömänä, sukupolvesta toiseen jatkuvana, taustamotiivina 
rauhan kaipaus. Se sukupolvi, joka kaksituhatta vuotta 
myöhemmin on kokenut kaksi hävittävää maailmansotaa, 
voi tämän kaipuun ymmärtää paremmin kuin ehkä mikään 
aikaisempi. Mutta kun meidän sukupolvemme katsoo täynnä 
epäuskoa tulevaisuuteen, elähdytti Vergiliusta vielä haave 
pian koittavasta onnenajasta. Historiallisessa optimismissaan 
uskoi hän ihmiskunnan saavuttavan pysyvän onnentilan, 
vieläpä hän kuvitteli tämän ajan jo olevan aivan lähellä. 
Mutta hänen runoilijafantasiansa ei tyytynyt vain kuvaile- 
maan aikaa, jolloin miekat lopullisesti taottaisiin auroiksi, se 
meni paljon pitemmälle: se näki haaveissaan maailman todel- 
lisen kulta-ajan koittavan, hyvän tahdon valtakauden, joka 
sulkisi myös eläin- ja kasvikunnan yhteiseen suureen rikko- 

mattomaan harmoniaansa. Vuohet luovuttavat tässä uudis- 
tuneessa maailmassa itse maitonsa isännilleen, karjalaumojen 
ei enää tarvitse pelästyä metsän petoja, ihanat kukkaset puh- 
keavat nurmelle, jossa kaikki myrkylliset yrtit ovat kuih- 
tuneet ja käärmeet kadonneet, runsas keltainen laiho on 
kypsyvä pelloilla ja hunaja tihkuva puista. Kuten näkyy, 
on Vergiliuksen haavemaailma erikoisen suopea maamiehelle, 
jonka elämänehdot runoilija parhaiten tunsi ja jonka menes- 
tys oli lähinnä hänen sydäntään. 

Jokainen sukupolvi mielellään kuvittelee elävänsä maail- 
manhistorian kohtalokkaassa käännekohdassa, kokevansa 
ratkaisevaa kriisiaikaa, jota on seuraava radikaali muutos 
huonompaan tai parempaan. Erikoisen voimakkaaksi oli 
tämä tunne ilmeisesti kehittynyt siinä roomalaisessa suku- 
polvessa, joka oli elänyt Caesarin murhaa seuranneet maail- 
manhistorialliset järkytykset ja jossa triumvirien kesken 
Brundisiumissa solmitun rauhan jälkeen oli herännyt voimak- 
kaana toive ihmiskunnalle koittavasta uudesta kulta-ajasta. 
Mutta tällä toivon siivittämällä kaipauksella oli laajempikin 
taustansa Välimeren maiden piirissä. Se ei ollut kiteytynyt 
toiveuneksi vain kreikkalais-roomalaisen kulttuurin piirissä. 
Se oli saanut ilmauksensa sukupolvien aikana myös Israelin 
profeettain Messias-ennustuksissa. Siksi saattoikin kristilli- 
nen jälkiaika nähdä Vergiliuksen tulevaisuuden-kuvassa pro- 
feetallisen ennustuksen sen ajan lähestymisestä, josta myös 
Vanhan Testamentin pyhät kirjat kertoivat. Tämä oli sitä 
helpompaa, kun Vergiliuksen runossa puhutaan »pojastas, 
jonka aikana ihme oli tapahtuva ja joka oli tuleva tämän 
uuden maailman valtiaaksi. Koko keskiaika uskoi Ver- 
giliuksen puhuneen korkeamman voiman inspiroimana ja 
Dante antoi, kuten tunnettu, hänelle Jumalallisessa näytel- 
mässään sijan, jonka olisi uskonut kuuluvan jollekin kris- 
tilliselle oppaalle. Vergiliuksen ekloga on kuitenkin vain 

konsuli Asinus Polliolle omistettu onnitteluruno tämän pojan 
syntymän johdosta. Pollio oli ollut aikaisemmin Gallia Cisal- 
pinan maaherrana ja tässä ominaisuudessa osoittanut suo- 
peutta nuorta runoilijaa kohtaan. V. 41 oli Pollio valittu 
konsuliksi, Rooman ensimmäiseksi viranomaiseksi. Vergi- 
liuksen runo onkin katsottava ensi sijassa kohteliaisuuden ja 
kunnian osoitukseksi miehelle, joka oli astumassa tähän kor- 
keaan asemaan. Cumaen sibyllan ennustukseen nojaten va- 
kuuttaa runoilija, että konsulin perillinen on syntynyt maail- 
maan, joka pian on uudistuva ja nuortuva ja tuova jälleen 
Saturnuksen onnenajan maan pinnalle. 

Vergiliuksen runossa on tartuttavaa, dityrambista lentoa. 
Nykyhetken lukija, jonka kahden vuosituhannen jälkeen on 
todettava, miten vähän sibyllan ennustuksesta on käynyt 
toteen, saattaisi ehkä kysyä, uskoiko Vergilius itse siihen. 
Kysymykseen emme tietenkään koskaan voi saada riidatonta 
vastausta, mutta kaikki mitä Vergiliuksesta ticdämme — 
ennen kaikkea hänen runoutensa välityksellä — viittaa siihen, 
että hän oli hurskas mies, joka oli säilyttänyt talonpojan 
yksinkertaisen uskon myös niihin ennustuksiin, joissa kuo- 
lemattomat ilmoittivat kuolevaisille tulevista tapahtumista. 
Niinpä meidän on vaikea tehdä oikeutta hänen runoelmalleen 
Aeneaan kohtaloista, jollemme pidä tätä mielessä. 

On tullut tavaksi käsittää Vergiliuksen toinen teos Georgica 
Maecenaan toivomuksesta suoritetuksi tilaustyöksi. Voidaan 
kuitenkin kysyä, eikö maanviljelyseepos ole aiheeltaan siksi 
lähellä paimenlauluja, ja liity niin läheisesti runoilijan omaan 
kokemuspiiriin, että voidaan olettaa Vergiliuksen ilman ulkoa- 
päin tullutta kehoitustakin ryhtyneen juuri tähän aiheeseen. 
Georgicassa Vergilius palaa sisilialaisesta Arkadiastaan Italian 
maapohjalle, runollisesta paimenleikistä talonpoikain arkeen. 
Tällä aiheella oli siinä valtakunnallisessa rakennustyössä, 
johon Augustus oli ryhtynyt, myös oma sosiaalipoliittinen 

merkityksensä: talonpojan työn nostaminen arvoon ja kun- 
niaan yhteiskunnassa. Koko runoelman johtoaiheen voi kat- 
soa sisältyvän säkeisiin: 

Oi miten onnekas maamies on, sen jospa hän tietäis, 


kun sodan kilvasta kaukana helpon suo sadon hälle 
oikeamielinen maa, työn palkiten anteliaasti. 


Runoelmassa on neljä osaa, joista ensimmäinen on omis- 
tettu sille työlle, minkä talonpoika suorittaa pellollaan. Runo 
seuraa vuodenajasta toiseen maamiehen askelia, hänen askar- 
teluaan kylvöstä korjuuseen, hänen moninaisia huoliaan, 
unohtamatta niitä vaaroja, jotka hänen työtänsä uhkaavat, 
ja sitä palkintoa, mikä häntä odottaa, jos hän uskollisesti 
täyttää velvollisuutensa. Vastuksia on paljon tarjolla, mutta 
kaikki voittaa uupumaton työs: 


labor ommia vincit 
improbus. 

Tämä toteamus tuo mieleen toisen, niin ikään sananpar- 
reksi muuttuneen, Bucolican viimeisestä eklogasta, jonka mu- 
kaan rakkaus voittaa kaikki, Omnia vincit amor: et nos cedamus 
amori. Kiintymys työhön, rakkaus siihen maahan, jolla hänen 
kotinsa seisoo ja joka kasvattaa hänen leipänsä, säestää ja 
siivittää itse asiassa sitä työtä, jota Vergiliuksen maamies 
suorittaa. Harvoin on maailmankirjallisuudessa kuvattu ta- 
lonpojan elämänehtoja runollisemmassa hohteessa. Vergi- 
liuksen lämpimästi elämänmyönteinen suhde maahan ja kaik- 
keen mitä se povellaan kantaa vaikuttaa kuin tietoinen pro- 
testi Lucretiuksen mekaanista ja kylmää maailmankaikkeutta 
vastaan. 

Vergiliuksen runoelma ei ole vain maalaiselämän idyllin 
ylistystä, sen tarkoitus on olla myös jonkinlaisena talonpojan 
kalenterina. On tuskin luultavaa, että se sai kovinkaan suurta. 
käytännöllistä merkitystä jo siitäkään syystä, että sen lukija- 

piiri varmaankin olennaisesti rajoittui Rooman kirjallisen 
yleisön keskuuteen. Mutta se oli omiaan nostamaan sivisty- 
neistön silmissä talonpojan ammatin arvoa ja lujittamaan 
hänen sosiaalista asemaansa, jonka heikontuminen uhkasi 
valtakunnan hyvinvoinnin perusteita. 

Georgican toinen kirja on omistettu metsänhoidolle ja vii- 
ninviljelykselle. Se sisältää monia käytännöllisiä neuvoja ja 
vihjeitä eri vuodenaikojen varalle, mutta myös innostuneen 
ylistyshymnin keväälle: 

Kaiken kasvun elvyttää kevät, lehvän ja ruohon, 
paisuva maa odottaa elon uuden siementä pyytäin, 
Juppiter, kaikkeuden ikivaltias, suo sadekuurot, 


voimansa vuodattaa väkevän maan, lemmityn, helmaan. 
Liitosta taivaan ja maan niin syntyy kaikki ja kasvaa. 


Kolmannen kirjan aiheena on karjatalous. Runoilija esit- 
tää yksityiskohtaisesti mm. minkälainen hänen mielestään 
hyvän lehmän tulee olla, arviointi, jonka perustana on nau- 
dan merkitys vetojuhtana, ei sen arvo maidontuottajana. 
Rakkaudenvietin alkuperäiset ja raivokkaat ilmaukset kesy- 
tettyjen kotieläinten ja metsän petojen keskuudessa kuva- 
taan voimakkain värein ja draamallisen eloisasti. Hevosten, 
härkien ja lampaiden hoidolle omistetaan omat lukunsa eikä 
uskollista kotikoiraakaan ole unohdettu. Kolmas kirja päät- 
tyy esitykseen eläinruton hävityksestä, kuvaus, joka realis- 
tisessa voimassa vetää miltei vertoja sille Ateenan epidemian 
kauhumaalailulle, jonka tapaamme Lucretiuksen runoelman 
lopussa. 

Esitettyään näin kolmessa kirjassa, joista jokainen käsittää 
enemmän kuin puolituhatta heksametrisäettä, talonpojan 
vuodenajasta toiseen vaihtelevan työn tärkeimmät lajit, kes- 
kittyy Vergilius Georgican neljännessä ja viimeisessä kirjassa 
kuvailemaan erästä työmuotoa, jota kohtaan hän ilmeisesti 
on tuntenut aivan erikoista kiinnostusta: mehiläisten hoitoa. 

Todennäköisesti on maalaistalon hunajataloutta asiantunte- 
muksella harrastettu runoilijan mantualaisessa lapsuuden- 
kodissa — vain aivan persoonallisten muistojen ja kokemusten 
valossa on ymmärrettävissä se asema ja huomio, jonka se 
on saanut tässä talonpojan-eepoksessa. Samantapaisella ra- 
kastavalla mielenkiinnolla kuin Maeterlinck kaksituhatta 
vuotta myöhemmin on Vergilius seurannut mehiläisyhteis- 
kunnan kiireistä, työntäyteistä elämää. Hänen ei tosin ole 
onnistunut päästä mehiläisvaltion koko salaisuuden perille 
— hän erehtyy mm. kuningattaren sukupuolesta ja tekee 
tästä pesän kuninkaan ja kennon sotavoimien päällikön. Hän 
uskoo koko mehiläisyhteiskunnan elävän selibaatissa ja ku- 
vittelee uusien sukupolvien syntyvän itsestään puiden leh- 
dille. Muitakin harhakuvitelmia esiintyy hänen tulkinnas- 
saan, erehdyksiä, joista monet tulivat oikaistuiksi vasta puoli- 
toista tuhatta vuotta myöhemmin. Ei voi kuitenkaan olla 
ihailematta Vergiliuksen runon tuoreutta sen kuvatessa mehi- 
läiskennon elämää, joka siinä kohoaa miltei ideaalisen ihmis- 
yhteiskunnan esikuvaksi: 


Toimin yhteisin nuo, ainoat keskellä luonnon, 

luo omat kaupunkinsa ja lait omat ankarat säätää 
itselleen sekä seuraten tarkoin käskyjä niiden 
kennoon yhteiseen suven kukkien antimet talteen 
saalistaa kesän kerkeän päivinä talvea varten. 


Kuvaillessaan mehiläisyhteiskunnan kiireistä työtä yhtei- 
sen kotinsa hyväksi muistuttaa runoilija meitä siitä, että on 
esitetty sellaisiakin ajatuksia, että noilla pienillä hyönteisillä 
olisi jotain osaa jumalallisesta järjestä, pars divinae mentis. 
Vergiliuksen oma kuvaus näyttää tukevan tätä otaksumaa 
salaperäisen jumalvoiman läsnäolosta mehiläisten elämässä, 
niinkuin kaikessa mikä elää maan pinnalla, merien syvyyk- 
sissä ja taivaan korkeuksissa. Antiikin hallitseva luonnon- 

käsitys, jonka mukaan jokaisella luonnonesineellä on oma 
sielunsa, lähenee Vergiliuksen runoelmassa modernia kon- 
septiota kaiken olevaisen erottamattomasta yhteydestä. Ver- 
giliuksen elävä luonnontunne johtaa kuin huomaamatta 
animismista panteismiin. 

Omissa puitteissaan Georgica on Vergiliuksen taiteellisena 
kokonaisuutena arvostellen kypsin teos. Hän hallitsee täy- 
dellisesti aiheensa, joka ei missään kohden ylitä hänen omaa 
kokemuspiiriään. Talonpojan arkisen työn ylle hän luo suu- 
ren runouden hohdetta, nostaen sen merkitykseen ja kun- 
niaan. Hänen kuvauksensa realismi kilpailee hänen ideaalisen 
käsityksensä kanssa maanviljelijän kutsumuksesta. Maamie- 
hen menestyksellinen askartelu viinipellolla, viljavainiolla ja 
karjakartanossa asetetaan täysarvoisena forumilla tai sota- 
kentillä saavutettujen voittojen rinnalle. Maa on oikeamieli- 
sempi kuin ne jumalvallat, jotka määräävät poliitikon menes- 
tyksestä tai sotilaan aseonnesta. Talonpojan yksinkertainen 
koti luonnon povella on se voimakeskus, jonka varassa Rooma 
on kasvanut maailman valtiaaksi. Mutta Georgica ei ole vain 
pateettinen ylistyshymni talonpojan työlle, se on myös ku- 
vausta niistä vaikeuksista ja vaaroista, joiden ympäröimänä 
hän suorittaa yhteiskunnalle niin merkitsevää kutsumustaan. 
Runoelman jokaisesta säkeestä puhuu meille kiintymys, jota. 
Vergilius on tuntenut sitä elämänmuotoa kohtaan, mitä talon- 
pojan maailma edustaa. Runoilija on nähnyt sen rakkauden 
silmällä, varhaisten muistojensa kultaamana. Me vierai- 
lemme Georgicassa Vergiliuksen mantualaisessa lapsuuden- 
kodissa, puutarhanviljelykselle ja mehiläistenhoidolle suo- 
peassa maastossa, jota pohjoisessa rajoittavat Alppien, ete- 
lässä Apenniinien siintävät vuorijonot, lähellä sitä Pohjois- 
Italian järviluontoa, jonka kauneutta jo Catullus oli ylistänyt. 
Vergiliuksen luonnontunne on kuitenkin intensiivisempi kuin 
Catulluksen, jonka suhde luontoon on yksipuolisesti esteet- 

tinen. Georgican runoilija on syvällisesti perehtynyt luonnon 
elämään, jonka eri ilmiöitä hän on tarkannut ja tutkinut ja 
jonka hän aina näkee aktiivisena, toimivana ja luovana voi- 
mana ihmisen rinnalla ja yhteistyössä hänen kanssaan. Luonto 
ei hänelle ole vain dekoratiivinen kehys, se on olennainen osa 
myös ihmisen elämää, jonka menestys on siitä riippuvainen. 

On tullut tavaksi luokitella Georgica opetusrunouden piiriin 
kuuluvaksi. On tuskin kuitenkaan oikein käsittää runoelman 
tarkoituksen olevan opettaa talonpojille heidän elinkeinojensa 
harjoitusta — sellaiseen on Vergiliuksen runoteksti liiaksi 
metaforeilla ja mytologisilla viitteillä kyllästettyä. Jos ru- 
nolla on jokin didaktinen tarkoitus, lienee se lähinnä löydet- 
tävissä maanviljelijän ammatin yhteiskunnallisen arvon tie- 
toisessa korostamisessa. (eorgica kääntyy tässä tarkoituk- 
sessa ensi sijassa Rooman sivistyneistön puoleen. Tässä suh- 
teessa se epäilemättä olikin omiaan kiinnittämään huomiota 
niihin sosiaalisiin vaaroihin, jotka uhkasivat valtiota maan- 
viljelijäsäädyn rappeutumisen johdosta ja yhteiskunnan lai- 
minlyönneistä talonpoikia kohtaan. Vergilius on kuitenkin 
ensi sijassa runoilija. Niinkuin Lucretiuksen on hänenkin 
kunnianhimonsa nousta Parnasson yksinäisimmille huipuille: 


sed me Parnasi deserta per ardua dulcis 
raptat amor. 


Voidaan tosin sanoa, että hänellä on ollut edeltäjiä. Sel- 
laisia on mm. ollut 700-luvun boiotialainen Hesiodos, jonka 
didaktisen heksametrieepoksen »Työt ja päivät» (Erga kai 
Hemerot) Vergilius tunsi ja josta hän on saanut herätteitä. 
On kuin roomalainen runous olisi uskaltautunut vain sellai- 
sille aloille, joilla kreikkalaiset jo olivat viitoittaneet tien. 
Vergilius on kuitenkin Georgicassaan vähemmän lainannut 
kaukaiselta kreikkalaiselta edeltäjältään kuin Bucolicassa. 
ajallisesti ja henkisesti häntä lähempänä olevilta aleksandria- 

laisilta. Hänen olennaisin lisänsä maailmankirjallisuuteen on 
Georgicassa hänen elävä luonnontunteensa, joka asettaa ihmi- 
sen hänen oikealie paikalleen luonnonilmiöiden kokonaisuu- 
dessa, ei luomakunnan herrana, vaan osana sen suuressa 
tapahtumassa. Tässä suhteessa on Georgica modernein Ver- 
giliuksen teoksista ja meitä lähempänä kuin Aeness. 

Ollakseen eepillinen runoelma sanan varsinaisessa mielessä 
puuttuu Georgicasta edistyvä, yhtenäinen juoni. Perättäiset 
deskriptiiviset kuvaukset talonpojan työn eri vaiheista eivät 
sitä voi korvata, mutta ne antavat teokselle kuitenkin saman- 
laisen sisäisen yhtenäisyyden kuin Lucretiuksen runoelmalle 
antoi kokonaisuutta hallitseva luomisajatus. Itse asiassa voi 
sanoa, että Vergilius jatkaa siitä, mihin Lucretius päätyi. 
Edeltäjänsä abstraktisista korkeuksista siirtää Vergilius elä- 
män problematiikan lähemmäksi maan pintaa, ihmisen omaan 
maailmaan. Vain suuri runoilija on voinut aateloida elämän 
jokapäiväisyydet sellaisella runouden hohteella, olipa kysy- 
mys viinipuun taimien hoidosta tai kyntämiselle ja kylvämi- 
selle suotuisimmista ajankohdista tai mehiläisten sairauk- 
sista. Kaikki, mikä maan pinnalla elää, kukoistaa ja kuolee, 
on kuvaamisen arvoista, kaiken kautta kulkee ja kaikki elä- 
vöittää henkäys jumaluudesta, joka ei — kuten Lucretiuk- 
sella — ole luopunut maailmasta vaan joka jatkuvasti elää 
ja toimii sen keskellä. 

V. 29 luki Vergilius Idän sotaretkeltä palaavalle Augustuk- 
selle vasta valmistuneen runoelmansa. Sc oli syntynyt hi- 
taasti, seitsemän vuoden aikana, varmaankin monin keskey- 
tyksin, sillä Vergilius loi harkiten ja huolella, alituisesti töi- 
tään korjaillen. Hänestä kerrotaan, että hän oli hyvä esittäjä, 
ja me voimme kuvitella, että hänen korkea esimiehensä ja 
suojelijansa mielihyvin kuunteli hänen heksametriensä juh- 
lallista kaikua, jonka veroista ei roomalaisessa runoudessa 
aikaisemmin oltu kuultu. Mutta Augustukselta ei varmaan- 

kaan jäänyt myöskään huomaamatta miten suuresti Vergi- 
liuksen runo oli omiaan tukemaan hänen omia tarkoitus- 
periään, jotka tähtäsivät juuri lujan, elinkelpoisen maanvilje- 
lijäsäädyn luomiseen ja niiden elinkeinojen edistämiseen, 
jotka muodostivat valtakunnan menestyksen ja hyvinvoinnin 
perustan. Vergilius oli hyvin käyttänyt sen ajan, joka hänen 
suurelta ystävältään oli kulunut Idän sodissa. Siksi saattoi 
hän runoelmansa lopussa omistaa korkealle kuuntelijalleen 
seuraavat kohteliaat säkeet, jotka kirjallisuudenhistorialle 
ovat varmimmin määritelleet sen ajankohdan, jolloin Geor- 


gica syntyi: 


Näin minä lauloin pellon töistä ja karjoista, puista, 
kun syvän Eufratin äärillä Caesar välkytti miekkaa 
voittoisaa, lait lempeät laati ja valmisti tietä 
ylhää itselleen luo kuolematonten Olympoon. 


Paimenlauluista ja Georgicasta johtaa elimellinen kehitys 
* Aeneikseen, Vergiliuksen kolmanteen ja kuuluisimpaan runo- 
teokseen. Professori Linkomies on teoksessaan »Augustus ja 
Rooman perintö» vakuuttavasti osoittanut, miten läheisessä 
sisäisessä yhteydessä Vergiliuksen runoluomat ovat toisiinsa 
ja miten harhaanjohtava on kuvitelma, että hän olisi luonut 
ne ulkoapäin saaduista herätteistä tai suorastaan jonkinlai- 
sina tilaustöinä. Asettaessaan runoilijalahjansa valtioaatteen 
palvelukseen tunsi Vergilius epäilemättä seuraavansa vain 
sisäistä kutsumustaan roomalaisena. Hän oli sitä tehnyt jo 
talonpoikais-runoelmassaan, hän oli tekevä sitä vielä suu- 
remmassa määrässä luomalla roomalaisille sankarieepoksen, 
joka julistaisi Rooman kunniaa ja antaisi isänmaan historialle 
sadunomaisen, kreikkalaisten suureen tarustoon verrattavan 
menneisyyden. Yrityksiä Rooman kansalliseepoksen luomiseen 
oli jo aikaisemmin tehty — jo toista sataa vuotta aikaisemmin 
oli Ennius kokeillut tällä alalla —, mutta Vergilius tunsi 

kykenevänsä saattamaan varjoon kaikki edeltäjien yritykset 
ja luomaan todella jotain Iliaksen ja Odysseian rinnalle ase- 
tettavaa. Hänen runoilijamaineensa oli jo tällöin niin suuri, 
että hänelle osoitettiin avoimesti kunniaa hänen liikkuessaan 
julkisuudessa. Hänen itsetuntonsa ei ollut pienempi, hän 
uskalsi kilpasille itse Homeroksen kanssa. 

Eräästä Georgicaan sisältyvästä maininnasta päättäen oli 
Vergiliuksella alkuaan tarkoitus juhlia tulevassa eepoksessaan 
Augustuksen sotaisia mainetöitä. Suunnitelma muuttui si- 
käli, että hän valitsikin runoelman sankariksi Juliuksen 
suvun sadunomaisen kantaisän Aeneaan. Välillisesti sisäl- 
tyi siten aiheeseen sivumotiivina myös kunnianteko Au- 
gustukselle, joka Caesarin ottopoikana kuului Juliusten 
sukuun. Mutta Aeneis on ennen kaikkea isänmaallinen ru- 
noelma, joka haluaa sitoa Rooman ja sen historian suureen 
kreikkalaiseen tarustoon. Idea ei ole alkuperäisesti Vergi- 
liuksen. Aeneas-tarustoa oli jo Ennius käyttänyt runoelmas- 
saan ja siihen olivat nojautuneet ja sitä kehittäneet useatkin 
roomalaiset runoilijat ennen Vergiliusta. Monet Rooman yli- 
myssuvut lukivat lisäksi polveutumisensa jostakin Aeneaan 
seuralaisesta. Vergilius oksasti siten runoelmansa vanhaan 
tarupuuhun, jolla oli jo entuudestaan syvät juuret ja tuuhea 
lehvistö. Mutta hän käsitteli vanhaa aihetta täysin itsenäi- 
sesti ja muovaili sitä vapaasti omiin tarkoituksiinsa. Hänen 
suurena esikuvanaan oli tietenkin Homeros, jonka runomaail- 
masta aihe oli lähtöisin. Iliaan 20. laulussa kerrotaan 
Aeneaasta, Ankhiseen ja Afrodite-jumalattaren pojasta, joka 
kuului Troian ensimmäisiin sukuihin ja oli Hektorin jälkeen 
sen urhoollisin sankari. Hänelle ja hänen jälkeläisilleen ennus- 
tetaan runossa suurta tulevaisuutta. Aeneaan kohtalo, hänen 
vaiheensa Troian hävityksen jälkeen ja hänen tulonsa Latiu- 
miin roomalaisten kantaisäksi, on Vergiliuksen runon aiheena. 
Jo paljon ennen kuin Vergiliuksen runo oli tullut yleisön kä- 

siin, levisi Rooman kirjallisiin piireihin tieto, että jotakin 
suurta oli odotettavissa, niinkuin tiedämme mm. eräästä 
Propertiuksen runosäkeestä. Myös Augustuksen tiedetään 
malttamattomana odottaneen runoelman valmistumista. 

Saatuaan Georgican valmiiksi kävi Vergilius käsiksi suuren 
suunnitelmansa toteuttamiseen. Hän uhrasi siihen yksitoista 
vuotta, koko jäljellä olevan elämänsä. Hänen työtavastaan 
kerrotaan, että hän kirjoitti ensin proosaluonnoksia aihees- 
taan, jonka hän jäsenteli kahdeksitoista lauluksi. Ryhtyes- 
sään pukemaan teostaan runomuotoon ei hän seurannut 
aiheensa kronologista järjestystä, vaan tarttui siihen siltä koh- 
den, mihin hän milloinkin tunsi viehtymystä. Aeneiksen 
tapaisen suuren komposition ollessa kysymyksessä tällainen 
menetelmä varmaan onkin luontevin, joskin siinä myös voi 
piillä se vaara, että runon eri osat kehittyvät liian itsenäisiksi 
kokonaisuuksiksi ja että ristiriitaisuutta voi syntyä eri lau- 
lujen välillä. Näin on 4eneiksessä osittain tapahtunutkin. 
Enemmän täytyy kuitenkin ihailla sitä tapahtumain katkea- 
matonta, joskin oikullisesti polveilevaa virtaa, joka johtaa 
runoelman sankarin palavasta Troiasta Välimeren historial- 
lisia vesiä pitkin rannasta rantaan ja vihdoin Latiumiin, 
missä hän laskee perustan Rooman tulevaisuudelle. Roo- 
masta tulee Vergiliuksen runoelmassa Troian tytärkaupunki 
ja sen historia solmitaan runouden sitein Homeroksen suureen 
satupiiriin. 

Aeneiksen kuusi ensimmäistä laulua kuvailee Troiasta paen- 
neen, uutta kotimaata etsivän. sankarin harhailua seuralaisi- 
neen runouden — pyhittämiä. vesiä, oikullisten jumalvaltojen 
heittelemänä. Hänen. vaiheensa muistuttavat kotisaartaan 
etsivän Odysseuksen harharetkiä ja kieltämättä onkin Home- 
roksen Odysseia ollut Vergiliusta innoittamassa hänen konsi- 
pioidessaan. Aeneiksen alkupuolen. Myös hellenistisen runoi- 
lijan Apollonioksen Jasonin ja Medeian aihetta käsittelevä 

heksametri-eepos lienee antanut Vergiliukselle joitakin herät- 
teitä. Kuvatessaan taas sankarinsa taisteluja Italian maa- 
kamaralla on »Ilias» ollut hänen suuri esikuvansa. Homerok- 
sen auktoriteetti on myös monissa yksityisaiheissa sitonut 
roomalaisen runoilijan mielikuvitusta. Onpa voitu osoittaa 
Vergiliuksen liian orjallisesti lainanneen suurelta esikuvaltaan 
sellaisiakin aiheita, jotka eivät oikeastaan sovellu hänen 
runoelmansa kokonaisuuteen. Vergiliuksen riippuvaisuutta 
esikuvastaan ei kuitenkaan ole syytä liioitella. Aeneiksen - 
isänmaallinen perusajatus on kokonaan roomalainen ja eroaa 
täysin Homeroksen runoelmien individualistisesta. hengestä. 
Se on lisäksi uskonnollinen runoelma, jonka sankari sokeasti 
kulkee jumalien hänelle viitoittamaa tietä. Mutta myös luke- 
mattomissa yksityiskohdissa todistaa se omintakeista fanta- 
siaa ja taiteellista sommittelukykyä. Roomalaiset tunsivat 
sen omakseen ja asettivat ylpeydellä sen Homeroksen rin- 
nalle. Mitään siihen verrattavaa ei heidän kielellään vielä 
oltu luotu. 

On kulunut seitsemän vuotta Troian häviöstä ja siitä het- 
kestä, jolloin Aeneas lähti pakolaisena laivoineen kyntämään 
Välimeren vesiä. Hänelle epäsuopea Juno, joka ei ole unoh- 
tanut Pariksen tuomiota vaan vihaa tämän koko sukua, johon 
myös Aeneas lukeutuu, lähettää hänen tielleen myrskyn, 
joka upottaa useita hänen laivoistaan ja heittää hänet Libyan 
rannikolle. Täällä tapaa Aeneas Karthagon kuningattaren 
Didon. Auttaakseen poikaansa, Venus, Aeneaan äiti, sytyttää 
kuningattaressa tulisen rakkauden muukalaiseen. Dido ottaa 
linnassaan vieraanvaraisesti vastaan Aencaan ja saa tämän 
kertomaan Troian kohtaloista ja omista vaiheistaan. Kaksi 
seuraavaa laulua sisältää kertomuksen Troian häviöstä ja 
Aeneaan harharetkistä aina siihen saakka, kunnes hän on 
tullut Libyan rantaan. Neljännen laulun aiheena on Didon 
traagillinen rakkaus — yksi koko runoelman suurista koho- 

kohdista, joka päättyy vaikuttavaan kuvaukseen kuningat- 
taren itsemurhasta. Jumalien tahdolle kuuliainen Aeneas 
ohjaa laivansa merelle ja jättää Didon, aavistamatta, että 
tulenkajo rantamalta on lähtöisin kuningattaren kuolin- 
roviosta. Viidennessä laulussa jatkuvat troialaisten harha- 
retket. Ne johtavat heidät ensiksi Sisiliaan, minne Aeneas 
on haudannut isänsä. Täällä panee Aeneas toimeen suuren- 
moiset aseleikit, joissa mm. hänen poikansa Ascanius kunnos- 
tautuu. Ankhiseen haamu ilmestyy Aeneaalle ja kehoittaa 
häntä kääntymään Cumaen oraakkelin puoleen. Aeneas seu- 
raa isänsä neuvoa, purjehtii Italiaan ja tapaa siellä Cumaen 
kuuluisan sibyllan. Tämän seurassa hän vierailee manalassa, 
missä hän kokee joukon ihmeellisiä elämyksiä. Kuvaus tästä 
manalan käynnistä — Aeneiksen kuuluisin episodi — on suo- 
ritettu Vergiliukselle poikkeuksellisella fantasian voimalla. 
Aavemaisine yksityiskohtineen on siitä tullut kaikkien myö- 
hempien manala-kuvitelmien suuri esikuva. Sekin tosin 
puolestaan osaksi nojaa Odysseian yhdenteentoista lauluun, 
jossa kuvaillaan Odysseuksen vierailua kuoleman valtakun- 
nassa, mutta olennaiselta osaltaan se kuitenkin on itsenäinen, 
mahtavan runoilijamielikuvituksen tuote. Sen suggestiivi- 
sesta vaikutuksesta parhaana todistuksena on pidettävä sitä 
tosiasiaa, että se välittömästi ja välillisesti on kauas kristil- 
lisiin vuosisatoihin inspiroinut runoilijain kuolemantakaisia 
kuvitelmia. Cumaessa oli Aeneas jo koskettanut Italian ran- 
taa, seitsemännessä laulussa hän saapuu Latiumiin, Tiberin 
rantamille. Erinäisten ennusmerkkien välityksellä saa Aeneas 
tietää, että hän oli nyt saapunut siihen maahan, jonka koh- 
talo on hänelle määrännyt. Maata hallitsee hurskas kuningas 
Latinus. Tältä pyytää Aeneas kotipaikkaoikeutta. Kuningas 
suostuu Aeneaan pyyntöön ja on jo valmis luovuttamaan 
tyttärensä Lavinian puolisoksi muukalaiselle. Pitkävihainen 
Juno, ylijumalan puoliso, sekaantuu kuitenkin uudelleen ta- 

pahtumien kulkuun. Hän panee rutulien kuninkaan Turnuk- 
sen, jonka kosinnan Latinus on hylännyt, aloittamaan liitto- 
laisineen sodan Aeneasta vastaan. Sotatapahtumien yhtey- 
dessä kuvaillaan kilpeä, jonka Vulcanus takoo Aeneaalle ja 
johon on kuvattu Rooman tuleva historia. Kahdeksannessa 
ja yhdeksännessä laulussa jatkuu taistelu, jonka aikana Asca- 
nius saa tilaisuuden suorittaa ensimmäisen urotyönsä. Kym- 
menennessä kirjassa Juppiter yrittää hieroa sovintoa jumalien 
kesken, mutta kun hän ei siinä onnistu, jättää hän taistelun 
tuloksen kohtalon varaan. Sodan viimeiset vaiheet ovat 
yhdennen- ja kahdennentoista laulun aiheena. Taistelu päät- 
tyy Aeneaan ja Turnuksen kaksinkamppailuun, missä Turnus 
kaatuu. Aeneas ei kuitenkaan ole tullut maahan valloittajana. 
Juhlallisesti hän lupaa Latinukselle jättää tälle hallitsijan- 
valtuutensa. Yhtäläiset lait hallitkoot Italian vapaita kan- 
soja. Hän on tullut tuomaan vain sacra deosgue Italian kan- 
soille, yhteisen jumaluskon, yhteisen kulttuurin. Aeneaan 
kutsumus on itse asiassa kulttuurilähettilään: hän tuo seik- 
kailurikkaiden matkojensa takaa jumaliensa mukana suuren 
kreikkalaisen sivistystradition Italiaan. Roomasta tulee uusi 
Ilion. 

Aeneiksen modemi lukija ei voi olla havaitsematta, että 
runoelman sankari oudon passiivisena, unessakulkijan tavoin, 
toteuttaa kohtalonsa ja täyttää jumalien hänelle määräämän 
tehtävän. Kun jumalien käsky saavuttaa hänet, jättää hän 
Didon nääntymään lemmentuskiinsa tunteettomuudella, joka 
tuskin voisi olla suurempi. Hän ei ole luotu rakastajaksi, hän 
on tahdoton ase kohtalonvoimien käsissä. Hän eroaa siinä 
suhteessa Homeroksen sankareista, joilla on oma tahtonsa 
ja jotka rohkenevat uhmata myös kuolemattomia. Hänelle 
vihamielisen Junon ja myötämielisen Venuksen valtataistelu 
määrää hänen elämänsä ratkaisevat vaiheet, joita ei Olympon 
ylijumalakaan voi muuttaa, koska hänenkin yläpuolellaan 

on kaikkea olevaista hallitseva kohtalo. Tässä sokeassa koh- 
talonuskossa on jotain tyypillisesti roomalaista. Se on myös- 
kin eräänä edellytyksenä Rooman maailmanvaltiudelle, joka 
oli Aeneaalle ennustettu. 

Mutta kuinka paljon todellista irrationaalista runoutta kuk- 
kiikaan niissä rautaisissa puitteissa, joihin Vergilius on runoel- 
mansa valanut! Kun Dido näkee linnastaan, miten Aeneaan 
laivasto satamassa valmistuu lähtöön, pyytää hän epätoivois- 
saan sisartaan Annaa vielä yrittämään hellyttää troialaisen 
kivikovaa sydäntä. Hän eiuskalla toivoa, että Aeneas peruut- 
taisi lähtö-aikeensa, hän anoo vain pientä lykkäystä, pientä 
armonaikaa voidakseen tottua eron tuskaan: 


Anna, sa rannalla vilskeen näät, ovat koossa jo siellä 
laivat, lähtöhön valmiit, jo purjeet tuulia kutsuu, 
seppelin kaunistaa merimiehet kokkia laivain. 

Tuskan aavistanut tämän jos olisin, minä oisin 

voinut sen kantaa myös. Sisar kallis, sulta ma pyydän, 
että sa luo menet Aeneaan, valapetturin, yksin 

sulle on paljastanut hän mielessään mitä hautoo, 

yksin sa tuntea voit tavan parhaan pyrkiä luokseen, 
hellyttää sinä yksin taidat ylpeän mielen. 


Miksi mun äänellein on kuuroks korvansa käynyt? 
Minne hän kiirehtää? Toki suokoon mulle sen lohdun, 
että hän lempeni tähden luonani hetkisen viipyis 
suotuisampia tuulia vuottain. En lupaustaan 
täyttämähän minä vaadi, myöskään en sitä että 
luopuis Latiumista ja vallastaan luvatusta. 

Aikaa vain anon hiukan, tuskallein vähän hoivaa! 
Siskoas sääli ja vie rukoukseni uskottomalle 

niin monin kerroin palkitsen sinut, siskoni armas. 


Aeneas on kuitenkin taipumaton Annan uudistuvista pyyn- 
nöistä huolimatta. Mikään ei voi muuttaa hänen päätöstään, 
eivät naisten rukoukset, eivät myöskään naisten kyynelet. 

Epätoivoisen Didon sydämessä kypsyy tällöin itsemurhan 
ajatus. Synkät taivaan merkit vahvistavat häntä hänen kuo- 
lemanpäätöksessään ja öisin raskaat painajaisunet, joissa 
milloin hänen miesvainajansa kutsuu häntä luokseen, milloin 
Aeneas ilmestyy hänelle jättäen hänet kuitenkin seuraavassa 
hetkessä. Päätöksessään erota elämästä ei hän uskoudu ke- 
nellekään, ei edes sisarelleen, jolle hän tuskan raatelemana 
teeskentelee keventynyttä mieltä. Toisten nukkuessa val- 
mistuu Dido yksinäiseen kuolemaansa ja kun hän aamun ensi 
sarastuksen aikoihin näkee troialaisten paisuvin purjein suun- 
taavan kulkunsa merelle, syöksee hän miekan rintaansa ja 
nousee itse valmistamalleen roviolle. Hänen uskollinen sisa- 
rensa ehtii vaivoin ottamaan vastaan hänen viime henkäyk- 
sensä: 


Kolmesti vuoteeltaan hän nousi ja kolmesti sille 
uudelleen vajos, etsien silmin sammuvin vielä 
huoaten kerran viimeisen valonlähdettä taivaan. 


Ennen kuolemaansa rukoilee kuningatar petolliselle rakas- 
tajalleen jumalien rangaistusta ja ennustaa Karthagosta tule- 
vaa kostajaa tämän jälkeläisille ja Roomalle. 

Dido on Aeneiksen kieltämättä elävin henkilöhahmo. Hä- 
nen rakkaudentunteensa herääminen kaukomatkaista muu- 
kalaista kohtaan ja varsinkin hänen epätoivonsa, kun hän huo- 
maa Aeneaan valmistautuvan jättämään hänet, on kuvattu 
suurella psykologisella realismilla. Pienetkin vaihtelut hänen 
mielialoissaan tulevat runossa oikeuksiinsa. Dido on rakkau- 
dessaan haavoittunut, kypsän iän saavuttanut nainen, into- 
himoinen ja tunteissaan ehdoton — eräs maailmankirjallisuu- 
den suuria henkilöhahmoja. Hän valittaa vieraalleen su- 
ruaan sen johdosta, ettei hänelle jää tästä muistoksi lasta, 
pientä Aeneasta, joka saisi hänet tuntemaan itsensä vähem- 
män hylätyksi vieraan lähdettyä. Hänen omatuntonsa soi- 

maa häntä uskottomuudesta miesvainajansa Sychaeuksen 
muistoa. kohtaan. Vuoroin puhuu hänen suustaan hellyys, 
vuoroin loukattu ylpeys, vuoroin häpeä, vuoroin suuttumus 
ja viha. Hänen rauhansa on mennyt. Hän huokaa voima- 
tonna: 


Improbe Amor, guid non mortalia pectora cogis. 


Dido pakenee tuskaansa ja häpeäänsä kuolemaan. Viimei- 
senä yönään hän myrskyisten tunteittensa raatelemana repii 
rikki kaikki elämään yhdistävät siteet. Kun rakkaus on hänet 
jättänyt, on elämä käynyt hänelle arvottomaksi. Hän unoh- 
taa olevansa kuningatar, hän unohtaa olevansa äiti (aikai- 
semmasta avioliitostaan), hän on vain rakastava nainen, rak- 
kaudessaan kuolettavasti haavoittunut. Hänellä on elämä 
panoksena suhteessa, joka Aeneaalle on vain episodi, vain 
etappi sillä velvollisuuden tiellä, jota kohtalo on määrännyt 
tätä kulkemaan. Jos Dido on tarkoitettu Aeneaalle ansaksi 
hänen täyttäessään jumalien hänelle asettamaa tehtävää, 
on sanottava, että Aeneas ylen helposti voittaa tämän kiu- 
sauksen. Samana yönä kuin Dido käy linnansa yksinäisyy- 
dessä kuolemantaisteluansa, nukkuu Aeneas lähtövalmiissa 
laivassaan rauhan unta. Mikään ei voi järkyttää hänen lähtö- 
päätöstään. Dido menehtyy Aeneaan jpietaksen uhrina. 
Modernin lukijan silmissä riistää Karthagon kuumaverinen 
kuningatar Aeneiksen neljännessä laulussa mielenkiinnon ru- 
noelman sankarista itselleen, kadotakseen sen jälkeen koko- 
naan runoelmasta. Vain kuudennessa laulussa vilahtaa vielä 
hänen haamunsa manalan vainajien joukossa Aeneaan ohi 
kuin unikuva. 

Jos Aeneiksen neljäs laulu on Vergiliuksen mestarinäyte 
sielun maalauksen alalla, on kuudennen laulun manalassa 
käynti sen sijaan loistavin todistus hänen fantasiansa visuaa- 
lisesta kuvausvoimasta. Aihehan esiintyy jo Homeroksen 

»Nekyiassa», mutta yksityiskohtainen vertailu osoittaa, että 
Vergilius on kehittänyt sitä täysin omavaraisesti. Hänen 
haudantakaisen elämän kuvitelmassaan vaihtuvat näkymät 
nopeassa tahdissa, mutta kaiken aikaa säilyy aavemainen 
kuutamotunnelma hänen kuoleman-valtakunnassaan. Vai- 
najat, joita Aeneas sibyllan seurassa siellä kohtaa, eivät kaikki 
ole vielä Acheronin ylittäneitä — kuoleman virran tällä puo- 
len odottavat ylipääsyä kaikki ne, jotka ovat jääneet ilman 
hautausta ja joiden kohtalo on vaeltaa sata vuotta rauhatto- 
mina varjoina Acheronin rantoja, ennen kuin »tyly lautturi 
Kharom heitä armahtaa. Heidän joukossaan keksii Aeneas 
myös mereen pudonneen seuralaisensa Palinuruksen, joka 
valittaen kertoo, miten hän tähyillessään tähtiä oli tem- 
pautunut kuohuihin ja ajautunut rannalle missä hän oli saa- 
nut surmansa murhaajan tikarista. Kharonin peloittava 
hahmo piirtyy havainnollisena, realistisena kuvana mieleen: 


Silmänsä iskee tulta ja takkuinen partansa riippuu 
pitkänä rinnalleen, olan toisen yllä hän kantaa 
ryysyistä viittaa, mut yhä suonikas on ukon kämmen, 
jolla hän lauttaa ohjaa ja jolla hän purjetta hoitaa 

kun manan varjoja kuoleman tumman vuon yli vie hän. 


Mukanansa tuomansa taikaoksan avulla taivuttaa sibylla 
Kharonin kuljettamaan heidät mutaisen virran yli Pluton 
valtakuntaan. Siellä ryntää heitä vastaan luolastaan kolmi- 
kitainen Kerberos, jonka sibyllä kuitenkin tekee vaaratto- 
maksi heittämällä koiran kitaan uuvuttavaan meteen kaste- 
tun leivänpalan, jonka 


hirviö nälkäinen kitahansa kolmehen ahmii, 
rotkonsa suojaan painuu ja valtaisen ruhon siellä 
maahan oikaisee unen valtaan vaipuen kohta. 


Tie on siten vapaa. Uudet kauhut odottavat vierailijoita 
virran toisella rannalla. Siellä kohtaa heitä ensin sylilapsina 

kuolleiden vainajien korvia särkevä valitus, sen jälkeen viat- 
tomina surmattujen ja itsemurhaajien, jotka mielellään palai- 
sivat takaisin niihin elämän vaivoihin, joita he ovat paenneet. 
»Surun kentillä» saavat manalan vierailijat nähdä rauhat- 
tomina harhailevain vainajien parven: rakkauden tuskaansa 
riutuneet. Se aeternum vulmus amoris, josta Lucretius puhuu, 
ei ole lakannut vuotamasta kuolemassakaan. Täällä Aeneas 


harhaavan näki muiden joukossa Karthagon Didon, 
niinkuin kuun sumun kesken tai läpi auteren joskus 
uskoa voi näkevänsä, kun hento sen on valo vielä. 


Näin Aeneas saa tietää Didon päättäneen todella itse päi- 
vänsä — vain hämärä huhu on siitä kantautunut hänen kor- 
viinsa. Näyn järkyttämänä Aeneas puhuttelee hellin sanoin 
Didoa ja pyrkii lähestymään häntä, mutta Dido 


ääneti kääntyy pois alas maahan silmänsä luoden 
kasvoin kuin kivisin, niin mykkänä kuin kuvapatsas. 


Dido on kuolemassakin säilyttänyt kuninkaallisen ryhtinsä. 

Jatkaessaan matkaansa syvemmälle kuoleman valtakun- 
taan tapaa Aeneas troialaisten aseveljiensä varjoja, joita hän 
puhuttelee. Sibylla keskeyttää kuitenkin keskustelun, sillä 
yö on kulumassa ja heidän täytyy kiiruhtaa. He ovat saa- 
puneet seutuun, missä tiet haarautuvat: oikealle Pluton Kä- 
ninkaalliseen mään * jä Elysiumin kentille, vasemmalle 
Tartaroksen pimeihin k iluihin, missä ”rikoksentekijät kärsi- 
vät ikuista rangaistustaan. Platon linnävuoren ympärillä 
virtaa Flegeton tulisin aalloin. Linnan timanttiset portit 
ja rautainen torni ovat rakennetut uhmaamaan sekä ihmisten 
että jumalien murtoyrityksiä. Tartaroksen portinvartijana 
istuu Tisifone, 


päivin, öin uneton, verentihkuva mantteli yllään. 

Sisältä kuuluu tuomittujen kahleiden kilinää ja heidän 
tuskanhuutojaan. Siellä kärsii rangaistuksensa titaanien ju- 
malaton suku, isänmaanpetturit, lainrikkojat ja huorintekijät. 
Sibylla yrittää kuvailla Aeneaalle heille kullekin rikoksensa 
laadun mukaan tuomittua rangaistusta, mutta lisää 


rautaa jos minun ääneni ois, sata kieltä ja suuta 
mulla jos ois, niin voimaton sittenkin minä oisin 
kertomahan, mitä saavat tuomitut kärsiä täällä. 


Vihdoin saapuvat retkeläiset tuomittujen synkiltä asuma- 
sijoilta autuaitten valoisille, ikivihreille kentille. Niiden ylä- 
puolella ikuisesti kirkkaalla taivaalla loistaa oma aurinko ja 
vaeltavat omat tähdet. Täällä vainajat viettävät ajatonta 
aikaansa leikkien, urheillen, tanssien ja laulaen. Täällä näp- 
päilee Orfeus seitsenkielistä lyyraansa, tänne ovat kokoontu- 
neet kuuluisat sankarit, isänmaan puolesta kaatuneet, nuh- 
teettomasti eläneet papit, runoilijat ja keksijät, kaikki ihmis- 
kunnan hyväntekijät. Sotilaat ovat iskeneet keihäänsä maa- 
han ja rehevällä nurmella juoksevat valtoinaan heidän rat- 
sunsa. Tuoksuvien ja varjoisten laakerilehtojen keskellä vir- 
taa vuolas Eridanus, kostuttaen kenttiä suloisilla laineillaan. 
Autuaitten joukosta erottuu kookas laulaja Musaeus, joka 
opastaa Aeneaan hänen isävainajansa luo. Niin saavuttaa 
Aeneas vihdoin sen päämäärän, jota tavoittamaan hän oli 
tullut. Kun Aeneas näkee isänsä, yrittää hän kolme kertaa 
häntä syleillä, mutta kolme kertaa väistää Ankhises hänen 
syleilynsä, = 


niinkuin henkäys tuulen tai unen häipyvä harha. 


Vainajien varjo-olemus ei ole ruumiillisesti kosketeltavissa, 
vaikkakin se tekee mahdolliseksi puheen ja ajatustenvaihdon. 
Ankhises, ilmaistuaan pojalleen ilonsa siitä, että tämä on 
tullut häntä tapaamaan (mitä hän muutoin on odottanutkin), 

kertoo, että henget, joiden Aeneas näkee tungeksivan Lethen 
rantamilla, ovat niitä, jotka vielä palaavat maan pinnalle 
ja nyt juovat virrasta entisyytensä unohdusta. Kun Aeneas 
kysyy, mikä onneton halu heitä houkuttelee takaisin elämään, 
paljastaa. Ankhises pojalleen Pythagoraan sielunvaellusopin 
salaisuuksia. Hän kuvailee maailmansielua, joka täyttää ja 
elävöittää käiken ”olevaisen. "maassa. ja taivaassa, ilmassa ja 
meressä. Se vaikuttaa myös ihmisessä ja eläimissä, se on 
kaiken taivaallisen alkuperä eikä häviä katoavan ruumiin 
kuolemassa. Ihmisen sitoo hänen mainen hahmonsa kuiten- 
kin alhaisiin himoihin, joista hänen on kuolemansa jälkeen 
vapauduttava ja joiden takia hänen on kärsittävä rangais- 
tuksensa. Kun tuhat vuotta on kulunut ja hän on juonut 
unohdusta Lethen aalloista, palaa hän uudelleen ruumiilli- 
sessa hahmossa maan päälle. Ankhiseen oppiin sielujen vael- 
luksesta, mikä palautuu myös eräihin Platonin dialogeihin, 
sisältyy ilmeisesti jotain Vergiliuksen persoonalliselle vakau- 
mukselle ominaista, sillä samantapaisia ajatuksia risteili myös 
Georgicassa. Ne esiintyvät Aeneiksessa omituisen irrallisena, 
kertomuksen varsinaiseen kulkuun liittymättömänä motii- 
vina. Kun Ankhises tämän jälkeen antaa poikansa luoda 
silmäyksen Rooman tulevaisuuteen ja nähdä jälkeläistensä 
loistavan sarjan, ei mistään käy ilmi, että heidän joukossaan 
olisi ainoatakaan, joka olisi palannut Elysiumin kentiltä 
maan elämään. 

Tämä tulevaisuuden näky on sen sijaan olennainen osa 
Vergiliuksen isänmaallisesta eepoksesta. Kuin tarkastavan 
kenraalin ohi vaeltavat juhlallisena kulkueena Rooman suur- 
miesten loistavat rivistöt Aeneaan ohi, alkaen Silviuksesta, 
jonka jälkeläisiä on Aeneaan tuleva puoliso Lavinia, ja Romu- 
luksesta aina Caesariin ja hänen ohitseen jumalalliseen Augus- 
tukseen, joka on palauttava Latiumiin Saturnuksen kulta- 
ajan ja jonka valtikkaa Itä ja Länsi kumartavat. Vielä saa 

Aeneas nähdä Augustuksen perilliseksi määrätyn, varhain 
kuolleen sisarenpojan ja vävyn Marcelluksen loistavan hah- 
mon, kauniin nuorukaisen, jonka päätä kuitenkin verhoo 
kuoleman pimeä varjo. Kun Ankhises näin on näyttänyt 
pojalleen hänen mainehikkaat jälkeläisensä ja Rooman tule- 
van vallan ja kunnian sekä innostanut häntä suorittamaan 
loppuun ne sotaiset toimet ja kestämään ne koettelemukset, 
joita hänellä vielä on edessään, eroavat isä ja poika, ja Aeneas 
palaa takaisin maan pinnalle. Paluu tapahtuu yksinkertai- 
semmin kuin laskeutuminen manalaan. »Kaks unen porttia 
on» — sunt geminae somni portac — sanoo runoilija. Toisen 
niistä, elfenluuportin, kautta johtaa Aeneaan tie kuoleman 
mailta takaisin elävien ilmoille. Jää epäselväksi, mitä Ver- 
gilius on unen kaksoisporteilla tarkoittanut. Sen sijaan us- 
koisi moderni lukija mielellään runoilijan tarkoittaneen, että 
Aeneaan matka kuoleman virran yli ja hänen kokemuksensa 
autuaitten ja tuomittujen maailmassa oli unen salaperäistä 
kudosta, johon toivo ja pelko, aavistus ja usko, olivat jokai- 
nen antaneet oman kiehtovan ja rikkaan aineksensa. Home- 
roksen vainajia odotti kuolemassa kaikille samankaltainen 
kalpea, maan iloille ja suruille vieras varjo-elämä — poik- 
keuksen muodostivat vain sellaiset jumalia vastaan syvästi 
rikkoneet kuin Tantalos ja Sisyfos, joille oli Hadeksessa va- 
rattu omat erikoisrangaistuksensa. Vergiliuksen kuoleman- 
valtakunnassa tapahtuu vainajien lajittelu paljon yksityis- 
kohtaisemman moraalisen valinnan perusteella, minkä mu- 
kaan myös heidän tuleva kohtalonsa Elysiumissa tai Tarta- 
roksessa määräytyy. Kristilliset taivas- ja helvettikuvitel- 
mat ovat aikojen kuluessa ravinneet itseään runsaasti Ver- 
giliuksen mielikuvituksella. 

Mutta aivan riippumatta siitä, millä tavoin haluaa käsittää 
Aeneiksen kuudennen laulun manala-kuvitelman — Augus- 
tuksen ajan roomalainen käsitti sen tuskin unennäöksi — on 

varmaa, että sen vaikutus sen ensimmäiseen yleisöön oli 
valtava. Olihan siinä saaneet ilmauksen roomalaisten syvim- 
mät uskonnolliset ajatukset, tulkittu innostavalla tavalla hei- 
dän isänmaalliset tunteensa ja herätetty uskoa Rooman 
maailmanvallan suureen tulevaisuuteen. Siinä oli kuin ki- 
veen hakattuna myös esitetty — Ankhiseen sanoilla — roo- 
malaisuuden ylpeä, maailmanhistoriallinen ohjelma: 


Sun osas, Rooman mies, on hallita kansoja, maita, 
on lain viisaan voimalla turvata työt, tavat rauhan, 
heikon suojana seista ja röyhkeän uhkana olla. 


Aeneiksen neljäs ja kuudes laulu — Dido-episodi ja mana- 
lassa-käynti — ovat runoelman kohokohtia ja samalla myös 
niitä, joita eri aikoina on enimmän jäljitelty. Ennen kuin 
Homeros ja suuri kreikkalainen näytelmärunous unohduk- 
sestaan uudelleen keksittiin, edustivat ne ylevintä, mitä antii- 
kin kirjallisuudella oli tarjottavana. Epäilemättä suurelta 
osalta niiden ansiosta tuli Vergiliuksesta puoleksitoista vuosi- 
tuhanneksi runoilijain saavuttamaton mestari ja esikuva. Ja 
vaikkakin reaktio tätä Aenezksen runoilijan yliarviointia vas- 
taan myöhemmin on esiintynyt hyvinkin voimakkaana — 
onpa niitäkin jotka ovat halunneet alentaa hänen kuuluisim- 
man runoelmansa jonkinlaisen mekaanisesti suoritetun taide- 
teollisuustuotteen asemaan — niin ovat nämä kaksi episodia 
kaikiksi ajoiksi puolustamassa Aeneikselle erästä ensimmäi- 
sistä kunniasijoista runoeeposten joukossa. 

Runoelman loppuosassa, jonka aiheena on Aeneaksen tulo 
Latiumiin ja taistelut Italian maapohjalla, ei enää herätä 
samaa mielenkiintoa kuin sen kuusi ensimmäistä laulua. 
Aiheeltaan on runoelma jo lähestymässä historiallista aikaa, 
Rooman perustamisen vaiheita, mutta sama fantastinen satu- 
tunnelma, joka hallitsee sen alkupuolta, jatkuu edelleen. 
Vanha, hurskas kuningas Latinus, joka on kauan rauhassa 

ja menestyksellä hallinnut Latiumin maita, laskee synty- 
peränsä kolmannessa polvessa suoraan maailman kulta-ajan 
valtiaasta Saturnus-jumalasta! Hänen äitinsä taas on nymfi 
Marica. Aeneas, Venuksen poika, tapaa siten täällä ruhtinaan, 
joka ei ole vähemmän jumalallista alkuperää kuin hän itse. 
Ei voi siksi välttää sitä vaikutelmaa, että Aeneas esiintyy 
usurpaattorina Italian maapohjalla ja että se historiallinen 
tehtävä, jonka kohtalo on hänelle määrännyt, täyttyy ta- 
valla, joka tuskin on sopusoinnussa korkeamman oikeuden- 
tunteen kanssa. Vaikutelma on sitä ilmeisempi, kun vanhan 
Latiumin elämä ja olot ennen Aeneaan tuloa esitetään hyvin- 
kin valoisin, idyllisin värein, jopa vallitsee eräänlainen musi- 
kaalinen tunnelma, kuten Ferrero sattuvasti on huomautta- 
nut, nimenomaan näissä kuvauksissa. Vanhan Latinuksen, 
todellisen rauhan ruhtinaan, ponnistuksista huolimatta, sär- 
kyy idylli täydellisesti ja syttyy hävittävä sota, jonka muo- 
dollisena aiheena on kilvoittelu Latinuksen tyttären Lavinian 
kädestä, mutta joka todellisuudessa koskee Latiumin maiden 
ja kaupunkien herruutta. Taisteluihin kietoutuu molemmin 
puolin aina suurempia joukkoja — varsinkin saa Aeneaan 
kilpakosija Turnus puolelleen joukon liittolaisia —, aseonni 
on aluksi Aeneaalle vastainen, mutta kääntyy lopulta myö- 
täiseksi. Aeneas tosin haavoittuu, mutta hänen jumalallinen 
äitinsä parantaa nopeasti haavan. Rientäessään uudelleen 
taisteluun nostaa hän hellyyden puuskassa syliinsä poikansa 
Ascaniuksen, suutelee tätä kypäränsä ristikon läpi ja lausuu 
hänelle tällä vaaran hetkellä ikään kuin testamenttinaan 
ylpeät sanansa: 


Kuntoa oppios multa ja voimaa toimihin suuriin, 
poikani — onnea muilta! 


Monivaiheinen taistelu, jonka kulun vähemmän määräävät 
maan päällä voimiaan mittelevät aseet kuin Juppiterin tu- 

loksetta sovintoon manaamien jumalattarien juonet, päättyy 
Aeneaan voittoon. Turnus kaatuu Aeneaan miekkaan tai 
oikeammin: Aeneas surmaa haavoittuneena maassa makaa- 
van vastustajansa. Hetken ajan pidättää hän kättänsä Tur- 
nuksen pyytäessä isänsä nimessä armoa, mutta havaitessaan 
Turnuksen olalla surmatun asetoverinsa Pallaksen vyön, 
upottaa hän raivon puuskassa aseensa hänen rintaansa. 

Lukija odottaisi ehkä vähemmän veristä päätöstä ja har- 
monisempaa loppua runoelmalle, jonka syvin tarkoitus oli 
kuvailla uuden Ilionin syntyä Latiumin maapohjalla Aeneaan 
ja hänen penaattiensa suojassa. Uusi dynastia oli tosin perus- 
tettu Aeneaan ja Lavinian avioliitolla, vanha italialainen 
traditio ja Homeroksen satumaailma olivat saatetut toistensa 
yhteyteen ja tältä perustalta oli Rooma nouseva maailman 
valtiaaksi gens Iulian, Aeneaan pojan Juluksen (Ascaniuksen) 
jälkeläisten toimesta, joiden loistava edustaja parhaillaan 
onnellistutti maita ja kansoja. Mutta tämä kaikki oli saa- 
vutettu aseilla ja juonilla, joissa menestys enemmän riippui 
jumalien yksipuolisesti jakautuneesta suosiosta kuin Aeneaan 
ja hänen seuralaistensa ansiosta. Passiivisine, temperamentit- 
tomine luonteineen, jossa olemme aavistavinamme haaveel- 
lisen runoilijan oman varjokuvan, hän huonosti soveltuu n. 
10 000 heksametrisäettä käsittävän eepoksen sankariksi. 
Myös tapahtumien sisäistä logiikkaa vastaan voidaan tehdä 
muistutuksia. Runoelman eri episodit seuraavat usein mekaa- 
nisesti toisiaan ilman sisäistä yhteyttä. 

Aeneaan kohtalontie on etukäteen määrätty. Siksi kaipaa 
runoelman j juonesta myös s todellista. jännitystä. Kertomuksen 
varsinaiselle pääaiheelle vieraat mytologiset kuvaukset ja 
kaskut ja pitkät kaunopuheiset monologit keskeyttävät usein 
juonen kulun ja hidastavat liian tietoisesti sen kehitystä. 
Varsinkin on runoelman loppupuoli — kuvaus Aeneaan tais- 
teluista italialaista liittoutumaa vastaan — kärsinyt tästä 

Vergiliuksen vitkastelevasta eepillisestä tekniikasta. Se on 
kuitenkin antanut hänelle tilaisuuden hienoon, filigranimai- 
seen detaljityöhön, joka juuri on hänen suurin voimansa. 
Millä sulolla ja vauhdilla hän tuokaan runonsa näyttämölle 
esim. Volskien ratsastavan amatsooni-neitosen Camillan, joka 


leikkaamattoman pelionkin yli kiitänyt oisi 
tähkäin hentoja latvoja loukkaamatta kuin henkäys. 


Hän taitaa koota verrattoman yksinkertaiseen kuvaan 
Didon tuskan ja sokean rakkaudenjumalan julmuuden: 


Polttoa rinnassaan tulen sammuttamattoman kantain 
kaupungissaan harhailee yhä onneton Dido 

hirveä muistuttain, johon iskenyt on syvän haavan 
paimen peitsellään sokeasti heittämällänsä. 


On sanottu, että Aeneiksen sotakuvauksista voi havaita, 
ettei Vergiliuksella ollut omakohtaisia kokemuksia sodasta. 
Totta onkin, että hänellä niitä oli vähemmän kuin hänen ystä- 
vällään Horatiuksella, joka eräässä elämänsä vaiheessa oli 
toiminut upseerina tasavaltalaisten armeijassa. Niissä tais- 
telukuvauksissa, jotka täyttävät Aeneiksen jälkiosan, onkin 
kieltämättä jotakin paraatinomaista, mikä on saanut ilmauk- 
sensa mm. dekoratiivisten varusteiden ja aseiden luettelo- 
maisessa esittelyssä. Mutta jos puhtaasti dekoratiivinen aines 
tulee liiaksi etualaan runoelman kuvatessa troialaisten tais- 
teluja Turnusta ja tämän liittolaisia vastaan, on sen sijaan 
toisen laulun esitys Troian häviöstä ja sitä edeltäneestä veri- 
löylystä eräs maailmankirjallisuuden järkyttävimpiä sota- 
maalauksia. Millä fanaattisella intensiteetillä. havainnollistut- 
taakaan runoelma kreikkalaisten tunkeutumisen Priamoksen 
kuninkaanlinnaan, missä yleisen verilöylyn keskellä nais- 
ten epätoivoinen huuto ja vaikerrus nousee taivasta kohti 
seinien hajotessa heidän ympärillään. Toisen maailmansodan 
kauhukuvat tulevat mieleen Vergiliuksen säkeitä lukiessa. 

Kuinka paljon runoilija kykenee ilmaisemaan yhdessä ainoassa 
säkeessä, siitä on todistuksena mm. hänen kuvauksensa 
äideistä, jotka ovat paenneet taistelua linnan sisempiin suojiin 
ja siellä 


turvaten pylväihin kiven pintaan painavat suunsa. 
amplexaegue teneni postes aigue oscula figuni. 


Harvoin on maailmankirjallisuudessa ilmaistu hätää ja epä- 
toivoa vaikuttavammin. 

Vergilius oli arka a runoilijakunniastaan. Hän ei halunnut 
päästää käsistään. keskeneräistä. t työtä. Jos jokin yksityis- 
kohta runoelmassa. vielä kaipasi parannusta tai viimeistelyä, 
oli siihen varattava aikaa niiden yhdentoista vuoden lisäksi, 
jotka hän oli Aeneikseen uhrannut. Hän tarvitsi sitä paitsi 
itse ajallista välimatkaa voidakseen arvostella henkistä luo- 
maansa. Vuosien kuluessa oli perusaiheessa voinut tapahtua 
arveluttavia siirtymisiä ja eepillinen juoni muutoinkin vyyh- 
teytyä yksityisepisodien paljouteen. Niinpä hän pani työnsä 
toistaiseksi vlepäämään» ja lähti itse matkalle, jonka hän oli 
suunnitellut kestävän kolme vuotta. Sen oli määrä sivuta 
samoja historian ja runouden kultaamia vesiä ja maita, joiden 
kautta hänen oman runonsa sankari oli kulkenut saapuessaan 
Troiasta Italiaan. Mutta hän ei tullut Ateenaa pitemmälle. 
Hänen heikko terveytensä kesti huonosti matkan rasituksia. 
Augustus, jonka hän tapasi Ateenassa, sai hänet palaamaan 
seurassaan takaisin Italiaan. Mutta tuskin oli runoilija nous- 
sut maihin Brindisissä, kun hänen voimansa pettivät. Täällä 
myös kuolema hänet saavutti v. 19 eKr. Ennen kuolemaansa 
hän määräsi Aeneiksensä hävitettäväksi. Vain Augustuksen 
väliintulo pelasti sen jälkiajalle. Augustus määräsi Vergi- 
liuksen ystävät L. Varius Rufuksen ja Plotius Tuccan julkai- 
semaan runoelman sellaisena kuin Vergilius oli sen jättänyt. 

Meidän on tietenkin mahdotonta tarkoin tietää, mitkä 

olivat ne syvimmät syyt, jotka saivat Vergiliuksen toivo- 
maan, että hänen runoelmansa hävitettäisiin. Se ei varmaan- 
kaan tapahtunut niiden muutamien kymmenien keskeneräis- 
ten heksametrisäkeiden takia, jotka ovat jääneet Aeneikseen 
muistuttamaan siitä, että runoilijan ei ollut suotu suorittaa 
teoksensa lopullista viimeistelyä. Todennäköisempää on, että 
runoilija tajusi, ettei hänen ollut onnistunut antaa taiteel- 
lisesti täysin vakuuttavaa muotoa sille suurelle aiheelle, johon 
hän kilpaillen itse Homeroksen kanssa oli ryhtynyt ja että 
hänen sankarinsa luonne huonosti vastasi sitä miehistä ihan- 
netta, joka oli hänen mielessään väikkynyt ja jonka olemuk- 
sessa hän oli halunnut juhlia niitä hyveitä, joiden varassa 
Rooma oli perustanut maailmanherruutensa. ja joiden avulla 
se oli turvaava kaivatun rauhan. Kun jälkiaika puolestaan 
kohdistaa juuri tämäntapaista arvostelua Vergiliuksen runoel- 
maan, on ehkä syytä muistaa, että runoilijalla itsellään oli 
jo omat epäilyksensä, vieläpä niin voimakkaat, että hän tun- 
tiessaan, että hänen voimansa eivät enää riittäneet työn lop- 
puunsaattamiseen, mieluummin olisi nähnyt sen raukeavan 
* tyhjiin. Augustuksen kaukonäköisimpiä ja kauneimpia kult- 
tuuritekoja — mistä hän vieläkin ansaitsee jälkimaailman 
kiitoksen — oli joka tapauksessa Aeneiksen pelastaminen 
häviöltä vastoin kuolemansairaan runoilijan tahtoa. 
Vergiliuksessa ovat idyllirunoilija ja eepikko lyöneet kättä 
toisilleen. Hänen taiturimaisten säkeittensä kautta kulkee 
kuin katkeamaton kukkasköynnös lyyrillisiä kuvia, taru- 
aiheita, hallusinatorisia näkyjä, runoilijaunia, jotka useinkin 
vain kaukaisesti säestävät hänen runonsa aihetta, mutta joi- 
den suggeroiva teho on hyvin suuri. Hänen käsityksensä 
runouden tehtävästä oli toinen kuin niiden runoilijaboheemien, 
jotka hänen ympäristössään muunsivat persoonalliset surunsa 
ja ilonsa elegioiksi ja oodeiksi. Hän oli valtakunnanmies 
suurta tyyliä ja hän halusi asettaa runolahjansa suuren objek- 

liivisen aatteen, isänmaan, palvelukseen. Hänen voimansa 
eivät tosin täysin riittäneet sen suuren sankarieepoksen luomi- 
seen, joka lienee hänen mielessään väikkynyt, kun hän maan- 
viljelysrunoelmansa jälkeen ryhtyi kirjoittamaan Aeneistä. 
Mutta hänen molemmat suuret eepoksensa ovat kuitenkin 
tarjonneet kumpikin enemmän kuin kenenkään toisen roo- 
malaisen runoilijan rakennuskiviä siihen historialliseen luo- ; 
mukseen, jota vielä tänäpäivänä ymmärrämme käsitteellä ' 
Rooma. 

an ON ANTANUT 43:N VUODEN IÄSSÄ HENKIRUU- 
miillisesta olemuksestaan seuraavan kuvan: »Tule luokseni, 
jos tahdot nauraa. Sinä olet tapaava minut lihavana ja kiiltä- 
vänä, nä, nahkani i puolesta hyvin hoidettuna, porsaana Epiku- 
roksen 1 laumasta. » Tämä avomielinen, sangen vähän itserakas 
kuva on luonnollisesti vapaankäden karikatyyri, mutta sen 
leikkivän huumorin alla piilee syvällinen itsetuntemus. Kai- 
kista latinalaisista runoilijoista on Horatius epäilemättä enim- 
män koteutunut ja. parhaiten viihtynyt tässä maailmassa, 
jossa totuus ja valhe, ilo j ja suru, runous ja proosa auttamat- 
lomasti sekaantuvat toisiinsa ja jossa pienet intohimot ja 
pienet ajatukset helpommin löytävät tyydytyksensä kuin 
suuret. Hän on viisas epikurolaisessa hengessä, joka asettaa 
maisen onnen ja mielenrauhan filosofiansa päämääräksi. 
llänen metafyysillinen mielenkiintonsa on jotenkin olematon, 
mutta sen sijaan on hän hieno, joskaan ei ehkä syvällinen 
moralisti. Hänen »paksunahkaisuudessaan» ei ole mitään 
itsctyytyväistä ja poroporvarillista. Hänen ajatuksensa on 
valpas ja nopea, hänen huomiokykynsä terävä, hänen itse- 
vrittelynsä säälimätön. Niinkuin vain harva runoilija on hän 
lainnut ammattinsa ja pannut kunnianhimonsa tähän tai- 
tuonsa. Ollakseen hienon ja viisaan moralistin ohella myöskin 
suuri runoilija sanan vaativimmassa mielessä puuttuu häneltä 

vain voimakkaasti ja suuresti tunteva sydän tai kyky ja 
uskallus antaa tämän sydämensä tulla oikeuksiinsa. 

Ouintus Horatius Flaccus, syntyi 8. pnä joulukuuta v. 65 
eKr. Venusiassa, Lucanian ja Apulian rajoilla. Ympäröivä 
luonto, jota hallitsi »kauaskaikuva» Aufidus-virta (nyk. 
Ofanto) sekä metsäinen Voltur-vuori, oli omiaan antamaan 
tavallista voimakkaampia mielikuvia nuoren Horatiuksen 
unielämään. Itse asiassa voimmekin sanoa, että luonto on 
tavallaan läsnäolevaisempi Horatiuksen runoudessa kuin tois- 
ten roomalaisten lyyrikkojen, mikä varmaan johtunee lap- 
suusvuosien vaikutelmista. Eräässä ihastuttavassa pienessä 
oodissaan muistelee hän, miten hän kerran poikasena oli 
leikistä väsyneenä nukahtanut Voltur-vuoren rinteelle ja 
miten kyyhkyset olivat peittäneet hänet laakereilla ja myr- 
teillä, niin että hän sai nukkua jumalien vaalimana, turvassa 
seudun käärmeiltä ja karhuilta. Ja ikään kuin antaakseen 
tapaukselle enemmän uskottavuutta kertoo hän sen herättä- 
neen ihmetystä kaikissa lähikylien asukkaissa. 

Mutta eivät ainoastaan luonto ja sen siivekkäät olennot 
vaalineet ja hoivanneet tulevaa runoilijaa — paras tuki ja 
vaalija oli hänellä isässään. Horatius on pitänyt huolta siitä, 
että hänen isänsä on saanut varman paikkansa hänen elämä- 
kerrassaan. Horatiuksen isä oli vapautettu orja ja omisti 
Venusiassa vaatimattoman maapalan. Huolimatta niukoista 
varoistaan teki hän kaikkensa antaakseen pojalleen parhaan 
mahdollisen kasvatuksen. Kun Venusian alkeiskoulu, sama, 
jossa myöskin paikallisen ylimystön lapset saivat kasvatuk- 
sensa, oli käynyt tähän tarkoitukseen riittämättömäksi, 
muutti hän perheineen Roomaan. Täällä sai hän coactorin, 
eräänlaisen virallisen huutokauppa-kiskurin toimen, missä 
hän luultavasti, huolimatta viran yhteiskunnallisesta vähä- 
arvoisuudesta, ansaitsi hyvin. Poika jatkoi pääkaupungissa 
koulunkäyntiään eri opettajien johdolla ja isä piti huolta 

siitä, että nämä olivat samoja kuin ne, jotka antoivat ohjausta 
senaattorien ja ritarien pojille. Pukunsa tai palvelevien or- 
jiensa puolesta ei nuori Horatius eronnut missään suhteessa 
ylhäissyntyisistä koulukumppaneistaan. Mutta ammatti- 
opettajien ohella ohjasi Horatius vanhempi edelleen itse poi- 
kaansa. Runoilija on antanut hänen kasvatusmetodistaan 
kuvan kertomalla, että hän, kieltojen ja käskyjen asemesta, 
koetti aina havainnollisilla esimerkeillä käytännöllisestä elä- 
mästä osoittaa pojalle päämäärän ja tuloksen hyveen ja 
paheen tiestä, antaakseen pojan itse valita, kumpaa hän tah- 
toi seurata. Isän ja pojan välille syntyi näissä moraalisissa 
keskusteluissa läheinen, lämmin suhde. Ruhtinaalliselle ystä- 
välleen Maecenaalle osoittamassaan satiirissa on runoilija 
tunnustanut, että hän, jos luonto olisi sallinut hänen itse va- 
lita vanhempansa, olisi valinnut niiksi juuri ne, jotka todelli- 
suudessakin sitä olivat. Tehdessään tämän kauniin tunnus- 
tuksen, joka meidän silmissämme antaa jalomman todistuk- 
sen hänen mielenlaadustaan kuin kaikki maailman aatelis- 
kirjat, on Horatius ajatellut epäilemättä ensi sijassa isäänsä, 
sillä äidistään ei hän koskaan mainitse mitään, joten lienee 
otaksuttavaa, että hänen äitinsä oli kuollut niin varhain, 
ettei runoilijalla ollut hänestä mitään muistoa. 

Se kuva, jonka Horatius piirtää isästään, on kokonaan käy- 
tännön miehen. Meillä ei ole syytä otaksua, että hän olisi 
saanut runolliset lahjansa isältään — pikemminkin lienevät 
ne periytyneet hänen tuntemattomalta äidiltään. Ne etsivät 
ensiksi ilmaisun kreikankielisessä runonteossa, minkä Hora- 
tius, latinalaisen runokielen tuleva mestari, kuitenkin pian 
jätti huomattuaan luonnottomuuden harrastuksessaan »lisätä 
kreikkalaisten jo täysmääräistä lukua». Kreikka jäi hänen 
opintojensa pääasialliseksi kieleksi ja Ateenaan lähetti hänen 
isänsä hänet saamaan viimeisen täydennyksen siihen henki- 
seen asevarastoon, jonka maailmanmies hänen aikanaan tar- 

vitsi. Nuoren roomalaisen opiskelu Ateenassa, jota Cicero 
kuvaavasti nimitti tieteiden ja taiteiden kauppatoriksi, mer- 
catura bonarum artiumm, koski luonnollisesti pääasiassa »filo- 
sofiaa», mutta tämän teoreettisen harrastuksen ohella lienee 
huvittelu ja käytännöllisen elämän taidon oppiminen ollut 
hyvin huomattavalla sijalla. Nuoruudenystävälleen Pom- 
peius Varukselle muistuttaakin Horatius myöhemmin eräässä 
oodissaan kaihomielellä niitä kultaisia aikoja Ateenassa, jol- 
loin he maljojen ääressä kuluttivat yhdessä ikävää päivää, 
tukat kiiltävinä hyvänhajuisista syyrialaisista voiteista. Tul- 

|) lessaan Ateenaan oli Horatius kahdenkymmenen vuotias. 
| Seuraavana | vuonna, 44, tapahtui Caesarin murha, joka. väl välil- 
| lisesti vaikutti myöskin Horatiuksen elämään, johtaen sen 
uusiin odottamattomiin vaiheisiin. 

Kun Caesarin käsi oli herpautunut, voimakkain ja taitavin 
käsi, joka milloinkaan on pitänyt yhteiskuntaa koossa, alkoi 
Rooman valtakunnassa yleinen kuohunta, kaukaisia maakun- 
tia myöten. Caesarin murhaajat Brutus ja Cassius ; joutuivat 
pian ] puolustusasemaan ja lähtivät t itämaille keräämään sota- 
voimia ja rahaa sodankäyntiä varten. Elokuussa v. 44 saapui 
Brutus Ateenaan, missä hänet otettiin vastaan vapaussanka- 
rina. Hänen ja Cassiuksen halpaa murhatyötä verrattiin 
Harmodioksen ja Aristogeitonin tekoon ja heidän pronssi- 
patsaansa. pystytettiin jälkimmäisten viereen. Nuorten roo- 
malaisten ylimyspoikain mielet syttyivät nekin luonnollisesti 
kohta »vapaudenn asialle ja Brutus värväsi heidän joukostaan 
helposti upseereja armeijaansa. 21-vuotias Horatius liittyi 
muiden mukana Brutukseen ja sai tältä, sangen merkillistä 
kylläkin, tribunus militumin arvon ja toimen, mikä nykyi- 
sessä armeijassa vastaisi suunnilleen brigaadikenraalin teh- 
täviä. Luultavasti oli Horatius saavuttanut Ateenan yli- 
oppilaselämässä ikäänsä ja säätyynsä nähden huomattavan 
aseman — muutoin on vaikea ymmärtää tätä äkkinäistä soti- 

laallista korotusta. Vain meidän ajastamme, vapaussotien ja 
-armeijojen aikakaudelta, voisi ehkä löytää jotain vastaavaa. 
Kuinka kirjavia Brutuksen joukot kokoonpanoltaan liene- 
vätkin olleet, kestivät ne kuitenkin kaksi vuotta, kunnes ne 
perusteellisesti lyötiin Filippin taistelussa. Nuori sotatri- 
buuni Horatius pakeni muiden mukana, heittäen kilpensä 
— tapaus, jota hän myöhemmin muistelee, kuten tuntuu, 
ilman varsinaista katumusta tai suurempaa häpeäntunnetta. 
Horatius ei ollut mikään sankari kreikkalaisessa mielessä. 
Hänen elämänihanteensa olivat verraten käytännölliset, hän 
reivasi purjeensa tuulen mukaan ja elämä oli hänelle rak- 
kaampi kuin sankarina kaatuvan kunnia. Historian talouden 
kannalta ei meillä ole syytä tätä moittia. Jos Horatius olisi 
kuulunut niihin, jotka Filippissä miehuullisesti kaatuivat, 
kun toiset jättivät taistelukentän, olisi eurooppalainen kir- 
jallisuus jäänyt vaille yhtä tyypillisintä ja monipuolisinta 
runoilijaansa. 

Brutus surmasi itsensä Filippin taistelun jälkeen, samoin 
kuin Cassius oli tehnyt ennen häntä. Heitä seurasi vapaa- 
ehtoisesti kuolemaan suuri joukko tasavaltalaisen puolueen 
johtavista miehistä. Kun voitolliset triumviirit (Lepidus, 
Antonius, Octavianus) julistivat amnestian kaikille, jotka 
halusivat palata rauhan askareihinsa, käytti mm. Horatius 
tätä armahdusta hyväkseen ja tuli takaisin Italiaan. Hänen 
isänsä oli hänen poissaolonsa aikana kuollut ja hänen omis- 
tamansa pieni maatila Venusiassa oli takavarikoitu sodan 
veteraaneja varten. Lukuun ottamatta ehkä aivan pientä 
perintöä, minkä isä oli hänelle jättänyt, seisoi Horatius 23- 
vuotiaana kädet tyhjinä keskellä maailmankaupunkia, entistä 
koulukaupunkiaan, missä muinoin hänen opettajansa mestari 
Orbilius Pupillus »Plagosuksen», keppi ja isän moraaliset 
havaintoesimerkit olivat viitoittaneet hänen elämänsä tietä. 
Nyt oli hänen omin neuvoin luotava tulevaisuutensa. 

Joskin hänen kätensä olivat tyhjät, oli hänellä sen sijaan 
runsaasti henkistä pääomaa: hänellä oli laajat tiedot, hieno 
sivistys, ikäisekseen verraten monipuolisesti hankittu koke- 
mus maailmasta sekä ehkä jossakin sisimmässään jo aavistus 
runollisista lahjoistaan. Hän hankki itselleen kirjurin paikan 
kvestorin virastossa ja tämän leipätoimensa ohella alkoi hän 
harrastaa runoutta, joka sekin pian kävi hänelle tuottavaksi. 
Tahtoopa Horatius myöhemmin suorastaan tehdä uskotta- 
vaksi, että hän on ryhtynyt runontekoon aineellisen ansion 
takia — väite, jonka tuskin saa ottaa aivan kirjaimellisesti. 
Horatiuksen aikaan olivat tekijänpalkkiot olemattomat, ja 
ainoa, joka välittömästi ansaitsi runoteoksista, oli kirjakaup- 
pias. Runoilijalle saattoi hänen ammattinsa olla tuottava 
vain siinä tapauksessa, että hänen onnistui saada jonkun rik- 
kaan herran suosio ja kannatus runottarelleen. Niin kävi 
kylläkin Horatiukselle, ja vieläpä verraten pian, mutta meillä 
ei ole syytä olettaa, että tämä mahdollisuus olisi kohta sisäl- 
tynyt Horatiuksen laskelmiin, hänen aloittaessaan näppäillä 
lyyraansa. 

Horatiuksen runot saavuttivat pian huomiota Rooman kir- 
jallisissa piireissä, johtaen hänet mm. Vergiliuksen ja Variuk- 
sen tuttavuuteen. Vergiliuksella, joka oli viisi vuotta Hora- 
tiusta vanhempi, oli vakiintunut suuri runoilijamaine sekä 
paikka Augustuksen hovin läheisyydessä. Vergilius suositteli 
uutta ystäväänsä etruskilaisylimykselle Maecenaalle, runoili- 
jain erikois-suojelijalle, Varius niin ikään, ja talvella 38—37 
esitettiin Horatius tälle mahtavalle, rikkaalle, estetisoivalle 
hoviherralle. Ensi tapaaminen ei ollut aivan lupaava. Hora- 
tius kertoi arastellen, vaikka peittelemättä syntyperästään 
ja olosuhteistaan, Maecenas oli tapansa mukaan harvasanai- 
nen ja keskustelu jäi lyhyeksi. Vasta yhdeksäntenä kuukau- 
tena sen jälkeen uudisti Maecenas kutsunsa ja tällöin läpäisi 
Horatius kokeen ja laskettiin siitä lähtien kuuluvaksi Mae- 

cenaan »ystäviin». Suhde ei ollut vain varakkaan taiteen- 
harrastajan ja hänen avustusta nauttivan klienttinsä. Niin 
arkaillen kuin se olikin alkanut, muodostui se pian molem- 
minpuoliseksi kiintymykseksi, joka kesti rikkumattomana läpi 
kummankin elämän. Horatius omisti Maecenaalle melkein 
kaikki runonsa ja niin syvä oli hänen tunteensa ruhtinaallista 
ystäväänsä, keisarin epävirallista ministeriä kohtaan, että 
hän vakuutti haluavansa kuolla samoihin aikoihin kuin tämä- 
kin — mikä tapahtuikin, ainoastaan muutamaa viikkoa tai 
kuukautta myöhemmin. Maecenas puolestaan on antanut 
kauniin todistuksen ystävyytensä uskollisuudesta niillä yksin- 
kertaisilla, paljon sisältävillä sanoilla, joilla hän Augustuk- 
selle osoittamassaan. testamentissa suositteli runoilijaa: Hora- 








ny olet muistanut minua. 

Maecenaan suosio ja ystävyys nosti näin venusialaisen 
maalaispojan keskelle Rooman loistavinta, vaikutusvaltai- 
sinta piiriä. Jos Horatius tällä hetkellä, päästessään hovin 
lähimpään läheisyyteen ja myöskin keisarin erikoiseen suo- 
sioon, katsoi taakseen elämäänsä, niin ei hän varmaankaan 
voinut olla ihmettelemättä niitä teitä, joita pitkin kohtalo 
oli ohjannut häntä, entisen orjan poikaa ja sotatribuunia 
Brutuksen armeijasta. Yhtä vinhaan kuin hänen isänmaansa 
historiassa olivat lehdet kääntyneet hänen elämänsä kirjassa. 
Pakolainen Filippin taistelusta Augustuksen ja hänen pii- 
rinsä. hovirunoilijana! Horatiukselle itselleen ei tässä muu- 
loksessa kuitenkaan ollut mitään niin yllättävää kuin miltä 
so saattaa ehkä meidän silmissämme näyttää. Hänellä ei ollut 
syvempiä poliittisia intohimoja ja joskin jotain lienee hä- 
nessä. leimahtanut Brutuksen tullessa Ateenaan värväämään 
michiä tasavaltalaisarmeijaansa, niin ei näillä tunteilla ollut 
kestävyyttä. Kysymys tasavallasta ja keisarivallasta ei ollut 
koskaan ollut hänelle elämän asia. Hän oli kyllin suuri ihmis- 

tuntija ymmärtääkseen, että valtioelämän ulkonaiset muodot 
merkitsevät itsessään varsin vähän ja että vapaus saattaa 
olla yhtä kaukana tasavallasta kuin monarkiastakin. Kuinka 
paljoon vereen Augustus olikin hukuttanut valtaan tullessaan 
vastustajansa, näytti kuitenkin hänen hallituskautensa kehit- 
tyvän siunaukseksi Roomalle ja tarjoavan tasavallan kansa- 
laissotien raatelemalle yhteiskunnalle levon sekä samalla 
rauhantoimille ja runottarille turvan ja tyyssijan. Augustuk- 
sen rakastettava, käytännöllinen ja selväpäinen henkilöllisyys 
ei varmaan myöskään voinut olla tekemättä vaikutustaan 
Horatiukseen. Mutta runoilijan valpas itsesäilytysvaisto esti 
häntä liukumasta orjalliseen riippuvaisuussuhteeseen impe- 
raattoriin samoin kuin myös tämän vaikutusvaltaiseen neu- 
vonantajaan. Niinkuin porvaripoika Goethe myöhemmin 
Weimarin hovissa taisi säilyttää sisäisen vapautensa koske- 
mattomana, tinkimättä, ulkonaisesti mukautuessaan uuteen 
ympäristöönsä, mitään persoonallisesta vakaumuksestaan, 
niin näyttää venusialainen orjanpoika olleen sisimmässään 
riippumaton valtaistuimen läheisyydessä, huolimatta siitä 
että hänellä oli niin paljosta kiittäminen mahtavia suojelijoi- 
taan. Kun Augustus, joka tunsi mieskohtaista kiintymystä 
runoilijaan, tahtoi tehdä hänet sihteerikseen, saadakseen aina 
pitää hänet läheisyydessään, Horatius kieltäytyi. Ja vaikka 
hän valtiollisissa runoissaan ylisteli imperaattorin aikakautta 
ja hänen tekojaan, ei hän kuitenkaan omistanut korkealle 
herralleen tuotteitaan. Niinpä kirjoitti Augustus leikillisesti 
hänelle: »Tiedätkö, minun tulisi oikeastaan olla sinulle suut- 
tunut, kun et useammissa teoksissasi lainkaan käänny minun 
puoleeni. Vai pelkäätkö, että sinulle ehkä koituisi häpeäksi 
jälkimaailman silmissä, että olet julkisesti ollut läheinen 
ystäväni?» 

Maecenasta saa Horatius kiittää yhden elämänsä hartaim- 
man toivon täyttymisestä. Kuinka helppo runoilijan jous- 

tavan luonteen lieneekin ollut mukautua maailmankaupungin 
kuumeiseen elämään, ikävöi hänen mielensä kuitenkin maa- 
seudun hiljaisuuteen. Hänen lapsuutensa ympäristön mieli- 
kuvat, Apenninien päivänpaisteiset, viiniä kasvavat rinteet, 
kuohuvat vuoripurot ja jylhät, eksyttävät metsät vetivät 
häntä edelleen puoleensa. Eräässä runossaan mainitsee hän 
tästä ikävästään, tunnustaen suurimman maallisen toivo- 
muksensa olevan tulla kerran pienen maatilan omistajaksi. 
Ja hän määrittelee tarkemmin tämän unelmiensa maatilan 
esittämällä että siinä on oleva puutarha, lähde ja hiukkasen 
luonnonmetsää. Maecenas lahjoitti hänelle todellisuudessa , 
tämän maatilan Sabinilais-vuoristossa, n. kolmen tunnin 
matkan an päässä itään Tiburista. Horatius on useissa runois- 
saan kuvannut tätä maatilaansa ja sen läheisiä näköaloja ja 
ympäristöjä, metsääkasvavia vuorijonoja, varjoisia laaksoja 
ja rikasta kasvullisuutta. Kirkas lähde solisi asunnon lähei- 
syydessä. Kauempaa häämöitti metsäinen Lucretilis-vuori 
ja Ustican kallioilla kajahtelivat vuohipaimenten huilut. 
Soracten huippu nosti auringossa välkkyvän lumikypäränsä 
yli tienoon. Paitsi varsinaista kartanoa kuului taloon vielä 
viisi vuokrataloa. Voudin lisäksi oli runoilija-tilanomistajalla 
palveluksessaan useita renkejä. Talous ei siis ollut kaikkein 
pienimpiä. Runoilijalla oli tilaisuus sekä maanviljelykseen 
että karjanhoitoon, ja puutarhassa kypsyivät oliivi-, kirsikka- 
ja luumupuiden makeat hedelmät. Horatius oli saanut kap- 
paleen maata, kodin, jota hän sai kutsua omakseen, pienois- 
maailman, missä hän oli herra ja hallitsija ja mistä hän saattoi 
turvassa yllätyksiltä tarkastaa itseään ja maailmaa. Hän 
rakasti ihmisten rauhallista askartelua luonnon povella. Ih- 
misten hiljainen, näkymätön ahertelu keskellä vuodenaikojen 
vaihtelua ja vuoristossa niin valtavia luonnonnäytelmiä opetti 
hänelle resignation, hiljaisen alistumisen taidon. Samoin kuin 
kevät, kesä ja syksy seuraavat, järkähtämättömiä luonnon- 

lakeja totellen, toisiaan, samoin seurasivat ihmisiän eri vai- 
heet, nopeasti kuolemaa kohti kiitävine päivineen. Suurin 
viisaus oli ottaa jokaisesta katoavasta päivästä, mitä sillä oli 
tarjottavana ja kiitollisena siitä iloita. Horatiuksen epikuro- 
laisessa elämänilossa ja -viisaudessa on hänen tuuheiden tam- 
mien ja kukkivien oliivi- ja kirsikkapuiden varjostaman sabi- 
nilais-kotinsa tuoksua ja tunnelmaa. Hänen luonteensa ja 
filosofiansa teki hänestä, vanhastapojasta, kodin runoilijan, 
yhden kaikkein aidoimpia, mitä eurooppalainen kirjallisuus 
ls Horatiukselle merkitsi koti ennen kaikkea vastakoh- 

aa suurelle maailmalle, julkisuudelle j ja sen hivuttaville, : alati 
|tyydyttämättömille intohimoille, turvallista soppea, jossa 
lelämä kului jokapäiväisissä askareissa, ilman yllätyksiä ja 
ilman -jännitystä, tuttujen esineiden ja tuttujen ihmisten 
kesken. Vivo et regno, elän ja hallitsen — näihin yksinkertai- 
siin sanoihin on Horatius sisällyttänyt ytimen siitä hyvän- 
tunteesta, minkä hänen sabinilais-kotinsa ja sen turvassa 
versonnut viisaus hänelle soivat. Se valtakunta, jota hän 
hallitsi, ei ollut suuri, sillä ei ollut laajaa ulottuvaisuutta enem- 
män hengen kuin aineenkaan maailmassa, mutta siinä val- 
litsi järjestys ja hyvinvointi. Se antoi hänelle, joskaan ei 
vastausta elämän suuriin kysymyksiin ja ristiriitoihin, niin 
kuitenkin unohduksen ja rauhan ja parhaina hetkinä myöskin 
sen hiljaisen ja tyynen ilon, jonka, kuinka katoava se lienee- 
kin, todellinen epikurolainen kätkee kiitolliseen muistiinsa 
pahojen päivien varalle. 

Se elämäntunnelma, joka muodostaa Horatiuksen sabini- 
lais-kodin ilmakehän, muistuttaa jossain määrin sitä mikä 
henkii meitä vastaan hollantilaisten nk. pikkumestarien tau- 
luista tai osassa suuren flaamilaisen lyyrikon Verhaerenin 
runoutta. Maailma on heidän kotinsa ja koti heidän maail- 
mansa ja rauhallinen ja toimelias elämä lähellä luontoa, yh- 
teistyössä vuodenaikojen kanssa, on heidän viisautensa sum- 

ma. Tätä tyytyväistä, samalla kertaa hiljaista ja rehevää 
mielialaa on Horatius tuskin missään maalaillut värikkääm- 
min kuin toisessa epodissaan, jonka hän, uskollisena irooni- 
selle laadulleen, on sovittanut erään koronkiskurin suuhun: 


Se onnen parhaan löytänyt on, kaukana 
ken hyörinästä maailman 

vain lailla isäin kontuansa. viljelee 
ja tyyntä viettää elämää. 

Fi unenrauhaa hältä sotatorvet vie 
ei huolta hälle meri tuo. 

Hän välttää torijoukon räyhinää ja pois 
hän pysyy ovilt' ylhäisten. 

Mut kotonaan hän viinipuita hoitelee 
ja tyytyväisnä katsastaa 

kun laakson laitumella karja karkeloi. 
Puu puulta heelmätarhassaan 

hän kiertää toisekseen ja karsii, ymppää myös 
siks kunnes kutsuu häntä uudet työt: 

on mettä vailla puhtaiks pestyt tynnyrit 
ja hento lammaslaumakin 

jo vapaaks päästä tahtois villataakastaan. — 
Mut kypsin heelmin seppelöi 

jo syksy peltomiehen: poimii riemuiten 
hän päärynät ja rypäleet 

ja uhrilahjan saavat rajahaltiat, 
Priapus sekä Silvanus. 

On hauska maata alla pihatammen nyt 
tai päiväsessä nurmella, 

kun syväll' uomassansa puro solisee 
ja lintuparvi visertää 

ja lähde samaan liittää kuoroon säveleen: 
ken unta voiskaan vastustaa? — 

Mut talvi saapuu myrskyineen ja lumineen. 
Hän silloin koirajoukkoineen 

käy metsämiesnä jahtimaille: verkkohon 
nyt metsäkarjut ajetaan 

ja paula viekas vangiks saa niin rastahan 
kuin kaukaa tulleen kurjenkin. 

Myös jänö arka herkkusaalihina saa 
nyt kotiin myötä seurata. 

Ken mieliharmejaan ja lemmentuskiaan 
ei näissä toimin unhoittais? — 

Mut vaimo valpas, jonka kotitoimissaan 
on päivä ruskeeks paahtanut, 

jo miestä vuottaa punaposki-lapsineen. 
Hän lieden valmiiks lämmittää, 

kun väsyneenä saapuu ulkotoimiltaan 
mies armas kotilämpimään. 

Myös karja kotiin saapuu täysin utarin, 
sen tarhaan vieden lypsää hän 

ja tynnyristä nuorta laskein viiniä 
hän illallisen valmistaa. 

On kotiherkuista se vain: häll' osterit 
ei maistu eikä kampelat 

tai muutkaan merten herkut, tänne rannoille 
joit? itämailta myrskyt tuo. 

Ei myöskään hälle helmikanat, kreikanpyyt 
niin tuota suurta iloa 

kuin oman kasvitarhan kypsät olivit 
tai kotiniityn hierakat 

ja katinnauriit, heikon ruumiin lääkkehet. 
Myös oivan suovat atrian 

niin vuona, teurastettu juhlaan Terminon, 
kuin kauris, jot? ei susi saa. — 

Kun näin sa perhees kanssa. illastat ja näät, 
kun lammaslauma tarhaan käy 

ja kyntöhärjät kotiin astuu allapäin 
ja loistehessa lietes sun 

kun tutut kotiorjas istuu, elämääs 
sa tyytyväinen olla voit. 


(Kyösti Wilkunan suomennos.) 


Jos Horatiuksen nuoruusvuodet olivat olleet varsin vaihe- 
rikkaat, niin oli sen sijaan hänen elämänsä jälkipuolisko köyhä 
niin hyvin ulkonaisista tapauksista kuin sisäisistä kriiseistä. 
Horatius kuului niihin, jotka kesyvät ja vanhenevat liian 

aikaisin. Hän otti liian nöyrästi vastaan elämän opetukset 
ja varoi joutumasta uudelleen, tavalla tai toisella, samaan 
asemaan, missä hän oli kerran ollut Filippissä. Tilanomista- 
jana ja hovin suosimana runoilijana ei vaara ollutkaan suuri. 

Mihinkään flegmaattiseen liikkumattomuuteen ei Horatius 
kuitenkaan koskaan jähmettynyt, ei ulkonaisessa eikä sisäi- 
sessä mielessä. Siihen oli hänen verensä liian vilkas ja hänen 
älynsä liian joustava ja levoton. Kuinka hän rakastikin sabi- 
nilais-kotiaan, ei hän kuitenkaan viihtynyt siellä yhteen jak- 
soon kovin kauan. Tavan takaa hän retkeili Roomaan, teki 
vieraskäyntinsä hovissa, tapaili ystäväänsä Maecenasta tä- 
män loistavassa palatsissa Esguiliaclla, istuskeli teatterissa 
tai kuljeskeli toreilla ja kaduilla, iloiten huomioaineiston 
kirjavuudesta. Myöskin Baiaen hienossa kylpykaupungissa 
sekä Veliassa ja Salernumissa saatamme tavata hänet hoita- 
massa terveyttään ja etsimässä vaihtelua maaseudun yksi- 
toikkoisuuteen ja yksinäisyyteen. Hänen runoilijamaineensa 
avasi hänelle kaikkien ovet ja hänen henkevyytensä ja rakas- 
tettavuutensa kaikkien niiden sydämet, jotka tulivat lähem- 
min kosketuksiin hänen kanssaan. Itse jakoi hän pienissä 
erissä myötätuntoaan, mutta kokonaan ei hän antanut sydän- 
tään vangiksi enempää ystävyyssuhteissaan kuin rakkauk- 
sissaankaan. Maecenas oli hänen persoonallisin kiintymyk- 
sensä, ainoa todella syvä suhde Horatiuksen elämässä. Etrus- 
kilais-ylimyksen ja etelä-italialaisen orjapojan yhdistivät toi- 
siinsa samat kehittyneet esteettiset vaistot. Maecenas, jota 
hänen nuori ja kaunis vaimonsa jatkuvasti petti, mutta jota 
hän ei voinut lakata rakastamasta, löysi varmaan Horatiuk- 
sen elämänfilosofiassa tyynnytystä mielensä myrskyihin. 
Maecenaan palatsin harjalla istuen, saman palatsin, mistä 
Nero myöhemmin seuraili Rooman paloa, silmäilivät ystä- 
vykset yli maailmankaupungin kattomeren kauas kampag- 
nalle, jota rajoittivat Albano- ja Sabinivuorten siintävät vyöt, 

ja vaihtoivat ajatuksiaan elämän katoavaisuudesta, onnet- 
taren ikuisesta oikullisuudesta ja alati lähenevästä kuole- 
masta, joka kehoittaa ihmisiä ottamaan vaarin jokaisesta 
hetkestä. Heidän tukkansa harmaantuivat ja tauti ja satun- 
naiset harrastukset tulivat usein heidän kohtaustensa tielle, 
mutta heidän ystävyytensä pysyi silti järkkymättömänä, ja 
kun Kharon tuli soutamaan toisen kuoleman rannalle, ei 
toinenkaan enää, kuten hän jo varhain oli ennustanut, vii- 
vytellyt. He kypsyivät yht'aikaa kuolemalle. 

Horatiuksen suhde naisiin paljastaa meille yhden hänen 
luonteensa kaikkein kuvaavimmista puolista. Lukuun otta- 
matta ehkä varhain kuollutta nuoruudenrakastettua Cinaraa, 
joka mainitaan parissa kohden Horatiuksen runoudessa, edus- 
tavat kaikki hänen laulujensa lukuisat kreikkalaiset nais- 
nimet mitä tilapäisimpiä ja pintapuolisimpia suhteita. Kun 
Lydia tunnetussa oodissa sanoo Horatiuksesta, että hän on 
kaarnaa keveämpi ja oikullisempi Adrianmerta, niin pitää 
se kirjaimellisesti paikkansa hänen lemmensuhteisiinsa näh- 
den. Alfred de Musset, joka on kaksi kertaa mukaillut tätä 
oodia ja jolla oli omassa luonteessaan eräitä edellytyksiä 
ymmärtää Horatiusta tässä suhteessa, oli sentään rakkauk- 
sissaan monin verroin syvempi ja. persoonallisempi latinalaista 
edeltäjäänsä. Kuinka paljon kiihkeämmällä tulella palavat- 


kaan roomalaisessakin lyriikassa Catulluksen tunnustukset ' 


Lesbialle ja Propertiuksen Cynthia-laulut! Jälkimmäisille oli 
heidän rakkautensa elämän asia ja heidän runoissaan piirty- 
vät eteemme tämän rakkauden vaiheet vuoksineen ja luo- 
teineen, myrskyssä ja tyvenessä, onnessa ja surussa, täynnä 
inhimillisesti kärsittyä ja elettyä elämää. Horatiuksen rak- 
kausrunojen perustalla emme voi luoda ääripiirteisintäkään 
kuvaa mistään kestävästä, hallitsevasta suhteesta. Hänen 
satiireissaan ilmenee niin. ikään mitä kyynillisin Sukupuoli 
moraali. Hän tosin kehoittaa miehiä jättämään aviovaimot 

rauhaan, mutta tekee sen perusteilla, joiden joukossa avio- 
liiton loukkaamattomuus ei näyttele mitään osaa, vaan sen 
si sijaan ain aivan toisenluontoiset näkökohdat. Samoin kuin van- 
hat viinit kuuluivat nuoret naiset hänen epikurolaiseen pöy- 
täänsä, mutta mitä iloja kaikki Lycet, Lydiat, Chloet, Gly- 
cerat, Lalaget ym. lienevätkin hänelle suoneet, eivät he vie- 
neet häneltä hänen vapauttaan, hänen sydämensä rauhaa 
eivätkä hänen viileää filosofiaansa. Niinpä ei kukaan näistä 
naisista erikseen, ja luonnollisesti vielä vähemmän kaikki 
yhdessä, kyennyt tekemään hänestä rakkauden runoilijaa. 
Horatiuksen lemmenlauluissa ei syki rakkauden valtimo. 

* Foratiuksen luonteelta On suuressa määrin puuttunut — 
enemmän kuin mitä hänelle on ollut onnellista lyyrikkona — 
naiivia a. välittömyyttä. Hänellä oli taipumusta mietiskelyyn, 
ironiaan ja itse-erittelyyn ja hänessä eli voimakas tarve tie- 
toisesti ohjata elämäänsä. Ehkä teki hänen yhteiskunnallinen 
nousukkaisuutensa hänet liiankin araksi ja harkitsevaksi kes- 
kellä suurta maailmaa ja sen tapoihin tottuneita ylimyksiä. 
Hän tuntuu tavan takaa ikään kuin tarkastavan itseään syr- 
jästä voidakseen sitä helpommin hallita askeleitaan maail- 
massa. Hänen pyrkimyksensä on saada elämänsä ja moraa- 
linsa sointumaan yhteen, sillä silloin tuntee hän olevansa 
voimakkain. Hänen käytännölliset, terveet ja virkeät vais- 
tonsa auttoivat häntä tässä pyrkimyksessä. Hän löysi hel- 
posti sisäisen tasapainonsa vapaan runoilijan, tilanomistajan 
ja hovimiehen niin erilaisissa tehtävissä ja osissa. Samoin 
kuin hänen herrassaan ja ystävässään Augustuksessa oli 
hänessä jotain taitavasta, liukkaasta ja hienostuneesta näyt- 
telijästä. Hänen tahtiaan ei turhaan ole ylistetty. Hänen 
hyvä päänsä ja hänen pohjaltaan laskeva ja kylmä luonteensa 
tekivät hänelle helpoksi käyttää naamaria, milloin hän katsoi 
sen olevan tarpeen. 

Ulkonäöstään on Horatius siellä täällä antanut meille tie- 

toja. Hän oli pienikasvuinen ja lihava. Hänen silmänsä ja 
tukkansa olivat tummat, mutta hänen hiuksensa harmaan- 
tuivat varhain. Jokin silmätauti rasitti häntä ajoittain. Ter- 
veydestään, joka ei näytä olleen aivan hyvä, hän piti tarkkaa 
huolta, valiten usein vuodenaikojen ja ilmasuhteiden mukaan 
oleskelupaikkansa. Pienessä runossa, jonka hän on omistanut 
yhdelle omista kirjoistaan, karakterisoi hän itseään seuraavin 
sanoin: 


Kasvulta pieni, jo varhain harmaa, ystävä paahteen, 
äkkiä suuttuva, mut toki helposti leppyvä myöskin. 


Horatius eli lähes 57:n vuoden ikäiseksi. Hänen ulkonai- 
sista elämänvaiheistaan hänen viime ajaltaan tiedetään ver- 
raten vähän. Noin viisi vuotta ennen kuolemaansa oli hän 
julkaissut neljännen ja viimeisen oodikirjansa, minkä teh- 
tyään hän itsekin ilmeisesti katsoi runollisen elämäntyönsä 
päättyneeksi. Niin pitkälle kuin hänen runonsa sallii meidän 
seurata hänen sisäistä elämäänsä, ei siinä tapahtunut mitään 
suurempia muutoksia tai kriisejä. Varhaisempi epikurolai- 
suus sai hiukan väistyä stoalaisemman moraalin tieltä ilman 
että kuitenkaan voi puhua mistään ylimenostä. Myöskin 
uskonnollisten ajatusten ja tunteiden tulkiksi lainasi Horatius 
lyyransa, mutta hänen oma laatunsa pysyi aina vieraana us- 
konnolle tämän sanan sisäisemmässä merkityksessä. Laulet- 
tuaan nuoruudessaan usein viinin ja naisten kunniaa lauloi 
hän vanhetessaan useammin isänmaan ja sen traditioiden, 
moraalin ja viisauden ylistystä. Kun Rooma vietti v. 17 eKr. 
loistavaa, kolme päivää ja kolme yötä kestänyttä vuosisatais- 
juhlaansa, valittiin Horatius juhlakantaatin kirjoittajaksi. 
Laulun esitti 27 poikaa ja yhtä monta tyttöä Capitoliumilla sekä 
myöhemmin vielä toistamiseen Palatinuksella. Nämä juhlat, 
joiden pöytäkirja on säilynyt meidän päiviimme saakka, kruu- 
nasivat Horatiuksen maineen kansakunnan runoilijana. Hä- 

nen itsetuntonsa kehittyi varhain, hän uskoi tulevaan runoi- 
lijamaineeseensa ja pani sille enemmän arvoa kuin hetken 
suosiolle tai arvostelukyvyttömän joukon tunnustukselle. 
Kuolinvuoteellaan teki hän todistajien läsnäollessa suullisen 
testamenttinsa, määräten keisari Augustuksen perijäkseen. 
Hänen elämänsä sammui 27. pnä marraskuuta v. 8 eKr. 
Keisari antoi haudata hänen tomunsa Maecenaan viereen 
Esguiliaelle, kukkulalle, missä ystävykset olivat niin usein 
yhdessä istuneet, allansa maailmankaupungin kuumeinen 
vilinä, vaihtaneet ajatuksia, lohduttaneet itseään ja toisiaan 
pahoina päivinä tai yhteisesti iloinneet silloin kun elämä, joko 
sen ilon tai sen viisauden johdosta, minkä se tarjosi, tuntui 
elämisen arvoiselta. 

Horatius kuuluu vähän kirjoittaneihin runoilijoihin. Hä- 
nen koko tuotantonsa mahtuu puoleen kolmattasataan taval- 
liseen kirjansivuun — määrä, jota ei voi pitää suurena, var- 
sinkin jos ottaa huomioon hänen jatkuvalle kirjalliselle työlle 
edullisen ulkonaisen elämänjuoksunsa. Kun muistamme, että 
hänen runotuotteittensa kokonaisluku nousee vain yli puolen- 
toistasadan, niin voimme päätellä, että inspiratio itse asiassa 
oli verraten harvinainen vieras tämän epikurolaisen pöydässä. 
Kun hän eräässä satiirissaan vaatimattomuutta teeskennellen 
kiittää jumalia, jotka ovat antaneet hänelle niin pienen ja 
köyhän hengen, että hänen tarvitsee vain harvoin ja vähän 
puhua, niin sisältävät hänen sanansa ehkä jonkin verran 
enemmän totuutta kuin hän itse kuvittelee. Horatiuksen 
koko laadussa oli epäilemättä jotain kuivaa, proosallista ja 
epäproduktiivista ja vain hänen harvinaisen kehittyneet ja 
hienostuneet esteettiset vaistonsa sekä hänen yksinäinen 
muototaituruutensa lienevät muodostaneet suurimman hou- 
kutuksen runottaren vieraskäynneille hänen luonaan. Sil- 
loinkin kun Horatiuksen runo on parhaimmillaan — kun se 
heittää ilmoille kristalliimman ja välähtelevimmän suih- 

keensa — saattaa siinä havaita jotain dilettanttista, jotain, 
joka muistuttaa hienostunutta ja ylhäistä ajanvietettä. 
Horatiuksen ensimmäiset runot ovat jambeja (eli epodeja, 
— kuten niitä myöhemmin on alettu nimittää) ja satiireja. 
Jambilla ymmärsi kreikkalainen antiikki tavallisesti iva-, tais- 
telu- ja häväistysrunoa, laadultaan realistista ja arkipäiväistä. 
Päinvastoin kuin juhlalliset daktyliset mitat, lähenteli se 
keveine poljentoineen tavallista puhekieltä. Tämän runolajin 
varsinainen luoja on kreikkalainen Arkhilokhos, joka eli seit- 
semännellä vuosisadalla eKr. Ennen Horatiusta oli jo Catul- 
lus viljellyt latinankielistä jambia, mihin hänen aina taiste- 
luunvalmis ja hermostunut luonteensa häntä houkutteli, 
vaikka Horatius kuvittelee olevansa ensimmäinen roomalai- 
nen, joka on lainannut Arkhilokhokselta hänen »runomittansa 
ja hänen voimansa, vaikkakaan ei hänen kiukkuaan». Hora- 
tiuksen jambeilta puuttuu suuressa määrin iskevää epigram- 
maattista terävyyttä, mikä olisi tehnyt niistä todellisen tais- 
teluaseen hänen kädessään. Milloin hän retkeilee politiikan 
alalle, tulkitsee hän isänmaan surua jatkuvien kansalaissotien 
johdosta ja pelottelee sillä mahdollisuudella, että barbaari- 
ratsun kavio vielä polkee Rooman tuhkaa. Mihin kiidätte, 
te rikolliset, miksi välkkyvät taas käsissänne tuskin huotraan 
ehtineet säilät? Onko liian vähän latinalaisverta vuotanut 
kentille ja merten aaltoihin? Mitä varten taistelette: ette 
kukistaaksenne pahansuopaa Karthagoa, ettekä pakottaak- 
senne vielä saavuttamatonta brittiä kulkemaan kahleissa Via 
Sacraa pitkin, vaan jotta Rooma, parthien toivon mukaan, 
itse tekisi lopun itsestänsä. Ei ole susien eikä jalopeurojen 
tapa sillä tavalla raivota omaa sukuansa vastaan. Ja hän 
päättää varotussanansa profeetalliseen viittaukseen siitä, mi- 
ten Rooman perustajan vuodattama veljesveri tuntuu huu- 
tavan kostoa myöhäisille jälkeläisille: 

Sic esi: acerba jata Romanos agunt 
scelusgue jraternae necis, 

ut inmerentis jluxit in terram Remi 
sacer nepotibus cruor. 


Eräässä toisessa poliittis-aiheisessa epodissa, jonka Hora- 
tius lienee kirjoittanut kohta Filippin kokemusten jälkeen, 
valittaa hän niin ikään kansalaissotien hävitystä, joka jo 
kahden sukupolven aikana oli syönyt Rooman elinvoimaa. 
Kuinka sotaisia roomalaiset mieleltään olivatkin, loukkasi 
kuitenkin aseiden kantaminen omia kansalaisia vastaan hei- 
dän voimakkaasti kehittyneitä yhteiskunnallisia ja isänmaal- 
lisia vaistojaan. Niinpä ei ollut Roomassa tapana, että kan- 
salaissotien voittajat, palatessaan pääkaupunkiin, viettivät 
mitään triumfia, kuten tapahtui, kun voitto oli saatu ulko- 
naisista vihollisista. Rooman parhaat runoilijat, Lucretius, 
Vergilius, Tibullus ym., ovat tulkinneet suruaan ja kärsi- 
mystään sen alennuksen johdosta, mihin kansalaissodat saat- 
toivat isänmaan, ja heihin yhtyy Horatius, jolla itsellään 
oli mieskohtaisia kokemuksia näistä sodista. Hänen rauhan- 
kaipuunsa on vilpitön, ja inhimillinen ja kaunis on hänen 
kuvitelmansa kaukaisesta saaresta — runoilijain ja filosofien 
uneksimasta — valtameren tuolla puolen, rauhan maasta, 
minne hän kehoittaa lähtemään kaikkia, jotka ovat kylläs- 
tyneet taisteluihin ja sotiin. Siellä on luontokin lempeä ja 
antelias, maa tuottaa kyntämättä kaksi satoa vuodessa 
eivätkä viini-, oliivi- ja viikunapuut kaipaa tarhurin apua, 
runsas hunaja vuotaa tammien kuoren alta ja vuorilta tuo 
raikas lähde vilpoisan veden. Vuohet tulevat kutsumatta 
kotia lypsettäviksi eivätkä karhut tai käärmeet niitä milloin- 
kaan uhkaa. Unelma ja ikuisesta rauhasta, joka ei milloinkaan 
nouse syvemmältä it ihmisyyden sydämestä kuin suurten sotien 
aikana j ja niiden jälkeen, eli jo Horatiuksen mielessä, niinkuin 
se on € e on elän inyt niin monen miclessä ennen ja jälkeen häntä. 


* 109 * 


ROOMALAISIA RUNOILIJOITA 


Monivaiheinen kansalaissota päättyi, kuten tunnettu, v. 31 
Actiumin. meritaisteluun, missä Augustuksen laivasto Aerip- 
pan johdolla löi Antoniuksen ja Kleopatran yhdistyneet voi- 
mat. Augustuksen viimeinen vallanjakaja ja tämän kuuluisa 
rakastajatar surmasivat molemmat seuraavana vuonna it- 
sensä. Tämän jälkeen oli Augustus yksin koko Rooman 
valtakunnan herra ja hänen lempeä ja viisas valtikkansa 
turvasi rauhan toimet ja salli runoilijain, kuten Vergiliuksen, 
uneksia. ihmiskunnan pian koittavasta kultakaudesta. Bru- 
tuksen armeijan entinen sotatribuuni Horatius parani hänkin 
täysin nuoruutensa tasavaltalaisuudesta ja yhtyi Augustuk- 
sen ylistäjien kuoroon. 

Paitsi jo mainittuja valtiollisia epodeja, joihin liittyy vielä 
ilolaulu Actiumin voiton johdosta, sisältävät Horatiuksen 
jambit muutamia Akhilokhoksen henkeen tehtyjä häväistys- 
runoja, joiden esineenä on milloin joku hänelle vastenmielinen 
nousukas, panettelija, epäonnistunut runoilija tai joku nainen, 
joka syystä tai toisesta on saanut hänen mielensä kuohahta- 
maan. Näissä epäritarillisissa runoissa puhuu mieskohtainen 
kosto eikä niiden arvo sentähden ole suuri. Niiden maalaileva 
moninaisuus ei myöskään vedä vertoja Horatiusta aikaisem- 
man Catulluksen keskitetylle häijyydelle enempää kuin häntä 
myöhäisemmän Martialiksen nopealle, leikkivälle, epigram- 
maattiselle sanavalmiudelle. Nämä yritykset karikatyyriin 
ovat kuin puusta veistettyjä ja niiden karkeatekoisuus pal- 
jastaa ne nuoruusajan tuotteiksi. Myöhemmin oppi Horatius 
hallitsemaan tätäkin lajia suuremmalla taituruudella. 

Horatiuksen epodit ovat syntyneet vuosien 41 ja 30 välissä, 
siis ennen runoilijan 35 ikävuotta. Samoihin aikoihin kir- 
joitti hän kaksi kokoelmaa satiireja, joissa hän helpommin 
ja luontevammin kuin epodeissa tuntuu löytävän oman 
itsensä ja joilla sentähden on huomattava sija hänen tuotan- 
nossaan. 

Jos Horatiuksen jambien esikuva on etsittävä Kreikasta, 
niin nojaavat hänen satiirinsa sen sijaan roomalaisiin tradi- 
tioihin. Satura-nimityksellä ymmärrettiin erilaisilla lahjoilla 
täytettyä uhrimaljaa — kyökkikielessä monenlaisista aineista 
kokoonpantua ruokalajia. Runokokoelman nimenä käytti 
tätä sanaa ensi kerran jo Ennius, mutta C. Lucilius (180—102) 
vasta teki siitä erikoisen runolajin omistamalla »satiirinsa» 
kokonaan oman aikansa ja sen yhteiskunnan eri ilmiöiden 
koseeriselle käsittelylle ja kritiikille. Tämä täysin roomalai- 
nen runolaji, jolla ei ole mitään varsinaista vastaavaisuutta 
kreikkalaisessa kirjallisuudessa, käytti alussa erilaisia mittoja, 
kunnes heksametri — rakenteeltaan jonkin verran nk. heroista 
heksametria vapaampi — tuli siinä kokonaan vallitsevaksi. 
Siihen sisältyy aina pieni draamallinen aines sikäli että se on 
ajateltava puhutuksi sanaksi — samaan tapaan kuin vepistola» 
puolestaan on ajateltava persoonalliseksi kirjeeksi. Useilla 
Horatiuksen satiireilla on suorastaan kaksinpuhelun muoto, 
mikä sallii tavallisen realistisen keskustelukielen sitä vapaam- 
min tulla heksametrissä oikeuksiinsa. 

Horatiuksen satiirit luovat eteemme kuvan sivistyneestä ja. 
henkevästä miehestä, joka katselee omilla silmillään maail- 
maa ja joka ajattelee omilla aivoillaan. Maailma on hänelle 
kirjava markkinatori, jossa on kaupan paljon hyviä ja haus- 
koja asioita — myöskin häntä itseään varten — mutta jossa 
hänelle kuitenkin tuottaa suurimman nautinnon saada syr- 
jästä seurata temmellystä ja tungosta, itse liiaksi sekaantu- 
matta ihmisvilinään ja panematta alttiiksi itseään. Hänen 
suuri ilonsa on lausua nauraen totuus siitä, mitä hän näkee, 
kuulee ja kokee. Hän on tavallaan moralisti isänsä koulua: 
samoin kuin hänen isänsä kerran oli valaisevien esimerkkien 
avulla koettanut osoittaa, mikä oli hyveen ja jokaisen oman 
todellisen edun tie, samoin pyrkii hänkin, vaikka peitetym- 
min, käyttämään jokapäiväisen elämän opetusta kuvitus- 

aineistona omalle opilleen siitä, mikä voi tehdä ihmisen 
onnelliseksi. Hän sovittaa runoelmansa kudokseen huomioi- 
taan niin hyvin tutuista henkilöistä kuin tilapäisistä katu- 
tuttavuuksista eikä säästä aina myöskään omaa itseään, vaan 
omistaa itselleen runsaan osan maailman vajavaisuudesta 
ja komiikasta. Hänen huumorinsa satiireissa on paljon sy- 
vempi ja inhimillisempi kuin epodeissa, hänen älynsä taipui- 
sampi, hänen kykynsä ymmärtää ja antaa anteeksi suurempi. 
Hänellä on psykologisen taiteilijan kyky luonnostella muu- 
tamalla kynänvedolla pieniä henkilö- ja laatukuvia, jotka 
jäävät lähtemättömästi lukijan mieleen. Hän liukuu keveästi 
kuvasta toiseen, kohtauksesta toiseen, kysyy ja vastaa itse 
omiin kysymyksiinsä, tekee nopeita poikkeuksia eri suuntiin, 
seuraten näköjään satunnaisia mielijohteita, joutumatta kui- 
tenkaan koskaan varsinaisesti raiteilta. Hän taitaa muuta- 
malla sattuvalla sanalla saada aikaan hauskan koomillisia 
tai häijyn satiirisia vaikutuksia. Hän puhuu sivistyneelle 
valioyleisölle ja tekee mielellään viittauksia kreikkalaiseen ja 
vanhempaan roomalaiseen kirjallisuuteen. Varsinainen poli- 
tiikka ja sen ajaminen kiinnittää yhä vähemmän hänen miel- 
tään, ihminen sinänsä sitä enemmän. Ahkera itsetarkastelu 
on opettanut häntä tekemään huomioita ja johtopäätöstensä 
taustalle hän kehittää oman moraalis-filosofisen maailman- 
kuvansa. Kuta enemmän syvennymme hänen satiireihinsa, 
sitä ilmeisemmäksi käy meille, että niiden rakastettavassa 
juttelijassa on enemmän moralistia ja filosofia kuin alussa 
aavistimmekaan. Kuinka vallaton ja leikkivä hänen huumo- 
rinsa lieneekin, kuinka realistisen karkea hänen tekemänsä 
karikatyyri, tarkoittaa hän kuitenkin aina jotakin niin hyvin 
huumorillaan kuin ivallaan. Hänen olentonsa sisimmästä 
— ehkä useammin aavistettuna kuin nähtynä — pilkistää 
jotain vakavaa. Hän on liian suuri epäilijä ja liian moni- 
mutkainen luonne ollakseen maailmanparantaja sanan taval- 

lisessa merkityksessä, mutta hän on itse selvitellyt itselleen 
eräitä käytännöllisiä elämäntotuuksia ja niiden puolesta on. 
hän valmis käyttämään älynsä ja mielikuvituksensa aseita 
— ei suurissa otteluissa, vaan pienissä turnauksissa, ei yleisön 
edessä, vaan ystävien kesken, seurapiirissä, jossa ajatustapa 
ja sivistystaso suunnilleen vastasivat hänen omaansa ja jossa 
hän saattoi laskea tapaavansa kiitollisen, valmiin kaikupoh- 
jan. Niinkuin Horatius itse on kertonut, eivät hänen satii- 
rinsa alkuaan olleetkaan tarkoitetut suurelle yleisölle eivätkä 
ilmestyneet kohta kirjamarkkinoille, eipä runoilija edes suos- 
tunut esittämään niitä suurissa lausuntatilaisuuksissa, vaan 
luki niitä vain pienemmässä valitussa piirissä. Voimme kuvi- 
tella, että useat Horatiuksen satiireista ovat saaneet aiheen 
keskusteluista Maecenaan ja muiden runoilijan ystävien 
kanssa ja ovat siis ikään kuin runomuotoisia jatkoja ja lisiä 
varhaisempaan ajatustenvaihtoon. Horatiuksen ystävillä on 
niin ollen varmaan ollut aivan erikoiset edellytykset niistä 
nauttia ja ymmärtää niissä sellaisiakin hienouksia — viittauk- 
sia tunnettuihin henkilöihin, kaksimielisiä tulkintoja yms. — 
jotka ovat meiltä menneet hukkaan. 

Erinomaisen näytteen terävästä realistis-impressionistisesta 
kertojankyvystään antaa Horatius 5 viidennessä « satiirissa, joka 
kuvaa Augustuksen. diplomaattisen ] lähetin Maecenaan j ja tä- 
män seurueen matkaa Brundisiumiin (Brindisiin). Matkan 
tarkoituksena oli Antoniuksen tapaaminen ja sopimuksen 
aikaansaaminen. hänen kanssaan. Todennäköisesti on matka 
tapahtunut keväällä v. 37 ja runo kirjoitettu välittömästi 
sen jälkeen, vaikutelmien vielä ollessa tuoreina. Paitsi varsi- 
naisen diplomatian edustajia liittyy seurueeseen Horatiuksen 
ohella mm. Vergilius ja Varius, siis kokonainen kirjallinen 
kohortti — animae candidae, sieluja niin kirkkaita, ettei maa 
heidän vertaisiaan ole päällään kantanut, kuten kertoja 
täynnä kiitollista ystävyyttä huudahtaa. Pienet kanavamat- 

kat, joille antaa vaihtelua orjien ja laivamiesten kinailut ja 
käsikähmät, maaseutuiset kestikievarit savuavine lämmitys- 
laitteineen ja innokkaine, juomarahoille alttiine isäntineen, * 
pikkukaupunki-preettoreineen, joka rakastaa ylen leveitä 
purppurapäärmeitä, italialais-tyttöineen, jotka kypsyvät var-- 
hain rakkaudelle, mutta jotka voivat jäädä ilman omantun-- 
non vaivoja saapumatta sovittuun kohtaukseen, jos heille 
tarjoutuu tilaisuus toisella taholla — kaikki nämä pienet 
matka-ilot ja -harmit, joissa nykypäiväin Italian-matkustaja 
on tuntevinaan aivan tämänpäiväisen tuoksun, on Horatius 
kuvannut verrattomalla havainnollisuudella ja tuoreudella. 
Jos tahtoo myöhemmästä kirjallisuudesta etsiä joitakin ver- 
tauskohtia tälle Brundisium-matkalle, minkä Horatius on 
luonut kilpaillen Luciliuksen kanssa, niin olisivat ne ehkä 
jotkut Heinrich Heinen ikuistamat vaellukset Harz-vuoris-- 
tossa. 

Horatiuksen Brundisiumin-matkan loppusäkeissä maini- 
taan seurueen tulleen Gnatian ihmeelliselle kiehuvalle läh- 
teelle, mistä kansantaru kertoi, että sen oli kerran vihastunut 
nymfi luonut. Uskokoon tuollaista puhetta juutalainen 
Apella, jatkaa Horatius, en minä, joka olen oppinut, ettei 
jumalilla ole mitään osuutta luonnon ihmeihin. Keneltä oli 
Horatius lähinnä tämän oppinut? Varmaankin Lucretiuk- 
selta. Suuren roomalaisen luonnoneepoksen tekijän henkeä, 
vaikka hiukan humoristisesti väritettynä, on myöskin eräässä 
toisessa satiirissa, missä Horatius on pannut sanat Priapuk- 
sen, puutarhain suojelusjumalan suuhun: Olin muinoin vii- 
kunapuun pölkky, kertoo Priapus, hyödytön puunkappale, 
kunnes nikkari, epäröityään ensin, valmistaisiko minusta 
penkin vaiko Priapuksen, teki minusta jumalan. Tässä seison 
nyt varkaiden ja lintujen pelättimenä! 

Toisinaan sisältävät satiirit ainoastaan pienen persoonal- 
lisen "muistelman ja sen ohella "tarjottuja sukkeluuksia.. Sel- 

laisia on kertomus kahdesta leppymättömästä riitapukarista 
Rex Rupiliuksesta ja Persiuksesta, jotka saapuvat Brutuksen 
leiriin pyytämään tätä tuomariksi asiassaan. Ylipäällikön 
edessä eivät riitaveljet kuitenkaan voi hillitä sisuaan, vaan 
aloittavat vilkkaan sanasodan, jossa toiselta puolen koetetaan 
mairittelevilla sanoilla vaikuttaa Brutuksen tuomioon, toi- 
selta puolen taas nimitetään vastustajaa kaikkea muuta kuin 
rakastettavilla nimityksillä. Voiton, ainakin muodollisen, vie 
sukkela Persius. Kautta jumalien, Brutus, huudahtaa hän, 
sinä jonka ammattiin kuuluu kuningasten syökseminen hei- 
dän istuimeltaan, kuinka kärsit tätä kuningasta (Rex: kunin- 
gas). Tämä olisi, usko minua, jotain sinua varten! 

Enimmän Horatiusta itseään on kuudennessa satiirissa, 
missä runoilija antaa tärkeitä autobiografisia tietoja ja missä 
hän kehittelee alistumisen ja kohtuuden oppia käytännölli- 
senä elämänviisautena. Tähän satiiriin sisältyvät myöskin 
nuo tunnetut rivit: 


Vaikkapa luontokin määräis 
vuotemme alkamahan taas syntymähetkestä lähtein, 
sallien, ett? isän, äidin sais kukin mielensä jälkeen, 
niin omat vanhempain minä uudestaan valitseisin. 


Syvällisemmin käy kuitenkin toisen kirjan seitsemäs satiiri 
käsiksi keskeisimpään Horatiuksen miehuusajan filosofiassa. 
Runo on sommiteltu vuoropuheluksi Horatiuksen ja hänen 
orjansa Davuksen välillä. Vietetään par'aikaa Saturnuksen 
juhlia ja näinä päivinä on tapana kohdella orjia kuin vapaita 
kansalaisia. Niinpä antaa runoilijakin Davukselle luvan pu- 
hua suunsa puhtaaksi. Davus käyttää tätä oikeutta piirtääk- 
seen pikakuvan herransa sielullisesta tilasta. Sinä ylistelet 
aina menneitä aikoja, mutta jos sinut siirrettäisiin niihin, 
niin alkaisit kyllä kohta puhua toisin. Sinun ei ole hyvä 
siellä eikä täällä. Kun olet Roomassa, kaipaat maalle, ja kun 

olet maalla, niin kohotat kaupungin kohta pilviin. Kun 
joskus joudut syömään kotona ateriasi, niin pidät jo itseäsi 
onnellisena, joka saat rauhassa nauttia kotoista kaaliasi, 
mutta jos samassa tulee Maecenaan kutsu, niin nouset kohta 
pöydästä ja syöksyt matkaan. Sinä tunnustat itse, että vat- 
sasi saa sinut helposti vietellyksi ja että nenäsi vainuaa aina 
paistin käryn. Naisten takia olet valmis uhraamaan omai- 
suutesi, elämäsi ja hyvän nimesi. 


Itse sa orjana palvelet ken mua herrana käsket, 
kuljettaa sinä niinkuin nuorasta itseäs annat. 


Ja tämän pitkän ja perusteellisen moraalisen löylyytyksen 
suoritettuaan lausuu Davus seuraavat viisaat sanat: 


Kell' on siis vapaus? Vain viisaimmalla, ken aina 
hallitsee himojaan, ken ei kuoloa, köyhyyttä pelkää, 
ken oma herransa on sekä valtaa ja loistoa vieroo, 
itse on kyllin itselleen, oman mittansa täyttää, 

niin että kimmahtaa hänest? iskut kohtalon kaikki 
ulkoa suunnatut. 


Davus osoittautuu filosofiassaan stoalaiseksi ja lienee runoi- 
lija, kuten on luultu voitavan havaita, sovittanut hänen suu- 
hunsa paradokseja tunnetuilta Stoan koulukunnan kirjaili- 
joilta. Väittelyssä pidättää Horatius itselleen viimeisen sanan 
— hän ajaa nenäkkään orjansa ovesta ulos — mutta asialli- 
sesti täytyy myöntää Davuksen jäävän tanterelle voittajana. 
Horatius antaa hänen kyllä pedagogisessa innossaan liioitella 
isäntänsä virheitä, mutta joka tapauksessa on hänen sanoil- 
laan todistusvoimaa. Mahdollista on, että Horatius on tässä- 
kin satiirissa, niinkuin eräissä toisissa, halunnut ivailla stoa- 
laisten suvaitsemattomuutta, vaikk'ei tätä tarkoitusta ehdot- 
tomasti tarvitse tästä runosta lukea. Näytteenä runoilijan 
terävästä ja säälimättömästä itse-erittelystä on tämä satiiri 
kaikkein kuvaavimpia. 

Epäedullisempaan valoon kuin Davus-dialogissa joutuu 
stoalaisuus pitkässä Damasippos-satiirissa, missä vararikkoi- 
nen kauppamies kehittelee runoilijalle erittäin laajasanaisesti 
hiljan oppimaansa viisautta ihmisten hulluudesta. Horatius 
ei jätä itselleen tämän puhetulvan edessä muuta mahdolli- 
suutta kuin tunnustaa, omalla tavallaan, puhekumppaninsa 
ylemmyys: 


Suurempi narri, jo jättäös rauhaan sa pienemmät narrit. 


Itse ei Horatius pitänyt satiirejaan varsinaisena runoutena, 
vaan ainoastaan runon muotoon valettuna proosana. Hän 
nimittää niitä ynnä epistoloitaan, kirjeitään, yhteisellä ni- 
mellä sermones, jutteluja. Myöhemmän ajan käsityksen mu- 
kaan on myöskin satiiri runoutta omaa lajiaan, varsinkin 
sellainen satiiri kuin Horatiuksen, jossa mielikuvitus elävöit- 
tää moraaliset opetukset ja jossa älyllisyys on usein tiivistetty 
sukkeliksi aforismeiksi. Yhteiskunnalliselta merkitykseltään 
on näiden satiirien kritiikki osittain vastannut sitä, mikä 
meidän aikanamme kuuluu sanomalehtien tehtäviin. Vaikka 
ne alkuaan olivatkin kirjoitetut vain pienempää piiriä varten, 
julkaisi Horatius ne kuitenkin lopulta suuremmankin yleisön 
luettaviksi. Toiset niistä herättivät hiukan pahennusta, niin 
että runoilijan täytyi asettua itse puolustuskannalle, useim- 
mille varmaan naurettiin sydämen pohjasta, mutta mitään 
syvällisempää vaikutusta ei niillä ollut roomalaiseen yhteis- 
kuntaan — siksi vähän vallankumouksellista ja uutta sisältyi 
niiden moraaliin. Lukuisten kreikkalaisten ja roomalaisten 
reettorien suusta oli kuultu samantapaisia totuuksia, vaikka 
luonnollisesti harvoin yhtä sukkelassa muodossa. esitettyinä. 

Kypsempänä ja persoonallisempana tulee Horatiuksen käy- 
tännöllinen elämänviisaus meitä vastaan hänen "kirjeissään. 
Epistulae, kirjeet, ovat | myöhäisemmän ikäkauden tuotteita 
kuin satiirit, » joiden k kanssa niillä on n yhteinen heksametrinen 

muoto samoin kuin osaksi myöskin kriitillinen ja moralisoiva 
sisältö. Niiden ja satiirien välillä on rikas lyyrillinen kausi, 
oodien kausi — kukkiva suvi keskellä kirpeää kevättä ja 
kuulasta syksyä —, joka antaa meille enimmän Horatius- 
runoilijasta, verrattomasta sanallisen ja rytmillisen ilmaisun 
taiturista. Kirjeet jatkavat satiirien linjaa. Niihin on van- 
heneva Horatius kätkenyt elämän käytännössä, mietiskelyssä 
ja itse-erittelyssä saavuttamansa viisauden. Useat näiden 
kirjeiden ytimekkäistä ja lyhyistä lauselmista elävät vielä 
sivistyneen eurooppalaisen huulilla ilman että niiden alku- 
perää tuskin aina muistetaan. Ollen osaksi todellisia kirjeitä 
ja aina jollekin määrätylle henkilölle osoitettuja, ovat ne 
sävyltään intiimimpiä, hiljaisempia, filosofisempia kuin sa- 
tiirit, joissa ulkonainen juoni useinkin liian vaateliaasti vetää 
huomion puoleensa. Se näennäinen huolimattomuus kuvien 
ja sanojen valinnassa, se grata negligentia, johon tämä runolaji 
tarjoaa tilaisuuden, oli sopusoinnussa Horatiuksen luonteen 
ja hänen kehittyneen ja hienon runotekniikkansa kanssa. 
Ennen Horatiusta olivat mm. Lucilius ja Catullus julkaisseet 
latinalaisia runokirjeitä, mutta vasta hän luo tällä alalla 
oman itsenäisen runolajin, jota myöhemmin renessanssi ahke- 
rasti viljeli ja joka ei vieläkään ole aivan kuollut kirjallisuu- 
desta. Kirjeet, jotka runoilija julkaisi kahtena kirjana, ovat 
syntyneet vuosien 23 ja 13 välillä eKr., siis runoilijan sivuu- 
tettua neljännen vuosikymmenensä. Edellisen kirjan epis- 
tolat ovat aiheiltaan pääasiassa filosofis-moraalisia, jälkim- 
mäisen kirjallis-esteettisiä. 

Jokaiselle syvemmälle luonteelle tai sanokaamme jokaiselle 
ajattelevalle ihmiselle tulee varmaan ainakin kerran elämässä 
vastustamaton tarve katsoa taakseen suoritetulle taipaleelle, 

| menneihin kärsimyksiin ja iloihin, paeta hetken hajoittavia 
vaikutelmia takaisin itseensä, kysyä itseltään, mitä on elänyt 
| ja oppinut, ja etsittyään olentonsa sisimmästä vastausta 

näihin kysymyksiin hakea tietä tuntemattomaan tulevaisuu- 
teen. Tällaiset tilinteon hetket voivat muodostua ankariksi, 
käänteentekeviksi kriiseiksi, mutta ne voivat myöskin mennä 
ohi jättämättä syvempää jälkeä: tuomari ja syytetty tekevät 
sovinnon ihmisen sydämessä. Kun Horatius miehuutensa ja 
luomiskykynsä korkeudessa, kirjoittaessaan epistolansa, ryh- 
tyi tarkkaavana kuuntelemaan, mitä elämä oli hänelle opet- 
tanut, ei hänessä tapahtunut mitään murrosta, mitään järky- 
tystä. Hän on sen tehtyään sama kuin sitä ennen. Mikään 
uskonnollinen tai metafyysillinen ajatus ei synny hänen sie- 
lussaan. Elämä on ja jää hänelle niin sanoaksemme vain 
käytännölliseksi, luonteeltaan täysin immanentiksi, maan- 
päälliseksi. Mutta vaikka hänen näköalansa ovat rajoitetut 
— vaikka niillä ei ole jonkun Lucretiuksen tai apostoli Paa- 
valin äärettömyysperspektiiviä heidän katsoessaan maailman 
ja oman sydämensä kuiluihin — niin ovat ne havainnolliset 
ja kirkkaat. Horatius tunsi, omalla tavallaan, itsensä ja 
maailman. 

Ihmisen. onni. oli hänelle elämän tarkoitus, ja filosofian 
Mitkään ilosofiset koulukunnat eivät häntä. täysin tyydyt-| 
täneet, hän tahtoi kulkea vapaana omaa tietään. »En ole. 
koskaan vannonut mestarin sanaan. Minne kulloinkin tuuli 
minut vie, siellä hetkisen vierailen.» Eihän myöskään tyrkytä 
toisille omaa viisauttaan. Annettuaan ystävälleen Numiciuk- 
selle muutamia hyviä neuvoja lisää hän: »Jos tiedät jotain 
parempaa, niin kerro minulle arkailematta — jollet, niin ajat- 
tele samoin kuin minäkin.» Hän tahtoo pitää oman tahtinsa, 
kysymättä, kulkeeko hän yksin vaiko muiden joukossa. »Jos 
jäät jälkeeni», kirjoittaa hän eräälle toiselle ystävälleen, otai 
innoissasi kiiruhdat edelleni, älä usko, että sinua odotan 
tai että jouduttaudun rinnallesi.» Vakavuus ja leikki sekaan- 
"tuvat hänellä toisiinsa tavalla, joka tuo mieleen sen viime 

vuosisadan filosofisen »dilettantismin», jonka pääedustaja. oli 
Ernest Renan. Esitettyään viisaan miehen perikuvan ja 
saatuaan lukijansa lämpenemään, jatkaa Horatius: »Kaiken 
kaikkiaan: viisas ei ole ketään muuta kuin Juppiteria pie- 
nempi, hän on rikas, vapaa, kunnioitettu, kaunis, hän on 
kuningasten kuningas ja terve ennen kaikkea — jollei häntä 
vaan vaivaa nuha» Mutta kuinka hymyillen Horatius esit- 
tääkin viisauttansa, vaatii hän kuitenkin aina yhteyttä ihmi- 
sen moraalin ja hänen elämänsä käytännön välillä. Kuinka 
määrittelemätön onnen käsite hänellä lieneekin, merkitsee 
se hänelle aina jotain tietoisesti valittua ja saavutettua. Onni 
on saavuttamattomin sille, joka sokeana antautuu kohtalonsa 
viskeltäväksi. Kaikki intohimot, suuntaan tai toiseen kehit- 
tyneet, ovat ihmisonnen pahimmat viholliset. Rikkaus, valta 
ja maine särkevät sielun levon, herättämällä hänessä, joka 
niitä tavoittelee, alituisen omistamisen himon, samoin kuin 
hänessä, joka niitä omistaa, lakkaamattoman pelon niiden 
menettämisestä. Vain hyve, vortus, antaa todellisen onnen. 
Hyve ei halveksi maisia nautintoja ja iloja, mutta pysyen 


aina keskitiellä äärimmäisyyksien välillä, säilyttää se sielun 


levollisena ja kirkkaana. Se tarjoaa itse asiassa suurimman 
nautinnon, joka on siinä, että ihminen tuntiessaan elävänsä 
tuntee samalla itse hallitsevansa elämäänsä. Viisas ottaa vaa- 
rin jokaisesta päivästä ikään kuin se olisi viimeinen, mutta 
ei liioin pelkää eikä toivo tulevia päiviä. Olla mitään ihmet- 
telemättä, Numicius, on varmaankin ainoa keino, joka voi 
tehdä meidät onnellisiksi ja pysyttää onnellisina: 


Ni admirari prope res est una, Numici, 
solague, guae possit facere et servare beatum. 


Nil admirari-ajatusta voimme seurata jo kreikkalaisessa. 
filosofiassa, Demokritoksen ja Epikuroksen linjalta, mutta 
se on samalla mitä persoonallisin ja ominaisin Horatiukselle. 

Sitä on selitetty monella tavalla. Toiset ovat tahtoneet tul- 
kita sen aivan kirjaimellisesti, nähden siinä mielenkiinnotto- 
muuden, välinpitämättömyyden korotettuna ohjelmaksi. Täl- 
lainen tulkinta ei varmaankaan ole oikea eikä ole sopusoin- 
nussa Horatiuksen ajatusmaailman kanssa yleensä. Jos koe- 
tamme lähestyä ni! admirari-ajatusta psykologisesti ja ky- 
symme, minkälainen on se luonne, jolla ennen muuta on syytä 
kehoittaa itseään (ja toisia) olemaan mitään ihmettelemättä, 
niin on se kaiketi ensi sijassa sellainen luonne, jonka taipumus 
juuri on ihmetellä kaikkea. Ei se, joka katsoo kylmästi, 
välinpitämättömästi, ilman persoonallista mielenkiintoa 
maailmaa, vaan se, joka herkästi ja välittömästi ottaa vas- 
taan alati yllättävät vaikutelmat ja kokemukset, varoittaa 
lijaksi mitään ihmettelemästä, liiaksi ihailemasta tai häm- 
mästymästä kohtalon ja elämän satunnaisuuksia. Jollei anna 
minkään yksityisilmiön järkyttää sielunsa tasapainoa, . säi- 
lyttää helpommin kyvyn ihailla kaikkea, pysyä vastaanotta- 
vassa suhteessa kaikkeen, mitä elämän päivät tuovat muka- 
naan. Mielenrauha, aeguitas animi, ennen kaikkea muuta! 
Antaen tämän tulkinnan Horatiuksen tunnetuimmalle elä- 
mänmaksiimille voimme sen sanoa olleen sopusoinnussa 
myöskin 1 hänen elämänsä käytännön ja hänen luonteensa 
kanssa, ehkä sitä suuremmassa määrässä mitä vanhemmaksi 
hän tuli. Se ei ole niitä totuuksia, joita nuoruus keksii — 
täytyy olla ihmetellyt hyvin paljon ja hyvin monenlaisia 
asioita ennenkuin huomaa, että kaikki on yhtä suuressa mää- 
rässä ja sen tähden yhtä vähän ihmeellistä. N%l admirari- 
ajatuksessa on jotain syksyistä, jotain kylmää ja kuuraista, 
mutta siinä on myöskin jotain jälkikesän intohimottomasta 
kirkkaudesta. 

Horatiuksen lähtökohta on käytännöllinen epikurolaisuus, 
mutta hän omistaa "vuosien kuluessa filosofiaansa myöskin 
stoalaisia. "aineksia. Hänen ajatusmaailmassaan on vaikea 

vetää varmaa rajaa näiden kahden oppikunnan välillä, joille 
molemmille oli yhteistä ihmisonnen asettaminen viisauden 
päämääräksi. Yhteistä oli kummallekin niin ikään kilvoittelu 
sisäisestä vapaudesta ja itsekurista onnen ehtona. Horatiuk- 
sen nautinnonhaluinen, notkea ja hiukan pintapuolinen 
luonne tunsi varmaan alussa suurinta tyydytystä epikurolai- 
suudesta, ja satiireissa asettaa hän mielellään stoalaisen 
maailmanparantajan koomilliseen valoon. Kirjeissä sen sijaan 
lainaa hän itse useita ajatuksia stoalaisten vakavasta, anka- 
rasta ja suurpiirteisestä moraalista. Tämä hiljainen siirtymi- 
nen stoalaisuutta ja hiukan uskonnollisesti väritettyä maail- 
mankatsomusta kohti vastaa samanaikaisia virtauksia Roo- 
man yhteiskunnassa. Augustus, joka tahtoi rakentaa vallan- 
kumousaikana pahasti höltyneen valtio-uskonnon ja -moraa- 
lin uudelleen, luodakseen siten siveellistä pohjaa Rooman 
mahdille, oli alkanut lainsäätäjänä taistelun aikakauden mo- 
raalittomuutta ja uskonnottomuutta vastaan. Vallankumouk- 
sen ja kansalaissotien myrskyisten aikojen elättämä kieltä- 
misen ja epäilyksen henki, sellaisena kuin se ilmeni esim. 
Lucretiuksen runoelmassa, sopi hänen tarkoituksiinsa yhtä 
vähän kuin se kyynillinen nautinnon-filosofia, joka rehoitti 
useissa roomalaisissa ylimyspiireissä. Hän sai useimmista 
ajan huomattavimmista kirjailijoista itselleen liittolaisia tässä 
pyrkimyksessään, ja sellaiset, jotka eivät ottaneet vaaria ajan 
merkeistä, saivat katua uppiniskaisuuttaan, kuten esim. Ovi- 
dius maanpaossaan Tomissa. Horatiuksen taipuisa luonne 
seurasi ajan suuntaa, tuskin niin paljon tietoisesti, harkin- 
nasta, kuin tiedottomasti, virran mukana soluen. On muis- 
tettava, ettei Horatius ollut mikään vallankumouksellinen 
eikä mikään syvästi persoonallinen luonne ja että hänelle 
oli tärkeämpää voida itse mukautua ja sopeutua aikaansa ja 
ympäristöönsä kuin koettaa muodostaa niitä omien ideainsa 
mukaan. Horatiuksen sisäinen historia on siten tavallaan 

hänen aikansa historiaa. Stoalaisuus, jota kohti virtaus kulki, 
soveltui paremmin kuin aktiivisempi epikurolaisuus aikakau- 
delle, joka vähitellen pyrki luovuttamaan kaiken poliittisen 
vallan yksiin käsiin. Huomattava on niinikään se pyrkimys 
kosmopolitismiin, yleismaailmallisuuteen, joka sisältyy stoa- 
laisuuteen. Siveysoppina valmisti stoalaisuus kristinuskon 
moraalia. Horatiuksella ja hänen runoudellaan on oma edus- 
tava osansa tässä kehityksessä. 

Jos kirjeiden ensi kokoelma sisältää Horatiuksen filosofis- 
moraalisen uskontunnustuksen, niin sisältää toinen kokoelma 
sen sijaan kirjallistaiteellisen. Kuten useat suuret runoilijat, 
tunsi Horatiuskin eräässä elämänsä vaiheessa vastustama- 
tonta halua selvittää suhdettaan omaan taidealaansa, pyrkiä 
kaikkien niiden teoreettisten ja käytännöllisten kysymysten 
ratkaisuun, jotka runoilijalla hänen ammatissaan voivat esiin- 
tyä. Tällainen oman taidealan tietoinen erittely todistaa 
tuskin koskaan erikoista luomisvoimaa taiteilijassa — pikem- 
minkin askaroittanee se taiteilijan mielikuvitusta etenkin 
silloin kun hänen oma sisäinen luomiskykynsä jo on ehtymässä 
ja sen tähden, välittömän inspiration puuttuessa, teknilliset 
ja ammatilliset seikat tulevat etualalle. Itse asiassa, julkais- 
tuaan noin 45:n vuoden jässä ensimmäisen kirjekokoelmansa, 
olikin Horatius väsynyt runoilemiseen ja hänen mielensä alkoi 
kääntyä yhä ratkaisevammin runoudesta filosofiaan. Hän 
tunsi tarvetta päästää pegasuksensa valjaista, ennen kuin se 
vielä oli tullut ylen vanhaksi ja kompastelevaksi. Taiteilijan 
kustannuksella alkoi kriitikko hänessä yhä enemmän vaatia 

oikeutusta. Hän tahtoi opastaa muita runonteossa ja ehkä 
myöskin jonkin verran selittää ja puolustaa, mitä hän itse 
oli saanut aikaan. Hän tahtoi toimia tahkona, joka kykenee 
tekemään raudan teräväksi, mutta. ei leikkaamaan itse. —Tun- 


kolmas j ja viimeinen Horatiuksen esteettisistä kirjeistä. Se on 

omistettu eräälle Pisolle ja hänen pojilleen ja tunnetaan taval- 
lisesti nimellä Ars poötica (Runotaide). 

Horatiuksen Runotaide ei ole mikään systemaattinen este- 
tiikan käsikirja. Se muistuttaa lähinnä kokoelmaa aforismeja 
runoudesta ja. runoilijoista. ja sillä on usein. ilmeisesti polee- 
misia tarkoituksia. Mieltäkiinnittävin on se epäilemättä sille, 
joka ei niin paljon etsi siitä kirjallisia opetuksia ja neuvoja, 
kuin jotain kuvaa siitä, miten tunnetuin latinalainen lyyrikko 
suhtautui omaan taiteeseensa. Ja tässä suhteessa on Ars 
poötica täydellinen aarnio. Se paljastaa ennen kaikkea Hora- 
tiuksen luontevan ja terveen, mutta myöskin hiukan kuivasti 
rationalistisen suhteen runouteen. Hänen pilkkansa ei ole 
milloinkaan ylitsevuotavampi kuin silloin kun hän puhuu 
Demokritoksen teoriasta, joka karkoittaa järjelliset runoilijat 
Musain vuorelta. Tämä käsitys runoilijain suhteesta luon- 
nolliseen järkeen, ivailee hän, on. varmaankin syynä siihen, 
että suuri osa. runoilijoista. ei suvaitse leikata kynsiään eikä 
partaansa ja karttaa kylpypaikkoja. Sillä tavallahan muka 
helpoimmin ansaitsee runoilijan nimen, että ei koskaan anna 
päätään kerittäväksi. Jos seuraisin heidän esimerkkiään, 
lisää hän, ei totisesti kukaan kirjoittaisi parempia runoja kuin 
minä, mutta niin suuren vaivan arvoinen ei se taito toki ole. 
Ja yksin Lucretiuksen ihailema Empedokleskin, joka tarun 
mukaan hyppäsi Etnan kraatteriin, hankkiakseen, kuten 
Horatius selittää, tällä merkillisellä kuolintavallaan itselleen 
kuolemattoman nimen, kelpaa hänelle kuvitusaineistoksi 
hulluista runoilijoista. Poäta insanus, heikkomielinen runoi- 
lija, on kauhistus hänen rationalistiselle laadulleen. Elää ja 
toimia yhdenmukaisesti luonnon kanssa, naiurae convenienter, 
on hänen alati uudistuva kehoituksensa. Terve ymmärrys 
on Horatiuksen mukaan ensimmäinen ehto, joka on täytet- 
tävä, jotta osaisi kirjoittaa hyvin. Kun asia on selvä, tarjou- 
tuvat sanat itsestään. Pääasia jokaisessa taideluomassa on 





* 124 * 


HORATIUS 


kokonaisuus, johtava idea, ja sen alle on jokainen yksityis- 
kohta alistettava. Vain pitämällä kokonaisuutta silmällä voi 
runoilija todella hallita teostaan ja antaa luomalleen sisäistä 
yhteyttä ja ulkonaista kirkkautta. Vain täten voi hän myös- 
kin valita sen ainoan tyylilajin ja rytmin, joka sopii hänen 
luomansa henkeen. Apollon taide on korkea ja pyhä, ja se, 
joka ei ole siihen kutsuttu, pysyköön loitolla. Sillä niin tärkeä 
kuin ahkeruus ja tunnollinen aiheeseen syventyminen onkin, 
ei se yksistään luo runoteosta ilman neron synnynnäistä lah- 
jaa. Paraskin runoilija voi erehtyä, myöskin Homeros nukah- 
taa joskus — lyyrassa ei aina värähdä se kieli, jota oli tar- 
koittanut, eikä nuoli osu aina maaliinsa — mutta surkea on 
se runoilija, joka alinomaa kompastelee. Hän alkaa sepitel- 
mänsä sankarillisin elein, ottaen suuhunsa kielen juhlallisim- 
mat sanat. Mutta mikä on tulos? Vuoret ovat synnytystus- 
kissaan ja tulos on naurettava hiiri. — Horatiuksen Runo- 
taide tekee lisäksi hiukan perustelemattomasti pitkän poik- 
keuksen näytelmätaiteeseen, määritellen siinä klassillisen este- 
tiikan pohjalla säännöt ja ratkaisut, jotka ehdottomuudessaan 
tuntuvat matematiikasta lainatuilta. Tämä osa onkin vähim- 
män mieltäkiinnittävä Horatiuksen esteettisessä uskontun- 
nustuksessa, se kun käsittelee taidealaa, jossa runoilija ei 
ollut itse mitään luonut. 

Lienee tarpeetonta sanoa, ettei Horatiuksen Runotaide 
tyydytä nykyajan lukijaa. Hienompi käsitys taiteellisen luo- 
misen psykologiasta ilmenee mm. »Korkean tyylin» tuntemat- 
tomassa kreikankielisessä kirjoittajassa ajanlaskumme ensim- 
mäiseltä vuosisadalta. Kuinka suuri itse-erittelyn kyky Hora- 
tiuksella lieneekin ollut, ei hän kuitenkaan ole nähnyt siihen 
tuliseen ahjoon, missä runoteokset syntyvät. Ei äly eikä 
ymmärrys eikä viisaat laskelmat, vaan yksinomaan tunteen 
hehkutus tekee aineen taipuvaksi taiteilijan kädessä. Ainoas- 
taan se niin ikään takaa taideluomalle elämän vuosisatojen 

halki. Horatiuksen ranskalainen oppilas 1600-luvun lopulta, 
Boileau, joka, olematta hänen veroisensa runoilija, muistuttaa 
Horatiusta kuivassa arkisessa rationalismissaan, on omistanut 
L'ari poetiguessa useita roomalaisen edeltäjänsä ajatuksia, 
antaen niille -yksityiskohtaisemman sovellutuksen. Siten on 
Horatiuksen estetiikka tavallaan tullut klassillisen runoteo- 
rian pohjaksi ja on vaikuttanut makua määräävästi varsinkin 
nk. jälkiklassillisuuden aikana. Mutta sellainenkin voimak- 
kaasti yksilöllinen, koulukuntien ulkopuolella oleva runoilija- 
persoonallisuus kuin Goethe on osoittanut suurta mielen- 
kiintoa Horatiuksen Runotaidetta kohtaan. Ja aivan kuollut 
kirja ei " nykyaikaisellekaan lukijalle ole tämä latinalainen 
runousoppi. Se on tarhuri, joka kulkee sakset kädessä runon 
puistossa, vähemmän kylväen uutta siementä kuin leikaten 
harhaan kasvaneita oksia ja kytkien rikkaruohoja. Se vihaa 
eriskummaisuuksia ja yksipuolisuuksia ja varoittaa runoili- 
joita ja runoutta liiaksi etääntymästä siitä, mitä jokapäiväi- 
nen järki pitää oikeana. Luonnollisuuden vaatimuksessaan 
sisältää se idullaan realismin ohjelman. Sen kuivassa käy- 
tännöllisyydessä on jotain roomalaisesti suurpiirteistä ja 
vaikka sen rationalistinen henki ei kykenekään luomaan la- 
keja myöhemmälle eurooppalaiselle kirjallisuudelle, kaikkein 
vähimmin germaaniselle, auttaa se kuitenkin meitä ymmär- 
tämään sitä mikä roomalaisessa runoudessa on ominaisinta, 
latinalaisinta. Ars poötica on roomalaisen kansallis-hengen 
pettämättömin esteettinen tulkki. 

Jos Horatius olisi kirjoittanut vain satiirinsa ja kirjeensä, 
ei hän olisi ansainnut mitään asemaa lyyrikkojen parnassolla, 
tuskin edes runoilijain tämän sanan ahtaammassa merkityk- 
sessä. Hän olisi jälkipolville esiintynyt pääasiassa vain huo- 
mattavana moralistina, jonka teoksilla niissä esiintyvien sat- 
tuvien aikakuvausten johdosta lisäksi on suuri kulttuurihisto- 
riallinen arvo. Muusain seppelen on hän sekä omissa että 

syyllä myöskin jälkipolvien silmissä ansainnut ennen kaikkea 
oodeillaan, Carmina. Ne yksistään edustavat lyyrillistä ryt- 
miä hänen muuten niin arkisessa persoonallisuudessaan. Ja 
vaikka useat tuntijat, varsinkin saksalaiset, asettavatkin 
satiirit ja kirjeet arvosijalle hänen tuotannossaan, ei varmaan 
koskaan ole puuttuva myöskään niitä, jotka pitävät, samoin 
kuin ranskalainen Frederic Plessis ja suomalainen Edvin Lin- 
komies, oodeja hänen tuotantonsa kauneimpana kukkana, 
hänen lakastumattomimpana runoilijakunnianaan. 

Horatiuksen lyriikka on miehuuskauden tuote. Siitä etsii 
turhaan nuoruusvuosien tulisuutta ja sitä levotonta uhka- 
mieltä ja kaipuuta, joka syntyy nuoren sielun ensi kosketuk- 
sesta maailman kanssa. Se ei ole myöskään mitään tunnustus- 
lyriikkaa siinä mielessä, että se kuvaisi meille tekijänsä kehi- 
tystietä ja sisäisiä kriisejä. Me emme tunne siinä sitä her- 
mostunutta ja kuumaa verta, joka sykkii Catulluksen ru- 
noissa. Mutta jos Horatiuksella ei ole sitä naiivia ja nerollista 
välittömyyttä, jonka tyypillisimmän ilmaisun nykypolvi nä- 
kee Goethen nuoruudenlauluissa, niin on hän sen sijaan schil- 
leriläisessä mielessä sentimentaalisen runoilijan perikuva. 
Schiller pitää, epäilemättä liioitellen, häntä suorastaan voit- 
tamattomana tässä lajissa. Hänen määritelmänsä mukaan 
runoilijat joko ovat itse luontoa (naiivit) tai etsivät sitä (sen- 
timentaaliset). Horatius, joka korkealle kehittyneen kulttuu- 
rin ja turmeluksen keskellä ylisti yksinkertaisen ja rauhallisen 
elämän onnea, kuuluu Schillerin mukaan jälkimmäisiin. Tässä 
runolajissa, joka alituisesti ikään kuin vertailee ihannetta 
todellisuuteen, on mietiskelyllä huomattava sija. Schilleri- 
läinen sentimentaalinen refleksio muodostaa itse asiassa 
yhteyden Horatiuksen satiirien ja moralisoivien kirjeiden 
sekä hänen oodi-runoutensa välillä, jotka pintapuolisesti 
katsoen saattavat näyttää aivan erilaisen runoilijasielun ilmai- 
suilta. 


* 127 *% 


ROOMALAISIA RUNOILIJOITA 


Kaksi asiaa antaa ennen muuta leimansa Horatiuksen laulu- 
runoudelle: sen ajatuksen kristallinen läpikuultava kirkkaus 
ja sen muodon taiturimainen virheettömyys ja sulo. Kaikki 
epäselvä ja puolihämärä, kaikki uneksiva ja aavisteleva on 
sille vierasta. Sen yllä loistaa keskipäivän aurinko, joka 
jakaa runsaasti valoa ja luo lyhyet varjot. Elämä ei kuvastele 
siinä salaperäisenä ja suurena tuntemattomana, ei ihmeenä, 
joka alituisesti panisi mielikuvituksen toimimaan ja vaatisi 
selitystä. Keskipäivän arkinen aurinko, joka on karkottanut 
siitä kaiken hämäryyden ja mystiikan, on karkottanut siitä 
myöskin kaikki suuret kosmilliset ajatukset. Horatius-lyy- 
rikko ei ole koskaan seisonut »maailmankaikkeuden leimua- 
vien muurien» edessä, niinkuin Lucretius. Se maailma, joka 
on hänen ajatuksensa ja inspirationinsa koti, on paljon pie- 
nempi, mutta siinä maailmassa on jotain inhimillistä, kaikille 
tuttua ja sentähden helposti omistettavaa. Todellisen lyyri- 
kon kyky ilmenee Horatiuksessa siinä että hän osaa lainata 
inspiratiostaan jotain juhlallista myöskin pienille iloille ja 
suruille. Laulaessaan mm. viinin ylistystä saa hän säkeilleen 
eräänlaisen ylevän lennon, joka aateloi Bacchuksen palve- 
luksen. Ja vaikka hänen rakkaus-oodiensa persoonallinen 
sävy on heikko, löytää hän niissäkin useimmiten rakkauden 
tunteelle juhlallisesti yleispätevän ja kauniin muodon. Kuinka 
paljon syvemmin ja yksilöllisemmin rakkaudesta lieneekin 
laulettu, niin eivät esim. kolmannen kirjan tunnetun yhdek- 
sännen oodin yksinkertaiset alkurivit milloinkaan ole unohtu- 
vat. Kuin jaloon kiveen hakattuna on niissä eräs yleinen rak- 
kauselämys saanut ilmaisun, ja sama elämys on varmaan aina 
uudelleen tuova Horatiuksen sanatuusien sukupolvien huulille: 


Donec gratus eram tidi 

nee guisguam potior bracchia candidae 
cervici iuvenis dabat, 

Persarum vigui vege boatior. 

Kerran kun olit armahain, 

toinen kun omanaan ei sua lempinyt, 
koskaan Persian valtikkaan 

silloin vaihtanut en oisi ma onneain. 


Horatiuksen oodien neljästä kirjasta on kolme ilmestynyt 
v. 23 ja varhaisin laulu lienee syntynyt runoilijan ollessa 
viidenneljättä vuotias. Ensimmäisen kirjan alkurunossa tun- 
nustaa Horatius kokonaan omistautuneensa lyriikalle. Juma- 
lat ovat suoneet minulle taiteen murattiseppelen, runoilee 
hän Maecenaalle, ja Musain lehto on erottanut minut muusta 
kansasta. Euterpe ja Polyhymnia ovat auttavat minua virit- 
tämään lesbolaista lyyraani ja jos sinä lasket minut kuulu- 
vaksi lyyrillisten runoilijain joukkoon, olen ylpeänä kohot- 
tava pääni tähtiä kohti. Tämän Horatiuksen uuden harras- 
tuksen pohjalla on paljon suorastaan kirjallista innoitusta. 
Horatius tahtoi antaa roomalaiselle kirjallisuudelle jotain, 
joka vastaisi sitä mitä kreikkalaisilla oli lesbolaisessa laulu- 
runoudessa, Alkaioksen ja Sapfon lyriikassa. Jo Catullus, 
joka samoin kuin useimmat Horatiuksen oman ajan runoilijat 
oli pääasiassa aleksandrialaisen koulun vaikuttama, oli teh- 
nyt lyyrillisiä löytöjä myöskin Sapfon runomaailmassa, 
mutta hänen varsinaisesti lesbolaiset oodinsa ovat harva- 
lukuiset. Horatius, joka oli tuonut Arkhilokhoksen jambin 
Rooman runouteen, halusi istuttaa siihen myöskin kreikka- 
laisen laulurunouden hienoimman kukan, lesbolaisen oodin. 
Häneltä tosin ei varmaankaan jäänyt huomaamatta — hieno 
itse-erittelijä kun oli — että häneltä puuttui lesbolaisten ru- 
noilijain lämmin ja naiivi sensualismi, joka antoi heidän 
lauluilleen niiden kasteisen ruusutuoksun, mutta hän tunsi 
sen sijaan omistavansa suuremmassa määrin kuin kukaan 
latinalainen runoilija heidän lyyrillisen soittimensa taipui- 
suuden ja muotopuhtauden. Hän piti kunnianaan voida 
virittää äidinkielensä lesbolaisen oodin lyyrillisiin rytmeihin. 

Ensimmäisen oodi-kirjansa alussa antaakin hän runo runolta - 
ikään kuin näytteen kaikista niistä erilaisista mitoista, joita 
hän myöhemmin lauluissaan käyttää ja joista useat ovat 
aivan uusia roomalaisessa kirjallisuudessa. Ja niin suurella 
taituruudella käy Horatius tähän tehtäväänsä, että latinan- 
kieli tuntuu kuin sula metalli valuvan niihin uusiin runomuo- 
toihin, jotka Horatius, paikoin muodostellen kreikkalaisia 
mittoja, lainaa lesbolaisilta esikuviltaan. Ja tuskin on liikaa 
sanoa, että latinankieli juuri Horatiuksen oodi-rytmien yhtey- 
dessä on ehkä kaikkein voitollisimmin vastustanut ajan hävit- 
tävää ja kuluttavaa vaikutusta, niin että pari vuosituhatta 
niiden syntymän jälkeen, kun kukaan ei enää puhu äidin- 
kielenään latinaa, Horatiuksen säkeet vielä elävät kulttuuri- 
kansojen keskuudessa. Jokainen, jolla on säemusiikille vas- 
taanottava mieli, tuntee vielä tänä päivänä lukiessaan Hora- 
tiuksen oodeja niissä piilevän suuren rytmillis-lyyrillisen te- 
hon. Sillekin, joka ei sanojen merkitystä ymmärrä, välit- 
tävät ne jotakin runollisesta vaikutuksestaan. Monet oodi- 
mitoista, kuten jo ensi kirjan prologi, tuovat mieleen ajan, 
jolloin laulurunoutta säestettiin jouhisoittimella. Horatiuk- 
sella tuntuu jouhisoittimen säestys siirretyn itse runoon ja 
väräjävän ja laulavan sanojen ohella. Säeteknillisessä suh- 
teessa on Horatius epäilemättä eurooppalaisen kirjallisuuden 
suurimpia taitureita, vaativainen ja velvoittava esikuva 
myöhemmille runoilijoille. 

Tutkimus on osoittanut, että Horatius ei ole lainannut 
kreikkalaisilta vain heidän mittojaan vaan myöskin suuressa 
määrin heidän runoaiheitaan. Useita hänen oodeistaan, eh- 
käpä useimpia, on pidettävä käännöksinä tai mukaelmina. 
Mutta myöskin täysin omintakeisia luomia on joukossa, ja 
niihinkin, joiden perusaihe on lainattu kreikkalaisista läh- 
teistä, punoutuu tavallisesti sivuaihcita ja käänteitä, jotka 
viittaavat roomalaiseen alkuperään. Oodien aihemaailma on 

mitä moninaisin: sydämellisiä omistusrunoja ystäville, rak- 
kausrunoja, isänmaallisia ja uskonnollisia hymnejä, luonnon 
ylistystä, tilapääsepitelmiä juomaseuraan ja pieniä ajatelmia 
tapaamme vieri vieressä. Sama kotoinen ja jokapäiväinen 
tunnelma, joka vallitsee satiireissa, tulee meitä vastaan myös- 
kin useissa oodeissa. Mutta myöskään pateettisia säveliä ei 
puutu. Useat isänmaalliset runot ovat viritetyt korkeaan 
lennokkaaseen tyyliin — niin mm. ne v. 13 julkaistun viimei- 
sen oodikokoelman kappaleet, joissa Horatius Augustuksen 
toivomuksesta juhlii keisarin ottopoikia Tiberius Claudius: 
Neroa ja Nero Claudius Drususta sekä heidän todellisia ja! 
kuviteltuja urotöitään. Varsinkin jälkimmäistä, Augustuksen; 
ajan »'Aiglonia», kuvatessaan nousee Horatiuksen innostus 
lentoon. Toisinaan saa luonnontunnelma taustaa hänen elä- 
mänfilosofiastaan, kuten tunnetussa oodissa Drffugere nives, 
vanhan miehen kevätlaulussa, miehen, joka jo tunsi kuole- 
man uhkaavana varjostavan kaikkia elämän iloja. Kevät- 
aurinko sulattaa nietokset ja pukee maan vihreän nurmen 
peittoon ja antaa puille niiden lehväiset vaipat. Mutta pian 
seuraa sen kintereillä kesä ja kesää syksy ja syksyä talvi. 
Aika ei odota meitä. 


Kiitävät päivät muistuttaa sua, toivoa ettet 
kuolematonta sa saa. 


Me olemme vain tomua ja varjoa ja ajan virran kuljetta- 
mina ei meillä ole muuta neuvoa kuin ottaa vaari jokaisesta 
päivästä. Horatiuksen vanha neuvo carpe diem soi kevätoodin 
säkeiden välistä. Ainoa varma ja peruuttamaton tosiasia 
on kuolema: 


Kun sinä, Torguatus, oot kerran kuoleva pois, kun 
lausunut tuomios on 

ankara Minos, ei pelastaa sua voi suku, kuntos, 
ei puhetaitosikaan. 

Eihän Artemis ees pois saanut Hippolytosta 
kätköstä Tuonelan yön, 

myöskään Theseus ei Manan voinut vallasta riistää 
armasta ystävätään. 


(Kyösti Wilkunan suomennos.) 


Kuoleman-ajatus ei Horatiuksella koskaan ole tuskallinen 
eikä persoonallisemmin eletty. Se vaikuttaa kuin hyvinvalittu 
ryyti keskellä hänen epikurolaisia kehoituksiaan nauttia elä- 
mästä. Hän antaa Kharonin venheen kuin jonkun loistoajo- 
neuvon odottaa seppelpäisiä vieraitaan Venuksen ja Bacchuk- 
sen juhlilta. Se ikuinen maanpako», johon se vie heidät, 
ryöstää heiltä heidän nautintonsa, mutta kun nämä nautinnot 
eivät ole monet eivätkä pohjattomat, niin ei niiden mene- 
tyskään ole kovin katkeraa. Häntä itseään, runoilijaa, loh- 
duttaa Orcusta ajatellessa tietoisuus, että hän vei kuole koko- 
naan», vaan että hänen laulunsa, »joka on enin osa hänestä», 
jää hänen jälkeensä ja lentää yli maiden ja vesien, aina kauas 
barbaarien keskuuteen. Hän näkee jo eläessään tulevan 
maailmanmaineensa sarastuksen. Rooman nuorison, poikain 
ja tyttöjen, huulilla elävät hänen säkeensä eikä kateuden 
hammas enää häneen pysty. Melpomene, joka oli hymyillyt 
hänen kehtonsa ääressä, on tyydyttänyt hänen korkeimman- 
kin kunnianhimonsa: liikkuessaan Rooman kaduilla saa hän 
alinomaa todistuksia siitä, että hän on ihailtu ja rakastettu. 
Hän tuntee pystyttäneensä muistomerkin, joka on vaskea 
kestävämpi. Pyramiidit sortuvat ennen kuin hänen henkensä 
luomat. Niin kauan kuin ylipappi oli astuva hiljaisen vestaa- 
lin seuraamana Kapitoliolle — niin kauan kuin Rooma oli 
olemassa — oli hänen maineensa aina kasvava ja oleva uusi: 


usgue ego postera 
crescam laude recens, dum Capitolium 
scandet cum tacita virgine pontifex. 

Mikä varjokuva ikuisuutta varten: ylipappi astumassa 
vhiljaisen neitsyen» seuraamana Kapitoliolle uhraamaan Roo- 
man kunniaksi! Horatiukselle ja hänen maanmiehilleen roo- 
malaisille oli tämä näky symboli Rooman vallan ikuisuudesta, 
sillä heille oli Rooma sama kuin maailma. Ehkä näki Horatius 
joskus varhaisessa nuoruudessaan Caesarin astuvan ylipappina 
Kapitoliolle. Meidän, joille tämä symboli on enää olemassa 
vain runoudessa, on lupa, ajatellessamme Rooman maailman- 
vallan ikuisuutta, nähdä Rooman suurin valtiomies ja sota- 
päällikkö sinä ylimmäisenä pappina, joka historian edessä 
kantaa uhrinsa Rooman ikuisuudelle. Se »hiljainen neitsyt», 
joka astuu hänen jäljessään on meille niin ikään tuttu: hän 
on Rooman runotar, Lucretiuksen, Vergiliuksen ja Horatiuk- 
sen runotar, vestaali, jonka pyhä tuli ei ole sammunut, vaikka 
barbaarin ratsut ovat temmeltäneet Forumilla ja muinainen 
mahtava Rooma on vain kylmiä raunioita. 

kl MONIIN YSTÄVIIN KUULUI HÄNTÄ NOIN KYM- 
menkunta vuotta nuorempi runoilija Albius Tibullus. 

Heidän luonteensa ytimessä on jotain yhtäläistä: molem- 
mat olivat hyväntahtoisia epikurolaisia, rakastettavia ja 
hiukan pintapuolisia, molemmat pysyttelivät mielellään 
poissa Roomasta, rakentaakseen maaseutuisessa. idyllissä 
oman "pienoismaailmansa, joka turvasi heidän hauraan on- 
nensa. Tibulluksella ei ole Horatiuksen kunnianhimoa eikä 
hänen älyllistä. liikkuvaisuuttaan eikä hän runoilijana kohoa 
vanhemman ystävänsä verroille. Mutta hän edustaa taval- 
laan yhtä puolta Horatiuksen erikoisuudesta, lempeää ko- 
toista idylliä, ja sen hän kehittää pitemmälle kuin koskaan 
Horatius, jonka levottomampi veri usein vaati voimakkaam- 
pia ärsykkeitä. 

Kaksi runoaan, ensimmäisen laulukirjansa kolmannenkym- 
menennen kolmannen oodin sekä ensimmäisen kirjekokoel- 
mansa neljännen epistolan on Horatius omistanut nuorem- 
malle virkaveljelleen. Molemmat avaavat jo meille pienen 
näköalan Tibulluksen maailmaan. Oodissaan lohduttelee 
Horatius Tibullusta tämän onnettomassa rakkaudessa Gly- 
ceraan. Sellaisia asioita ei Horatiuksen mielestä ole otettava 
kovin eleegisesti. Venuksen tapoihin kuuluu kerta kaikkiaan 
sitoa oikullisesti kahleensa, sen on hän, Horatius, itsekin kyllä 

saanut kokea. Mutta viisas näkee tässä vain maailman yleisen 
menon eikä salli sen häiritä mielenrauhaansa. Runokirjees- 
sään kuvittelee Horatius rakastettavaan tapaansa, mitä hä- 
nen ystävänsä Albius mahtanee paraikaa tehdä maatilallaan 
Pedumissa. Mahtaako hän kilpaillen parmalaisen Cassiuksen 
kanssa kirjoitella lauluja, jotka voittavat tämän sepitelmät, 
vaiko kuljeskella hiljakseen raikkaissa metsissä, miettien vii- 
sauden ja hyveen kysymyksiä. »Sinulla on sydän oikealla 
paikalla. Jumalat ovat antaneet sinulle kauniin ulkonäön, 
varallisuutta ja taidon nauttia elämästä» Kun tiedämme, 
miten korkealle Horatius asetti viimemainitun ominaisuuden, 
voimme päätellä, että hän todella piti Albius Tibullusta ja 
hänen ystävyyttään suuressa arvossa. 

Horatiuksen Tibullukselle omistamat rivit herättävät meissä 
mielikuvan eleegisestä rakastajasta, maaseutuisesta runoi- 
lija-uneksijasta ja ehkäpä myöskin riippumattomasta maa- 
laisjunkkerista, joka kotitarpeikseen harrasteli myöskin käy- 
tännöllistä moraalia ja filosofiaa. Tätä mielikuvaa tukeekin 
itse asiassa kaikki, mitä Tibulluksesta muuten tiedämme, 
sekä myöskin hänen omat runonsa. Tibullus polveutui van- 
hasta, aikoinaan hyvin varakkaasta ritarisuvusta. Hänen 
isältään perimänsä maatila Pedumissa, jonkin matkaa Roo- 
masta etelään, soi hänellekin huolettoman toimeentulon. 
Tänne olisi hän mieluimmin jäänyt viljelemään viinipuitaan 
ja rakastamaan sydämensä valittua, mutta roomalaisena rita- 
rina hän oli velvollinen palvelemaan kymmenen vuotta soti- 
laana j ja niin hän joutui vasten tahtoaan keskelle leirielämää 
ja aseiden kalsketta. Varsinaisena rintamasotilaana hän tus- 
kin lienee ollut, vaikka ottikin osaa sotaretkiin sekä Aasiaan 
ja Afrikkaan että Galliaan. Hänen sotainen toimintansa lienee 
sijoittunut sotapäällikön ja hovimiehen Messallan esikuntaan. 
Messalla, joka kuului Augustuksen ensimmäisiin suosikkeihin, 
oli opiskellut Ateenassa samoihin aikoihin kuin Horatius, ja 

niinkuin tämäkin oli hän nuoruudessaan joutunut kannat- 
tamaan Brutuksen asiaa, mutta oli siirtynyt kohta Filippin 
jälkeen vastapuolelle. Augustus uskoi hänelle tärkeitä soti- 
laallisia ja valtiollisia tehtäviä, jotka kaikki hän suoritti her- 
ransa tyydytykseksi. Huolimatta kiintymyksestään hallitsi- 
jaansa pysyi hän kuitenkin periaatteen miehenä ja erosi mie- 
luummin jostakin luottamustoimesta kuin salli sen kahlehtia 
mielipiteitään. Mutta Messalla ei ollut vain sotilas ja valtio- 
mies, hän oli myöskin kirjailija, puhuja ja kielentutkija sekä 
ennen kaikkia kirjailijain lämmin suosija. Samoin kuin Mae- 
cenas keräsi hänkin ympärilleen oman kirjallisen piirinsä. 
Niistä runoilijoista, jotka tapasivat toisensa Messallan luona, 
ovat vat Tibulluksen ohella huomattavimmat Lygdamus ja nais- 
runoilija Sul Sulpicia sekä " myöhemmin Ovidius. 

Messallan piirin kirjalliset harrastukset "kohdistuivat pää- 
asiassa eleegiseen runoon ja ovat ennen kaikkea juuri siinä 
saavuttaneet. kirjallishistöriällisen. merkityksensä. Elegia ei 
ollut enää uusi runolaji roomalaisessa. kirjallisuudessa. Vuo- 
den 40 paikkeilla eKr. oli Cornelius Gallus julkaissut rooma- 
laisen elegiakokoelman, joka kuitenkin on mennyt jälkimaail- 
malta hukkaan. Mutta jo ennen häntä oli Catullus kirjoitta- 
nut eleegiseen mittaan muutamia parhaista runoistaan, mm. 
järkyttävän surulaulunsa Lesbian uskottomuuden johdosta. 
Messallan piirin viljelemänä vakiintui tämä runolaji rooma- 
laiseen kirjallisuuteen, etenkin rakkauden intohimon ja rak- 
kauden pettymyksen tulkkina. Suurimman taiteellisen te- 
honsa saavutti tämä antiikin plastillisin ja ihmehikkäin runo- 
muoto Tibulluksen, Propertiuksen ja Ovidiuksen elegioissa. 
Sellainen tuntija kuin Ovidius on Tibulluksesta sanonut, että 
niin kauan kuin tuli ja jousi ovat Cupidon aseita tullaan hänen 
runojaan oppimaan: 


Donec erunt ignes arcusgue Cupidinis arma, 
discentur numeri, culte Tibulle, tui. 

Kreikkalaisessa runoudessa seurasi elegia lähinnä eeposta, 
mihin se osaksi ulkonaiselta muodoltaankin liittyy, siinä kun 
heksametri on vallitsevana poljentona. Elegia-mitan muo- 

| | Jostaa, kuten tunnettu, heksametrisäe, joka vuorottelee nk. 
pentametrin kanssa, mikä taas puolestaan on kokoonpantu. 
kahdesta kolmijalkaisesta daktylijaksosta, jotka molemmat 
päättyvät nousuun. Ensimmäisen nousun jälkeen, säkeen 
keskellä, on voimakas sesuuri, joka jakaa säkeen kahtia. 
Kaikista antiikin lyyrillisistä runomuodoista on eleeginen 
mitta eli distikon säilynyt elinvoimaisimpana myöskin uusissa 
kielissä. Monet runoilijat ovat koettaneet kuvaannollisesti 
esittää sen samalla kertaa plastillista ja liikkuvaa kauneutta 
ja lyyrillistä tehoa. Tunnetussa säeparissaan vertaa Schiller 
eleegistä heksametriä suihkukaivon kohoavaan vesipylvää- 
seen, joka pentametrissä meloodisesti syöksyy alas. Geibel 
vertaa sitä etenevään maininkiin, joka pärskähdellen lyö 
rantaan ja tuhoutuen omiin kuohuihinsa vyöryy takaisin. 
Elegiassa nousee lyyrillinen tunnelma ikään kuin kahden 
toisiaan vastaan taistelevan rytmiaineksen väliltä, "heksa- 
metrin laulavan ja etenevän ja pentametrin mietiskelevän ja 
peräytyvän. Niin kuin uni ja todellisuus, niin kuin toivo 
ja pelko, niin kuin tunne ja järki, niin kuin sielu ja ruumis 
ovat ne vieraita toisilleen, mutta tavoittelevat inspiration 
pakosta samaa päämäärää. Ne ovat lyyrillisen Apollon kau- 
nein parivaljakko, jolla on siivet lentoa varten kuin pegasuk- 
sella, mutta jonka jalat tapailevat maan kamaraa, mistä ne 
aina uudelleen ottavat vauhtia lentoonsa. 

Toisinaan tuntuu jo se tapa, millä ajatus distikon-säkeissä 
jakautuu heksametrin ja pentametrin osalle, paljastavan 
meille eleegisen runomitan kaksoissielun. Se tulee ilmi esim. 
säkeistöissä, joissa heksametri sisältää kysymyksen ja penta- 
metri kohta vastauksen, tai, molempien säkeistöjen ollessa 
ajatuksellisesti rinnastettuja, silloin, kun edellinen säe sisältää 

jonkun toivotun ja jälkimmäinen jonkun peljätyn vaihto- 
ehdon. Molemmista tapauksista tarjoaa Tibulluksen runous 
lukuisasti esimerkkejä. Pentametrin molemmat osat päät- 
tyvät Tibulluksella usein riimisanoihin, jotka lisäävät penta- 
metrin epigrammaattista luonnetta ja antavat sille erikoisen 
lyyrillisen ja ikään kuin urhoollisen tai uhittelevan kaiun. 
Tällainen riimillinen pentametri voimakkaine sesuureineen 
muodostaa vieläkin suuremman vastakohdan rauhalliselle, 
laulavalle heksametrille. 

Alkuaan käytettiin Kreikassa eleegistä mittaa pääasiassa 
surulauluihin, mutta sen asteikko laajeni pian. Tyrtaios 
kirjoitti sillä tuliset taistolaulunsa ja Mimnermos ja Theognis 
monisisältöiset omistusrunonsa lemmityilleen Nannolle ja 
Kyrnokselle. Erikoisalansa löysi tämä runolaji rakkauden- 
tunteen ilmaisijana. Aleksandrialaiseen aikaan väistyi sub- 
jektiivinen aines usein syrjään ja runoilija kuvaili elegiassa 
jotain tarun tai historian rakkaustapausta. Catulluksella 
tapaamme roomalaisessa kirjallisuudessa jo molemmat rak- 
kauselegian muodot: objektiivisen ja subjektiivisen. Catullus 
on laulanut elegioissaan sekä omaa että toisten rakkautta. 
Suurimman kukoistuksensa saavutti subjektiivinen ja siis 
varsinaisesti lyyrillinen elegia Tibulluksella ja Propertiuksella. 
Viimemainittu on nimenomaan huomauttanut tämän jo 
Mimnermoksen käyttämän runomitan edusta homerolaisen 
heksametrin rinnalla rakkauslauluissa: 


Plus in amore valei Mimnermi versus Homero. 


Tibullus kuuluu niihin lyyrikkoihin, jotka rakkaus tekeeru- 
noilij< oiksi, Hänen ensimmäinen ja suuri rakkautensa tunnetaan 
hänen elegioissaan nimellä Delia — Apollon syntymäsaaren 
Deloksen mukaan — mutta "todellisuudessa on hänen nimensä. 
ollut Plania. Hän lienee kuulunut vapautettujen luokkaan 
ja asui yhdessä äitinsä kanssa. Kuinka vaikeaa onkin saada 

Tibulluksen runoista selvää kuvaa hänen ja Delian suhteen 
kehityksestä, niin voimme joka tapauksessa niiden perus- 
teella merkitä pääasiallisimmat vaiheet tässä rakkaudessa. 
Ensimmäinen elegia paljastaa jo meille sen luonteen ja vel- 
vollisuuksien ristiriidan, joka heittää pienen traagillisen var- 
jon Tibulluksen muutoin niin lempeään ja hiukan pintapuo- 
liseen runouteen. Mikään ei ole hänen luonteelleen vieraam- 
paa kuin sotilaan ammatti ja se kuitenkin jatkuvasti kahlehtii 
hänen vapauttaan ja estää häntä seuraamasta sydämensä 
ääntä, joka kutsuu häntä hänen kotijumaliensa luo ja hänen 
Deliansa läheisyyteen. Hänen halunsa olisi palvella vain 
Venusta ja olla hänen armeijassaan sankari, niin kauan kuin 
hän vielä on nuori eikä häntä ujostuta rikkoa neitsytkammion 
lukittuja ovia. Uskollinen vartijantoimi tytön ovella miel- 
lyttää häntä niin ikään enemmän kuin sotilaana samoaminen 
maita ja vesiä tai ryöstösaaliin ajo. Hän on roomalaisen ru- 
nouden johdonmukaisin antimilitaristi. Sotilaan ammatti on 
hänelle vastenmielinen eikä hän arvostele sotaista kunniaa- 
kaan korkeaksi: 


Kaipaa ma mainetta en, oi Delia, luonasi viipyin 
kantava mielelläin oon nimen pelkurinkin. 


Ja ikään kuin antaakseen vieläkin ehdottomamman kuvan 
mielensä ja moraalinsa laadusta, huudahtaa hän: 


Maailman aarteista mieluummin minä luovun kuin koskaan 
tyttösen jättäisin lähtöäin itkemähän. 


Persoonallisempi ja hienompi on tunnelma kolmannessa 
elegiassa, jonka runoilija on kirjoittanut tautivuoteeltaan 
Korkyran saarella, minne hän sotaretkellä on jäänyt Messal- 
lasta ja tämän seurueesta. Hän on tuntevinaan jo kuoleman 
ahnaan käden kurkottavan häntä kohti ja hän manaa sen 
tuskassa luotaan. Kaukana ovat äiti ja sisar, jotka pitäisivät 

huolta hänen tomustaan ja hänen haudastaan ja itkisivät 
häntä, ja poissa on ennen kaikkea Delia, jolla oli niin monet 
kalvavat epäilykset heidän erotessaan. Älköön kukaan läh- 
tekö matkalle, ellei Amor halua sitä. Jos hän lähtee, saa hän 
maksaa uppiniskaisuudestaan jumaluuden tahtoa vastaan. 
Ja ajatellessaan, tautivuoteellaan maaten, sodan kovaa koh- 
taloa, kuvittelee hän aikaa, jolloin Saturnus hallitsi maailmaa, 
ennen Juppiteria, ja jolloin ikuinen rauha levitteli siunaus- 
taan yli luonnonantimista rikkaiden maiden ja yli merien, 
joita ei vielä yksikään laivankokka ollut kyntänyt. Juppiterin 
julman valtikan alla sen sijaan uhkaa vaara ja kuolema maalla 
ja merellä. Ja sairaan runoilijan ajatukset lentävät jo siihen 
hetkeen, jolloin hän eroaa maailmasta, ja hän kuvittelee, 
että rakkauden jumalatar, jota hän oli niin uskollisesti pal- 
vellut, itse on johtava hänet Elysiumin kentille. Siellä tapaa 
hän kaikki nuorina kuolleet rakastavaiset, iloisessa leikissä, 
myrttiseppeleet hiuksissaan. Mutta Elysiumin keväisen näyn 
rinnalle loihtii hänen mielikuvituksensa kirottujen synkän 
asunnon, jota saartavat mustat pauhaavat vedet. Siellä 
käärmehiuksinen Tisiphone ajaa tuomittujen parvia. Siellä 
ovat Tantalus, Tityos, Danaen tyttäret ja muut jumaluuden 
kiroamat, ja heidän joukkoonsa toivoo runoilija jokaisen, joka. 
on koettanut vietellä hänen tyttöään ja halunnut että hän, 
Tibullus, joutuisi sodan vaaroihin. Tästä ponnahtavat runoi- 
lijan ajatukset taas Delian luo. Hän on näkevinään hänen 
istuvan kehräävän äitinsä vieressä, lampun valossa, kuunnel- 
len äidin tarinoita. Ja runoilija karkottaa masentavan kuo- 
lemanajatuksen mielestään ja näkee hengessä sen hetken, 
jolloin hän kenenkään aavistamatta palaa Deliansa luo kuin 
pilvistä pudonneena. Tytön jalka on paljas, hänen tukkansa 
irrallaan, hän ei ole valmistunut ottamaan vastaan sotaret- 
kellä vaeltavaa rakastajaansa. Mutta onnellinen runoilija 
sulkee hänet syliinsä. Ja hän lopettaa runonsa, palaten haa- 

veesta todellisuuteen, toivotukseen, että Aurora pian toisi 
punaisessa valjakossaan heille tämän kaivatun hetken. 

Tämä elegia, joka oikullisesti liikkuen mielikuvasta toiseen, 
tuntuu tavallaan kuvastavan ikään kuin kuumesairaan levo- 
tonta mieltä, on samalla rakenteeltaan tyypillinen Tibulluk- 
sen runolaadulle. Delian runoilijalta puuttuu loogillista kiin- 
teyttä, hänen runonsa rakentuu ajatus- ja mielikuvamosaii- 
keista, jotka vain hetken oikku usein tuntuu rinnastaneen. 
Mieliaiheeseensa, maaseutuisen rauhan ja elämän yksinkertai- 
suuden ylistykseen palaa hän rakkauslauluissaankin itsepin- 
taisuudella, joka helposti saattaa pääaiheen varjoon. Tulinen 
Catullus saa aivan toisella tavalla vakuuttavan tunnevärin 
rakkausrunoihinsa, samoin aistillisen-intohimoinen Proper- 
tius, huolimatta siitä aleksandrialaisesta koulu-mytologiasta, 
joka joskus raskauttaa heidän sanontaansa. 

Se luottava tunne Delian uskollisuuteen, joka henkii vielä 
Korkyrassa syntyneestä elegiasta, särkyy pian. Kun Tibullus 
palaa Roomaan, ei hän saakaan sitä vastaanottoa, minkä 
hän oli kuvitellut, vaan hän tapaa rakastettunsa rikkaamman 
kilpailijansa sylissä. Hän etsii lohdutusta viinistä ja toisten 
naisten rakkaudesta, mutta Delian kuva ei häivy hänen mie- 
lestään. Ja niihin hirveihin kirouksiin, mitkä hän lähettää 
parittajalle, joka on ohjannut hänen tyttönsä toisen miehen 
luo, sekoittaa hän varoituksia uudelle rakastajalle, muistut- 
taen tätä siitä, että hänenkin aikansa saattaa olla pian väistyä 
rikkaamman ihailijan tieltä. Ja hiukan surunvoittoisesti 
lisää hän: 

Itse ma neuvonut oon, miten vartijat voisi hän pettää. 
Onneton, taidostain itse nyt maksaa ma saan! 


Mitään selvää kuvaa emme saa Tibulluksen elegiojen perus- 
talla Deliasta, niinkuin saamme esim. Propertiuksen rakaste- 
tusta Cynthiasta. Itse intohimokin tuntuu Tibulluksella 

usein ylimalkaiselta ja abstraktiselta. Ja vaikka meillä ei ole 
syytä epäillä, ettei Delia olisi ollut todellinen henkilö — eikä 
siis vain runoilija-mielikuva, niinkuin jotkut ovat tahtoneet 
otaksua — niin ei tällä suhteella ole samaa individuaalista 
suloa kuin useilla muilla antiikin runoilijain laulamilla rak- 
kauksilla, puhumattakaan moderneista runoilijoista, joiden 
sielunelämä tässä suhteessa yleensä on yksilöllisemmin väri- 
tettyä. Mitä Deliaan tulee, on Tibulluksen elegioista luultu 
voitavan lukea, että hän alkuaan oli naimaton ja rakasti 
Tibullusta, että hän myöhemmin joutui jonkun runoilijaa 
varakkaamman kilpailijan pauloihin ja että hän lopuksi meni 
naimisiin tämän kanssa. Niinpä tapaamme Tibulluksen vuo- 
roin turhaan kolkuttamassa naidun Delian kammion oveen, 
vuoroin kehoittamassa onnellista kilpailijaansa pitämään vai- 
moaan silmällä, jopa tarjoutumassa itse tähän vartijan toi- 
meen. Kuten näkyy, ei hänen juuri voi sanoa pitävän kiinni 
omasta arvostaan. Mutta hänen avuttomassa rakkaudessaan 
on jotain inhimillistä ja liikuttavaa: 
Vietelläksesi mun sinä näytät lempeät kasvos, 
Amor, muuttuakses ankaraks kohta sa taas. 
Mua miks kiusaatkaan? Ei kunniaks tuo jumalalle 
liene, jos pauloihin saa polon ihmisen hän. 

Tibulluksen ensimmäinen elegia-kokoelma, Delia-kirja, si- 
sältää rakkausrunojen ohella omistuslaulun Messallalle tämän 
syntymäpäivän johdosta, muutamia runoja kotoisille Lareille 
sekä kolme Marathus-nimiselle nuorukaiselle osoitettua ele- 
giaa. Viimemainituissa, joiden aiheena on poikarakkaus, tun- 
tuu persoonallinen aines varsin kalpealta. Myöskin tässä 
kreikkalaisessa hahmossaan näyttää Eros määränneen Tibul- 
lukselle saman onnettoman ja valittavan rakastajan osan, 
joka on painanut leimansa Delia-lauluihin. Ensimmäisen 
elegia-kirjansa viimeisessä runossa palaa Tibullus mieliaihei- 
siinsa, rauhanaatteeseen ja kotoisen elämän ylistykseen: 

Ensimmäisnä ken keksinyt onkaan kalpojen käytön? 
On kova mieleltään, tunnoton ollut se mies. 
Murhien syynä hän ollut on sekä alkuna taistoin, 
kuolohon aukaissut onpi hän tien lyhyen. 
Syytön sentään, jos pedon hammasta vastahan miekan 
keksi hän, mutta me sen käänsimme ihmistä päin. 
Kulta on syypää yksin, ei silloin taistoja käyty 
kun puumaljoistaan joi isät juhlinakin. 
Linnoja ollut ei, ei valleja, huolia vailla 
karjansa keskuuteen paimenet nukkua voi. 
Silloin ois hyvä ollut mun, en taistoja tuntis, 
tubaa kuunnellut en sykkivin rinnoin ma ois. 
Nyt sotahan minun lähteä täytyy, ehkä jo kantaa 
keihästä surmaksein mies joku tuntematon. 


Oi tule tähkää kantaen meille sa lempeä rauha! 


Se mitä Tibullus palavimmin halusi, rauhallista rakkaus- 
idylliä, kaukana tubain toitotuksista ja sodan vaaroista, ei 
koskaan tullut hänen osakseen. Ulkonaiset olosuhteet olivat 
hänelle tässä suhteessa yhtä epäsuopeat kuin hänen oma 
sydämensä. Hänen asevelvollisuutensa roomalaisena ritarina 
vaati häntä yhä uudelleen vaaroihin Sodanjumalan, hänen 
sydämensä Rakkaudenjumalan merkeissä. Toisessa elegia- 
kirjassaan suitsuttaa Tibullus Nemesis-nimiselle naiselle, ah- 
naalle kurtisaanille, joka vain harvoin avaa runoilijalle, tämän 
suhteellisen varattomuuden takia, ovensa. Mikä Nemesiksen 
nimi todellisuudessa on ollut, siitä ei ole säilynyt mitään 
tietoa. Hänen perhesuhteistaan mainitsee Tibullus ainoas- 
taan, että hänellä on ollut sisar, joka kuoli tapaturmaisesti. 
Jotkut ovat luulleet voivansa päätellä, että Horatiuksen 
oodissa esiintyvä Glycera olisi sama henkilö kuin Nemesis. 
Ovidius, joka on pitänyt kirjaa runoilija-edeltäjiensä rak- 
kauksista, sanoo Tibulluksella olleen vain kaksi lemmittyä, 
Delia ja Nemesis. Turhaan toivottaa runoilija itselleen Indian 

ja Afrikan aarteita ostaakseen Nemesiksen suosion — rikas 
nousukas hankkii sen itselleen käteisellä. Tässä epätasaisessa 
kilpailussa, jossa mammona näyttelee ratkaisevaa osaa, jää 
Tibullus taaskin tappiolle. Niinkuin myöhemmin Ovidiuk- 
sella, on Tibulluksellakin katkeria kokemuksia rakkauden 
papittarien ahneudesta. Hän saa kiitollisia aiheita uusiin 
surulauluihin, mutta hänen Nemesis-elegioillaan on tuskin 
Delia-runojen kantavuutta ja voimaa. On kuin Tibulluksen 
uusi rakkaudenesine lainaisi runoille, joita hän on inspiroinut, 
jotain omasta proosastaan. Tibulluksen intohimo ei iske tulta 
eikä hänen tuskansa polta. Hän kertoo kyllä ajatelleensa 
itsemurhaakin, mutta hän ei taida antaa tälle ajatukselle 
runossaan sitä synkkää konkreettisuutta, mitä se kaipaisi 
vakuuttaakseen lukijaa. Olisi kuitenkin aiheetonta otaksua, 
niinkuin jotkut ovat tehneet, ettei Nemesis-runojen takana 
piilisikään mitään todellista elämystä. Vaikkakaan emme saa 
Tibulluksen elegioista kuvaa Nemesiksen ulkonaisesta ole- 
muksesta, enemmän kuin Deliankaan, niin ei tällä seikalla 
ole ratkaisevaa merkitystä suhteen todellisuutta arvostellessa. 
Eiväthän myöskään Heinen Laulujen kirjan tai Musset'n 
lyriikan tai Goethen nuoruudenrunojen rakastetut herätä 
mitään yksilöistynyttä mielikuvaa ja kuitenkin tiedämme, 
että ne edustavat todellisia henkilöitä samoin kuin niiden 
inspiroimat laulut runmoilijain todellisia elämyksiä. Ratkai- 
sevaa tässä mielessä on, voimmeko runoilijan laulamassa 
rakkaudessa havaita jotain yksilöllistä, mikä on jokai- 
sen todellisen tunteen erikoismerkki. Kun vertaamme toi- 
siinsa Delia-elegioja ja Nemesis-runoja, niin huomaamme hel- 
posti jälkimmäisten kiihkeämmän, epätoivoisemman, mutta 
samalla sielullisesti ulkopuolisemman luonteen. Jotain traa- 
gillista tulee tähän rakkauteen mm. sen johdosta, että inspi- 
ratio pakottaa runoilijan hänen oman tunnustuksensa mu- 
kaan yhä uudelleen runoilemaan Nemesiksestä, jota ilman 

sekä sanat että runojalat häneltä uupuvat, kun Nemesis taas 
puolestaan ei anna mitään arvoa näille runoille, mutta antaa 
sen sijaan sitä suuremman merkityksen Tibulluksen kilpaili- 
jan kukkarolle: I 
Nec prosunt elegi nec carminis auctor Apollo: 
illa cava pretium jlagitat usgue manu. 

Hiukan leikillisyyttä ja itse-ironiaa tuntuu niin ikään 
sekaantuvan näiden runojen valittavaan tunnelmaan. Tibul- 
lus luettelee humoristisesti suuren määrän erilaisia. myrkkyjä, 
joita hän on valmis juomaan, kunhan vaan Nemesis suvaitsee 
katsoa häneen suosiollisesti. Hän manaa Musat luotaan, 
koska nämä ovat osoittaneet voimattomuutensa yrityksessä 
hankkia hänelle pääsyn Nemesiksen luo, ja julistaa, että hänen 
nähtävästi täytyy turvautua murhiin ja rikoksiin saadakseen 
siten ne rahat, jotka ovat Nemesiksen rakkauden ehtona. 
Toisella kertaa hän taas toivottaa, cttä tulipalo hävittäisi 
kurtisaanin kokoamat aarteet ja että nuorukaiset (joiden 
kukkarot ovat saaneet tuntea Nemesiksen suosion hinnan) 
epäritarillisella mielihyvällä katsoisivat tätä näytelmää kii- 
ruhtamatta sammuttamaan tulta. Näiden itse-ivan ja huu- 
morin värittämien säkeiden ohella tapaamme taas toisia, 
joissa Tibulluksen hellämielinen sydän saa täyden oikeutensa. 
Sellaiset ovat ennen kaikkea ne säkeet, joissa hän muistelee 
rakastettunsa tapaturmaisesti kuollutta sisarta, jonka hau- 
dalla hän tunnustaa valittaneensa usein Nemesiksen ko- 
vuutta. Hänen mielikuvituksensa loihtii samalla. esiin, miltä 
Nemesiksen sisar näytti tapaturman jälkeen, ikkunasta pudot- 
tuaan ja veren tahraamana maassa maatessaan. Mutta hän 
karkottaa tämän näyn, koska ei tahdo avata uudelleen haa- 
voja rakastettunsa sydämessä. Ja hän päättää tämän elegian, 
joka on samalla Nemesis-kirjan viimeinen, vakuutukseen, 
että hänen rakastettunsa on itsessään hyvä, mutta että tun- 
noton parittaja hänet villitsee. 

Nämä yksityiset piirteet, joiden lukumäärää olisi helppo 
lisätä, todistavat selvästi, että Tibulluksen Nemesis-runojen 
takana on todellinen suhde ja todellinen henkilö. Runoilijan 
tunteella on oma individuaalinen värinsä ja oma kohtalonsa 
ja jo sellainen yksityisseikka kuin rakastetun sisaren ja tämän 
tapaturmaisen kuoleman maininta, osoittaa, ettei kysymyk- 
sessä ole mikään ylimalkainen, epäpersoonallinen kuvitelina. 
Siitä ironiasta ja leikillisyydestä, joka toisinaan antaa Neme- 
sis-runoille objektiivisemman ja kylmemmän sävyn kuin 
Delia-elegioille, voi ehkä päättää, että edellisistä puhuu kehit- 
tyneemmän ja kypsemmän ikäkauden kokemus. 

Nemesis-aiheiden joukkoon toisessa elegia-kirjassaan on 
Tibullus sovittanut myöskin rehevän kuvauksen maaseutui- 
sesta juhlasta sekä suurpiirteisen omistusrunon Messallan 
pojalle Messallinukselle tämän auguriksi tulon johdosta. 
Viimeksi mainitussa hymnin muotoon puetussa elegiassa 
osoittaa muuten niin hentomielinen ja uneksiva Tibullus roo- 
malaisen sydämensä. Runo alkaa Apollolle, ennustuksen ju- 
maluudelle omistetuilla säkeillä ja siirtyy siitä Sibyllan pyhiin 
lehtiin, joista Messallinus nyt oli lukeva tulevia asioita. Tule- 
vaisuudesta palaa runoilijan mielikuvitus menneisyyteen, 
Aeneaaseen ja Rooman perustamiseen, retkeilee aikaan ennen 
Romulusta, jolloin karja vielä käyskenteli Palatinuksen ruo- 
hoisilla kukkuloilla ja Pan joi maitoa suurten rautatammien 
varjossa. Mutta tämän koskemattoman luonnonidyllin läpi 
näkevät Sibyllan silmät kaupungin, joka kerran oli kohoava 
tälle paikalle ja jonka mahdilla ei maan piirissä ollut rajoja. 
Ja hiukset valtoinaan kertoo ennustajatar haltioituneena, 
mitä hänen silmänsä näkevät: 

Seitsenkukkulan mailla nyt syökää ruohoa, härjät! 
Paikalle kasvava oot, kaupunki valtahinen. 


Rooma sun on nimes, valtikkas ulotat sinä sinne, 
minne vain Cereksen katsehet kantavat on, 

auringon noususta maailmanvirran äärihin, missä 
aurinko kylvettää pärskyistä valjakkoaan. 

Cereksellä, viljapeltojen jumaluudella, on Tibulluksen ru- 
noudessa. erikoisasemansa. ennen muita jumaluuksia. Ceres 
oli hänen pedumilaisen lapsuudenkotinsa jumaluus samoin 
kuin hänen miehuusajan unelmiensa, Cereksen, ei Marsin, 
Sodanjumalan, merkeissä näkee hän Rooman kokoavan Idän 
ja Lännen valtikkansa alle. Kultakiharaisen Cereksen sym- 
boli Tibuliuksella on tähkä — sama kuin rauhan, Paxin, 
joka niin ikään «esiintyy personifioituna hänen runoudessaan. 
Niin kuin Vergilius, on Delian ja Nemesiksen laulaja samalla 
viljapeltojen ja maamiehen rauhallisen askaren runoilija. 
Tähkäseppel, corona spicea, on hänelle kallein maailman kruu- 
nuista ja sen arvoa lisää, jos se on de rure nosiro, minun omas- 
ta pellostanin. Huolimatta siitä kovakouraisesta reduktiosta, 
jonka Augustus pani toimeen maanomistukseen nähden, riis- 
täen Tibulluksenkin sukutilalta suuren osan sen ulottuvaisuu- 
desta, pysyi runoilija sydämessään uskollisena isiensä amma- 
tille. Hän lupaa kotijumalille heille tulevan osuuden, vaikka 
hänen tilansa, joka muinoin oli varakas, felix, nyt on tullut 
köyhäksi. Jos ennen suuresta karjasta uhrattiin hieho, uhraa 
hän nyt pienemmästä karitsan. Kun hänen on suotu rasit- 
tavien marssien lomassa viivähtää maatilallaan, ottaa hän 
tehokkaasti osaa talon toimiin muistamatta väsymystään. 
Hän ei pidä itseään liian suurena herrana tarttuakseen kuok- 
kaan tai ohjatakseen härkävaljakkoa tai kantaakseen kotia 
emostaan eksyneen karitsan. Toisin ajoin järjestää hän tilal- 
laan suuret juhlat, joihin myöskin kaikki orjat ottavat osaa. 
Vanhat savustuneet falernolaiset viinitynnyrit tuodaan kel- 
larista. Sillä, joka mieluummin juo chiolaista viiniä, on siihen- 
kin tilaisuus. Ei ole häpeä, jos suurena juhlapäivänä jalka 
hiukan horjahtaa. Kun kaikki ovat saaneet maljansa, juo 
isäntä ja koko hänen väkensä poissaolevan Messallan kun- 

niaksi. Sen jälkeen ylistää isäntä kotoisia maalais-jumaliaan 
ja kaikkea sitä elämää, joka heidän turvissaan on versonnut. 
Heidän ansiotaan ovat ihmiskunnan ja kulttuurin suurimmat 
keksinnöt. Heidän avullaan oppi maamies rakentamaan tu- 
pansa hirsistä, heidän avullaan taltuttamaan härkiä vetojuh- 
diksi ja itse pyörä ja sen käytäntö — tekniikan perustus — 
on maamiehen keksimä. Maamies ottaa leivän pellosta ja 
hunajan mehiläisen keosta, hän on myös keksinyt viinin val- 
mistuksen. Maalta on laulukin kotoisin: väsynyt kyntäjä 
on sen ensimmäisenä laulanut maalaisin sanoin ja varmoin 
tahdein. Maalla, hevosten keskuudessa, kuten taru kertoo, 
on Rakkaudenjumalakin kasvanut ja siellä ensiksi totutellut 
epävarmalla kädellä jännittämään joustaan. Olkoon hänkin 
siis tervetullut maalaiseen juhlaan, mutta jättäköön varmuu- 
den vuoksi nuolensa luotaan. Ja kesken juominkien ja leik- 
kien ja uhri- ja kiitoslaulujen lankeaa hämärä yli juhlivan 
roomalaisen maakartanon. »Yö valjastaa hevosensa ja kel- 
taiset tähdet lähtevät seuraamaan iloisena kuorona äitinsä 
vaunuja.» 

Niiden meille säilyneiden elegiojen lukumäärä, joita riidat- 
tomasti pidetään Tibulluksen tekeminä, ei kohoa kahteen- 
kymmeneen. Myöhemmin on hänen nimensä lainattu suu- 
relle joukolle Messallan piirissä syntyneitä elegioja, joiden 
tekijät ilmeisesti ovat kehittyneet Tibulluksen runottaren 
vaikutuksen alaisina, mutta jotka kuitenkaan eivät ole saa- 
vuttaneet Delian ja Nemesiksen laulajan sanonnan ilmehik- 
kyyttä ja suloa. Messallan runoilijaryhmän elegiojen, nk. 
Corpus . Tibullianumin, joukossa on kuitenkin muutamia, 
joissa kuvataan erään naisen, Sulpician, rakkautta Cerinthus- 
nimiseen nuorukaiseen ja jotka tunnelman. runollisessa voi- 
massa ja aitoudessa kohoavat muiden jälki-tibulluslaisten 
tuotteiden yläpuolelle. Kaikki puhuu sen otaksuman puo- 
lesta, että viiden Sulpicia-elegian tekijä on Tibullus. Heinrich 

Heine piti näitä elegioja viehättävimpinä mitä latinalainen 
runous on luonut. Tämän elegiasikermän pohjana on eräs 
historiallinen lemmentarina, Messallan sisarentyttären 'Sul- 
pician, joka vastoin äitinsä tahtoa rakasti Cerinthusta. Sul- 
picia, joka itse oli runoilijatar Tibulluksen koulua, on laulanut 
tästä rakkaudestaan ja hänen subjektiivisia lemmenelegio- 
jaan pidettiin kauan aikaa saman runoilijan luomina kuin 
niitä, joissa tätä suhdetta objektiivisesti kuvataan. Vasta 
1830-luvulla onnistui saksalaisen O. F. Gruppen nerokkaan 
analyysin avulla osoittaa, että kysymyksessä on kaksi ryh- 
mää Sulpicia-elegioja, jötka ilmeisesti ovat eri runoilijain 
luomat. Toiset ovat käsitettävät todellisiksi rakkauskirjeiksi 
ja voi niiden tekijänä varmuudella pitää itse Sulpiciaa, josta 
mainitaan että hän oli oppinut neitonen, docta puella. Toiset 
taasen ovat peräisin joltakin toiselta eleegikolta, joka on 
Sulpician ja Cerinthuksen tapauksessa nähnyt kiitollisen lyy- 
rillis-novellistisen aiheen — aivan samoin kuin myöhempinä- 
kin aikoina runoilijarakkaudet ovat synnyttäneet toisten 
mielikuvituksessa runollisia ja novellistisia. tuotteita. Tämä 
eleegikko lienee, kuten sanottu, ollut itse Albius Tibullus. 
Näissä runoissa tekijä vuoroin itse puhuu Sulpiciasta, vuoroin 
panee sanat Sulpician suuhun. Tämä runollinen duetto muo- 
dostaa täydennyksen niille elegioille, joissa Sulpician oma tunne 
ripittäytyy Cerinthukselle. Jo ensi rivit ovat täydelleen Tibul- 
luksen veroisen runoilijan arvoiset. Harvoin lienee nainen 
tuotu runouden näyttämölle yhtä juhlallisella loistolla kuin 
tämä roomalainen ylimysneitonen ja sinisukka: 


Mars, sinun päiväkses Sulpicia on koristaunut: 
kaunista jos rakastat, niin tule katsomahan! 

On Venus anteeks antava sen, varo sentään sa ettet 
miekkaas vaan pudottais vallassa hurmauksen, 

sillä jos hehkullaan jumalatkin Rakkaus polttais, 
niin hänen silmistään soihtunsa hän sytyttäis. 

Kunne hän kääntyykään, Sulpicia, kunne hän kulkee, 
niin hänen askeltaan Gratia seuraelee. 
Kaunis hän on, kiharansa jos kaikki hän hulmuta antaa, 
kaunis jos tukkansa taas yhtehen solmielee. 
Hurmaa täynnä hän on, kun hän purppuramantteliss' astuu, 
hurmaa täynnä kun hän valkehin vaattehin käy. 
Kuin Vertumnus suo suven, talven vaihtua vuoroin, 
niin sulot hälläkin on, on monet, vaihtelevat. 
Naisista hän vain ansainnut on, hälle ett' Tyros 
villansa parhaan suo, kastetun purppurahan, 
ennen muita hän ansainnut on tuoksuvat ryydit, 
kentilt? Araabian maan, viljavan, kaukahisen, 
ansainnut jalot helmet hän on, joit' Indian poika, 
naapuri Eoksen, tuo puna-rannikoltaan. 
Nyt hänen kunniakseen, oi Musat, laulunne luokaa, 
lyyrahas rikkaaseen, Phoibos, sa tarttuos nyt! 
Kertokohon hänen kauneuttaan tänä juhlana laulut: 
tyttöjen joukossa ei löydetä vertahistaan! 


Tämä säteilevä ilmestys, joka Tibulluksen sanojen mukaan 
oli vaarallinen jumalienkin sydämille, hiutui itse rakkaudesta 
Cerinthus-nuorukaiseen. Ensimmäisessä vuorosanassaan ker- 
too Sulpicia Cerinthuksen olevan metsästysretkellä ja hän 
pyytää Amoria suojelemaan nuorukaista kaikilta Dianalle 
pyhitetyn urheilun vaaroilta. Ajatellessaan metsästyksen 
monia tapaturma-mahdollisuuksia puhkeaa hänen rakastava. 
sydämensä aito naiselliseen toivomukseen, että metsät häviäi- 
sivät maan pinnalta ja koirat kuolisivat sukupuuttoon. 


O pereant silvae, dcfiviantgue canes! 


Kuinka monen rakastavan naisen sydämestä lieneekään, 
vuosituhansien aikana, sama toivomus puristunut! Lainattu 
rivi nerokkaassa naisellisuudessaan saattaisi melkein panna 
uskomaan, että se on Messallan sisarentyttären omaa käsialaa. 
Se todistaa runoilijassaan, samoin kuin yleensä Sulpician 

suuhun sovitetut tunnustukset, eläytymistä rakastavan nai- 
sen sieluun. Se otaksuma on lähellä, että Tibullus on ollut 
Messallan kauniin sukulaisen uskottu hänen rakkaudes- 
saan, eräänlainen runoilija-rippi-isä, ja että hän tässä hah- 
mossa on todella joutunut läheltä seuraamaan Sulpician 
tunteita. 

Toista olisi, jatkaa Sulpicia kuvaustaan rakastettunsa jah- 
dista, jos hän saisi samota metsiä Cerinthuksen kanssa, kan- 
taa hänen jahtiverkkoaan ja etsiä hänelle hirvenjälkiä. Ja 
metsät, joita hän juuri oli manannut, nekin kävisivät hänelle 
rakkaiksi, jos hänestä moittien voitaisiin kertoa, että hän 
on maannut viidakossa, jahtiverkon edessä, yhdessä Cerin- 
thuksen kanssa: 


Tunc mihi, tunc placeani silvae, si, lux mea, tecum 
arguar ante ipsas concubuisse plagas. 


Sulpicia puhuu rakastettunsa yhennoista käsistä» ja hänen 
»valkeista sääristään», joiden hän pelkää haavoittuvan vii- 
dakon okaihin. Hän nimittää häntä kainoksi pojaksi, castus 
puer, mutta varottaa häntä kuitenkin tyttöjen houkutuksilta 
metsästysretken kestäessä, ja lopuksi kehoittaa hän häntä 
jättämään isälleen koko metsästyksen ja rientämään nopeasti 
hänen syliinsä. Maailmankirjallisuudessa ei ole varmaankaan 
monta »naisellisempaa» runoa kuin tämä elegia — mikä ei 
suinkaan estä sitä olemasta miehen kirjoittama. 

Elegia-sikermän jatkossa tapaamme Sulpician sairaana. 
Runoilija pyytää huolissaan Phoibosta avuksi, mutta apu 
onkin jo itse asiassa paljon lähempänä. Cerinthus-Adonis on 
herännyt rakkauteen! Ja nyt saa runoilija keksiä lohdutuk- 
sen sanoja Cerinthukselle, joka pelkää ikiajoiksi menettävänsä 
kauniin Sulpician, juuri kun hän on hänet keksinyt. Rakkaus 
voittaa kuitenkin taudin ja kaikki esteet, myöskin Sulpician 
äidin, joka on kuvitellut itselleen toisenlaisen vävyn, ja Sul- 

picia ja Cerinthus tapaavat toisensa Junon alttarin edessä. 
Me saamme kuulla Sulpician tunnustavan pienessä, täydelli- 
sen onnentunteen inspiroimassa elegiassa, joka lienee hänen 
omaa käsialaansa, suuren rakkautensa riemuja. 

Kuta yksityiskohtaisemmin syventyy elegioihin Sulpiciasta 
ja hänen rakkaudestaan, sitä ilmeisemmäksi käy niiden lyy- 
rillinen sulo. Psykologisessa hienoudessaan ovat ne ansain- 
neet kunniapaikan roomalaisen lyriikan antologiassa. Niitä 
ympäröi samalla kertaa kaino ja aistillinen ilmakehä, elämän 
lämmin tuoksu, niinkuin nuorta rakkautta Catulluksen ja 
Heinen Laulujen kirjoissa tai Goethen ja Musset'n lemmen- 
runoissa. On kuin ne olisivat lainanneet viehätyksensä yhtä 
paljon Tibullukselta, elegian mestarilta, kuin ylhäiseltä roo- 
malais-neitoselta, Cerinthuksen rakastetulta Sulpicialta, Ti- 
bulluksen rippilapselta, joka samalla tuli hänen runottarek- 
seen. Samoin kuin Goethen ystävätär Marianne von Willemer 
kehittyi runoilijaksi Goethen läheisyydessä, saavuttaen sel- 
laisen taidon, että hänen runojaan ei ole aina voitu erottaa 
hänen ystävänsä ja mestarinsa runoista »West-Östlicher 
Divamvy'issa, missä ne ovat painetut rinnan, samoin kypsyi 
Messallan sisarentytär runoilijaksi Tibulluksen vaikutuksen 
alaisena ja samoin on myöskin hänen ja Tibulluksen runojen 
välillä ollut vaikea tehdä eroa. Toiselta puolen lahjoitti, 
kuten tunnettu, Goethen ystävätär omassa persoonassaan 
Goethelle »West-Östlicher Divanin» Suleikan — aivan samoin 
kuin roomalainen ylimysneitonen lahjoitti Tibullukselle hänen 
lemmenelegiainsa sankarittaren. Tibulluksen ja Sulpician 
suhde sellaisena kuin sen aavistaa näistä elegioista on hie- 
noimpia, mitä antiikki ja koko kirjallisuuden historia tuntee. 
Rakkaudesta sanan varsinaisessa merkityksessä ei tässä yh- 
teydessä voine puhua — paitsi ehkä Tibulluksen puolelta sel- 
laisesta, jota ei koskaan tunnusteta — mutta Messallan oppi- 
neen sisarentyttären ja hänen enonsa kauniin upseerin ja 

runoilijan välillä on ilmeisesti vallinnut läheinen henkinen 
vuorovaikutus ja ystävyys. Tarkkaava lukija ei voi olla 
panematta merkille, ettei Tibullus omia rakastettujaan Deliaa 
ja Nemesistä laulaessaan keksi niin paljonsanovia vertaus- 
kuvia kuin esittäessään meille Sulpician. 

Tibullus ei ole kirjallisuudenhistorian suuria lyyrikoita, 
mutta hän on kaikkein rakastettavimpia. Hänen persoonalli- 
suutensa ei ole laaja eikä syvä, mutta hänellä oli, kuten Hora- 
tius hänestä sanoo, sydän oikealla paikalla. Hänen runoissaan 
elää jotain siitä sydämen naiivista nerollisuudesta, joka antaa 
kansanballadille sen tuoksun. Se piiri, jota hänen tunteensa 
ja ajatuksensa mittasivat, ei ollut avara, mutta hän oli sille 
uskollinen. Hän on löytänyt oman tiensä maailmassa ja 
hänen äänensä erottautuu muiden äänistä. On vain tem- 
peramentti-kysymys, asettaako Delian laulajan Tibulluksen 
vaiko Cynthian ylistäjän Propertiuksen kunniasijalle latina- 
laisten eleegikkojen joukossa. 

Tibullus kuoli 19 eKr., samana vuonna kuin Vergilius, n. 
35:n ikäisenä. Ei Delia, hänen nuoruutensa rakastettu, niin- 
kuin hän eräässä runossaan oli toivonut, vaan Nemesis, 
kurtisaani, piteli hänen viime hetkenään hänen raukenevaa 
kättään. Nuori Ovidius kirjoitti Tibulluksen kuoleman jär- 
kyttämänä yhden kauneimmista elegioistaan. »Jos Mem- 
nonin ja Akilleksen äidit ovat surreet poikiaan ja itse juma- 
lattaretkaan eivät ole olleet tunnottomia kohtalon iskuille, 
niin peitä sinäkin, Elegeia, hiuksillasi kasvosi. Milloinkaan 
ei sinun nimesi ole sinulle paremmin soveltunut kuin tällä 
hetkellä. Runoilijasi, sinun kunniasi, on nyt hengetön ruu- 
mis, jonka tuli pian on muuttava tuhkaksi. Katso, kuinka 
Venuksen poika kantaa nurin viintään ja pitää kädessään 
jousensa sirpaleita ja sammunutta soihtuaan. Näetkö, kuinka 
hän kulkee surullisena ja kuinka hän rauhattomana repii 
paljasta rintaansa?» Käsittämättömältä ja kovalta tuntui 

Ovidiuksesta kuolema, joka oli vienyt rakkaudelta sen laula- 
jan, ja häntä lohdutti vain ajatus, että Tibullus oli lähtenyt 
Elysiumin kentille, missä häntä vastassa olivat murattiseppe- 
leet päässä Catullus, Calvus ja Gallus ja muut eleegikot, jotka 
ennen häntä olivat siirtyneet varjojen maahan. 

Sua KUIN TIBULLUS ON MYÖSKIN PROPERTIUS KIRJOITTA- 
nut yksinomaan an elegioja. ja samoin kuin Tibulluksen on Pro- 
pertiuksenkin elegia « omistettu melkein kokonaan rakkaudelle. 

Mutta niinkuin rakkaudentunne kaikessa yleisinhimillisyy- 
dessään samalla on kaikkein yksilöllisimpiä tunteita, niin on 
myöskin näissä roomalaisissa lemmenlaulajissa, heidän ai- 
heensa yhtäläisyydestä huolimatta, koko heidän persoonalli- 
suutensa, jonka Eros on pannut koetukselle, helposti tunnetta- 
vana. Tibulluksessa on jotain melkein pohjoismaisesti vaa- 
leasta uneksijasta, ja huolimatta hänen sanontansa ilmehik- 
kyydestä ja plastillisesta sulosta, ei intohimon ääni pääse 
hänen runoudessaan täysin kuuluviin. Tibulluksen elegioissa 
on rakkauden esine melkein aina kaukainen, kaihottu tai 
menetetty. Propertiuksella hän on sen sijaan läsnäolevampi, 
ja runoilija-rakastajan tunne ympäröi hänet moninaisempana, 
elävämpänä, kuumempana. Propertiuksen energisemmän ja 
kuva- ja aiherikkaamman sanonnan takaa kuultaa voimak- 
kaampi, intohimoisempi. ja liikkuvampi mieli. Suhteellisesti 
pitkissä elegioissaan Tibullus joskus ikään kuin koseeraa 
omalla tunteellaan, Propertius antaa lyhyissä runoissaan 
meille tunteensa järkytyksen paljaana ja välittömänä. Se 
luonnonidyllin kehys, joka ympäröi melkein kaikkea Tibul- 
luksen runoutta, puuttuu yleensä Propertiukselta. Vähem- 
män kuin Tibullukselle merkitsee objektiivinen todellisuus 
Propertiukselle, joka on suuremmassa määrin subjektiivisen 

tunteensa täyttämä ja lähentelee schilleriläisessä mielessä 
naiivia runoilijatyyppiä. Hedelmällisenä vastakohtana Pro- 
pertiuksen samalla kertaa tuliselle ja heikolle sydämelle voim- 
me hänen runoudessaan havaita hänen kirkkaan ja kylmän 
päänsä — vastakohtaisuus, jossa Frederic Plessis syyllä näkee 
erikoisesti roomalaisen luonteenpiirteen. Tämä ominaisuus 
Propertiuksessa selittänee myöskin Goethen mielenkiinnon 
häntä kohtaan sekä lienee niin ikään antanut aiheen Sainte- 
Beuven väitteeseen, että Propertius on »jalorotuisin kaikista 
eleegikoista». 

Sextus Propertiuksen elämän rajavuodet ovat suunnilleen 
50—15 eKr., aivan tarkalleen ei hänen syntymä- enempää 
kuin hänen kuolinvuottansakaan tunneta. Hänen kotiseu- 
tunsa on Umbria, todennäköisesti Assisin kaupunki, sama, 
jossa Pyhä Franciscus toista tuhatta vuotta myöhemmin 
syntyi. Sekä Propertiuksen syntyperä että hänen varallisuus- 
suhteensa näyttävät olleen verraten vaatimattomia. Isänsä 
menetti hän aivan nuorena, äitinsä n. 15—16 ikäisenä. Äiti 
oli isän kuoleman jälkeen muuttanut poikineen Roomaan. 
Samoin kuin niin monen muun roomalaisen runoilijan perintö- 
maita, kohtasi sotilasveteraanien hyväksi suoritettu maan- 
luovutus myöskin Propertiuksen kotitiloja. Kuitenkin näyt- 
tää runoilijalle jääneen siksi huomattava mieskohtainen omai- 
suus, että hän saattoi hankkia itselleen sen hienon kirjallisen 
sivistyksen, josta hänen runoutensa on todistuksena, sekä 
tilaisuuden pysytellä syrjässä julkisista toimista, antautuak- 
seen sitä yksinomaisemmin eleegisen runottaren palvelukseen. 
Niin perusteellinen kuin hänen kirjallinen sivistyksensä, so. 
hänen kreikkalaisen runouden tuntemuksensa, olikin, ei hän 
kuitenkaan, kenties riittävän varallisuuden puutteessa, läh- 
tenyt täydentämään opintojansa Ateenaan, niinkuin ajan 
ylhäisellä nuorisolla oli tapana. Myöhemmin, kuten tulemme 
näkemään, veivät hänenkin tiensä kyllä Kreikan pääkaupun- 

kiin, mutta tämän matkan tarkoitus oli tuskin enää vaka- 
vampi opiskelu. Hän asui Esguiliaella, yhdessä Rooman hie- 
noimmista kaupunginosista, lähellä Maecenaan palatsia, jonka 
suojissa hän pian nähtiin suosittuna vieraana. Maecenaan 
välityksellä tuli hän Vergiliuksen tuttavuuteen, mutta sitä 
vastoin ei Horatiuksen runous sisällä riviäkään, joka osoit- 
taisi, että hän olisi ollut Propertiuksen ystäviä niinkuin hän 
oli Tibulluksen. Sen sijaan kuului Ovidius Propertiuksen 
ystäväpiiriin. Lisäksi hankki Propertius, joka äidinpuolelta 
luultavasti polveutui vanhasta tunnetusta suvusta, pian itsel- 
leen tuttavuuksia maailmankaupungin rikkaiden ja huolet- 
tomien nuortenherrain keskuudessa. Hänen ystäviään oli 
mm. vuoden 33:n konsulin, myöhemmin Aasian käskynhalti- 
jan veljenpoika Tullus, jonka loistavalla maatilalla Tiburissa 
runoilija eli hauskoja hetkiä ja jolle hän vastalahjaksi omisti 
ensimmäisen runokokoelmansa. 

Propertius aloitti runonteon varhain, suunnilleen samoihin 
aikoihin kuin hän saavutti eroottisen kypsyytensä. Runous 
ja rakkaus ovat hänellä niinsanoaksemme itäneet samalla 
sirkkalehdellä. Propertiuksen omasta tunnustuksesta tie- 
dämme, että hänen ensimmäisen rakastettunsa nimi oli Ly- 
cinna, mutta tämä nainen on vain mainittu Propertiuksen 
säkeissä, ei laulettu, ikuistutettu. Lycinna oli orjatar, eräistä 
seikoista päättäen ehkä Cynthian, ja se nainen, jonka kuva 
täydellisesti hävitti runoilijan sydämestä Lycinnan, ei ole 
kukaan muu kuin Cynthia, herraiar itse. Vain etäisesti pil- 
kistää enää, sen jälkeen kuin Cynthian valtakausi Proper- 
tiuksen elegioissa alkaa, joskus säkeiden lomasta esiin Ly- 
cinnan kuva: niin esim. eräässä runossa, josta käy ilmi että 
Cynthia ei ollut vapaa mustasukkaisuudesta. orjatartaan koh- 
taan. Runoilija saattoi Cynthialle, josta tulee hänen suuri 
rakkautensa, tunnustaa: 

Kaikki sun rakkautes vei unhoon, eikä sun jälkees 
nainen mun kantaaksein kahleita solminut oo. 


Ja ensimmäisen elegia-kirjansa ensi rivit aloittaa Propertius 
sanoilla, jotka asettavat Cynthian sille paikalle, mikä histo- 
riallisesti kuuluisi Lycinnalle: 


Cynthia silmillään minut ensimmäisenä sytti, 
mun, joka rakkauden hehkua tuntenut en. 


Niinkuin hän Cynthian esittää meille ensi lempenään, niin 
ennustaa hän että Cynthia myöskin on oleva hänen viimei- 
sensä: 


Cynihia prima fuit, Cynthia jinis erait. 


Kuka oli Cynthia? Me tiedämme Propertiuksen runoista, että 
hän oli yhtä kaunis kuin henkevä ja sivistynyt, jopa runoili- 
jatarkin. Hänen runojaan verrataan Korinnan ja Erinnan 
tuotteihin ja hänen tanssiaan Ariadnen tanssiin tämän joh- 
taessa bachhanttien kuoroa. Lisäksi oli hänellä kehittynyt 
taito laulussa, lausumisessa ja lyyran soitossa. Hänellä oli 
hienosti muodostuneet kädet, kullankellertävä tukka ja juno- 
lainen vartalo. Hänen ihonsa oli kuin maitoa, jossa ui ruusun- 
lehtiä. lältään oli hän jonkin verran runoilijaa vanhempi. 
Hänen luonteenpiirteensä eivät vastaa tätä kaunista ulko- 
kuvaa. Hän oli turhamainen, koreiluhaluinen, nautinnon- ja 
vallanhimoinen, hillitön vihanpurkauksissaan, mustasukkai- 
nen ja uskoton. Cynthian perheoloista tiedämme vain, että 
hänellä oli elossa äiti ja sisar, ja että hänellä ei ollut veljiä 
sekä että joku hänen esi-isistään oli ollut yhteiskunnassa 
tunnettu henkilö. Lisäksi voi erinäisistä lausunnoista Pro- 
pertiuksen runoissa päätellä, ettei Cynthia jostakin syystä 
voinut solmia laillista suhdetta Propertiukseen. Näistä ja 
niihin verrattavista niukoista viittauksista ovat jotkut luul- 
leet voivansa päättää, että Cynthia kuului sivistyneiden 

kurtisaanien luokkaan. Toiset ovat taas, varsinkin erään 
Juvenaliksen säkeen perustalla, otaksuneet, että hän oli roo- 
malainen rouva, vieläpä ylhäisissä naimisissa oleva, samaan 
tapaan kuin Catulluksen Lesbia.. Cynthia on luonnollisesti 
salanimi — muodostettu Deloksella, Apollon syntymäsaarella 
olevan vuoren, Cynthoksen, mukaan — mutta eräs myöhempi 
kirjailija, sama, joka on paljastanut meille Lesbian ja Delian 
salaisuudet, on kertonut jälkimaailmalle, että hänen oikea 
nimensä oli Hostia. Toiset ovat kuitenkin lukeneet tämän 
nimen: Roscia, joka runotekstissä aina sopii täyttämään 
Cynthian tilan, mitä Hostia sen sijaan ei joka kohdassa tee 
(elision sattuessa). Olettaen edellisen lukutavan olevan 
oikean, ei ole mahdotonta että Cynthian tunnettu esi-isä oli 
runoilija Hostius toiselta vuosisadalta eKr. Jos taas omaksuu 
jälkimmäisen lukutavan, löydämme kuuluisassa näyttelijässä 
0. Roscius Galluksessa henkilön, joka tässä tapauksessa saat- 
taisi olla mainittu esi-isä. Mutta jos Cynthian sukutaulun 
rakentaminen, kuten näkyy, kohtaa melkoisia vaikeuksia, 
niin ei ole myöskään aivan helppoa päätellä, mikä oli hänen 
yhteiskunnallinen asemansa. Suurempi todennäköisyys näyt- 
tää meistä kuitenkin puhuvan sen puolesta, että Cynthia oli 
rakkauden vapaita papittaria, kuin sen että hän oli roomalai- 
nen matrona. Se seikka, että runoilija vertaa rakastettuaan 
kreikkalaisten Thaikseen, Fryneen ym. kuuluisiin kurtisaa- 
neihin todistaa tähän suuntaan, samoin kuin yleensäkin se 
mitä Propertiuksen elegioista luemme Cynthian elämän- 
tavoista. Kuinka venyviä avioliiton kahleet Augustuksen 
ajan Roomassa lienevätkin olleet, niin suuria vapauksia ne 
tuskin sentään sallivat kuin että joku tunnettu matrona 
matkusti toisen miehen rakastajattarena provinsiin — niin- 
kuin Cynthia vakavasti näyttää aikoneen. 

Ensimmäisen runokokoelmansa, joka sisälsi kolmattakym- 
mentä elegiaa, risti Propertius »Cynthiaksi». Se hankki hä- 

nelle kohta suuren maineen ja siinä laulettu rakkaussuhde 
tuli ennen pitkää yhtä tunnetuksi kuin myöhemmän ajan 
Italiassa d'Annunzion ja Dusen. Nuori veri oli saanut laula- 
jansa ja me voimme kuvitella, että roomalaisnuorukainen 
samoihin aikoihin kun hän sai ensimmäisen miehisen togansa 
ja solmi ensimmäisen rakkaussuhteensa tunsi Propertiuksen 
säkeet omikseen. Sitten Catulluksen aikojen ei sellaisia säve- 
liä oltu kuultu roomalaisesta lyyrasta. »Cynthia»-kirja avasi 
Propertiukselle myöskin Maecenaan vieraanvaraisen palatsin 
ovet. Ja itse Augustus salli Propertiuksen omistaa itselleen 
runoja — kunnia joka Suetoniuksen mukaan tuli vain kaik- 
kein ensimmäisten osaksi. 

Ensimmäinen elegia vie meidät kohta in medias res. Amor 
on laskenut jalkansa runoilijan päälaelle, pakottanut hänen 
painamaan maata kohti silmänsä ja pannut hänet halveksi- 
maan naisellista hyvettä ja hukkaamaan elämänsä hurjaan 
intohimoon. Vuoden ajan on hulluus jo raivonnut hänen suo- 
nissaan, mutta vielä eivät rakkauden jumaluudet ole näyttä- 
neet hänelle suosiotaan. Ja toivottomuudessaan pyytää ru- 
noilija jo ystäviään toimittamaan hänet kauas pois rakastetun 
läheisyydestä, merien yli, etäisiin maihin, pakoon, unohduk- 
seen Cynthian lumopiiristä. Toisesta elegiasta käy kuitenkin 
välillisesti ilmi, että Cynthian sydän on heltynyt, ja kolman- 
nessä tapaamme runoilijan Cynthian täytenä omistajana, 
jopa osaksi laiminlyövänäkin rakastajana. Tämä runo on 
tyypillisesti propertiuslainen. Runoilija tulee jaloiltaan epä- 
vakaisena ja Bacchuksen innoittamana Cynthian luo orjien 
heiluttaessa soihtujaan hänen ympärillään pimeässä yössä. 
Hän tapaa Cynthian nukkumassa. Tytön pää lepää keveästi 
hänen käsivarttaan vasten ja hänen povensa nousee ja laskee 
tasaisesti — hän tuo siinä maatessaan runoilijan mieleen 
Andromedan, joka kahleistaan vapautuneena nauttii ensim- 
mäistä untansa. Intohimon ajamana, jonka Bacchus vielä 

tekee hillittömämmäksi, lähestyy runoilija nukkuvaa tyttöä 
ja hänessä syttyy halu kietoa käsivartensa tytön ympärille 
ja ryöstää tältä suudelmia, mutta häneltä puuttuu siihen roh- 
keutta. Hän jää hiljaa seisomaan nukkuvan eteen, irroittaa 
otsaltaan juhlilta tuomansa seppeleen ja asettaa sen Cynthian 
ohimoille, järjestelee tytön epäjärjestykseen joutuneita kiha- 
roita ja pistää salaa hänen käteensä omenan, joka kuitenkin 
putoaa maahan. Tytön liikahtaessa säpsähtää runoilija ja 
koettaa arvailla hänen uniensa sisältöä. Mutta runoilijan 
kuu kohonnut vastaisella seinällä olevan ikkunan kohdalle j ja 
valaisee kirkkaasti nukkuvan vuodetta. Kuun säteihin herää 
Cynthia ja keksii rakastajansa, jonka uskottomuutta hän 
moittii ankarin sanoin, samalla kun hän valittaa pitkää odo- 
tustaan illan ja yön tunteina rukin ääressä. — Propertius elää 
rakkautensa onnellisinta aikaa. Seuraavista elegioista käy 
ilmi, että hänen ystävänsä kaikin keinoin koettavat saada 
hänet loitommaksi Cynthian vaikutuspiiristä, mutta runoilija 
torjuu heidän yrityksensä ylpeästi luotaan, varottaen heitä 
kostolta, minkä Cynthia on heille valmistava, jos hän saa 
tietää heidän aikeistaan. Cynthia panee kaiken viehätys- 
voimansa liikkeelle karkoittaakseen matka-ajatuksen varjon- 
kin rakastajansa mielestä. Tälle onnen taivaalle nousee kui- 
tenkin pian pilviä. Seuraavista elegioista käy selville, että 
eräs Propertiuksen ystävistä, Gallus, yrittää esiintyä. hänen 
kilpailijanaan Cynthian rakkaudesta ja runoilijan täytyy tur- 
vautua koko kaunopuheisuuteensa, saadakseen ystävänsä 
luopumaan yrityksestään. Myöskin Cynthian puolelta ilme- 
nee jo uskottomuuden oireita. Näyttää siltä kuin hän olisi 
aikonut seurata jotain käskynhaltijaa Illyriaan ja kuin Pro- 
pertius vain vaivoin olisi voinut runoudellaan ja rakkaudel- 
laan tehdä tyhjäksi rikkaan preettorin ansat. Eräässä ele- 
giassa tapaamme Cynthian Baiaessa, hienon maailman kylpy- 

paikassa, ja runoilijan Roomassa, sydän täynnänsä pelkoa 
siitä, että Cynthia lankeaa niiden houkutusten uhriksi, joita 
kylpykaupunki niin runsaasti tarjosi. Kauniissa runokirjeessä 
uskoo Propertius rakastetulleen kalvavat huolensa. Tässä 
elegiassa kirjoittaa hän mm. tuon ihanan rivin, yhden kaik- 
kein inhimillisimpiä ja syvimpiä, missä miehen rakkaus mil- 
loinkaan on ripittäytynyt: 


Tu mihi sola domus, tu, Cynthia, sola parentes. 
Oot koti ainoa mulle sa, Cynthia, oot isä, äiti. 


Poissaolevanakin täyttää Cynthia kaikki hänen ajatuksensa, 
on hänen ilojensa ja surujensa ainoa aihe: 


Jos suru mielessä käyn tai riemullisna jos kuljen, 
mit? olenkin ma, ma voin lausua: »Cynthian syy!» 


Seuraavista runoista näemme, että Propertiuksen huolet 
eivät olleet täysin perusteettomat. Runoilija saa aihetta uskoa 
eräälle ystävälleen, että Cynthian rakkaus ei ole enää entinen, 
mutta että hän itse sensijaan tuntee, ettei hän milloinkaan 
voi riistäytyä hänestä irti eikä milloinkaan ketään toista ra- 
kastaa. Erot ja sovinnot alkavat seurata toisiaan nopeassa 
tahdissa, vuoroin valittaa runoilija yksinäisyyttään, vuoroin 
kuvailee hän rakkautensa onnea. Rakastavien kiihkeä tem- 
peramentti näyttää tekevän heille jokaisen pitempiaikaisen 
idyllin mahdottomaksi. He pakenevat toisiaan ja hakevat 
taasen toisiaan, katuvat omaa tylyyttään ja moittivat it- 
seänsä ja toinen toistansa. Cynthian kevytmielisyys ja us- 
kottomuus tuovat syyttäviä, katkeria sanoja runoilijan huu- 
lille, sanoja, jotka taas seuraavassa elegiassa vaihtuvat ikuisen 
rakkauden vakuutteluihin. Kauneimpiin kuuluu kahdeksas- 
toista elegia. Runoilija on etsinyt metsän yksinäisyyttä, 
saadakseen rauhassa syventyä rakkaudensuruunsa, tutkiella 
Cynthian kylmyyden syytä ja valittaa pyökkien ja pinja- 

puiden varjossa taivaan linnuille sydämensä tunteita. Hän 
piirtää puiden kaarnaan rakastettunsa nimen ja kuulee sitä 
ääneen lausuessaan metsäin toistamistaan sitä toistavan. 
Valituksiin Cynthian julmasta kylmyydestä yhtyvät kalvavat 
itsesyytökset, mutta ylinnä kaiken soi rakkauden ääni, väsy- 
mättömänä ja uskollisena, valmiina ripittäytymään, rakaste- 
tun poissaollessa, jokaiselle puulle ja jokaiselle ohilentävälle 
linnulle. Luonnontunne on tässä elegiassa nähdäkseni elä- 
vämpi kuin missään muussa Propertiuksen runossa. Kokoel- 
:man viimeisistä elegioista voimme taas lukea, että rikkou- 
tunut suhde on parantunut, vaikka meidän samalla on vaikea 
uskoa, että runoilijan kiihkeä ja syvä tunne löytäisi oikulli- 
sesta ja kevytmielisestä Cynthiasta sitä, mitä se ei lakkaa 
vaatimasta: rakkautta, jota eivät vuodet, ei vanhuus, ei 
kuolemakaan voisi järkyttää. Seuraavista elegia-kokoelmista. 
itse asiassa näemmekin, miten kaikki ne traagilliset aiheet, 
jotka risteilevät ensi kirjassa, vain syvenevät ja kasvavat, 
kun sensijaan onnen hetket käyvät yhä harvinaisemmiksi ja 
niukemmiksi. 

Ensimmäinen elegia-kokoelma sallii meidän seurata Proper- 
tiuksen ja Cynthian rakkausromaania erääseen vaiheeseen 
saakka — seuraavista kirjoista on meidän sensijaan vai- 
keampi muodostaa selvää käsitystä siitä, kuinka tämä myrs- 
kyinen suhde kehittyi edelleen. Osaksi jää epäselväksi, missä 
aikajärjestyksessä eri runot seuraavat toisiaan, osaksi ovat 
useat elegiat joko säilyneet vain katkelmina tai sekaantuneet 
toisiinsa niin että saman runon puitteihin on joutunut mitä 
erilaisimpia aineksia. Lisäksi tekee luonnollisesti yhtenäisen 
romaanijuonen konstruoimisessa vaikeuksia seikka, johon 
tuskin aina kiinnitetään tarpeeksi huomiota: Propertius on 
voinut paikoin suurestikin poiketa autobiografisesta tark- 
kuudesta ja, yleisöä ajatellen, käyttää hyväkseen runoili- 
joille suotua vapautta esittäessään rakkaussuhteensa vaiheita. 

Kuitenkin sisältävät Propertiuksen elegiat, kuten yleensä 
roomalaisten lyyrikkojen tuotteet, siellä täällä selviä elämä- 
kerrallisia viittauksia, kuten mainintoja aikamääristä, joiden 
autobiografinen luonne on ilmeinen. Näiden ynnä muiden 
niihin verrattavien seikkojen avulla voi niistä elegioista, 
jotka kuuluvat toiseen ja kolmanteen kirjaan, aavistaa ääri- 
piirteissään Propertiuksen rakkausromaanin jatkon. 

Laskemalla yhteen erinäisiä elegioissa esiintyviä aika-mai- 
nintoja, on luultu voitavan päättää, että suhdetta kaikkiaan 
kesti kuusi vuotta. Niin monia tuskallisia murroksia kuin jo 
suhteen alkupuoleen, jota ensimmäinen elegia-kirja etupäässä 
kuvannee, sisältyykin, on romaanin jatko kuitenkin vieläkin 
myrskyisempi. Propertiuksen lemmen-elegiat ovat usein kuin 
mitä parhainta kuvitusta Augustinuksen väitteeseen, että 
rakkauden olemus on mustasukkaisuutta. Kuin itsepintai- 
sena painajaisena ahdistaa Propertiusta pelko että joku toinen 
vie häneltä hänen rakastettunsa. Kun Cynthia on matkoilla 
tai poissa hänen silmiensä ulottuvilta, kuiskaa runoilijalle 
aina hänen mustasukkainen demoninsa, että Cynthia pettää 
häntä. Yksin tämän äidin suudelmat herättävät hänessä 
harmia: 


Me laedet, si multa tibi dabit oscula mater. 


Runoilija uhkailee, rukoilee ja valittaa, hänen ajatuksensa 
kiertävät lakkaamatta samaa kehää kuin häkkiin suljetun 
eläimen askelet. Hän uhkaa runoissaan ikiajoiksi liittää 
Cynthian nimeen uskottomuuden maineen — uhkaus jonka 
hän onkin täysin määrin pannut täytäntöön, mutta joka 
luonnollisesti ei peloittanut Cynthian tapaista naista. Toisi- 
naan taas hän pyytää, katuen uhkauksiaan, nöyrin sanoin 
uudelleen päästä armoille, toisinaan valittelee hän, ettei hä- 
nellä ole muuta neuvoa kuin kuolla. 

Cynthia puolestaan pitää huolta siitä, ettei runoilija- 

rakastajalta puutu todellista aihetta mustasukkaisuuteen. 
Hänen koreiluhalunsa saa helposti hänet viekoitelluksi osotta- 
maan suosiotaan Propertiusta rikkaammille ihailijoille, mm. 
eräälle Panthus-nimiselle, joka kuitenkin pian jättää hänet 
mennäkseen naimisiin toisen kanssa. Epätoivoissaan etsii 
Propertius unohdusta toisten naisten luota, sitä milloinkaan 
pysyväisesti löytämättä. Vuoden ajan on kuitenkin suhde 
Cynthiaan rikkoutuneena, mutta kun se jälleen uudistuu, ei 
se ole missään suhteessa muuttanut luonnettaan. Preettori, 
joka kummittelee jo ensimäisessä elegia-kirjassa, astuu kil- 
pailijana uudelleen näyttämölle. Erään runonsa ensi säkeissä 
mainitsee Propertius tämän mahtavan miehen saapuneen 
Illyriasta, suurimmaksi voitoksi Cynthialle, suurimmaksi huo- 
leksi hänelle itselleen: 


Praetor ab Illyricis venit modo, Cynihia, terris, 
maxima praeda tibi, maxima cura mihi. 


Ilmeisesti saa runoilija joksikin aikaa luovuttaa paikkansa 
preettorille, mutta hän kärsii kaikki Cynthian hänelle tuomat 
nöyryytykset ja on valmis ylistämään onneaan, kun hänen 
oma vuoronsa taas tulee. Ei voi sanoa, että Propertiuksen 
luonne, mikäli se ilmenee tässä rakkaudessa, olisi juuri omiaan 
herättämään kenessäkään kunnioitusta. Miehisemmän ja 
sympaattisemman vaikutuksen tekee itse asiassa Horatiuksen 
kylmäverinen kyynillisyyskin hänen suhteessaan naisiin kuin 
tämä orjallinen nöyryys, joka on valmis kärsimään minkä- 
laista alennusta hyvänsä. Se ehdottomuus, millä kaunis, 
mutta moraalisesti turmeltunut Cynthia sitoo Propertiuksen 
aistillisen ja kiihkeän luonteen itseensä, johtaa etsimättä 
ajatuksen Propertiuksesta niihin romaanisten kansojen rak- 
kausromaanien luonteeltaan heikkoihin, mutta elämää-tuhoa- 
vassa intohimossaan väsymättömiin sankareihin, joiden ehkä 
tyypillisimpänä edustajana voi pitää Manon Lescaut'n rakas- 

tajaa Abbe Prevost'n samannimisessä kuuluisassa romaanissa. 
Mutta tällä, sanan täydessä merkityksessä sokealla rakkau- 
della on myöskin kaunis myönteinen puolensa: se ympäröi 
Propertiuksen runoudessa rakastetun olennon uupumatto- 
malla hellyydellä ja huolenpidolla, se on aina valmis ottamaan 
syyn itselleen eikä sen anteeksiannolla ole rajoja, se uhmaa 
itse kuolemaakin, sillä vielä haudan tuolta puolen ilmestyy 
Cynthian haamu Propertiukselle, luvaten ikuista yhteyttä 
varjojen mailla. Voimme itse asiassa sanoa, että rakkaus 
Cynthiaan on antanut Propertiukselle uskon sielun jaiku- 
vaan elämään, uskon, joka yksin on voinut sovittaa hänet 
sen tosiasian kanssa, että Hades oli vienyt hänen rakastet- 
tunsa. Elegian, jossa hän kertoo kuolleen Cynthian ilmesty- 
misestä vuoteen ääreen, alkaa hän tunnustamalla uskoaan 
sielun elämään: »Myöskin vainajain henget ovat jotakin. 
Kuolema ei päätä kaikkea»: 


Sunt aliguid Manes: letum non omnia finit. 


Cynthia ei ollut Propertiukselle vain hänen suuri intohimon- 
sa, Cynthia hallitsi koko hänen aate- ja tunnemaailmaansa, 
oli hänen filosofiansa ja uskontonsa. Näin tulee tähän luon- 
netta- ja elämääturmelevaan intohimoon jotain suurta, mel- 
kein kosmillista ja täten kohoavat Propertiuksen elegiat, 
huolimatta. siitä ettei niiden luoja enempää kuin niiden juh- 
linnan esinekään persoonallisuuksina herätä meidän kunnioi- 
tustamme, paljon yläpuolelle tavallisen lemmenlyriikan. Niin 
kuin vain Catulluksella roomalaisessa runoudessa on rakkaus 
Propertiuksen elegioissa elämän ja kuoleman kysymys — 
ehkäpä vieläkin suuremmassa määrässä kuin Catulluksella. 

Viehättävimpiä Propertiuksen runoista on toisen kirjan 
yhdeksäskolmatta elegia, joka kertoo, miten amoriinit yllät- 
tävät runoilijan hänen vaeltaessaan yöllisestä symposionista 
epävakaisena pitkin Rooman katuja. Nykyajan lukija on 

Propertiuksen eloisasta kuvauksesta tuntevinaan hänen amo- 
riineissaan tunkeilevan ja häikäilemättömän italialaisen katu- 
poikaparven: 
Eilisyönä kun viiniä' täynnä ma tietäni kuljin, 
ilman palvelijaa käyskelin horjuellen, 
niin tuli äkkiä vastaan tielläni poikia parvi. 
Kauhua! en lukuaan laskea voinut ma ees! 
Kel oli soihdut, kell?' oli nuolet, myös osa näytti 
kahleita kantelevan niillä mun vangitakseen. 
Paljaina kulki he, vastenmielisin kaikista heistä 
astuen joukosta huus: »Hei, tämä mies sitokaa! 
Kyllin häntä jo on odotellut suuttunut tyttö.» 
Kohta jo kaulassain kahleensa tuntea sain. 
Niin he mun riistivät keskelleen näin kuorossa huutain: 
»Kuolkohon meitä ken ei tunnusta vain jumaliks.» 
Elegian jatko kuvaa, miten nämä pienet jumaluudet kuljet- 
tavat runoilijan Cynthian ovelle ja antavat hänelle ankaran 
kehoituksen pysyä vasta kotonaan yön aikana: 


I nunc et noctes disce manere domi! 


Runoilija epäilee, että Cynthia on hänen poissaollessaan ot- 
tanut vastaan jonkun toisen ihailijoistaan, mutta tapaakin 
hänet yksin vuoteessa. Nyt on Cynthialla vuorostaan tilai- 
suus osoittaa runoilijarakastajalleen moraalista ylemmyyt- 
tään eikä hän jätä tätä tilaisuutta käyttämättä. Hän antaa 
runoilijalle ankaran ripityksen ja rankaisee häntä lisäksi 
tavalla, jota tuskin ne amoriinit, jotka kuljettivat runoilijan 
Cynthian ovelle, olivat edellyttäneet. 

Vielä naturalistisemman kuvan Propertiuksen ja Cynthian 
yhdyselämästä antaa neljännen kirjan kahdeksas elegia. 
Cynthia on lähtenyt matkalle Lanuviumiin ja runoilija viettää 
sil'aikaa Venuksen ja Bacchuksen juhlia poikamiehen asun- 
nossaan Esguiliaen kaupunginosassa. Hänellä on luonaan 
kaksi rakkauden papitarta, huilunsoittaja ja kastanjetti-tans- 
sijatar, sekä vielä eräs kääpiö iloa lisäämässä. Propertiuksen 

orja Lygdamus toimii juomanlaskijana. Hurjistelut ovat täy- 
dessä. käynnissä, kun ovi odottamatta narahtaa ja Cynthia 
astuu sisään. Malja putoaa runoilijan kädestä ja hänen huu- 
lensa kalpenevat. Leimuavin silmin karkaa Cynthia toisen 
kimppuun Propertiuksen tilapäisistä ystävättäristä, kynsien 
häntä kasvoihin, toisen hälyttäessä naapureita apuun. Koko 
katu joutuu liikkeelle ja yleisessä hälinässä pääsevät tytöt 
pujahtamaan läheisestä kapakanovesta sisään. Nyt kääntyy 
Cynthian raivo pääsyylliseen. Hän iskee Propertiusta silmiin 
ja puree häntä kaulaan. Ja orja Lygdamus, joka on turhaan 
koettanut piiloutua, vedetään hänkin esiin tuomiolle. Ja 
vasta ankarilla rauhanehdoilla, joihin sisältyy mm. määräys 
että Lygdamus on pantava kahleihin, suostuu Cynthia sovin- 
toon. Eräästä Cynthian kuoleman jälkeen syntyneestä ru- 
nosta voisimme melkein päätellä, että Lygdamus hirvittävällä 
tavalla kosti sekä herransa että hänen itsensä kärsimät nöy- 
ryytykset. Runossa viitataan nim. mahdollisuuteen, että 
Lygdamus myrkytti Cynthian. — Myöskin muissa elegioissa 
on runsaasti todistuksia kauniin roomattaren temperamen- 
tista, joka tällaisessa muodossa ilmetessään tuskin oli omiaan 
sulostuttamaan Propertiuksen elämää. Tämä runo edustaa 
loistavasti sitä kylmäveristä, häikäilemätöntä realismia, joka 
on ominainen roomalaisille lyyrikoille ja joka usein tekee 
heidän tuotteensa autobiografisessa suhteessa arvokkaiksi 
tietolähteiksi. 

Niin vilpitön ja syvä kuin se tunne onkin, joka täyttää 
Propertiuksen elegiat, vaikuttaa kuitenkin hänen runouttaan 
lukiessa ajan oloon yksikantaiselta ja väsyttävältä se itsepin- 
taisuus, millä sama tilanne uudistuu tässä rakkausromaa- 
nissa. Toiselta puolen loihditaan eteemme Cynthian kyynil- 
linen uskottomuus ja runoilijan kuohahtanut suuttumus sen 
johdosta, suuttumus, joka saa runoilijan kirjoittamaan sel- 
laisia vakuutuksia kuin: 

Nyt viha tuores on, nyt aika jo on ero tehdä: 
suuttumus jos häviää, saapuvi rakkaus taas. 


Toiselta puolen, yhtä varmasti kuin tämä tilapäinen viha 
ja suuttumus uudistuu, yhtä varmaan se kerta kerran jälkeen 
todella häviää, antaakseen tilaa rakkaudelle, joka on valmis 
suomaan kaikki anteeksi. Turhaan runoilija niin ikään koet- 
taa paeta Cynthiaa ja hänen vaarallista läheisyyttään muut- 
tamalla olinpaikkaa. Goethen Liebe, Liebe, lass mich los on 
alati uudistuva aihe myöskin Propertiuksen rakkauslyriikassa. 
Ei ole olemassa mitään pakoa rakkaudelta — pakenitpa 
vaikka idän kaukaisiin maihin, sinnekin saakka on rakkaus 
sinua seuraava: 


Ouo fugis, ah demens? nulla est fuga: tu licet usgue 
ad Tanain fugias, usgue seguetur Amor. 


Sille, joka runo runolta on kolmen kirjan läpi seurannut 
tunnustuksia, joissa Propertiuksen heikko sydän ripittäytyy 
yleisölle, on todella yllätys että hän kolmannen kirjan loppu- 
elegioista saa lukea, että runoilija sittenkin kykenee rikko- 
maan tämän suhteen. Niin kuitenkin tapahtuu. Propertius 
lähtee Ateenaan etsimään parannusta ja unohdusta. Hän 
iloitsee siitä että hänen viisi vuotta kestänyt yhtämittainen 
orjuutensa nyt on päättynyt ja sanoo uhraavansa itsensä 
Mens Bonalle, terveen järjen jumaluudelle. Hän ajattelee 
tällöin kuin Voltaire (runossaan Madame de Chätelet'lle), että 
jos toinen elämän kahdesta lyhyestä hetkestä on ollut omis- 
tettu rakkaudelle, niin on syytä omistaa toinen viisaudelle. 
Ja kuin näytteeksi hänen täydellisestä mielenmuutoksestaan 
ovat hänen Cynthialle osoittamansa jäähyväissanat epärita- 
rilliset ja tylyt. 

Vain kerran tämän jälkeen tapaamme Cynthian, »Tiburin 
kultatukkaisen tytön», Propertiuksen runoudessa, yhdessä 
neljännen (ja viimeisen) elegia-kokoelman viimeisistä runoista. 

Siinä esiintyy Cynthia vainajana, varjona, joka Styxin yöstä 
on tullut vakuuttamaan runoilijalle muuttumatonta rakkaut- 
taan. »Nyt omistakoot sinut toiset, pian kuulut yksin mi- 
nulles; 


Nunc te possideant aliae; mox sola temebo: 
mecum eris, et mixtis ossibus ossa teram. 


Niin kauan kuin suhdetta Cynthiaan oli kestänyt, oli Proper- 
tius laulanut melkein yksinomaan rakkautta. Hänen vaiku- 
tusvaltainen suojelijansa Maecenas oli kyllä kehoittanut 
häntä virittämään lyyransa myöskin Caesar Augustuksen ja 
isänmaan kunniaksi, mutta hän oli päättävästi, vaikka koh- 
teliain sanoin torjunut keisarin kultusministerin ehdotuk- 
set. Kolmannen kirjan alkurunossa hän väittää, että vain 
lemmenelegian pehmeä kukkaseppel, ei eepillisen runouden 
köva laakeri, sopi hänen ohimoilleen. Elegia korotti len- 
toon hänen runovaununsa, joissa hänen vieressään pienet rak- 
kaudenjumaluudet pitivät iloaan ja joiden jälkiä jo parvi toi- 
sia runoilijoista seuraili. Turhaan koettivat he häntä sivuut- 
taa, sillä tie oli kapea runottarien luo: 


Non datur ad Musas currere lata via. 


Rakkaussuhteensa aikana Cynthiaan tuntuu hänestä kuin 
Kalliope, jopa itse Apollo, olisi varoittanut häntä hylkäämästä 
lemmenrunoa ja antautumasta muihin aiheisiin. Eron jäl- 
keen Cynthiasta hän ajattelee toisin. Hän alkaa kallistaa 
korvansa Maecenaan kehoituksille ja hänen neljäs elegia- 
kirjansa saa koko luonteensa tästä muuttuneesta runo-ihan- 
teesta. Jos hän varhemmin oli kuvitellut yleisökseen vyksi- 
näisen tytön, joka odottaa miestä», niin alkaa hän nyt aja- 
tella lukijoikseen samaa yleisöä, joka innostuksella oli ottanut 
vastaan Vergiliuksen ja Horatiuksen isänmaallisen runouden. 
Todellisen roomalaisen isänmaanystävän kirjoittama on 

kohta neljännen elegia-kokoelman johdanto-runo, jossa Pro- 
pertius kuvailee lukijalle kuin jollekin Roomassa vierailevalle 
muukalaiselle seitsenkukkulain kaupungin mahtia ja esittää 
lintuperspektiivissä sen kunniakkaan historian. Tämä elegia, 
niin kuin eräät toisetkin Propertiuksen runoista, tuntuvat 
osoittavan, että Propertius on saanut vaikutuksia Tibulluk- 
selta. Jo ensi rivit vievät ajatuksen jälkimmäisen suurpiir- 
teiseen runoon Messallinukselle tämän auguriksi tulon joh- 
dosta: 


Vieras, tuossa sa näät nyt suuren, mahtavan Rooman, 
tuoss? oli muinoisin ruohoiset kukkulat vain. 


Propertiuksen parhaimpiin isänmaallisiin runoihin kuuluu 
hänen elegiansa Actiumin taistelun muistojuhlaan, "jota vie- 
tettiin tämän maailmanhistoriallisen voiton kunniaksi Ppysty- 
tetyssä Apollon temppelissä Palatinumilla. Jumaluuden hal- 
tioituneena pappina kuvailee hän Apollon ihmettä ja Augus- 
tuksen urotyötä, jotka ikiajoiksi vapauttivat Rooman veh- 
keilevän Kleopatran uhitteluilta. Ennen taistelun alkua antaa 
runoilija Apollon lausua, seisoen päällikkölaivan kannella, 
Augustukselle mm. nuo juhlalliset sanat: 


Nyt meri voittaos: maa sinun on jo. 


Voimakkaampi inspiratio kuin näistä isänmaallisista juhla- 
runoista puhuu eräistä muistoelegioista, joissa Propertius 
valittaa jonkun ystävän kuolemaa tai lainaa lyyransa tul- 
kitsemaan toisen henkilön surua läheisen omaisen menetyksen 


johdosta. Jälkimmäisiin liittyy välittömästi runo — velegiain - 


kuningatar, kuten eräät saksalaiset editorit sitä nimittävät 
— Cornelian kuoleman johdosta. Cornelia, Augustuksen en- 
simmäisen puolison Scribonian tytär tämän avioliitosta P. 
Cornelius Scipion kanssa, oli kuollut n. kolmenkymmenen 
kahden vuoden ikäisenä, jättäen jälkeensä miehensä sekä 

kaksi poikaa ja tyttären. Runoilija antaa vainajan ilmestyä 
sureville omaisille ja puhua heille lohdutuksen sanoja. Mei- 
dän eteemme piirtyy kaunis kuva jalosta roomalaisesta mat- 
ronasta, puolisosta ja perheenäidistä, piirros, joka naisen 
muotokuvana tarjoaa vastakohdan ja täydennyksen rooma- 
laisen elegian kurtisaani-tyypeille. Näin päättää kuollut 
Cornelia lohduttavat ja kehoittavat sanansa jälkeenjääneelle 
miehelleen ja lapsilleen: »Naisen paras palkka ja korkein 
kunnia on, että häntä hänen haudallaan vilpittömällä mie- 
lellä ja ansiosta kiitetään. Nyt uskon sinulle huolenpidon 
lapsistamme, jotka ovat rakkautemme pantit. Vielä haudan 
yössä seuraavat ajatukseni heitä. Sinun on hoidettava, isä, 
myöskin äidin askaret, sillä tästälähtien tulevat he kaikki 
riippumaan sinun kaulassasi. Kun suutelet pois heidän kyy- 
nelensä, niin liitä omiin suudelmiisi äidin suudelmat. Nyt 
lepää koko talomme hartioillasi. Jos itket, niin salaa se lap- 
silta ja kuivaa poskesi, kun otat vastaan heidän suudelmansa. 
Riittäkööt yöt sinun suruasi varten, Paulus, ja loihtimaan 
eteesi kuvani. Kun tahdot salaa puhutella varjoani, niin 
kysy minulta ja minä vastaan sinulle. Mutta jos vastapäätä 
ovea vuoteensija muuttuisi ja äitipuoli ottaisi tyhjäksi jää- 
neen paikkani, niin suvaitkaa ja kiittäkää, pojat, isänne 
puolisoa: hän on siitä tuleva liikutetuksi ja ojentava teille 
ystävällisesti kätensä. Älkää minusta, äidistänne, puhuko 
liian paljon hyvää: äitipuoli voisi käsittää puheenne vertai- 
luksi ja siitä loukkautua. Mutta jos isällenne riittää muistoni 
ja hän pysyy naimattomana, niin vaalikaa hänen vanhuut- 
tansa. ja karkottakaa surut hänen tieltään. Ne vuodet, jotka 
minä olen menettänyt, laskettakoot teidän hyväksenne. Niin 
saa Paulus vanhuudessaan iloa lapsista, jotka olen hänelle 
lahjoittanut. Hyvä on minun ollut: en ole koskaan tarvin- 
nut äitinä pukea surupukua ylleni ja koko sukuni saattoi 
minut hautaan.» 

Cornelia-runo on viimeinen Propertiuksen neljännessä ele- 
gia-kirjassa j ja voisi olla hänen joutsenlaulunsa. Siitä samoin 
kuin elegiasta, missä Cynthia varjona ilmestyy runoilijalle, 
näemme, kuinka kuolemanajatus vähitellen koteutuu tämän 
elämän intohimoisen rakastajan mieleen. Hän oli liian sub- 
jektiivinen luonne voidakseen nähdä kutsumuksensa Roo- 
man muinaismuistojen ja Caesar Augustuksen mainetöiden 
ylistämisessä. Hieno ja kriitillinen taiteilija kun oli, ei häneltä 
itseltään varmaankaan jäänyt huomaamatta, että hänen isän- 
maalliselta runoudeltaan puuttui juuria hänen persoonalli- 
suudessaan. Vielä Cynthian jälkeen tarttuu hän joskus rak- 
kausaiheisiin — hänen elegioissaan välähtää vielä joku nais- 
kuva — mutta hänen tulensa ei enää ole entinen eikä hänen 
inspirationsa yhtä vaivaton. Hänen suhteellisesti lyhyet 
Cynthia-runonsa välittävät meille kohta tavallisesti ensi sä- 
keissään, ensimmäisessä distikon-parissaan, voimakkaan per- 
soonallisen tunnelman — hänen myöhemmissä elegioissaan 
on lyyrillinen keskitys sen sijaan laimeampi ja mytologinen 
kuvitus-aineisto saa entistä suuremman tilan. Jos rakkaus- 
runon syvyys ja voima on samalla sen rakkauden mitta, joka 
sen on inspiroinut — ja mitä muuta se voisi olla —, niin jää 
Cynthia sittenkin syvemmässä mielessä Propertiuksen ainoaksi 
rakkaudeksi, ensimmäiseksi ja viimeiseksi, niin kuin hän itse 
oli ennustanut. Hän oli laulanut, että Cynthia oli hänen 
ainoa kotinsa maailmassa — sangen myrskyinen koti, voimme 
me lisätä — ja itse asiassa saammekin havaita, että Cynthian 
jälkeen oli sekä hän itse että hänen runoutensa jäänyt kodit- 
tomaksi. Jälkimaailma on syyllä rinnastanut Cynthian nimen 
hänen nimensä kanssa ja nähnyt hänessä etupäässä rakkau- 
den runoilijan, yhden kaikkein tulisimpia ja hartaimpia, mitä 
kirjallisuus tuntee. 

Elegialla voimme uhitella itse kreikkalaisiakin, elegia 
(Graecos guogue provocamus, kirjoitti Ouintilianus ensimmäi- 

sellä vuosisadalla jKr. Roomalainen elegia saavutti epäile- 
mättä Propertiuksessa kukkeimman ja kuumimman keski- 
kesänsä. Kun Propertius n. 35 vuoden ikäisenä kuoli, peri 
hänen ystävänsä Ovidius hänen runoilijavaltikkansa. Ovi- 
diuksen huomassa eli roomalainen elegia värikylläisen jälki- 
kesänsä ja kuulaan syksynsä. 

runoilijoista. Onpa tahdottu väittää, että hänessä saattaa jo 
nähdä oireita sen luomisvoiman ehtymisestä, joka antoi lyyril- 
listä loistoa ja ajatuksellista syvyyttä Caesarin ja Augustuksen 
ajan parhaalle kirjallisuudelle. Hän peri lähimmiltä edeltä- 
jiltään runon tarkoituksiin jo pitkälle viljellyn kielen, jonka 
ilmaisumahdollisuuksia hän kehitteli edelleen verrattomalla 
taituruudella, mutta ehkä suurimman mielenkiintonsa hän 
on jälkiajan silmissä saanut sen johdosta, että hänen runou- 
tensa on säilyttänyt kristillisille vuosisadoille kuin korulip- 
paassa antiikin taruston aarteita. Varsinkin myöhäisrenes- 
sanssin ja barokin. runous ja kuvataiteet ovat lainanneet hä- 
neltä aiheita enemmän kuin keneltäkään toiselta antiikin 
runoilijalta. Hänen runoilijamaineensa on 19. viösisatään 
saakka ajoittain ollut lähes yhtä korkealla kuin Homeroksen 
ja Vergiliuksen, ja vasta 1800-luku — persoonallisen lyriikan 
läpimurron vuosisata — alkoi havaita myös hänen rajoituk- 
sensa runoilijana. Mutta kun hänessä haluttiin nähdä vain 
oppinut retorikko, mentiin hänen aliarvioimisessaan liian 
pitkälle. Sillä vaikkakin häneltä puuttuu Catulluksen tuli- 
suus ja Propertiuksen tunnustuksellinen välittömyys — puhu- 
mattakaan Vergiliuksen eepillisestä kompositiokyvystä — 
liittyy hänen korkealle kehitettyyn virtuositeettiinsa kuiten- 

kin runsaasti myös sellaisia persoonallisia arvoja, jotka oikeut- 
tavat asettamaan hänet antiikin parhaiden runoilijoiden rin- 
nalle. 

Oyidius Naso syntyi varakkaan aatelismiehen poikana v. 
43 eKr. Sulmossa, nykyisessä Sulmonassa, Abruzzien maakun- 
nassa, lähellä J'Annunzion synnyinseutua, runoilijan, joka 
esteettisessä sensualismissaan niin suuresti muistuttaa häntä. 
Syntyperänsä, varallisuutensa ja hyvän päänsä puolesta. olisi 
Ovidius helposti voinut luoda itselleen edullisen aseman val- 
tion palveluksessa, ja hänen isänsä lähettikin hänet Roomaan 
kuuluisan reettorin Arellius Fuscuksen kouluun aloittamaan 
puhetaidon opinnoilla valmistautumisensa virkauralle. Ajan 
tavan mukaan hän sai opinnoilleen viimeisen silauksen Atee- 
nassa. Sieltä käsin hän on mahdollisesti käväissyt myöskin 
Vähässä Aasiassa. Isänsä toivomusta seuraten hän hoiti muu- 
taman vuoden eräitä pienempiä virkatoimia, mutta runoilijan 
laakeri oli hänelle suurempi houkutus kuin senaattorin toga. 
Hänen hyvästä edistyksestään reettorin koulussa on meille 
jäänyt eräs Seneca vanhemman yksityiskohtainen kuvaus, 
joka varmastikin oli tarkoitettu hänen runoilijamaineensa 
kultaamiseksi, mutta joka meidän aikamme silmissä on vain 
ollut omiaan vahvistamaan käsitystä Ovidiuksesta kauno- 
puhujana. Rakentaapa Henrik Schäck suureksi osaksi Sene- 
can kuvauksen varaan teoriansa Ovidiuksesta »reettorina», 
väittäen, ettei Ovidius milloinkaan lakannut olemasta kauno- 
puhuja. Aivan viime aikoina on kuitenkin tehty yrityksiä 
vapauttaa Ovidius tästä kaunopuheisuuden pannasta. Huo- 
mattavimman aloitteen tähän suuntaan — Ovidiuksen todel- 
lisen kunnianpelastuksen — on suorittanut Hermann Fränkel 
v. 1945 Amerikassa ilmestyneessä teoksessaan »Ovid, a Poet 
between Two Worlds», jonka eräissä runoanalyyseissä on 
voitu osoittaa, että Ovidiuksen runouteen kahden maailman, 
antiikin ja kristinuskon, taitekohdassa syntyneenä, kätkey- 

tyy paljon omalaatuista, persoonallista sielunelämää. Onpa 
mainittu tutkija näkevinään Ovidiuksen runoudessa, jota 
monet pitävät pakanallisen aistillisuuden puhtaimpana ilmen- 
tymänä, suorastaan heijastusta siitä uudesta moraalista, joka 
hänen elinaikanaan kristinuskon mukana alkoi valloittaa 
maailmaa. 

Ovidius, jonka elinvuodet jakautuvat kahden puolen ajan- 
laskumme alkua, joutui elämään ja vaikuttamaan yhteiskun- 
nassa, jonka henkinen ilmapiiri ei enää ollut aivan sama kuin 
Vergiliuksen j ja Horatiuksen päivinä. Ovidius oli 24-vuotias, 
kun Vergilius ja Tibullus kuolivat ja hän eli vielä kolmenel- 
jättä vuotta Propertiuksen ja kuusikolmatta vuotta Hora- 
tiuksen jälkeen. Augustus oli suorittanut loppuun suuren 
yhteiskunnallisen rauhoitustyönsä, ja Horatiuksen Carmen 
saeculare oli Rooman suuressa vuosisataisjuhlassa Capitoliu- 
milla ja Palatinuksella v. 17 eKr. ikäänkuin runouden puo- 
lesta seppelöinyt hänen elämäntyönsä. Mutta siitä suosiosta 
ja auliista tuesta, mikä Augustuksen puolelta oli tullut van- 
hemman runoilijapolven hyväksi, ei Ovidius enää tullut osal- 
liseksi. Tämä johtui kyllä suureksi osaksi Ovidiuksen omasta 
epäsosiaalisesta runoilijaluonteesta. Ne aiheet, joita Ovidius 
lauloi, eivät olleet sopusoinnussa Augustuksen poliittisen oh- 
jelman kanssa, jopa ne olivat hallitsijan mielestä varmaankin 
omiaan heikontamaan sitä yhteiskuntamoraalia, jota hän oli 
alkanut sitä ankarammin vartioida, kun eräät hänen omassa 
perhepiirissään esiintyneet arveluttavat tapaukset olivat kuo- 
huttaneet hänen mieltään. Kun Augustuksen tyttären tytär 
Julia, samoin kuin aikaisemmin äitinsä, antautui julkista 
pahennusta herättäviin hurjisteluihin, joutui Ovidius eroot- 
tisine runoineen, jotka näyttivät niin julkisesti uhmaavan 
Augustuksen ankaria avioliittolakeja, myös hallitsijan moraa- 
lisen suuttumuksen kohteeksi ja sai karkotustuomion kau- 
kaiseen Tomiin, Mustanmeren rannalle, sivistyneen maailman 

äärille. Mikä oli se crimen, joka pani Juppiterin vihan sala- 
man näin julmalla tavalla iskemään runoilijaan, sitä ei kos- 
kaan ole täysin selvitetty, mutta eräistä Ovidiuksen runoihin 
sisältyvistä viittauksista voimme aavistaa, että hänen kar- 
kotustuomionsa oli jossakin yhteydessä keisariperheessä ta- 
pahtuneeseen skandaaliin. Samana vuonna (8 jKr.)- kuin Ovi- 
dius tuomittiin kolkkoon maanpakoonsa, lähetettiin nuorempi 
Julia yksinäiselle kalliosaarelle, jossa hän tarkoin vartioituna 
sai elää kaksi vuosikymmentä eli koko jäljelläolevan elä- 
mänsä. Varmaankin on Ovidiuksen moraalisesti arvelutta- 
vin teos, Ars amatoria, joka tällöin tosin jo lähes vuosikym- 
menen ajan oli saanut rauhassa vedota lukijoihinsa, Augus- 
tuksen silmissä ollut omiaan heittämään nuorison turmelijan 
varjon runoilijan ylle. Epikurolaisen runoilijan päiväperhos- 
elämään on hänen karkotuksensa barbaarien keskuuteen tuo- 
nut traagillisen aiheen, joka on saanut monen runoilijan, mm. 
Goethen, tuntemaan omassa »Tomissaan» veriheimolaisuutta 
Ovidiuksen kanssa. Ensimmäinen suomalainen taidelyyrikko 
Samuli Kustaa Kallio, tullessaan sokeaksi ja luopuessaan 
»rakkailta rannoilta», on myös tunnetussa elegiassaan Ovi- 
diuksen omia sanoja lainaten tulkinnut kohtalotoveruuttaan 
Roomasta karkotetun runoilijan kanssa. 

Ovidius kuuluu paljon kirjoittaneihin runoilijoihin, mutta 
hänen aihepiirinsä ei ole aivan moninainen. Rakkaus eri 


ilmenemismuodoissaan oli hänen keskeinen aiheensa. Tätä 


teemaansa hän on väsymättömästi vaihdellut elämänsä aikana, 
kuvittaen sitä omasta kokemuspiiristään ja vanhasta ta- 
rustosta lainatuilla näytteillä. Hän on pikemmin rakkauden 
psykologi kuin rakkauden lyyrikko, hän on niin hyvin hen- 
kisen kuin aistillisen rakkauden tuntija, mutta hänen sisim- 
pänsä ei ole sillä tavalla rakkauden järkyttämä kuin Catul- 
luksen ja Propertiuksen. Hänen epikurolainen estetisminsä ei 
kuitenkaan ole vailla hienoutta ja viisautta — ei myöskään 

vailla huumoria — ja välittömyyden puutteensa hän usein 
peittää eepillisellä kyvyllään. Hänen runonsa ovat parhaim- 
millaan ollessa eroottisia novelletteja ja niissä on usein idulla, 
kuten hyvässä proosanovellissa, pienoisnäytelmä draamalli- 
sine osajakoineen. 

Kuten yleensä synnynnäiset runoilijat, aloitti Ovidius ru- 
nontekonsa varhain. Hänen ensimmäinen kokoelmansa, jolla 
on tuo hänelle niin luonteenomainen nimi Amores, syntyi 20:n 
ja 30:n ikävuosien välillä. Se sisälsi alkuaan viisi kirjaa, joista 
kuitenkin tekijän itsensä suorittaman karsinnan jälkeen vain 
kolme kirjaa on siirtynyt jälkiajalle. Runot ovat kaikki 
sepitetyt elegiamuotoon, runomittaan, jota nuori Ovidius jo 
mestarillisesti hällitsi. Niiden luonnetta voisi ehkä parhaiten 
nimittää eroottiseksi leikiksi. Se rakkaus», jota niissä kuvail- 
laan, vastaa suunnilleen sitä mitä nykyisin tarkoitetaan 
englantilaisella sanalla vflirtv, Tämä teemahan ei kuulu ru- 
nouden ylevimpiin, mutta Ovidiuksen kyky esittää sen eri 
asteita ja kuvata sen eri variatioita on kuitenkin niin kehit- 
tynyt, että aihe ei vaikuta yksitoikkoiselta. 

Kuuluu asiaan, että Ovidius keimailee myös oman runot- 
tarensa kanssa. Ensimmäisessä elegiassaan hän kertoo, miten 
hän alkoi runoilla kuusmitan sankaritahtiin sodista ja tais- 
teluista, kun Cupido, veitikka, salaa varasti hänen toisesta 
runorivistään yhden kuudesta runojalasta. Turhaan hän pro- 
testoi rakkauden jumalan omavaltaisuutta vastaan, joka näin 
muutti hänen runonsa koko luonteen (vaihtaen joka toisen 
säkeen heksametristä pentametriksi). Ja hän jatkaa: 

Näin valitin minä. Mut jumalpoikanen, tarttuen viineen 
säälittä ampui päin nuolensa myrkyllisen, 

notkean jousensa käyräks taittain polvea vasten. 
»Tässä sun lauluilles aihetta kylliksi on» 

: Niin hän lausui. Tähdännyt oli poikanen tarkoin, 
katkerin mielin sen tuntea sain polonen: 

rinnassain nyt valtias ainut on julmuri Amor. 

Toisen elegiansa, jossa Ovidius jatkaa valitustaan Amorin 
hirmuvallasta, joka ei suo hänelle päivän lepoa eikä yön 
rauhaa, päättää hän pyytämällä rakkaudenjumalalta, että 
tämä ottaisi esikuvakseen hallitsijan lempeyden voitettuja 
kohtaan. Näin onnistuu nuoren runoilijan rakkauslauluihinsa 
salakuljettaa myös pieni Augustukselle osoitettu kohteliai- 
suus: 


Koska sun orjanas oon sinun kunniavaunujes taakse 
kytketty, armahtaa, voittaja, uhrias voit. 
Ottaos ohjeekses sukulaisesi Caesar Augustus, 
ken käsin voitollisin lyötyjen suojana on. 


Niin kuin myöhempienkin aikojen diktatuurit näyttää 
Augustuskin houkutelleen ylenpalttisiin ylistyssanoihin sopi- 
vissa ja sopimattomissa yhteyksissä. Originellin roomalai- 
sen genealogisen tradition mukaan oli Augustus Aeneaasta, 
Venuksen pojasta, polveutuvan lulusten suvun jäsenenä 
Amorin, Venuksen pojan, »sukulainenv». Rakkaudenjumala 
oli siten eräänlainen Caesar Augustuksen isosetä! 


Tyypillinen on ensimmäisen kirjan kolmastoista elegia, 
jossa Ovidius moittii Aamuruskoa kaikkien rakastajien puo- 
lesta sen johdosta, että se liian aikaisella ilmestymisellään 
lopettaa yön ilot: 


Kuink' usein oonkaan toivonut, ettei väistynyt yö ois 
vielä sun tullessas, tähtiä sammuttaen. 

Kuink' usein toivonut oonkaan myrskyn särkevän vaunus 
akselin riehuessaan, kuink' usein toivonut oon, 

että sun kompastuis hevoses yön paksuhun pilveen. 


Tämä Ovidiuksen moite aamuruskolle kummittelee, kuten 
tunnettua, vielä toista tuhatta vuotta myöhemmin proven- 
celaisessa trubaduurirunoudessa ja keskiajan saksalaisissa 
Tageliedeissä. 

Eräissä Amores-kokoelman runoissa esiintyy rakastettu 
Corinna-nimisenä, mutta on ilmeistä, että toisin kuin Catul- 
luksen Lesbian ja Propertiuksen Cynthian tapauksessa Co- 
rinna on vain yhteinen peitenimi epälukuiselle määrälle todel- 
lisia tai fiktiivisiä suhteita. Leikillisesti mainitseekin Ovidius 
useiden Rooman kaunottarien omaksuneen itselleen tämän 
runoilijan innoittajattaren kunnian. Osittain lainaa Ovidius 
aiheita edeltäjiltään. Kun Catullus oli lohduttanut Lesbiaa 
tämän kotivarpusen kuoleman johdosta, suorittaa Ovidius 
saman palveluksen Corinnalle sen johdosta, että tämän lem- 
mikki-papukaija oli heittänyt henkensä. Näiden kahden 
lintu-runon keskinäinen vertailu sanoo meille paljon niiden 
tekijäin runoilijaluonteesta. Catulluksen runo on yksinkertai- 
nen ja luonteva kuin kansanlaulu, Ovidiuksen on koristeel- 
linen kaunomaalaus, jossa Corinnan lohdutukseksi muistute- 
taan tätä siitä, että viisas lintu toki ennen kuolemaansa oli 
ymmärtänyt lausua emännälleen jäähyväisiksi: Corinna, vale! 
Runoilija toivoo Corinnan löytävän myös jotain lohtua siitä 
tosiasiasta, että hänen papukaijansa on nyt lintujen Elysiu- 
missa, missä hurskaat linnut saavat tilaisuuden ihailla sen 
ääntä! Eräässä toisessa elegiassa valittaa runoilija onnetto- 
muutta, joka on vienyt hänen lemmityltään tämän luonnon- 
kauniin tukan, jota Venuskin oli häneltä kadehtinut. Varoi- 
tuksista huolimatta on nainen turhamielisyydestä niin kauan 
ja niin ymmärtämättömästi värjännyt runsasta, silkinhienoa 
päänkoristettaan, että hiukset ovat irtautuneet hänen pääs- 
tään ja hänen on pakko käyttää germaanista tekotukkaa. 
Lohdutus on kuitenkin tarjolla: 


Postmodo nativa conspiciere coma! 


Useissa elegioissa palaa Ovidius ajatukseen, että rakkaus on 
sodankäyntiä ja että sen yöllisissä kahakoissa on oltava val- 
mis yhtä hyvin tappioihin kuin voittoihin. Oveluus on rakas- 

tajan suosituimpia keinoja tässä taistelussa, eikä uskollisuu- 
della ole mitään osaa hänen hyveittensä joukossa. Niin kuin 
yleensä antiikin runoilijain, kohdistuu Ovidiuksenkin eroot- 
tinen mielenkiinto vain naimisissa olevaan naiseen tai hetai- 
raan. Sama yksipuolinen orientointi rakkaudessa on jatkunut 
suurin piirtein trubaduurirunoudessa ja jatkuu vielä tänä- 
päivänä ranskalaisessa ja italialaisessa romaanissa. Onkin 
syyllä sanottu, että nuori tyttö rakkauden kohteena ja rakas- 
tavana olentona on itse asiassa germaaninen keksintö. 

Sen keveän galanterian keskeltä, joka muodostaa Amores- 
kokoelman kolmen kirjan varsinaisen ilmapiirin, voi kuiten- 
kin tavata eräitä runoja tai oikeammin yksityisiä säkeitä, 
joissa rakkauden kohde myös ihmisenä tulee oikeuksiinsa. 
Onpa uskottu voitavan niistä lukea suorastaan merkkejä 
uuden moraalin läpimurrosta. Totta onkin, että monissa 
elegioissa otetaan nainen siinä eroottisessa leikissä, joka on 
Ovidiuksen varsinaisena teemana, tasa-arvoisena partnerina 
huomioon ja aihetta käsitellään myös hänen kannaltaan. 
Ensimmäisen kirjan seitsemännessä elegiassa runoilija katu- 
vaisena sen johdosta, että hän on lyönyt ja raastanut tukasta 
rakastettuaan, pyytää että hänen kätensä sidottaisiin. Ra- 
kastettu oli entistäkin kauniimpana, muistuttaen Kassandraa, 
jonka kerran häpäisevät kädet olivat riistäneet hänen temp- 
pelistään, jäänyt liikkumattomana paikalleen kuin kuvapat- 
sas. Seuraavassa hetkessä oli hän alkanut vavista kuin pop- 
pelin lehti. »Siten asteittaisesti jähmettynyt pelko väistyi 
värähtelevän elämän tieltä ja niinkuin lumi muuttuu juok- 
sevaksi vedeksi, niin hänen jäinen jäykkyytensä suli ja kyy- 
neleet puhkesivat esiin» Rakastajan suuttumus muuttuu 
katkeraksi katumukseksi, hän lankeaa polvilleen naisensa 
eteen ja ojentaa häntä kohti anteeksipyynnön eleellä kätensä, 
mutta tyttö, vielä peloissaan, työntää ne luotaan. Sovinnon 
hetki kuitenkin lähestyy. Rakastaja pyytää tyttöä maksa- 

maan samalla mitalla takaisin kärsimänsä loukkauksen. An- 
takoon suuttumis hänen käsillensä voimaa! Naisen kädet 
eivät kuitenkaan suostu mihinkään epäystävälliseen eleeseen. 
Rakastaja pyytää tätä kuitenkin järjestämään tukkansa ja 
siten hävittämään hänen rikoksensa jäljet. Tämä puolittain 
humoristinen ehdotus keventää runon loppua. 

Siinä analyysissä, jonka Fränkel on suorittanut tästä ru- 
nosta, hän kiinnittää erikoista huomiota mielenmuutokseen, 
mikä rakastajassa tapahtuu naisen kyynelten järkyttämänä. 
Sen vallassa hän ikäänkuin samastaa itsensä naisellisen 
partnerinsa kanssa. Tulkitessaan tätä molempien asianosais- 
ten tunteiden yhteyttä Ovidius on käyttänyt sanontatapaa, 
jota amerikkalainen tutkija pitää eräänä hämmästyttävim- 
pänä kuvana pakanallisen antiikin runoudessa: 


Sanguis erat lacrimae, guas dabat illa, meus. 


»Minun vertani oli kyynelet, joita hän vuodatti» Jollei 
tahdokaan mennä niin pitkälle tämän distikon-säkeen tulkin- 
nassa, että näkee siinä »kahden rakastavan henkilöllisyyden 
sulautumista mystilliseen yhteyteen», niin on kuitenkin 
myönnettävä, että kuva on yllättävä. 

Seneca vanhemman kuvauksen mukaan osoitti nuori Ovi- 
dius reettorinsa koulussa erikoista kykyä nk. vsuasorioidem, 
vapaasti keksittyjen puolustuspuheiden sepittämisessä. Nämä 
nuorten juristien harjoitustehtävät käsittivät mm. tarustosta 
tai historiasta valittujen henkilö-osien draamallista esittä- 
mistä. Nämä monologit liukuivat Ovidiuksella helposti proo- 
sasta runomuotoon, niin kuin myös runoilija itse on kertonut. 
Näissä reettorin oppilaan dialektisissa harjoituksissa voi ta- 
vallaan jo nähdä idulla sen runouden, johon Ovidius ryhtyi 
kohta Amores-kokoelman valmistuttua, ehkäpä jo saman- 
aikaisesti sen viimeisten elegiojen kanssa. Ovidiuksen toinen 
teos Herotdes on kokoelma fingeerattuja runokirjeitä, joita 

taruston sankarittaret kirjoittavat rakastajilleen, syyttäen 
näitä uskottomuudesta, julmuudesta tai unohduksesta tai 
rukoillen näitä palaamaan heidän luokseen. 

Ovidiuksen esikoisteoksessa voi jo panna merkille pyrki- 
myksen aiheiden dramatisoimiseen. Monet rakkauselegiat 
välittävät meille havainnollisia. tilannekuvia, joista ei täysin 
puutu draamallista jännitystäkään. Siirtyminen niistä suo- 
ranaisiin monologeihin tapahtuu siksi Ovidiuksen runoilija- 
kehityksessä varsin elimellisesti. Runoilijan sankarittarien 
kirjeelliset yksinpuhelut puolestaan ennakoivat hänen huk- 
kaanmennyttä Medea-tragediaansa, jonka arvon hänen aika- 
laisensa asettivat hyvin korkealle. Ovidiuksen sankarittarien 
runokirjeitä voi todellakin verrata taitavan ja kaunopuheisen 
asianajajan todisteluihin, syyttelyihin ja puolustuksiin. Nii- 
den tarkoitus on vedota vastapuolen niin hyvin tunteihin 
kuin järkeen, niin hyvin sääliin kuin oikeamielisyyteen. 

Monessa tapauksessa tulkitsevat runokirjeet oivallisesti 
rakkaudessaan pettyneen naisen psykologiaa. Kun kirjeissä 
yleensä luodaan melkoisen yksityiskohtainen katsaus niihin 
tapahtumiin ja aviollisiin konflikteihin, jotka ovat aiheutta- 
neet pettymyksen, muistuttavat ne usein uudenaikaista 
retrospektiivistä rakkausnovellia. Penelope rukoilee Odys- 
seusta toki vihdoin palaamaan. Häntä ei voi innostaa ajatus 
Troian häviöstä, niin kauan kuin hänen puolisonsa harhailee 
tuntemattomilla vesillä ja hänen kohtalostaan vain kulku- 
puheet tuovat epävarmoja sanomiaan. Niin kauan kuin sotaa 
kesti, tiesi hän ainakin minne hän ajatuksissaan sijoitti puo- 
lisonsa. Toiset Akhaian sankareista ovat jo palanneet per- 
heittensä keskuuteen, mutta Odysseus viipyy yhä poissa. 
Hänen on myös alituisesti pelättävä, että hänen puolisonsa 
joutuu vieraan naisen pauloihin, jolle hän ehkä puhuu halvek- 
sien vaimostaan, selittäen tämän kelpaavan vain villoja keh- 
räämään. »Olisi parempi, että Apollon kerran rakentamat 

muurit vielä seisoisivat pystyssä, vaikkakin vihaan itseäni 
niin epälojaalin toivomuksen takia. Silloin tietäisin varmasti, 
missä taistelet, ja pelkäisin vain sotaa ja jakaisin huoleni 
niin monen muun kanssa.» Ja Penelopen kirje päättyy aito- 
naiselliseen elegiseen huudahdukseen: 


Nuori ma lähteissäs olin, mutta kun kerran sa saavut, 
vaikkapa kohtakin, niin vanhuksen löytävä oot. 


Kirjeensä alussa mainitsee Penelope, ettei hän odota Odys- 
seukselta vastausta — hän odottaa puolisoaan itseään. Sa- 
malla tavoin monologeiksi ilman vastareplikkiä ovat tarkoi- 
tetut myös toiset runokirjeet. — Dido syyttää petollista 
Aeneasta, jota hän ei ole lakannut rakastamasta ja jota hän 
öin ja päivin kaipauksella muistelee. Aeneiksen neljäs kirja 
on antanut Ovidiukselle ainekset hänen runoonsa. Kirje pa- 
lauttaa meidät niihin hetkiin, jolloin uskottoman lähtöpäätös 
jo oli selvinnyt kuningattarelle ja hän tekee viimeisen yrityk- 
sen pidättääkseen lähtijää. Dido syyttää Aeneasta siitäkin, 
että hän lähtemällä ei surmaa vain häntä, Didoa, vaan myös- 
kin heidän yhteisen syntymättömän lapsensa, Ascaniuksen 
veljen. Kuten näemme, poikkeaa Ovidiuksen versio tässä 
suhteessa Vergiliuksen tarinasta, jonka mukaan Dido juuri 
suri sitä, ettei hänelle ollut jäänyt Aeneaasta perillistä, joka 
olisi muistona isästään voinut häntä eron jälkeen lohduttaa. 
Dido yrittää myös vakuuttaa Aeneasta siitä, ettei tämä mil- 
loinkaan tapaisi vieraasta maasta naista, joka häntä niin 
rakastaisi kuin Dido. Kuningattaren luonnekuvasta etsimme 
tässä runokirjeessä turhaan niitä ylhäisiä piirteitä, jotka ovat 
ominaisia Vergiliuksen Didolle. 

Kauniiseen nuorukaiseen Faoniin onnettomasti rakastunut 
Lesboksen kuuluisa runoilijatar Sapfo lähettää tälle Sisiliaan 
pitkän valituskirjeen, jossa hän hellyttävin sanoin pyytää 
nuorukaista palaamaan luokseen. Oodeillaan mainetta niit- 

tänyt runotar tuntee tarvetta perustella kirjeensä elegia- 
muotoa: 


Miks elegeian mittaan kirjoitan, kysyt ehkä, 
miks olen hyljännyt oodini mainehikkaan. 

Mieleni murhetta täys on, siks surulaulujen tahti 
parhaiten soveltuu tulkiksi mieleni myös. 


Elämä on menettänyt Sapfolle arvonsa Faonin lähdettyä. 
Eivät edes Lesboksen tytöt, ei Anaktorie eikä Kydno kykene 
enää vetoamaan hänen tunteisiinsa, jotka Faon on vanginnut 
kauneudellaan, mikä vetää vertoja itse Apollolle. Mitäauttaa 
Sapfoa hänen maailmanmaineensa, kun rakastettu on hänet 
jättänyt, jättänyt hyvästiä sanomatta ja ilman jäähyväis- 
suudelmaa! Mutta kaikesta toivosta ei runoilijatar kuiten- 
kaan vielä ole luopunut, vielä toivoo hän rakastettunsa hänen 
rukoustensa hellyttämänä palaavan laivassa, jonka peräsi- 
messä varmaankin itse Cupido istuisi. Jollei tämä kuitenkaan 
tapahtuisi, on kirje uskottomalle viestinä siitä, että Sapfo on 
syöksynyt kalliojyrkänteeltä mereen ja luovuttanut lyyransa 
takaisin Foibokselle: 


grata lyram posui tidi Phoebe, poetria Sappho, 
conveniit illa mihi, convenit illa tibi. 


Kirjeensä lopussa rukoilee Sapfo vielä Faonia palaamaan 
ja estämään häntä turvautumasta tähän äärimmäiseen kei- 
noon vapautuakseen kalvavasta rakkaudestaan. Grillparzer, 
joka Sapfo-näytelmäänsä lainasi eräitä piirteitä Ovidiuksen 
elegiasta, on toki onnistunut välittämään Lesboksen rakas- 
tuneen runottaren kuvan enemmän tämän runoilijakunniaa 
vastaavalla tavalla jälkimaailmalle. 

Ovidiuksen onnettomasti rakastuneiden naisten runokirjeet 
reivät yleensä anna meille kovinkaan persoonallista vaikutel- 
"maa kirjoittajattarestaan. Medea, Deianeira ja Hero kirjoit- 
tavat samaan tapaan kuin Sapfo ja Dido. Ovidius tuntee 

onnettoman rakkauden järkyttämän naissydämen, sen itse- 
säälin, mustasukkaisuuden ja epätoivon, mutta häneltä puut- 
tuu todellisen ihmiskuvaajan kykyä tulkita näitä tunteita 
kirjoittajattaren persoonallisuuden ilmauksina. Siksi vaikut- 
tavat nämä runokirjeet — niissä esitetyn situation pienestä 
vaihtelusta huolimatta — kuin saman henkilön kirjoittamilta. 
Kohtalosisariensa joukosta erottuu ehkä parhaimmin Helena. 
Kirjoittaessaan Parikselle paljastaa hän sydämensä tunteet, 
joissa tyydytetty naisellinen turhamielisyys, ylpeys, antau- 
tumisen halu ja pelko sen seurauksista sekä ristiriita rakkau- 
den ja aviollisen uskollisuuden välillä sekaantuvat toisiinsa 
ja antavat hänen kirjeelleen muita persoonallisemman leiman. 
Pieniä, hienosti havaittuja intiimejä piirteitä ei myöskään 
puutu siitä kuvasta, jonka saamme Helenan kirjeen välityk- 
sellä siitä tavasta, millä troialainen vieras Menelaoksen ho- 
vissa kosiskelee tämän puolisoa. Helena elää alituisessa pe- 
lossa, että Menelaos huomaisi ne rohkeat katseet, jotka Paris 
kohdistaa kuningattareen tai voisi lukea sen rakkaudentun- 
nustuksen, jonka tämä viiniin kostutetuin sormin kirjoittaa 
pitopöytään. Kirjeen kirjoittajattarelta nämä Pariksen my- 
kät rakkaudeneleet eivät ole jääneet salaan, niin kuin käy 
myös ilmi Helenan tunnustuksesta: 


Nähnyt ma oon, miten tartuit huoaten maljahan, josta 
äsken ma juonut oon, huulilles nostaen sen. 


Rakkauden salakieli ei ole paljonkaan muuttunut vuositu- 
hansien aikana! 

Ovidiuksen kokoelma tarjoaa myös muutamia näytteitä 
miehisten kirjeiden kirjoittajien käsialoista. Niinpä on Parik- 
sen pitkä kirje Helenalle — se käsittää kaikkiaan 376 säettä 
— todellinen loistonäyte galantista rakkauskirjeestä, mutta 
myös tulisesta vakuuttamisen taidosta. Erityisen kauno- 
puheinen on Paris esittäessään Helenalle, minkälaisen vas- 

taanoton tämä tulee saamaan Troiassa, jos hän jättää mie- 
hensä ja seuraa häntä sinne. Riidanalaisena lienee kuitenkin 
pidettävä, ovatko nämä kirjeet Ovidiuksen kynästä lähtöisin, 
vai olisivatko ne — tai jotkut niistä — jonkun innokkaan ja 
taitavan jäljittelijän sepittämiä. 

Näissä eleegisissä kirjeissä ei ole varsinaisesti mitään anka- 
rankaan sukupuolimoraalin | kannalta loukkaavaa, joskaan 1 ne 
hengelt än tuskin olivat täysin sopusoinnussa sen siveysopin 
kanssa, joka oli inspiroinut Augustuksen uudet avioliittolait. 
Toisin. 1 on laita Övidiuksen. seuraavan runoteoksen Ars ama- 
toria. Sekin on kirjoitettu eleegiseen mittaan ja liittyy paitsi 
muotonsa myös rakkausaiheensa puolesta elimellisesti edeltä- 
jiinsä. Mutta se rakkaus, jota tämän teoksen kolme kirjaa 
systemaattisesti käsittelee, rajoittuu yksinomaan aistielämän 
piiriin. Se on eräänlainen oppikirja rakastelun taidossa, kyy- 
nillinen, asiantunteva, henkevä ja — epämoraalinen. »Jos 
v teidän joukossanne, roomalaiset, on joku joka ei osaa a rakas- 
| tamisen. taitoa, lukekoon hän runoni ja hän on lukiessaan 
«sen oppiva. » Näillä sanoilla aloittaa Ovidius teoksensa, jonka 
ensimmäinen kirja on omistettu neuvoille, miten parhaiten 
voi hankkia itselleen rakastajattaren. Toisessa kirjassa käsi- 
tellään kysymystä, millä tavoin rakastaja varmimmin säi- 
lyttää rakastettunsa suosion. Kolmannessa kirjassa antaa 
runoilija naisille vastaavia neuvoja. Ovidiuksen kuvakieli on 
tuskin milloinkaan kekseliäämpi, hänen mytologinen esi- 
merkkivarastonsa harvoin tyhjentymättömämpi kuin hänen 
käsitellessään tätä epäilyttävää aihetta eleegisessä runossaan, 
jonka säkeet näyttävät niin luontevalla eleganssilla muodos- 
tuvan hänen huulillaan. Osittain hän toistaa samoja aiheita 
kuin Amores-teoksessaan, mutta antaen niille nyt kyynilli- 
semmän ja — moraalisesti — banaalimman tulkinnan. Niinpä 
hän kertoo uudelleen tarinan tytöstä, jonka eteen hän kerran 
oli. katuvaisena polvistunut, revittyään tätä ensin tukasta. 

Kun tyttö edellisen version mukaan oli kauhistuen työntänyt 
rakastajansa luotaan, käyttää hän uuden toisinnon mukaan 
rakastajan katumusta kylmästi hyväkseen, kiristäen tältä 
korvauksen muka turmeltuneesta puvustaan, joka ei runoi- 
lijan sanojen mukaan ollut kahakassa kärsinyt mitään vahin- 
koa! Erikoisesti jakelee Ovidius käytännöllisiä neuvoja köy- 
hille rakastajille, jotka eivät varakasten tavoin voi runsailla 
lahjoilla varmistaa asemaansa valittunsa suosiossa. Kaikki 
psyykillinen on tarkkaan eliminoitu pois Ars amatorian ujos- 
telemattomista kuvauksista, joissa eräiden nykyaikaisten 
medisiinisten voppaiden» tavoin asiantuntemuksella syven- 
nytään fyysillisen rakkauden tekniikkaan. Ovidius on itse 
tunnustanut teoksensa luonteen säkeessä: 


mil nisi lascivi per me discuntur amores. 


Jos Ovidiuksen epikurolaisesta teoksesta kuitenkin haluaisi 
löytää jotain positiivista moraalia, voisi sitä ehkä nähdä 
siinä, että hän on joka tapauksessa ajatellut suhteet pitempi- 
aikaisiksi. Myöskin hän monessa yhteydessä teroittaa rakas- 
tajien mieleen, että heidän ei ole itsekkäästi ajateltava suh- 
teissaan vain omia ilojaan. Ovidius kutsuu itse sitä runotarta, 
joka on inspiroinut hänen teoksensa, leikilliseksi, tocosa. Luki- 
jan on kuitenkin helpompi nähdä eräänlaista ironiaa kuin 
komiikkaa tai huumoria tässä kyynillisessä runokirjassa. 
Ironiaa, osaksi varmaankin tiedotonta, sisältyykin epäile- 
mättä siihen miltei tieteelliseen metodiin, millä tekijä on 
frivoolia aihettaan käsitellyt. 

Vaikkakin Ars amatoria suuresti katsoen kuvasti niiden 
roomalaisten seurapiirien elämänmoraalia ja elämänkäytän- 
töä, joihin Ovidius itse lukeutui, ei hänen runokirjansa ollut 
paljon julkisen ja salaisen ihailun ohella kuitenkaan herättä- 
mättä myös pahennusta ja arvostelua. Ehkäpä runoilija 
tällöin jo myös tunsi sen syvän ristiriidan, joka oli olemassa 

hänen teoksensa kevytmielisen siveysopin ja Augustuksen 
pyrkimysten välillä kohottaa aikakauden villiytynyttä suku- 
puolimoraalia. Joka tapauksessa hänen seuraava teoksensa 
Remedia amoris, Rakkauden parannuskeinot, sisältää sekä 
: itsepuolustusta. että tavallaan myöskin peräytymistä. aikai- 
semmista asemista. »Tarkoitukseni on olla hyödyksi», sanoo 
runoilija, haluan sammuttaa julmat liekit ja vapauttaa 
sydämet häpeällisestä orjuudesta.» Niinkuin teoksen nimikin 
ilmaisee, yrittää runoilija nyt antaa neuvoja niistä keinoista, 
joilla parhaiten voi vapautua rakkauden kahleista. Toden- 
teolla rakastuneelle ei noilla neuvoilla liene suurtakaan arvoa. 
Osaksi kehoittaa runoilija tukahduttamaan intohimon kohta 
alkuunsa, koska se silloin tapahtuu helpoimmin, osaksi hän 
neuvoo niitä, jotka jo ovat joutuneet kiinteästi lemmenjuma- 
lan pauloihin, välttämään joutilaisuutta, lähtemään mat- 
koille, perehtymään rakastetun olennon kielteisiin puoliin — 
etenkin tämän ahneuteen —, karttamaan tämän seuraa, 
mutta myös karttamaan yksinäisyyttä ja kokeilemaan rak- 
kauden iloja jonkun toisen kanssa. Myös neuvoo Ovidius 
välttämään teatteria ja rakkausrunojen lukemista, mikä vii- 
meksi mainittu neuvo varoittanee rakastuneita myös hänen 
omasta lemmenlyriikastaan. Suhteellisen viattomien neuvo- 
jen ohella runoilija jakelee myös joukon vähemmän viattomia 
eikä hän uudessa kirjassaankaan voi suinkaan vapautua siitä 
frivoliteetista, mikä erottamattomasti kuului hänen luontee- 
seensa. Siksi on hyvin kysymyksenalaista, oliko Remedia 
amoris omiaan parantamaan hänen mainettaan niiden sil- 
missä, joita hänen edellisen teoksensa eroottinen immoralismi 
on loukannut. Miksikään vakavassa mielessä käsiteltäväksi 
moraaliseksi parannuksenteoksi ei Remedia amoris lienekään 
tarkoitettu. Se muusa, joka on Ovidiusta siihen innoittanut, 
on itse asiassa enemmän cosa kuin Ars amatorian runotar. 
Leikillisiä ovat myöskin ne elegia-säkeet, joilla runoilija päät- 

tää tämän oppikirjansa rakkaudestä vapautumisen taidosta: 
»Työni on päättynyt, olen vihdoinkin saapumassa satamaan, 
jonne olin pyrkimässä. Seppelöikää kukkasin väsynyt pur- 
teni! Te rakastajat ja nuoret kaunottaret, jotka kohta olette 
säkeitteni avulla parantuneet vaivastanne, osoittakaa runoi- 
lijalle kiitollinen mielenne.» 

Rakkausoppaittensa lisäksi julkaisi Ovidius vielä naisluki- 
joitaan varten pienen kauneudenhoidon käsikirjan, jossa hän 
antaa näille asiantuntevia neuvoja puuttuvan tai menetetyn 
fyysillisen sulon kohentamiseksi, Siitä on kuitenkin säilynyt 
vain lyhyt, noin viisikymmentä säeparia käsittävä katkelma. 
Kosmeettisia aineita ja välineitä koskevien neuvojen ohella ei 
Ovidius tällä kertaa unohda myöskään antaa eräitä moraa- 
lisia ohjeita, jotka vain kaikuvat hieman ontoilta Ars ama- 
torian runoilijan suussa: »Koskekoon teidän ensimmäinen 
huolenpitonne, tytöt, tapojanne: siveä luonne antaa viehä- 
tystä kasvoillenne. Tapojen puhtaus on varmin kaunistus. 
Aika kuluttaa kauneuttanne, se kyntää ryppyjä teidän kas- 
voihinne. On tuleva päivä, jolloin surette sen hävitystä kat- 
soessanne kuvastimeenne ja tämä tuskallinen huomio tuo 
uusia vakoja otsaanne. Mutta hyve on jäljellä elämänne lop- 
puun saakka. Se kykenee kantamaan vuosien painon ja 
siitä on riippuvainen myös rakkauden kestävyys.» 

Kun Ovidius oli sivuuttanut neljännenkymmenennen ikä- 
vuotensa, etsiytyi hänen mielenkiintonsa ja hänen väsymätön 
kirjallinen aktiviteettinsa yllätyksellisesti uuteen aihepiiriin, 
jolla oli tuskin mitään yhteyttä hänen aikaisemman eroot- 
tisen runoutensa kanssa. Eräistä runoilijan omista lausun- 
noista voi tehdä sen johtopäätöksen, että tämä tapahtui tie- 
toisesta valinnasta ja että Ovidius oli itsekin havainnut sukel- 
taneensa liian pitkälle seksuaalisen elämän probleematiik- 
kaan. Ovidius alkoi syventyä kreikkalaisilta perittyyn tarus-. 
toon ja kehittää sen piiristä omia runollisia versioitaan. Niin 

i ja "korkealle kehitetyn runotaidon näytteenä Övi- 
diuksen kuuluisin teos, viisitoista kirjaa käsittävä Metamor- 
Phoseon libri. Suunnattomasta aineistosta valitsi Övidiusrunol- 
liseen kä käsittelyyn vain ne tarut, joissa tapahtuu jonkun olen- 
non muodonvaihdos, kuten muuttuminen eläimeksi, kasviksi, 
kiveksi, sukupuolen vaihtuminen jne. Rajoittamalla näin 
aiheensa ja käsittelemällä sitä jonkinlaisessa kronologisessa 
järjestyksessä, alkaen maailman luomisesta Caesarin apoteo- 
siin saakka, on Ovidius saanut laajaan runoelmaansa sen 
materiaalisesta kirjavuudesta huolimatta jonkinlaisen yhte- 
näisyyden. Runoteoksen eepillisen luonteen mukaisesti Ovi- 
dius on luopunut elegiamitasta ja siirtynyt Homeroksen ja 
Vergiliuksen heksametriin. 

Jos Ovidiukselta on kysynyt voimanponnistusta runoel- 
mansa laajan ja luonteeltaan moninaisen aineiston hallinta 
ja sen sovittaminen runonsa puitteihin, niin kysyy lukijaltakin 
poikkeuksellista kärsivällisyyttä ja tarkkaavaisuutta runoel- 
man nopeassa tahdissa vaihtuvien, mitä erilaisimpien muo- 
donvaihdosten yhtämittainen seuraaminen. Runoelma onkin 
käytännöllisimmin luettava otteittain, aihe aiheelta, niin kuin 
se myös niiden mukaan usein myöhemmin on jäsennetty. 
Tällöin voi tuskin välttää sitä vaikutelmaa, että lukijalla on 
edessään yksi kreikkalais-roomalaisen antiikin mahtavimpia 
runoelmia, alkuperäisen luovan fantasian tuote, yksi maail- 
mankirjallisuuden kuolemattomia mestariteoksia. Miltei kuin 
raamatun luomiskertomus alkaa runoelma aikojen alusta, 
jolloin 

viel' ei ollut maata, ei merta, ei taivasta myöskään, 


kaikk' oli yhdessä vielä ja kaikk' oli kaaosta vielä, 
muotoa. vailla ja hengetön aineiden sekasorto. 


Enemmän Mooseksen ensimmäisen kirjan kertomusta kuin 
Lucretiuksen luonnontieteellistä maailmanselitystä muistut- 

taa myös Ovidiuksen runoelman jatko, jossa kuvataan veden- 
paisumuksesta pelastuneen ihmisparin Deukalionin ja Pyrr- 
han vaiheita ja uuden ihmiskunnan syntyä. Ovidius ei ollut 
filosofisesti kouliintunut ajattelija, kuten Lucretius, hänen 
mielikuvituksensa karkaa mytologisesta aiheesta toiseen, ku- 
vasta kuvaan, ilman näkyvää loogillista yhteyttä, kutoen 
runon kirjavaa kangasta kuin värikästä itämaista mattoa. 
Hänen fantasiansa on ehtymätön, samoin hänen kykynsä 
pakottaa. sointuviksi säkeiksi perityt taruaiheet. Hän ei var- 
maankaan uskonut niihin jumalolentoihin, jotka esiintyvät 
hänen runossaan, enemmän kuin mekään — samaa tuskin 
uskaltaisi sanoa Vergiliuksesta — eikä hänen runonsa suin- 
kaan ollut omiaan syventämään uskonnollista tunnetta. Ovi- 
diuksen jumalien siveysoppi oli tuskin korkeampi kuin runoi- 
lijan itsensä. Hän antaa heidän rientää lemmenseikkailusta 
toiseen samalla huolettomuudella kuin nuorten rakastajien 
aikaisemmissa teoksissaan. Ovidiuksen jumalien inhimilli- 
syys onkin kieltämättä heidän rakastettavin ominaisuutensa 
ja se myös antaa hänen saduilleen huomattavan osan niiden 
viehätyksestä. 

Apollo ja Amor, Venuksen poika, joka on ylpeä jumalalli- 
sesta syntyperästään ja tarkasta jousen ja nuolen käytöstä, 
ovat joutuneet riitaan ampumataidostaan ja arvovallastaan. 
Amor, joka Ovidiuksen runoelmassa näyttelee samaa osaa 
kuin Puck Shakespearen »Kesäyön unelmassa», ampuu laulun 
jumalaa terävällä kultaisella nuolellaan, joka sytyttää rak- 
kauden intohimon, ja suuntaa samanaikaisesti lyijypäisen 
tylpän nuolensa, joka synnyttää rakkauden kammon, Peleuk- 
sen tyttäreen Dafneen, ihanaan nymfiin, josta tulee Apollon 
onnettoman rakkauden kohde. Intohimonsa kiihkossa lähtee 
Apollo ajamaan takaa nymfia, joka pakenee hänen edellään 
kuin jänis läähättävän ajokoiran edellä. Apollo on saavutta- 
maisillaan Dafnen, kun tämä rukoilee isänsä apua, ja apu 

tuleekin siinä muodossa, että Dafne ahdistajansa käsissä 
muuttuu laakeripuuksi. Tämä satu, jonka symboliikka on 
yhtä ilmeinen kuin helppotajuinen, aloittaa jumalien ja puoli- 
jumalien seikkailujen pitkän sarjan. Viimeisenä kertoo ru- 
noilija, miten Venus senaatin istuntosalissa Caesarin murhan 
hetkellä kohottaa tämän kuolemattoman sielun tähdeksi tai- 
vaalle. Ovidiuksen animistinen luonnonrunous sallii meidän 
kuulla satakielen laulussa Filomelän välituksen ja veden 
pisaroinnissa Nioben kyynelten putoamisen ja nähdä kaik- 
kialla, kukissa, kivissä ja tähdissä, henkiolentoja, joilla kulla- 
kin on oma mielikuvitukseemme vetoava inhimillinen tari- 
nansa. Erikoisen kiitollisen aineiston ovat runoilijalle tar- 
jonneet ylijumalan tunnetut suhteet maan tyttäriin, jotka 
Heran mustasukkaisuuden takia yleensä päättyvät näille 
onnettomin muodonvaihdoksin. Erikoisen surullinen on leh- 
mäksi muuttuneen Ion tarina, joka kerrotaan ensimmäisenä 
näistä Juppiterin eroottisista seikkailuista. Kun Io joessa, 
jonka rannalla hän on lapsena leikkinyt, kauhistuen näkee 
uudet kasvonsa, kokee hän jotakin, mistä syyllä on sanottu, 
että jokainen meistä on joskus kuvastimensa edessä kokenut 
jotain samantapaista. Auringonvaunuja ajaneen Faetonin 
ja itseensä rakastuneen Narkissoksen tarinan välittää Ovi- 
diuksen runo meille inhimillisesti syvennettyinä. Hienoimpiin 
ja runoilijan kannalta persoonallisimpiin satuihin kuuluu Ovi- 
diuksen versio Pygmalionista, joka rakastui marmoriseen 
kuvapatsaaseen. Tradition välittämän tarinan mukaan oli 
Pygmalion Kypron kuningas, Ovidiuksen mukaan hän on 
taiteilija ja hänen rakkautensa kohde on hänen oma luomansa 
— versio, joka on myöhemmin antanut paljon taiteellisia 
herätteitä. Runoelmansa lopussa, neljännestätoista kirjasta 
lähtien, siirtyy Ovidius kreikkalaisista saduista italialaisiin. 
Runoelmansa lopussa hän tekee myös ponnistuksia laulaak- 
seen, ehkäpä tietoisessa kilpailussa Vergiliuksen kanssa, roo- 

malaisuuden kunniaa. Tämä uhri korkeammalle moraalille 
ja isänmaalle on antanut hänen teoksensa viimeisille luvuille 
pateettisen luonteen, mikä ei aina ole ollut sille eduksi ja 
mikä hiukan yllättäen huipentuu Augustuksen kunniaksi viri- 
tettyyn ylistykseen. 

Pitkän runoelmansa viimeisissä säkeissä Ovidius vihdoin 
omistaa tulevalle maailmanmaineelleen seuraavat juhlalliset 
säkeet: 

Päättänyt työni ma oon, jota Juppiter ei, tuli, rauta 
koskaan voi hävittää, ei kaiken syöjätär aika. 

Kun elonpäiväni päättyy, kuolema riistävä on vain 
ruumiin, huonomman osan, mutta mun henkeni nousee 
kuoleman mahtia uhmaten taivaan tähtien joukkoon. 
Unhoon en minä joutua voi, nimeäin ovat kansat 
toistavat äärillä maan, mihin Rooman valtikka yltää. 
Myös, jos ennustettu on oikein, lauluni kaiku 

kantava polviin uusiin on ikiaikojen päähän. 


Ennustus ei joutunut häpeään. Lähes kahden tuhannen 
vuoden ajan ovat Ovidiuksen metamorfoosit olleet sAeneik- 
sen» rinnalla roomalaisen kirjallisuuden enimmän luettu runo- 
teos. Huomattavalta osalta sen ansiosta on antiikin rikas 
tarumaailma jatkanut mielikuvituksellista elämäänsä ajasta 
aikaan myöskin sellaisten kansojen keskuudessa, joiden maan- 
ääriä Rooman valtikka ei milloinkaan ole koskettanut. 

Jos Ovidius olisi ehtinyt lähettää uuden teoksensa julki- 
suuteen myös hallitsijan luettavaksi ennen Augustuksen kar- 
koitusmääräystä, olisi hän ehkä voinut välttää häntä kohdan- 
neen kohtalon iskun. Metamorfooseista olisi ankarankin mo- 
ralistin ollut vaikea löytää mitään nuorisoa turmelevaa ten- 
denssiä, joskaan runoilijan suhteellisen huolettomat kuvauk- 
set jumalien tavoista ja tottumuksista eivät tietenkään olleet 
omiaan tukemaan Augustuksen aloittamia uskonnollisen elä- 
män uudistuspyrkimyksiä. 

Ne yhdeksän elämänvuotta, mitkä Ovidiuksella oli jäljellä, 
jouduttuaan diktaattorin mahtikäskystä lähtemään synk- 
kään maanpakoonsa, toivat hänen runouteensa uuden per- 
soonallisen sävelen, joka todistaa meille, ettei välitön sielun- 
rippikään ollut vieras hänen taiteilijaolemukselleen. Lähties- 
sään Roomasta, jonne hänen oli jätettävä vaimonsa, lapsensa 
ja lapsenlapsensa, vei hän joka tapauksessa mukanaan bar- 
baarimaahan ehtymättömästi luovan runoilijakykynsä. Niin 
kuin Goethelle, oli laulun jumala antanut hänellekin kyvyn 
pukea runoksi kärsimyksensä. Kun hän lähti maanpakoon, 
oli hänellä matkatavarainsa joukossa keskeneräinen Fast, 
eräänlainen runollinen kalenteri, jossa hän vuoden juhlapäi- 
vien mukaan käsitteli vanhoja roomalaisia uskomuksia ja 
niihin liittyviä rituaalisia tapoja. Tämän teoksen — vähim- 
män mieltäkiinnittävän Ovidiuksen rikkaassa tuotannossa — 
hän kuitenkin keskeytti päästyään kalenterissaan vuoden 
puoliväliin, omistautuakseen kokonaan persoonalliselle tun- 
nustusrunoudelle. Hän palaa jälleen elegiamuotoon ja ne 
kaksi runoteosta, jotka hän Tomissa kirjoitti, Tristia ja 
Ebpistolae ex Ponto ovatkin eleegistä runoutta sanan täydessä 
merkityksessä. Persoonallisessa tunnustustarpeessaan Ovi- 
dius näissä viimeisen vaiheensa runoissa tulee lähemmäksi 
roomalaisen lyriikan varhaisempia mestareita, Catullusta, Pro- 
pertiusta ja Tibullusta, kuin koskaan aikaisemmin. Suurin 
osa siitä, mitä Ovidiuksen persoonallisesta elämästä tiedäm- 
me, on peräisin näistä runoteoksista. Me saamme niistä myös- 
kin hyvin konkreettisen kuvan siitä elämästä, mihin hienos- 
tunut runoilija ja esteetti, Rooman epikurolaisten seurapiirien 
suosikki, oli barbaarimaassa tuomittu. 

Jo matkansa aikana tuntematonta maankolkkaa ja tunte- 
mattomia kohtaloita kohti kirjoitti Ovidius eräitä näistä ele- 
gioista, joissa hän järkyttävällä tavalla tulkitsee katkeruut- 
taan, suruaan ja kaipaustaan. Tristian kuuluisassa kolman- 

nessa runossa hän kuvailee eron yöllisiä hetkiä, joita muis- 
tellessa kyynelet tulvivat hänen silmistään. Luopumista 
kaikesta, mikä oli hänelle rakasta, vaimostaan, omaisistaan 
ja ystävistään, joiden lukua häntä kohdannut onnettomuus 
tosin oli harventanut, ja Roomasta, jonka juhlittu runoilija 
ja suosikki hän oli, hän voi verrata vain kuolemaan: 


Niin oli mieleni kuin elävältä ma haudattu oisin. 


Kolme kertaa hän oli kodin kynnykseltä kääntynyt takaisin, 
ennen kuin hän oli saanut kyllin voimaa riistäytyäkseen valit- 
tavien omaistensa keskeltä. Kuutamon valossa hän viimeisen 
kerran oli nähnyt Rooman ja suunnaten katseensa kohti 
Capitoliumin kukkulaa, joka kohosi hänen kotinsa naapuruu- 
dessa, lausunut jäähyväiset ikuiselle kaupungille ja sen ju- 
malille. 

On sanottu, että Ovidius maanpakolais-vaiheensa elegia- 
runoudessa soittaa yksitoikkoisuuteen saakka samaa valit- 
tavaa säveltä ja että hänen asenteestaan puuttuu arvok- 
kuutta. Arvokkuuden puutteella tarkoitettaneen sitä, että 
Ovidius todella tekee elegioissaan yrityksen toisensa jälkeen 
saadakseen Roomaan suunnatuilla vetoomuksillaan tuo- 
mionsa kumotuksi tai edes lievennetyksi, mutta jos asettuu 
hänen asemaansa, on tämä heikkous inhimillisistä inhimillisin. 
Ovidius ei ollut mikään sankari eikä hän halunnut olla epä- 
tasaisessa taistelussa käyttämättä sitä ainoaa asetta, joka 
hänellä oli ja jota hän hallitsi paremmin kuin kukaan Roo- 
man valtakunnassa — runouttaan — kohtalonsa muuttami- 
seksi. Hänen elegiainsa ja epistolainsa kieltämätöntä mono- 
toniaa lieventävät myös ne monet pienet laatukuvat, joita 
hän antaa omasta elämästään ja ympäristöstään ja jotka 
välittävät meille kulttuurihistoriallisesti arvokkaita tietoja 
Mustanmeren rantamien barbaariyhteiskunnasta, jonka ni- 
men hän on vienyt maailmanhistoriaan. Hän ei suinkaan 

menettänyt moraalista ryhtiään ja objektiivista mielenkiin- 
toaan primitiivisessä ympäristössäänkään, jonka erästä kieltä- 
kin hän katsoi vaivakseen opetella siinä määrin, että hän, 
kuten hän leikillisesti tunnustaa, hankki itselleen eräänlaisen 
maineen geettien kielellä sepittämällään runolla (joka vali- 
tettavasti on joutunut hukkaan, suureksi tappioksi kielitie- 
teelle). Eikä voi olla liikutuksetta lukematta hänen tunnus- 
tustaan, että hän ympäristössä, jossa kukaan ei ymmärtänyt 
hänen kieltään, puhui itsekseen latinaa, jottei hänen äidin- 
kielensä häneltä unohtuisi ja hänen runoutensa siitä joutuisi 
kärsimään. Sillä runous on hänen ainoa lohduttajansa, se 
myös on, kuten hän kirjoittaa tytärpuolelleen Priscillalle, 
ainoa omistus, jota ei Augustus ole kyennyt häneltä riistä- 
mään: 
Laulaen lievittää voin kohtalo iskua julmaa. 


Niin kuin hän elegioissaan mainitsee, tapahtui hänessä 
vähitellen fyysillinen akklimatisoituminen luonnon puolesta 
epäystävälliseen ympäristöönsä — ennen kaikkea Skyytian 
kovaan talveen —, ja hänen viimeisistä runoistaan puhuu 
myös eräänlainen resignatio, alistuminen siihen elämänosaan, 
joka syystä tai syyttä oli tullut hänen kohtalokseen. »Olkoon 
tämä paikka, johon huono onneni on minut asettanut, minun 
Roomani.» Hän, joka ei koskaan ollut uneksinut sotaisista 
sankaritöistä, ottaa Tomin muureilla osaa taisteluun Tonavan 
yli hyökkääviä vihollislaumoja vastaan. Hän tutkii mielen- 
kiinnolla ympäristöään — vieläpä hän kirjoittaa pienen ru- 
noelman skyyttien kalastuksesta — ja löytää sen keskeltä 
uusia ystäviä ja saavuttaa heidän piirissään myöskin arvon- 
antoa. Hänen muuttuneessa mielenlaadussaan on piirteitä, 
jotka ennakoivat uutta maailmanaikaa ja uutta uskontoa, 
joka oli perustuva kaikkien ihmisten veljeyteen eikä nähnyt 
enää eroa roomalaisen ja barbaarin välillä. Se mielikuva, 

jonka Ovidiuksen viimeisen kauden tuotteista saamme van- 
henevasta runoilijasta, on mitä sympaattisin, niin kuin hänen 
yksityinen elämänsäkin kieltämättä jo aikaisemmissakin vai- 
heissa oli nuhteettomampi kuin hänen runoutensa. 

Mitään käytännöllistä tulosta eivät Ovidiuksen Roomaan 
suunnatut vetoomukset tuottaneet. Vieläpä Augustuksen 
kuoltua (v. 14 jKr.) hänen seuraajansa Tiberiuskin pysyi niille 
kuurona. Taistelussa diktaattorien mielivaltaa vastaan jäivät 
Ovidiuksen runokirjeet tehottomiksi. Niin kuin hän itsekin 
oli aavistanut, oli hän lähtönsä hetkellä kuutamoyössä vii- 
meisen kerran nähnyt Rooman eikä edes hänen tomunsa, 
kuten hän oli itse toivonut, päässyt Italian multiin, kun hän 
maanpakolaisena kuoli v. 17 tai 18 jKr. noin kuudenkymme- 
nen vuoden ikäisenä. 

Ei vain suurena runon taiturina, niin kuin kaikki tunnus- 
tavat, vaan todella suurena runoilijana, jonka säkeissä antii- 
kin rikas tarusto viimeisen kerran puhkeaa värikkääseen 
kukintaansa, on Ovidius ansainnut sijansa Rooman ensim- 
mäisten runoilijain parnassolla. 

le omasi RUNOUS ON LOISTOKAUTENAAN, TASAVALLAN 
loppuaikoina ja keisarivallan alussa, antiikin viimeinen suuri 
voimannäyte, viimeinen synteesi siitä mitä kreikkalais-rooma- 
lainen henki oli ajatellut ja uneksinut: hehkuva iltarusko 
ennen hämärän tuloa. Mutta niinkuin illan kirkkaudessa 
kuuman ja vaiherikkaan päivän muistot palaavat mieleen, 
niin kajastelee Rooman runoudessa vielä antiikin täyteläi- 
simpien elämänpäivien urhoollinen viisaus ja kauneus. Roo- 
malainen henki on lisäksi lainannut tälle runoudelle jotain 
vakavasta, suurpiirteisestä maiestas-luonteestaan, jota emme 
tapaa helleeneillä. 

Lucretius näki sielunsa epätoivossa maailmanlopun pian 
saapuvan. Hänen ennustuksensa kävi tavallaan toteen, sillä 
mitä merkitsi Epikuroksen ja Empedokleen oppilaalle Krei- 
kan ja Rooman kukistus muuta kuin maailman häviötä? 
Me laskemme uuden ajanlaskun alkavaksi noin puolisataa 
vuotta Lucretiuksen ja kahdeksan vuotta Horatiuksen kuole- 
man jälkeen. Mutta antiikkiin samoinkuin jokaiseen suureen 
kulttuurikauteen soveltuu roomalaisen oodirunoilijan väite, 
ettei kuolema vie kaikkea. Kuinka vastakkainen monessa 
suhteessa se kulttuuri olikin, joka seurasi Kreikkaa ja Roo- 
maa, otti se kuitenkin talteen huomattavan osan antiikin 
perinnöstä. Kauas kristillisiin vuosisatoihin kulkevat eräät 

suuret linjat Kreikasta ja Roomasta ja vielä meidän päivi- 
nämme elää antiikki produktiivisena voimana keskellä bar- 
baarien luomaa kulttuuria. 

Mikään ei välitä meille väärentämättömämpänä jonkun 
aikakauden tuoksua kuin sen runous. Ajankohdan tunne- ja 
ajatusmaailma, sen toivo ja pelko, sen unet ja muistot, sen 
terveys ja sairaus, sen sydämen salaisin tykintä elää sanoissa, 
joille runouden ihme on antanut elämän vuosisadoiksi ja 
-tuhansiksi. Runous ei tunne mitään kuolleita: sen pyhätöissä 
elävät sukupolvet ikuista elämäänsä, toivovat ja kärsivät, 
taistelevat ja sortuvat ikuisessa nykyhetkessä ihmiskunnan 
mukana. Runoudessa ojentaa sukupolvi toiselleen ja vuosi- 
tuhat toiselleen kätensä hämärällä matkallaan elämän läpi. 

Kuuroksi on jäänyt se sukupolvi runouden kielelle, joka ei 
kuule tunteen ja ajatuksen suurta rytmiä Lucretiuksen ru- 
nossa, hänen, jonka näköaloja rajoittivat vain jlammantia 
moenia mundi, maailmankaikkeuden leimuavat muurit. Mikä 
tähtiöisen hiljaisuuden ja yksinäisyyden tuoksu elääkään 
tässä runoelmassa, joka samalla on antiikin Prometheus- 
ajatuksen ikuisimpia ruumiillistumisia! De verum natura on 
palavan ihmistahdon rippi, tahdon, joka voimansa tunnossa 
mittaa itseään jumaluuden kanssa. Niinkuin Soracten huippu 
nostaa lumikypäränsä yli Latiumin tasangon, niin nousee 
Lucretiuksen runous viileämpiin ja hiljaisempiin korkeuksiin 
kuin kenenkään toisen roomalaisen. Sen maailmasta kään- 
tynyt katse, sen tulisuus ja puhtaus, sen verraton candidesza 
on yhteinen kaikelle suurimmalle, mitä ihmishenki kärsi- 
myksessä on synnyttänyt. Tämän runoelman sydämestä 
tapaamme epätoivon, mutta epätoivon, joka ei koskaan va- 
lita. Runoilija on takonut sen aseeksi taistelussaan pelkoa 
vastaan, joka turmelee meidän ilomme, taikauskoa vastaan, 
joka turmelee meidän tietomme, pimeyttä vastaan, joka ym- 
päröi meidät arvoitusten läpäisemättömään kehään. Kärsi- 

myksen probleemi ja tiedon probl6emi on aina tekevä tämän 
runoelman säkeet uusiksi ja tuoreiksi jokaiselle uudelle suku- 
polvelle ja vaistomaisesti tunnemme Ovidiuksen ennustaneen 
oikein, kun hän sanoi Lucretiuksen säkeiden kuolevan vasta 
samana päivänä kun maailma kuolee. 

Kunniasija roomalaisessa runoudessa on kautta koko van- 
han- ja keskiajan kuulunut Vergiliukselle, idyllikolle ja eepi- 
kolle, jonka Aeneis on monille sukupolville ollut kuin kaiken 
runouden inkarnatio. Myöhemmässä arvioinnissa on Vergilius 
jäänyt Homeroksen varjoon, mutta vielä Voltaire taittaa 
peistä roomalaisen runoilijan puolesta: »Homeros on luonut 
Vergiliuksen, sanotaan. Jos tämä pitää paikkansa, on Ver- 
gilius totisesti hänen kaunein luomansa.» Vergiliuksen san- 
karieepos ei runollisessa voimassa kohoa Lucretiuksen ajatus- 
runoelman rinnalle, se on rakenteeltaan hajanainen ja itseään 
toistava, mutta sen monet yksityiskohdat — kuten Dido- 
episodi, Aeneaan manalanmatka ja Troian kuninkaanlinnan 
valtaus — kuuluvat edelleen suureen maailmanrunouteen. 
Vergiliukselta tosin puuttuu Homeroksen naiivisuus, mutta 
hänellä on suuren kreikkalaisen edellä hienostuneen taide- 
runoilijan kyky elävöittää kuvaustaan rikkaammin nyansoi- 
duilla piirteillä. Roomalaisen isänmaa-aatteen tulkkina on 
Aeneiksessä lisäksi saanut ilmauksensa jotain siitä latinalai- 
sesta hengestä, joka teki mahdolliseksi Augustuksen impe- 
riumin. 

Jos Vergiliuksen sankarieepoksen arvo on yleisessä tietoi- 
suudessa jonkin verran laskenut, on sen sijaan hänen maan- 
viljelyseepoksensa maine kasvamassa. Kiintymys talonpojan 
yksinkertaisiin elämänmuotoihin, rakkaus »oikeamieliseen» 
maahan, joka poliittisten konjunktuurien vaihdellessa ja 
mielivallan viettäessä riemuvoittojaan edustaa yhteiskun- 
nassa objektiivista, rakentavaa mahtia, on maailmankirjalli- 
suudessa vain harvoin saanut yhtä monumentaalista ilmausta 

kuin Georgicassa. On todellisen suuren idyllin tunnelmaa 
tässä teoksessa, jossa mantualaisen talonpojan poika on muis- 
tin kultaamana nähnyt lapsuutensa kodin ja ikuistanut sen 
runoudessaan. 

Horatius on inhimillisin ja maallisin roomalaisista runoili- 
joista. Hänelle ovat jääneet vieraiksi Lucretiuksen metafyy- 
silliset näyt ja Vergiliuksen sankariunelmat. Hänen ihmis- 
tuntemuksensa, hänen liikkuva käytännöllinen älynsä ja hä- 
nen mielenkiintonsa jokapäiväisiä realiteetteja kohtaan teke- 
vät hänestä hienon moralistin, mutta ovat samalla jonkin 
verran esteenä vapaan runollisen näkemyksen kehitykselle 
hänessä. Horatiuksen siveysoppi, sisältäen piirteitä sekä epi- 
kurolaisuudesta että stoalaisuudesta, on tyypillisesti antiik- 
kinen siinäkin suhteessa että se asettaa etualaan kysymyksen 
onnesta. Me emme voi vaikuttaa ulkonaisiin asioihin, jotka 
aiheuttavat onnea ja onnettomuutta, me emme voi muuttaa 
tapahtumien kulkua, mutta me voimme, Horatiuksen mu- 
kaan, muuttaa oman mielemme, jossa nämä tapahtumat hei- 
jastuvat. Viisaan asia on säilyttää mielensä tyynenä ja kirk- 
kaana, riippumatta siitä, mitä hetki tuo mukanaan. Viisaan 
asia on edelleen valppaasti ottaa vaari jokaisesta ilonaiheesta, 
mikä on tarjolla. Tämän hiukan kuivan onni-moraalinsa 
höystää Horatius ihmistuntemuksella, jonka pohjalla voimme 
havaita väsymättömän itsetarkastelun. Hienoimpia piirteitä 
Horatiuksessa on epäilemättä hänen tarpeensa säilyttää 
sisäinen vapautensa. Hänen itsekurin-vaatimuksensa on väsy- 
mätön. Se pitää hänen päänsä kylmänä ja hänen arvostelu- 
kykynsä valppaana, mutta se myöskin estää häntä panemasta 
sydäntänsä alttiiksi vaaroille, jotka runoilijalle voivat olla 
mielikuvitusta ja tunnetta hedelmöittäviä elämyksiä. Hänen 
runoudestaan ei puutu dithyrambista lentoa, mutta siitä 
puuttuu hehkua. Taiteilijana kelpaa hän vieläkin runoilijain 
oppimestariksi. Ja jos otamme vaivaksemme syventyä tämän 

runoilijataiturin ja moralistin erikoisuuteen, niin voimme 
vieläkin viehättyä hänen rakastettavaan ja viisaaseen, hiukan 
irooniseen hymyynsä. 

Helpommin omistettava kuin Lucretiuksen, Vergiliuksen 
ja Horatiuksen runo-maailma on Catulluksen, Tibulluksen, 
Propertiuksen ja Ovidiuksen. Heidän runoudessaan on per- 
soonallisuuden synteesi pienempi, siitä puuttuu se voimakas 
elämää-syleilevä älyllinen mielenkiinto, se metafyysillis- tai 
moraalis-filosofinen tai historiallis-sosiaalinen harrastus, joka 
on ominainen Lucretiukselle, Horatiukselle ja Vergiliukselle. 
Ja koska persoonallisuuden laajuus ja voima on kaiken runou- 
den lopullinen »sisältö» ja arvonmitta, niin voimme tuskin 
asettaa Lesbian, Delian, Cynthian ja Corinnan laulajia yhden- 
veroisina suuren luonnoneepoksen tekijän ja satiirien ja 
oodien mestarin rinnalle, niin helposti kuin heidän tunnekyl- 
läinen lemmenlyriikkansa saattaakin meitä lahjoa. Kuinka 
lakastumaton ja tuore onkaan vielä heidän rakkautensa rippi! 
Catullus ja Propertius — ehkä suuremmassa määrässä kuin 
Tibullus ja Ovidius — ovat oivallisia näytteitä siitä, että 
välitön lyyrillinen rytmi ei suinkaan ollut vieras roomalaiselle 
hengelle. Siinä uskollisuudessa, millä heidän runoutensa seu- 
rasi heidän elämänsä vaiheita on jotain naiivia, mutta samalla 
suurpiirteistä ja vakavaa. Me tunnemme eletyn elämän 
läsnäolon näiden roomalaisten lyyrikkojen tuotteissa. Antaes- 
saan meille runoudessaan tavallaan myöskin elämäkertansa, 
antavat he itsestään enemmän kuin moderni lyyrikko. Hei- 
dän tunne-elämänsä ei ole erikoistunutta siinä mielessä kuin 
nykyaikaisten runoilijayksilöiden. Tunne kirjallisen perin- 
näistavan pyhyydestä on heissä hyvin elävä. Roomalaisen 
runouden halki kulkee perintönä vuosisadasta toiseen joukko 
yhteisiä mielikuvia ja symboleja, joissa eri sukupolvien runoi- 
lijat löysivät ilmaisun omille tunteilleen. Tämä voimakas 
kirjallinen traditionalismi saa osaltaan aikaan sen että meidän 

on ensi hetkessä vaikea erottaa näiden eri lyyrikkojen ääniä 
toisistaan. Mutta jos kärsivällisesti syvennymme heidän ru- 
nouteensa, kuulemme pian yksilöllisen soinnun heidän lyrii- 
kassaan ja erotamme ainakin ääriviivoin heidän persoonalli- 
suutensa. Tällöin myös Ovidius, elegian mestari, asettuu tie- 
toisuudessamme aitona lyyrikkona tasa-arvoisena vanhem- 
pien runoilijaveljiensä rinnalle. Heidän runonsa alkavat kuk- 
kia meille, kielessä, jota sanotaan ammoin kuolleeksi, mutta 
joka on elävä tänäpäivänä, koska siinä kuulemme vielä runon 
sydämen sykkivän. Uuden ajan subjektiivisen lyriikan en- 
simmäiset edeltäjät ja mestarit eivät olleet renessanssin so- 
nettirunoilijat, vaan Caesarin ja Augustuksen ajan rooma- 
laiset lyyrikot, joiden elegioissa intohimon runous retorisella 
loistolla tekee tuloaan Euroopan kirjallisuuteen. 

Suru on ikuinen ja ilo ikuinen maan päällä, mutta vain häi- 
pyvän hetken elävät runoilijat, jotka vangitsevat niiden kai- 
kuja lyyraansa. Ilo ja suru tulevat uusina jokaiselle suku- 
polvelle niin kuin kevät ja syksy tulevat aina uusina, mutta 
ilon laulu ja surun laulu ovat yhtä vanhoja kuin ihmiskunta. 
Ja herkistäessämme korvamme kuulemaan, mitä runoilijat 
vuosituhansien takaa ovat laulaneet ilosta ja surusta, voimme 
Sully Prudhommen tavoin tuntea mustasukkaista surua siitä, 
että he ovat jo olleet sitä mitä me olemme, että heillä on 
ollut meidän sydämemme ennen meitä. 


